
Pentru Sue, 
care înseamnă cu adevărat ceva 


Prefata 


Lucrarea de fata își propunea să fie o simplă revizuire efectuată 
la scurt timp după publicarea celei dintâi ediţii a Globalizării 
nimicului. Eram satisfăcut de textul respectiv şi mi-am închi- 
puit că o nouă ediţie ar presupune doar unele schimbări minore. 
Însă, odată ce am început să demontez cartea pentru a-i verifica 
piesele componente, asa cum fac mecanicii auto, mi-am dat seama 
că sub capotă se ascund o serie de probleme. În primul rând, 
am descoperit că am scris de fapt două cărți. Prima, cea pe care 
mi-o şi propusesem initial, trata despre globalizare şi în special 
despre glocalizare şi pandantul său, grobalizarea — termen pe 
care l-am avansat în această lucrare. A doua carte avea drept 
temă percepţia mea asupra noţiunilor de „nimic“ şi „ceva“*, pre- 
cum şi continuumul ceva—nimic. Am constatat că, preocupat 
fiind să aprofundez şi să explic accepţia mea asupra acestor ter- 
meni, acceptie care nu corespunde folosirii lor curente, aceasta 
a căpătat în carte o pondere mai mare decât discuţia asupra 
globalizării, distrăgând astfel atenţia de la tema principală. 
Prin urmare, primul lucru pe care mi l-am propus a fost să 
(re)scriu totul într-o singură carte, care să se concentreze pe 
tema principală — globalizarea. Astfel, lucrarea de fata este într-o 
mai mare măsură o carte despre globalizare, fapt dovedit de 


* Acesta este unul dintre puţinele locuri în care George Ritzer plasează 
între ghilimele cele două concepte. Am optat, totuşi, de cele mai multe ori, 
pentru plasarea acestor termeni între ghilimele (cu excepţia titlurilor de 
capitole și subcapitole), pentru a evita echivocul între valoarea substantivală, 
conceptuală, și cea pronominală a celor două cuvinte (n. tr.). 

primul capitol, refăcut aproape în întregime, care oferă acum 
o perspectivă asupra globalizării, o trecere în revistă a teorii- 
lor referitoare la acest fenomen și a modalitatilor în care am 
abordat în demersul meu aceste realităţi. De asemenea, și ulti- 
mele patru capitole ale cărţii sunt dedicate afinitatilor elective 
care se regăsesc în globalizarea nimicului, implicatiilor abor- 
dării prin care am teoretizat relaţia dintre globalizare şi cultură, 
implicatiilor pe care le are înțelegerea culturii consumului şi a 
opoziţiei generate de aceasta, precum si modalitatilor de acomo- 
dare, la nivel global, cu principala problemă identificată în lucra- 
rea de fata — sărăcirea în mijlocul unei abundente monumentale. 

Întrucât am dorit în primul rând să scurtez cartea pentru 
a-i scoate mai bine în evidenţă tezele principale, faptul că am 
acordat o mai mare atenţie globalizării a presupus o necesară 
reducere a spaţiului alocat conceptelor de „nimic“ şi „ceva“. Cele 
două capitole din prima ediţie a cărţii în care erau conceptuali- 
zate aceste două noţiuni au fost păstrate, cu unele modificări, 
iar Capitolul 2 are acum alt titlu: „Nimic (şi ceva): o altă 
reconceptualizare“ (prima reconceptualizare fiind glocalizarea- 
grobalizarea, prezentă în primul capitol). Capitolul 3 este cel 
mai putin modificat, isi păstrează titlul — „Nulităţile“ — si rămâne 
dedicat prezentării non-locurilor, non-lucrurilor, non-persoanelor 
şi non-serviciilor, precum şi reversului acestora — locurile, lucru- 
rile, persoanele si serviciile. Capitolul 4 este în întregime nou 
şi reuneşte, sub titlul „Nimic: precautii si precizări“, o serie de 
probleme expuse disparat de-a lungul primei ediţii. Astfel, con- 
ceptele de „nimic“ şi „ceva“ sunt abordate acum coerent şi concis 
în trei capitole consecutive. 

Tot pentru a scurta cartea şi a-i oferi o mai mare coerenţă, 
unele lucruri au fost eliminate din această ediţie. Fostul Capitol 6, 
care discuta despre site-urile de consum de pe Internet, a fost 
eliminat, nu pentru că subiectul nu ar fi fost interesant, ci deoarece 
lua în discuţie mai mult conceptele de „nimic“ şi „ceva“ decât glo- 
balizarea şi glocalizarea. Apendicele a fost şi el eliminat. Aborda 
probleme importante, şi de aceea îi rog pe cititorii interesaţi 
de aspectele filozofice şi metodologice legate de conceptualizarea 

nimicului să nu ocolească prima ediţie a cărţii. Am hotărât să 
renunţ la el nu doar pentru că oricum cititorii interesaţi îl pot 
găsi în prima ediţie, ci şi din cauză că nu se ocupa de globalizare. 
O serie de paragrafe referitoare la „nimic“ răspândite prin carte 
şi care nu au putut fi integrate în actualul Capitol 4 au fost si 
ele eliminate. 

Prin urmare, lucrarea de fata este o carte mai scurtă si mai 
coerentă care se ocupă de globalizare, de modul în care aceasta 
este legată de „nimic“ şi „ceva“. 

Principalele adăugiri se află, în marea majoritate, în discuţia 
despre globalizare. Capitolul 1 oferă o perspectivă asupra globa- 
lizării şi teoriilor globalizării, pentru a situa în context contri- 
butia acestei cărţi la bibliografia domeniului. Capitolul 6 este 
aproape în întregime nou si, examinând si criticând lucrări care 
abordează glocalizarea, localizarea şi domesticirea, urmăreşte 
să demonstreze necesitatea ideii de grobalizare în teoria globa- 
lizării, de vreme ce grobalizarea este prezentă explicit sau implicit 
în analizele respective, chiar dacă ele resping sau critică acest 
concept. Capitolul 7 conţine mult material inedit, mai ales o dis- 
cutie despre cultura consumului şi globalizarea acesteia, precum 
şi despre rolul brandingului în acest proces. Deşi preia material 
din ediţia anterioară, Capitolul 8 este nou, deoarece aduce în 
discuţie aspecte noi (de exemplu consumul creativ şi comuni- 
tatile de brand) şi se axează acum pe posibilele soluţii la proble- 
mele identificate în carte. Sper ca, după lectura acestei ediţii 
revizuite, cititorii să capete o nouă perspectivă asupra globali- 
zării şi să devină conştienţi de problemele pe care le ridică globa- 
lizarea nimicului, precum şi de necesitatea contracarării aspectelor 
sale pernicioase. 

Vreau să îi mulţumesc lui Becky Smith, editor la Pine Forge 
Press, pentru că şi-a asumat „demontarea“ primei ediţii a cărții. 
Analiza făcută de ea mi-a permis să arunc o privire proaspătă 
asupra lucrării mele şi să constat coexistenta a două cărţi într-una 
singură. Observațiile lui Becky mi-au întărit părerea potrivit 
căreia cartea ar fi trebuit să se axeze mai mult pe globalizare. 
Felul în care am reconstruit cartea nu respectă întocmai sugestiile 

lui Becky, însă nu aș fi reuşit să duc la bun sfârşit acest demers 
fără ajutorul ei. 

Trebuie să îi mulțumesc lui Ben Penner, redactorul meu de 
la Pine Forge, pentru că a crezut în această carte, ca în toate 
cărţile pe care le-am publicat la această editură, si pentru 
ajutorul material și intelectual pe care mi l-a oferit. Tot el a 
găsit patru referenti extraordinari pentru această ediţie revi- 
zuită — Diana Stukuls Eglitis, Celestino Fernandez, Karen 
Bettez și o a patra persoană, care a ţinut să rămână anonimă. 
Primii trei au fost si rămân recenzentii pe care mă bazez atât 
pentru planurile, cât si pentru reeditările lucrărilor pe care le-am 
încredinţat editurii Pine Forge Press. 


1. Globalizarea 
O reconceptualizare 


Ori de câte ori intri pe World Wide Web (www), pătrunzi, prin 
definiţie (doar este vorba de ceva „worldwide“), într-o realitate 
globală. Aproape orice căutare pe Google va avea ca rezultat 
numeroase site-uri din toate colțurile lumii. Cu doar câteva 
clickuri iti poți cumpăra aproape orice de oriunde. De exemplu, 
poți descărca de oriunde, adesea contra unei sume, muzică, texte 
sau chiar materiale pornografice. În unele cazuri, mai ales când 
e vorba despre pornografie, sursele pot fi, şi chiar sunt, de obicei, 
situate oriunde (sau peste tot). 


Un drum până la cel mai apropiat mall înseamnă — deşi cumpă- 
rătorul nu este neapărat conştient de acest lucru — o experiență 
globală. Faptul este evident dacă stai un pic să te gândeşti la 
mărfurile de acolo. De exemplu, am cumpărat de curând de la 
mall trei tricouri Russell aparent identice. Când am ajuns acasă 
şi m-am uitat la etichete, am constatat că, deşi arătau la fel şi 
aveau acelaşi logo, fiecare dintre ele era produs într-o altă țară 
din Lumea a Treia. Un magazin de electronice oferă în aceeaşi 
măsură ocazia unei experiențe globale, deoarece mai toate produ- 
sele de la raft sunt fabricate altundeva. O simplă examinare a 
bunurilor oferite spre vânzare în aproape orice magazin sau mall 
ne va arăta că doar foarte puține obiecte sunt produse în tara 
cumpărătorului (presupunând, desigur, că acesta nu este chi- 
nez). Se poate spune că la mall întreaga lume e de vânzare. 


Lăsând deoparte produsele pe care le vinde, mallul în sine devine 
tot mai global. De exemplu, multe dintre mallurile din zona unde 

locuiesc (o suburbie din Maryland) şi din zona unde îmi petrec 
vacanţa de iarnă (Sarasota, Florida) aparțin sau sunt în admi- 
nistrarea unei firme australiene, Westfield (care are participatii 
în mai multe malluri din America decât din Australia şi deține, 
de asemenea, malluri în Noua Zeelandă şi Marea Britanie). Mai 
mult, numeroase magazine sunt puncte de vânzare ale unor lan- 
turi deținute de companii străine. Situaţia aceasta este mai frec- 
ventă în afara Statelor Unite, deoarece majoritatea lanțurilor 
sunt de proveniență americană. Însă în ultima vreme lanțurile 
înființate în afara Statelor Unite ajung să-şi facă simțită prezenţa 
în mallurile americane. Printre ele se numără The Body Shop 
(Marea Britanie), Pollo Campero (Guatemala), H&M (Suedia), ca 
să nu mai vorbim de magazinele Ikea (Olanda, via Suedia), tot 
mai vizibile în Statele Unite. 


Si în industria auto se întâmplă la fel. Dealerii oferă spre 
vânzare maşini produse de companii ale căror sedii centrale, 
dacă nu şi uzine, se află în altă tard. Astfel, în multe zone ale 
lumii, cumpărătorul va achiziționa o maşină produsă de o 
companie cu sediul în Japonia, Coreea, Germania şi, în viito- 
rul nu foarte îndepărtat, China. Dacă esti american, probabili- 
tatea să cumperi o maşină de la un fabricant american este tot 
mai scăzută şi, din această cauză, companiile se confruntă cu 
mari probleme financiare, isi restrânge numărul de muncitori 
şi de linii de producție şi sunt amenințate de spectrul falimen- 
tului. Mai mult, dacă un american isi cumpără o maşină „ameri- 
cană“, este foarte probabil ca majoritatea pieselor din care a fost 
asamblată să fie produse în altă tard. 


Viaţa noastră de zi cu zi, mai ales în domeniul consumului (descris 
în situaţiile de mai sus şi din care vom extrage majoritatea 
exemplelor oferite în această carte), devine tot mai globalizată. 
Însă, deşi mă voi referi, pentru o mai bună desfăşurare a demer- 
sului meu, mai ales la cazuri din zona consumului, trebuie spus 
că acesta nu reprezintă decât vârful aisbergului. În termenii unui 
gânditor contemporan, trăim într-o „eră globală“!. Globalizarea nu 

este doar tot mai prezentă în viaţa noastră, ci capătă o rele- 
vanta şi o importanţă crescânde pentru numeroase procese şi 
probleme generale, printre care inegalitatea dintre tari si zone 
ale globului (Nord-Sud), inegalitatea de clasă, inegalitatea de 
gen, democratizarea etc. Aproape toate ţările şi vieţile a miliarde 
de oameni de pretutindeni sunt transformate, uneori dramatic, 
de globalizare?. Impactul ei, vizibil la orice nivel, este mai accen- 
tuat şi mai evident în domeniul economic, în activitatea compa- 
niilor transnationale si a organismelor internationale cum ar 
fi Organizaţia Mondială a Comerţului (OMC), Fondul Monetar 
International (FMI), Forumul Economic Mondial (FEM) si 
Banca Mondiala, precum si in actiunile organizatiilor care li 
se opun acestora — Greenpeace, Amnesty International, World 
Wildlife Federation, Clean Clothes Campaign si Forumul Social 
Mondial (FSM). Importanţa celor dintâi şi intensitatea protes- 
telor pe care le suscită acestea din partea celor din urmă, precum 
şi consecinţele pe care le-au avut acţiunile ambelor tipuri de 
organizații în numeroase zone ale lumii demonstrează cât de 
semnificativ este impactul globalizării. 

Si mai vizibile, deşi importanţa lor scade în fata expansiunii 
organizaţiilor globale de genul celor enumerate mai sus — OGI 
(organizaţii guvernamentale internaţionale) şi ONGI (organizaţii 
nonguvernamentale internaţionale) —, relativ independente de 
statele naţionale, sunt acţiunile acestor state, în special ale 
Statelor Unite, pe scena internaţională. În ultimii ani, ele au 
constat mai ales în intervenţii militare și, în clipa de faţă, în 
ocupaţia militară americană din Irak si Afganistan. Desigur, 
Statele Unite susţin că aceste acţiuni globale sunt cauzate de 
alte acţiuni globale, în special de terorismul internaţional și 
mai ales de atacurile din 11 septembrie 2001 asupra Turnurilor 
Gemene şi Pentagonului. 

Aceste schimbări produse in viata de zi cu zi si în câmpul 
consumului, activităţile organizaţiilor economice globale și ale 
statelor, acţiunile şi reacţiile la acţiunile teroriste globale, pre- 
cum si multe alte lucruri au generat în rândul oamenilor obisnu- 
iti, oamenilor de afaceri, politicienilor, scriitorilor şi comunității 
academice un interes sporit fata de globalizare. 

În momentul de fata literatura de specialitate despre globa- 
lizare se îmbogățește datorită abordarilor din aria relaţiilor 
internaţionale, a ştiinţelor politice, antropologiei, economiei 
şi sociologiei. Analiza noastră se va sprijini în primul rând pe 
demersurile celei din urmă. Lucrările teoretice din domeniul 
sociologiei şi din domeniile conexe oferă punctul de pornire pentru 
această carte. În ultimii ani, am asistat la apariția unui corpus 
de texte care poartă numele de teorie a globalizarii.* 

Deşi această teorie este multidisciplinară prin definiţie, vom 
folosi în principal contribuţiile sociologice şi interpretările socio- 
logice ale lucrărilor teoretice provenite din alte domenii acade- 
mice. Teoria globalizării nu a apărut doar în urma eforturilor 
de a înţelege schimbările sociale discutate mai sus, ci si datorită 
unor noi dezvoltări interne ale teoriei sociale, mai ales datorită 
reacției la o serie de interpretări timpurii, cum ar fi teoria 
modernizarii®. Această teorie” era caracterizată de orientarea 
spre aspecte de interes în Vest, de preeminenta acordată proce- 
selor care aveau loc în Occident si de ideea că restul lumii va 
urma aceeaşi cale, devenind mai democratică, mai capitalistă, 
mai consumistă etc. Alte teorii (de exemplu teoria sistemului 
mondial şi teoria dependenţei”) au apărut cel putin în parte 
ca reacţie la o asemenea viziune pozitivă asupra Vestului (şi 
a Nordului în comparaţie cu Sudul, de altfel) şi au oferit perspec- 
tive internaţionale critice la adresa Vestului (şi Nordului) pro- 
vocate mai ales de exploatarea altor regiuni ale globului. Însă 
şi aceste teorii păstrează în centrul atenţiei statul naţional și 
Occidentul, chiar dacă privite cu un ochi critic. 

Cu toate că există multe versiuni de teorie a globalizării, 
aproape toate tind să renunțe la a se mai concentra asupra sta- 
tului national, asupra Vestului si Nordului, examinând, in 
schimb, procesele transplanetare care se produc în mai multe 
direcţii şi pe cele independente de vreun stat sau de vreo zonă 
a globului.!0 Astfel, Ulrich Beck (alături de multi alţii) susţine 
necesitatea unei teorii a globalizării (si a unei științe sociale — inclu- 
siv sociologia — în general) caracterizate de o orientare „cosmo- 
polita“", Aceasta ar presupune deplasarea interesului dinspre 

Vest şi Nord şi mai ales dinspre statul naţional spre procesele 
transplanetare cum ar fi „reţelele“ și „fluxurile“ globale (v. mai jos). 

Există deci motive întemeiate, atât intrinsece, cât şi extrin- 
sece domeniului academic, pentru sporirea interesului fata de 
globalizare in general si fata de teoria globalizării în particular, 
dar globalizarea nu este nici simplă, nici lipsită de ambiguitati; 
termenul acoperă un spectru larg de fenomene diverse. Pentru 
a aborda această complexitate, avem nevoie de o definiţie a globa- 
lizării: „răspândirea mondială a unor practici, extinderea rela- 
tiilor dincolo de limitele continentelor, organizarea vieţii sociale 
la scară globală şi sporirea unei conştiinţe globale comune“.1% 15 


Aspecte esenţiale în studiul globalizării 


În accepţia în care este folosită, noţiunea de globalizare cuprinde 
o serie de procese transplanetare care, deşi au amploare globală, 
pot fi separate (cel putin pentru usurarea argumentatiei). Cartea 
de fata nu isi propune să abordeze toate procesele si aspectele 
globalizării!+, dar în momentul de fata îi putem oferi cititorului 
o perspectivă asupra amplorii şi complexităţii acestui subiect 
şi a literaturii legate de el, ambele încă în plină dezvoltare. 

În studiul globalizării, economia in general si rolul corpo- 
ratiilor transnationale (cum ar fi Toyota, Microsoft sau Exxon) 
in special s-au bucurat de cea mai mare atentie. Majoritatea 
observatorilor considera corporatiile transnationale drept cei 
mai importanti actori mondiali sau unele dintre primele trei 
forte care acţionează la nivel global.15 

Alt subiect de mare interes pentru cei care studiaza glo- 
balizarea este politica, mai ales rolul statelor nationale in acest 
proces.1€ Opinia potrivit căreia puterea statului national este 
erodată de numeroase schimbări sociale — graniţele tot mai per- 
misive, importanţa tot mai mare a entităţilor suprateritoriale 
(ONU, UE, Banca Mondială) sau chiar a entităţilor subteritoriale 
(relaţii între diferite regiuni ale aceleiași ţări) — este majoritară. 
Totuşi, chiar dacă acceptăm declinul statului naţional, acesta 
încă rămâne un factor important al globalizării.!? 

Altă forță tot mai importantă în cadrul globalizării o constituie 
ONG-urile internationale si organismele internationale mentio- 
nate mai sus. ONG-urile internationale, mai ales Forumul Social 
Mondial, sunt percepute drept germeni ai unei societăţi civile 
globale care ar putea reprezenta o alternativă la organizaţiile 
politice si economice globale.!8 

În literatura de specialitate se vorbeşte, de asemenea, pe larg 
despre apariţia unui nou tip de oraș, oraşul „global“! (şi, mai 
extins, ,mondial“°). Acesta este o unitate subteritorială anga- 
jată în relaţii globale care depăşesc în totalitate sau în mare 
măsură statele naţionale (de exemplu, tranzacţiile financiare 
implicând direct trei oraşe globale — New York, Tokio şi Londra —, 
locul celor mai ample tranzacţii bursiere din lume?!). 

Globalizarea şi mai ales apariţia unor pieţe globale sau felul 
în care pot fi create, deservite ori acaparate sectoarele acestor 
noi pieţe prezintă, fireşte, un mare interes pentru cei care se 
ocupă de domeniul afacerilor. Au apărut o serie de ideologii care 
susțin globalizarea afacerilor, iar aceste ideologii sunt analizate 
de observatori și critici ai afacerilor globale, mai ales în varianta 
capitalistă a acestora. 

Tehnologia, mai ales apariţia unor noi tehnologii de vârf, este 
legată de aproape toate aspectele globalizării. În stadiul ei actual, 
ca să nu mai vorbim de ceea ce va deveni în viitor, globalizarea 
nu ar fi fost posibilă fără dezvoltarea tehnologică. Principalele 
realități relevante sunt sateliții, care au permis mass media 
să devină o forță globală, calculatorul şi Internetul? (inclusiv 
rolul acestora în apariţia diviziunii digitale globale și a altor 
inegalitati?>) sau tehnologiile informaţiei, care transformă nume- 
roase domenii, inclusiv pe cel militar (aşa cum este cazul Statelor 
Unite si, la o scară mai mică, al celorlalte tari dezvoltate), de la 
lupta corp la corp până la rachetele lansate din avioane, de pe 
nave sau chiar din avioane pilotate prin radio.26 

Mai există şi subiecte cum ar fi relaţia dintre globalizare 
şi religie?’, sport?5, muzica pop? şi aproape toate aspectele lumii 
sociale. De exemplu, în 2006 a avut loc primul campionat global 
de baseball, World Baseball Classic, la care au participat, printre 

altele, echipe din Africa de Sud, Cuba, Statele Unite, Japonia, 
Coreea şi China. 

De o mare atenţie se bucură şi relaţia dintre globalizare si 
o serie de probleme sociale, cum ar fi sărăcia si inegalitatea eco- 
nomică în general“ sau inegalitdtile flagrante din domeniul 
asistenţei medicale?!, criminalitatea“? şi corupția“ globală, sexul 
globalt si industria internaţională a sexului”, terorismul. 
Impactul adesea negativ al globalizării asupra vieții agrare?! 
şi mediului?’ este, de asemenea, o temă de mare interes. Toate 
aceste probleme, şi multe altele, au generat un interes conside- 
rabil fata de etica și moralitatea globalizării“, precum si nume- 
roase eforturi de rezolvare, printre care rezistenţa la globalizare, 
cel putin în forma ei actuala.*° 

Aspectul de care ne vom ocupa cel mai mult în această lucrare 
este globalizarea culturii“! în general, mai ales globalizarea 
culturii consumului.“ Vom examina pe larg răspândirea globală 
a culturii consumului în general, a produselor, serviciilor si 
decorurilor asociate cu aceasta (supermarketuri, fast-fooduri). 
De asemenea, vom vedea dacă această cultură globală a consu- 
mului reprezintă o ameninţare pentru culturile specifice şi 
bunurile asociate cu acestea.% 

Deşi exemplele folosite în paginile care urmează provin din 
sfera culturii consumului, cartea de fata se ocupă mai mult de 
globalizare decât de cultura consumului. Capitolele 2—4 vor oferi 
o nouă reflecţie asupra culturii consumului, dar obiectivul princi- 
pal al acestei lucrări, după cum o arată titlul capitolului de fata, 
dezvoltările din Capitolul 5 şi ultimele trei capitole, este să ofere 
o reconceptualizare si o nouă teorie a globalizării. Înainte să 
ajungem la contribuţiile conceptuale şi teoretice ale lucrării de 
fata, trebuie să trecem în revistă actualele teorii ale globalizării. 


Teorii ale globalizării 


Ca majoritatea studiilor despre globalizare, si teoria globalizării 
este un domeniu foarte controversat. Fiecare pare să aibă o teorie 
preferată. Mai mult, studiul globalizării este interdisciplinar, 

şi de aceea în ansamblul teoriilor globalizării sunt reprezentate 
teorii provenite din diferite discipline. 

Recent, am distins trei tipuri de teorii ale globalizării — poli- 
tice, economice şi culturale.** Există, desigur, numeroase moda- 
litati de clasificare a teoriilor globalizării“, fiecare cu punctele 
sale tari şi slabe. 


Teorii politice 


Un exemplu deosebit de important de teorie politică este teoria 
liberală (derivată din lucrările clasice ale lui John Locke, Adam 
Smith si ale altor autori)‘, mai ales gândirea neoliberala*’ 
(numită adesea „consensul de la Washington“45). Aceasta se 
prezintă sub diverse forme, toate animate însă de credinţa în 
importanţa pieţei libere şi a funcționării ei fără nici o inter- 
ventie exterioară, mai ales din partea statului national sau a 
altor entităţi politice. Ideea principală este că, „pe termen lung“, 
funcţionarea neîngrădită a pieţei, mai ales a pieţei capitaliste, va 
aduce beneficii tuturor. Teoria aceasta se bucură de popularitate 
în relaţiile internaţionale, ştiinţele politice şi afaceri; este adop- 
tată de numeroşi oameni politici (mai ales din Statele Unite, de 
aici şi denumirea „consensul de la Washington“) şi structurează 
scrierile unor publicisti influenţi, cum ar fi Thomas Friedman.“ 

Altă teorie politică porneşte de la o viziune „realistă“, pre- 
zentă în aceleași medii precum cele amintite mai sus, potrivit 
căreia globalizarea este rezultatul relaţiilor de putere dintre 
state.5 Conform acestei teorii, statele isi urmăresc cu orice pret 
propriul interes pe scena globală (dar si în interiorul granițelor) 
şi fac uz de puterea lor pentru a promova aceste interese. Fiind 
în prezent cea mai puternică tara (singura superputere rămasă 
în scenă), Statele Unite se folosesc (şi abuzează) de puterea lor 
în plan internaţional. Astfel, războiul din Irak (început în 2003) 
este considerat o exercitare a puterii globale a Statelor Unite (mai 
ales a puterii militare). Statele Unite au făcut uz de puterea lor 
pentru a-şi urmări interesele legitime, care pot fi, într-o interpre- 
tare pozitivă, apărarea împotriva armelor de distrugere în masă 

(care nu au fost găsite) sau, într-o interpretare negativă, o stra- 
tagemă pentru a-şi apăra si promova interesele mai putin legi- 
time, mai ales pe cele economice — protejarea resurselor vitale 
de ţiţei din Orientul Mijlociu.5! 

În afară de teoria realistă, există numeroase alte teorii prove- 
nite din domeniul relaţiilor internaţionale caracterizate printr-o 
viziune mai largă asupra relaţiilor dintre state.52 Aceste teorii au 
pierdut teren în ultimii ani în primul rând deoarece se axează, 
prin însăși natura lor, pe relaţiile dintre state. În consecinţă, 
ele nu dau seamă de numeroasele şi tot mai importantele pro- 
cese transnationale independente de statele nationale. 

Interesul principal şi dilemele relaţiilor internaţionale reies 
clar dintr-un eseu fascinant semnat de Justin Rosenberg, în care 
acesta susține că accentul pus de teoriile globalizării pe elemen- 
tul transnational reprezintă o orientare greşită.5 Rosenberg 
susține că în anii '90 aceste teorii au ajuns la apogeu, însă acum 
sunt pe cale de dispariţie. Autorul pledează pentru o nouă abor- 
dare a problematicii statelor şi relaţiilor dintre ele, dintr-o per 
spectivă marxistă, axată pe studiul capitalismului. Rosenberg 
susţine acest demers de pe poziţiile relaţiilor internaţionale, 
urmărind resuscitarea unui domeniu care a pierdut teren în 
fata unor teorii ale globalizării pentru care statul national este 
erodat sau chiar pe cale de dispariţie. 


Teorii economice 


Una dintre abordările (politico-)economice,** 5 teoria sistemului 
mondial, ne oferă o viziune a lumii capitaliste împărţite în naţiuni 
„centrale“ si naţiuni „periferice“ (între ele situându-se „semiperi- 
feria“).5 Teoria sistemului mondial este o abordare neomarxistă 
în care accentul se deplasează de la studiul exploatării proleta- 
riatului de către capitalisti în cadrul unei societăţi capitaliste 
la exploatarea între societăţile capitaliste care fac parte din sis- 
temul mondial capitalist. 

Teoria sistemului mondial se limitează la relaţiile econo- 
mice în cadrul sistemului global al statelor, dar alţi teoreticieni 

neomarxisti sunt interesaţi de procesele economice indepen- 
dente de stat si care pot ajunge chiar să-l controleze pe acesta 
din urmă. De exemplu, Lesley Sklair studiază relaţia dintre prac- 
ticile transnationale, clasa capitalistă transnationala si ideologia 
culturală5 a consumismului. Pentru el, ca si pentru alti teoreti- 
cieni, cea mai mare importanţă economică o au companiile trans- 
naţionale.58 Motorul răspândirii globale a capitalismului sunt 
companiile transnationale, cu practicile lor transnationale; clasa 
capitalistă transnationala operează în numele acestor companii 
transnationale şi difuzează practici politice transnationale, iar 
ideologia culturală a consumismului, propagată prin elitele cultu- 
rale, pregăteşte terenul pentru acceptarea produselor oferite de 
companiile transnationale. Această abordare este mult mai racor- 
dată la teoria contemporană a globalizării, deoarece, spre deosebire 
de teoria sistemului mondial, care punea accentul pe stat, stu- 
diază procese în mare măsură independente de stat. Orientarea 
despre care vorbim este prezentă într-o lucrare foarte influentă, 
Empire, în care Hardt si Negri constată apariţia unui sistem 
capitalist global descentralizat, independent de state.5? 

Tot pe procesele globale, mai ales pe cele din economie, se 
axează şi Manuel Castells, în importanta sa lucrare despre „socie- 
tatea-reţea“.5 Potrivit lui Castells, asistăm la apariţia unei noi 
forme de capitalism, „capitalismul informaţional“, care se bazează 
pe cunoaştere şi pe tehnologia informaţiei. Din această cauză, 
el este deja globalizat, există datorită reţelelor globale si este 
guvernat de o nouă formă de organizare, compania-retea, pre- 
cursoarea unei societati-retea globale. Mai mult, Castells con- 
stată o transformare a lumii dominate de „spaţii fizice“ (state, 
organizaţii ierarhice) într-o lume caracterizată de „spaţii ale 
fluxurilor“ (informatie, produse si persoane care se deplasează 
prin şi între companiile-retea). Această teorie este în concor- 
danta cu lucrările din domeniul globalizării culturale care dis- 
cută despre fluxurile globale (şi pe care le vom analiza ulterior). 
Iată cum, pe măsură ce discuţia s-a deplasat spre o serie de teorii 
economice ale globalizării, ne-am apropiat de subiectul care ne 
preocupă — consumul şi cultura. 

Deşi aceste teorii, laolaltă cu multe alte teorii politice şi eco- 
nomice, sunt importante, cel puţin pentru o situare în context, 
analiza care urmează nu pornește de la ele. Întrucât lucrarea de 
fata urmărește să examineze globalizarea culturii consumului, 
cel mai mult ne interesează teoriile culturale ale globalizării. 
Totuşi, se pune întrebarea: de vreme ce consumul face parte din 
economie, nu cumva teoriile economice ale consumului sunt foarte 
relevante pentru discuţia care urmează? Sunt, desigur, dar, din 
păcate, în majoritatea teoriilor economice ale globalizării — aseme- 
nea teoriei sociale si științelor sociale în ansamblu — se poate 
intrevedea un bias al productiei.*! Cu alte cuvinte, ele se axează 
pe aspecte ale productiei (fabricare, locuri de munca, companii 
transnationale), în loc să acorde (mai multă) atenţie consumului 
privit ca fenomen economic (viziunea lui Sklair asupra ideo- 
logiei culturale a consumului constituie o excepţie, deşi autorul 
pune un foarte mare accent pe producţie). Producţia joacă în 
continuare un rol important în lumea contemporană, dar este 
limpede, cel puţin în zonele cele mai dezvoltate ale lumii, că 
importanța economică a consumului o egalează sau chiar o depă- 
şeşte pe aceea a producţiei. Să ne gândim, de exemplu, că 
primul loc pe lista companiilor din Statele Unite (în funcţie de 
venit) și în topul 500 realizat de Fortune în 2005 este ocupat de 
Wal-Mart, o companie din sfera consumului. Multi dintre gigantii 
producţiei au dispărut (U.S. Steel) sau se confruntă cu mari 
probleme (veniturile General Motors reprezintă 2/3 din cele rea- 
lizate de Wal-Mart, deşi compania este încă prezentă în topul 
500 realizat de Fortune)*. Prin aceasta nu susţin însă că teoriile 
economice ale globalizării nu sunt importante, atât în sine, cât 
şi pentru înțelegerea globalizării culturii consumului. 


* Mai mult decât atât, ca urmare a recesiunii economice, în anul 2009 
compania General Motors a fost restructurată radical și, în cele din urmă, 
naţionalizată (n. tr.). 

Teorii culturale 


Jan Nederveen Pieterse a identificat trei abordări majore în teo- 
retizarea aspectelor culturale ale globalizării. Acestea urmăresc 
să evidentieze fie faptul că există o diferență fundamentală între 
culturi, fie că acestea converg, fie că, din combinarea unică a 
culturilor globale si locale, iau naștere forme „hibride“.6 


Diferentialismul cultural 


Cei care aleg această abordare susţin că există diferenţe dura- 
bile între culturi, iar acestea nu sunt afectate de globalizare 
sau de alte procese bi-, inter-, multi- şi transculturale. Ceea ce 
nu înseamnă că procesele respective, mai ales globalizarea, nu 
influenţează deloc culturile, ci că nucleul culturilor nu este afec- 
tat, rămânând, în linii mari, constant. În această viziune, globa- 
lizarea se produce numai la suprafaţă, în vreme ce structurile 
profunde ale culturii se păstrează (aproape) în întregime intacte. 
Culturile sunt considerate, prin urmare, închise nu doar fata 
de globalizare, ci si fata de influenţele altor culturi. 

Cel mai celebru şi controversat exemplu al acestei paradigme 
este lucrarea lui Samuel Huntington Ciocnirea civilizațiilor şi 
refacerea ordinii mondiale.™ Potrivit lui Huntington, lumea a 
fost si este împărțită în șapte sau opt civilizaţii (culturi, la o scară 
largă), iar acestea rămân distincte din punct de vedere cultural. 
Mai mult, în unele cazuri natura acestor culturi (printre altele) 
poate provoca ciocniri între aceste civilizații. Huntington vorbeşte 
despre ciocnirea economică dintre Vest (mai ales Statele Unite) 
şi Est (mai ales China) şi despre o confruntare militară sânge- 
roasă între Statele Unite şi Islam. Nu ne vom opri prea mult 
asupra viziunii lui Huntington, deoarece este extrem de con- 
troversată si pentru că ia în discuţie realităţi culturale (de civi- 
lizatie) mult mai ample decât cele specifice culturii consumului. 
Există puţine voci care să susțină impermeabilitatea vreunei 
culturi nationale la cultura globală a consumului. Țările care nu 
au prea venit în contact cu aceasta sunt atât de subdezvoltate 

economic, încât nu prezintă interes pentru furnizorii globali de 
cultură a consumului şi, pe de altă parte, nici nu îşi prea pot 
permite ceea ce oferă aceşti furnizori. Atunci când aceste tari 
se vor dezvolta economic, forțele culturii consumului vor încerca 
să-şi croiască drum, iar aceste culturi vor primi cu braţele des- 
chise, probabil, sau chiar vor solicita ceea ce li se va oferi. 


Convergenta culturală 


Abordarea anterioară postulează existenţa unor diferenţe cultu- 
rale durabile între culturi si civilizaţii, provocate sau, dimpotrivă, 
neafectate de globalizare, însă paradigma de fata porneşte de la 
ideea potrivit căreia globalizarea provoacă o uniformizare la nivel 
global. În vreme ce autorii asemenea lui Huntington pun accen- 
tul pe rezistenţa culturilor şi civilizaţiilor în fata globalizării, 
susținătorii acestei viziuni afirmă că, din cauza globalizării, cul- 
turile se schimbă, uneori radical, producându-se o asimilare în 
direcția grupurilor şi societăţilor dominante. Cei care împărtăşesc 
această perspectivă tratează fenomene ca „imperialismul cul- 
tural“, occidentalizarea, americanizarea, „medonaldizarea“ si 
„cultura mondială“. 

Lucrările mele anterioare se înscriu în această direcţie, dar 
sunt conștient de faptul că, desi în lume operează forte care omo- 
genizează, aceste forte sunt contestate, iar impactul lor în diferite 
zone este adesea atenuat şi/sau alterat în diverse moduri prin 
specificul acestor zone. Am acordat atenţie forțelor care exportă 
o mai mare omogenitate în arii largi ale lumii. Sub numele de 
mcdonaldizare® (voi discuta pe larg acest fenomen, laolaltă cu 
americanizarea, în ultimul capitol), am studiat o serie de efor- 
turi de implementare a unui sistem şi a unui set de principii 
operaţionale (v. mai jos), în tot mai multe zone ale globului. Este 
deci limpede, desi nu pentru majoritatea criticilor mei,®* că mcdo- 
naldizarea nu se referă la globalizarea unor produse alimentare 
omogene, ci la globalizarea unui set de principii şi a unui sistem 
de operare.®” Mult mai important decât răspândirea globală a 
lanțurilor de fast-food este faptul că, în multe zone ale globului, 
restaurantele şi reţelele de restaurante (ca majoritatea afacerilor, 

de altfel) adoptă principiile mcdonaldizarii si operează pe baza 
aceluiaşi sistem. 

Am susținut, de asemenea, că americanizarea generează 
omogenitate globală. Unul dintre aspectele discutate este 
răspândirea cărţii de credit, care a apărut în Statele Unite în 
1950 iar în ultimele decenii a devenit un fenomen global.68 
Aceasta nu înseamnă doar că americanii străbat lumea și 
folosesc brandurile americane de carduri (Visa şi MasterCard), 
ci şi că cetăţenii multor alte societăţi folosesc aceleaşi carduri 
de credit în același mod. Mai mult, răspândirea la nivel global 
a cărţii de credit şi gradul mereu mai mare de îndatorare pe 
care îl presupune au aduscu ele tendinţa americană de 
îndatorare și de refuz al economisirii, în vederea unui consum 
intens. Cel puţin în trecut, multe culturi aveau printre valori 
economisirea şi condamnau îndatorarea, dar apariţia cardului 
de credit le-a direcționat spre un nivel mai ridicat de consum 
şi unul mai scăzut de economisire. 

Alt aspect care m-a interesat au fost „catedralele consumului“ 
(termenul îmi aparţine), tot o invenţie americană postbelica.© 
Restaurantul fast-food (şi lanţul de magazine) reprezintă o 
astfel de catedrală a consumului, dar şi alte realităţi originare 
din America: mallurile, cazinourile-hotel din Las Vegas, parcu- 
rile tematice de genul Disneyland şi Disney World şi vasul de 
croazieră. Toate acestea (ca multe altele, de altfel) au fost expor- 
tate în restul lumii, astfel că pretutindeni numeroşi oameni con- 
sumă în decoruri asemănătoare, dacă nu chiar identice cu cele 
create în Statele Unite. În plus, deoarece aceste decoruri sunt 
asemănătoare, mulți oameni de pretutindeni consumă aceleași 
lucruri (bunuri și servicii) în acelaşi fel. 

Si alti teoreticieni au abordat, desi în moduri foarte diferite, 
omogenitatea globală. De exemplu, unii autori pun accentul pe 
izomorfismul organizational, provocat de faptul că organizaţiile 
s-au inspirat unele de la celelalte, rezultatul fiind apariția unor 
forme organizaționale similare." Alţii susţin importanţa unei 
culturi globale (sau societăţi globale); aceasta ia naştere în diverse 
domenii, care ajung să funcţioneze în același fel. Astfel, apar 
modele globale pentru realităţi situate în diverse locuri din lume. 

Există asemenea modele universale ale statelor, organizaţiilor de 
afaceri şi sistemelor educaţionale. Urmând aceleaşi modele sau 
modele asemănătoare, acestea tind să devină omogene.”! Desi- 
gur, ca si multi alti partizani ai teoriilor expuse in subcapitolul 
de fata, adepţii acestei abordări recunosc că eterogenitatea coexistă 
cu forțele omogenitatii. Mai mult, forţele omogenizante pot pro- 
voca un grad mai mare de eterogenitate, prin stimularea unor 
reacţii locale. 


Hibridarea culturală 


A treia abordare studiază amestecul culturilor provocat de glo- 
balizare şi apariţia, prin integrarea globalului si localului, a unor 
noi culturi-hibrid unice, care nu pot fi reduse nici la cultura locală, 
nici la cea globală. În această perspectivă, imperialismul cul- 
tural provoacă schimbări superficiale în culturile asupra cărora 
acţionează. lar aceste schimbări, laolaltă cu alte procese globale, 
sunt amalgamate cu diverse realităţi locale, producând forme 
hibride noi şi distincte, care indică mai degrabă o eterogenizare 
continuă sau crescândă decât o omogenizare (așa cum susține 
perspectiva convergentei culturale). Hibridarea este o viziune 
pozitivă, chiar romantică, asupra globalizării, aceasta fiind per- 
cepută ca un proces creativ din care rezultă noi realităţi cultu- 
rale şi o eterogenitate continuă, dacă nu chiar crescândă, în 
numeroase zone ale globului. 

Conceptul esenţial pentru hibridarea culturală, ca şi pentru 
multe alte opinii despre procesele transplanetare exprimate de 
teoreticienii interesaţi de globalizare, este glocalizarea. Acest 
concept este atât de important şi de larg acceptat, încât un autor 
consideră teoria glocalizării drept unul dintre cele patru modele 
fundamentale de analiză a globalizarii.’? Glocalizarea poate fi 
definită drept întrepătrundere a globalului si localului, cu rezul- 
tate unice în arii geografice diferite.73 În termenii lui Roland 
Robertson, iată elementele esenţiale ale teoriei glocalizării: 


1. Lumea devine tot mai pluralistă. Teoria glocalizării este 
foarte sensibilă la diferenţele din şi dintre ariile geografice. 

2. Într-o lume glocalizată, indivizii şi grupurile locale au 
o mare capacitate de adaptare, inovare şi manevră. 
Pentru teoria glocalizării, indivizii şi grupurile sunt agenţi 
creatori importanţi. 


3. Procesele sociale sunt relationale si contingente. Globali- 
zarea provoacă reacţii diverse — de la inflamarea nationa- 
listă la elanul cosmopolit —, care oferă feed-back globalizării 
şi o transformă; rezultatul este glocalizarea. 


4. Bunurile şi media nu sunt considerate (exclusiv) drept 
restrictive; ele oferă material care va fi folosit în creația 
individuală şi de grup în cadrul zonelor glocalizate. 


Pentru o mai bună înţelegere a glocalizării şi a hibridării cul- 
turale, trebuie trecute în revistă concepte (şi exemple) asociate. 
Unul dintre acestea este hibridarea însăși, care susține exis- 
tenta unei diversitati tot mai mari provenind din melanjul unic al 
globalului și localului, în opoziţie cu uniformitatea asociată cu 
imperialismul cultural. Un hibrid cultural presupune combinarea 
a două sau mai multe elemente din culturi şi/sau zone diferite 
ale globului. Turistii ugandezi care călătoresc la Amsterdam ca 
să asiste la un meci de box thailandez disputat între două spor- 
tive din Maroc, argentinienii care ascultă rap asiatic interpretat 
de o trupă sud-americană într-un club londonez al cărui patron 
e din Arabia Saudită sau experienţele atât de comune ale 
americanilor care mănâncă taco chinezești, croisanti irlandezi, 
pizza kosher etc. sunt exemple de hibridare (si glocalizare). Con- 
trarul acestor experienţe ar fi, desigur, să mănânci hamburgeri 
în America, sushi în Japonia sau quiche în Franţa. 

Alt concept înrudit cu glocalizarea este creolizarea. Terme- 
nul creol se referă în general la persoanele de rasă ameste- 
cată, dar a fost extins şi la creolizarea limbajului şi a culturii, 
în care sunt implicate limbi si culturi ininteligibile una pentru 
cealaltă până în momentul respectiv. În domeniul culinar, un 
bun exemplu de creolizare este bucătăria cajun asociată cu creolii 
din Louisiana (la rândul lor un amestec de grupuri etnice şi 
rasiale). De exemplu, faimoasa jambalaya cajun presupune un 

amestec de paella (fel de mâncare adus de spanioli) cu o vari- 
etate de ingrediente şi adaosuri locale; carnea şi cârnaţii au 
fost înlocuite cu fructele de mare, care se găsesc din abundență 
în Louisiana. 

În acest context trebuie menţionată si lucrarea lui Arjun 
Appadurai Modernity at Large: Cultural Dimensions of Globa- 
lization, cu accentul pe care îl pune pe fluxurile globale și pe sepa- 
rările acestora, care dau naştere unor realităţi culturale 
unice, producând hibrizi culturali. Appadurai ia în discuţie cinci 
fluxuri globale, sau „scene“*: scene etnice (implicând fluxuri de 
oameni), scene media (fluxuri media), scene tehnice (fluxuri tehno- 
logice), scene financiare (fluxuri de bani şi de instrumente finan- 
ciare) şi scene de idei (fluxuri de idei). Folosirea termenului „scenă“ 
îi permite lui Appadurai să comunice ideea potrivit căreia aceste 
procese au forme fluide, neregulate şi variabile, fiind coerente 
cu ideea de eterogenizare, şi nu cu cea de omogenizare. Faptul 
că există mai multe scene si că ele operează într-o oarecare măsură 
independent unele de celelalte, sau poate chiar conflictual, con- 
feră acestei abordări o concordanţă cu teoriile care pun accentul 
pe diversitatea şi eterogenitatea culturală. Mai mult, aceste 
scene sunt interpretate diferit de diferiți agenţi, care pot fi 
indivizi, grupuri mici, grupuri subnationale, corporaţii multi- 
naţionale sau state. Scenele sunt străbătute de indivizi şi gru- 
puri în funcţie de felul în care ei le interpretează. Cu alte 
cuvinte, este vorba de „lumi imaginate“, iar cei care şi le ima- 
gineaza pot fi cei care le controlează, dar si cei care trăiesc 
în cadrul lor. Deşi puterea este deţinută de cei care controlează 
scenele și şi le imaginează, această perspectivă le conferă celor 
care traversează scenele respective şi trăiesc în ele puterea de 
a le redefini sau chiar de a le submina. 

Toate conceptele menţionate — glocalizarea, hibridarea, creo- 
lizarea si scenele — îi pot oferi cititorului o percepţie satisfaca- 
toare asupra realitatilor tratate în acest subcapitol. 


* În original, scape (scenă, cadru), care în engleză permite, ca sufix, 
formarea unui larg număr de termeni (landscape — peisaj, cityscape — peisaj 
urban etc.) (n. tr.). 

Deşi este influenţată de ideile teoriei globalizării, lucrarea 
de fata datorează cel mai mult paradigmelor culturale, mai ales 
convergentei si hibridării culturale. Punctul său de plecare este 
hegemonia paradigmei hibridării culturale, mai ales a concep- 
tului ei de glocalizare și a ideii asociate acesteia — eterogenizarea. 
Totuşi, consider că paradigma hibridării culturale şi conceptele 
de glocalizare şi eterogenizare acoperă doar o parte a realităţii 
descrise. De asemenea, si paradigma convergentei culturale este 
utilă şi validă în reflectia pe marginea globalizării. Există, desi- 
gur, un proces continuu de eterogenizare si chiar apar forme 
noi ale acestui fenomen, dar este limpede că există si forte consi- 
derabile care conduc la o omogenizare crescândă. În același sens, 
pe lângă glocalizare, care este o idee utilă, trebuie introdus un 
nou concept (il vom aborda în rândurile de mai jos si îl vom 
discuta pe parcursul cărţii), pandant al glocalizării, care va oferi 
o mai bună înţelegere a globalizării şi a omogenizării. Pe scurt, 
pentru o mai bună înţelegere a globalizării nu trebuie făcută o 
alegere între paradigma convergentei culturale si cea a hibri- 
darii, ci, dimpotrivă, ele trebuie integrate si folosite împreună."6 


Glocalizarea și grobalizarea 


Este evident că glocalizarea constituie un concept care surprinde 
părerea multor teoreticieni şi analiști contemporani interesaţi 
de globalizare referitoare la esenţa proceselor transplanetare.”” 
Toţi recunosc că globalizarea este mai complexă de-atât, dar 
reflectiile și cercetările lor empirice se mulțumesc să graviteze 
în jurul glocalizării. Însă, după cum am arătat mai devreme, 
este necesară introducerea unui concept (poate a mai multe con- 
cepte pe care să si le poată apropria diferentialismul cultural), 
care, împreună cu glocalizarea, să ofere o perspectivă mai echili- 
brată — care ar include şi convergenta culturală, si hibridarea 
culturală — asupra globalizării. Acest concept, introdus pentru 
prima oară în lucrarea de faţă ca un răspuns la necesitatea unui 
termen conex glocalizării, este grobalizarea. Grobalizarea se referă 

la ambițiile imperialiste ale naţiunilor, corporațiilor, organiza- 
tiilor etc. şi la dorința, dacă nu chiar nevoia lor de a se impune 
în diverse arii geografice.'8 Principalul interes al entităţilor impli- 
cate în grobalizare este sporirea (de aici şi termenul de groba- 
lizare*) puterii, influenţei si, în multe cazuri, a profiturilor lor pe 
glob. Grobalizarea presupune o varietate de subprocese — ameri- 
canizarea si medonaldizarea”?, precum şi capitalismul. Acestea 
sunt forțele motrice centrale ale grobalizării; nu sunt singurele, 
dar de ele ne vom ocupa. 


Orientare teoretică 


Grobalizarea si glocalizarea isi au originea în viziuni diferite 
asupra lumii contemporane. Grobalizarea este o perspectivă care 
pune accentul pe capacitatea unor state moderne și organizaţii 
în mare măsură capitaliste® de a-şi spori puterea şi influenţa 
pe glob. Această perspectivă este susținută de două teorii moderne 
importante — ale lui Karl Marx si Max Weber (si ale adepților lor). 
Marx s-a axat pe sistemul economic capitalist, în timp ce Weber 
s-a preocupat de rationalizare, nu doar în economie, ci şi în alte 
sectoare ale societăţii moderne. Capitalismul si rationalizarea 
sunt produse ale lumii occidentale şi amândouă au fost expor- 
tate agresiv în restul lumii, mai ales în secolele al XIX-lea și XX, 
continuând și în prezent. Se poate deci susține că ambele au 
fost şi sunt exemple de grobalizare. 

Teoria marxistă (şi neomarxistă) conduce spre o viziune 
potrivit căreia una dintre forțele motrice majore aflate în spatele 
grobalizării este nevoia corporațiilor de a deveni mai profitabile 
prin amplificarea neîncetată a imperialismului economic. La 
început, expansionismul se manifestă între granițele unui stat, 
dar, odată ce au fost atinse limitele profitului — sau chiar când 
profitul începe să scadă —, apare presiunea extinderii spre alte 
state. Multe dintre firmele care au devenit prezenţe internatio- 
nale în secolul XX au ajuns, la începutul secolului XXI, afaceri 


* De la to grow — a crește, a spori (n. tr.). 

globale. Altă forță motrice este nevoia de corporaţii, state si alte 
instituţii (din domeniul media sau al educaţiei) care să susțină 
eforturile de sporire a profitabilitatii prin accentuarea hegemo- 
niei lor culturale la nivel national si apoi global. Din aceasta 
perspectiva, nevoia corporatiilor (preponderent americane) de 
a-si spori constant profiturile si nevoia Statelor Unite si a insti- 
tutiilor americane (nevoie corelată cu cea dintâi) de a-şi extinde 
hegemonia culturală sunt un fenomen central al grobalizării. 
Corporatiile americane exportă agresiv bunuri pentru a realiza 
profit, iar națiunea americană în ansamblu isi exportă cu aceeaşi 
agresivitate, pentru a dobândi hegemonia, ideile (democraţia, 
piaţa liberă), dar nu de dragul acestor principii, ci pentru a faci- 
lita difuzarea bunurilor şi serviciilor pe care le aduce cu sine 
hegemonia. În prezent, de un mare interes se bucură diversele 
sisteme ale consumului, „catedralele consumului“ sau „noile mij- 
loace de consum“ menţionate mai devreme (dar care vor fi discu- 
tate şi în paginile care urmează), pe care Statele Unite le exportă 
în restul lumii.8! Capitalismul, demonstrează ele, a înţeles că nu 
este suficient să-şi exporte produsele, ci că trebuie şi să groba- 
lizeze consumul şi să creeze si să sprijine dorinţa de a consuma 
aceste produse. Desigur, Statele Unite nu sunt singurele care 
procedează astfel; capitalismul a înflorit în mai multe ţări, care 
au manifestat și ele tendinţa de grobalizare. Însă Statele Unite, 
şi mai ales corporatiile americane, au preluat conducerea si, desi 
în multe sectoare de producţie au fost depășite de alte tari (de 
Japonia în privinţa electronicelor sau a automobilelor, de exem- 
plu), isi menţin poziţia de lider în grobalizarea catedralelor con- 
sumului si a altor mecanisme (creditul, publicitatea, marketingul, 
brandingul) a căror finalitate este să-i determine pe oamenii 
de pretutindeni să consume într-un mod şi într-un grad asemă- 
nător cu americanii. Acest lucru este vizibil, de exemplu, în gro- 
balizarea unor giganţi ai consumului ca Wal-Mart, Disney, 
McDonald's, Visa si MasterCard. 

A doua perspectivă teoretică modernă care structurează vizi- 
unea asupra grobalizării este teoria weberiană, potrivit căreia 
ubicuitatea structurilor rationalizate si controlul exercitat de 

acestea asupra oamenilor sporesc — mai ales, dată fiind aria noastră 
de interes, în sfera consumului. Una dintre trăsăturile definitorii 
ale rationalizarii este eficiența. Weber considera birocraţia seco- 
lului al XIX-lea şi a începutului de secol XX o structură organiza- 
tionala extrem de eficientă, căreia i s-a alăturat în scurt timp, 
în sfera producţiei, linia de asamblare, care a sporit considerabil 
eficiența producţiei. Ambele realităţi au fost, desigur, grobali- 
zate. Crearea şi răspândirea spectaculoasă a extrem de eficien- 
telor catedrale ale consumului (McDonald's și Wal-Mart sunt 
exemple elocvente) sunt de dată mai recentă; si acestea au fost 
grobalizate. Abordarea weberiană ne familiarizează cu răspân- 
direa „grobală“ a structurilor rationalizate. Acestea au tendința 
de a se reproduce oriunde în lume (de exemplu prin intermediul 
organizaţiilor globale care isi imită omoloagele de succes, indife- 
rent unde s-ar afla acestea®?), iar țările care nu le deţin sunt, in 
general, dornice să le dobândească. Cu alte cuvinte, ele se groba- 
lizează pentru că, pe de-o parte, există dorinţa de a le exporta 
în vederea sporirii profitului şi influenţei şi, pe de altă parte, 
celelalte tari sunt nerabdatoare să le dobândească, dată fiind 
eficienţa pe care o presupun. Desi corporatiile americane, Statele 
Unite în ansamblu, de fapt, pot fi considerate extrem de ratio- 
nalizate in domeniul productiei si al consumului, exista, dupa 
cum vom vedea, numeroase structuri rationalizate nu numai in 
Statele Unite, ci si, din ce in ce mai mult, pretutindeni pe glob. 

În vreme ce teoriile moderne de inspiraţie marxistă si weberi- 
ană sunt foarte apropiate de ideea de grobalizare, glocalizarea 
tine mai degrabă de teoria socială postmodernă. Teoriile moderne 
cum sunt cele ale lui Marx si Weber se definesc prin rolul central 
pe care îl acordă unor procese si transformări unificatoare (si 
omogenizante) — răspândirea capitalismului, rationalizarea —, 
mai ales rationalitatii care sporeşte continuu (si Marx, si Weber 
considerau capitalismul un sistem raţional). În schimb, gândi- 
torii postmoderni sunt preocupați mai mult de local si de trasa- 
turile sale nonrationale, iraționale, neomogenizate. O astfel de 
orientare corespunde ideii de glocalizare, mai ales accentului 
pus de aceasta pe local, diversitate, hibridare si independenţă, fie 

şi parțială, fata de procesele grobale. Combinata cu realitățile 
locale, globalizarea a numeroase bunuri şi idei oferă comunităţilor, 
grupurilor şi indivizilor o capacitate nemaiîntâlnită până în 
prezent de a modela realităţi și identități distinctive şi proteice. 
Această perspectivă nu oferă un tablou al invaziei corporațiilor 
capitaliste si a statelor care le susţin — sau a structurilor ratio- 
nalizate —, ci mai degrabă o imagine a diversităţii mereu sporite. 
Deşi toate ţările sunt sau vor fi afectate de răspândirea capita- 
lismului si a rationalizarii, ele vor reuși, probabil, să integreze 
aceste procese în realităţile locale, rezultatul fiind fenomene 
accentuat glocale. 

Altă diferenţă esenţială între teoria modernă si cea post- 
modernă este dată de faptul că prima pune accentul pe ideea 
de explozie, în timp ce a doua este strâns legată de ideea de 
implozie. Grobalizarea este corelată cu ideea de explozie, de vreme 
ce vorbim despre o creştere explozivă şi o răspândire globală 
în forme grobale. În schimb, glocalizarea este apropiată de ideea 
de implozie, deoarece globalul se amestecă cu localul, provocând 
o implozie a ambelor şi creând astfel un amestec unic, glocalul. 

Date fiind asocierile teoretice diferite, este normal ca grobali- 
zarea şi glocalizarea să ofere imagini foarte diferite ale impactului 
proceselor transplanetare. În fond, grobalizarea şi glocalizarea 
pot fi corelate cu principiile adesea antitetice ale teoriei sociale 
moderne şi postmoderne. 


Aplicaţii ale glocalizării și grobalizării 


Ideea de glocalizare si cea de grobalizare pot fi folosite în analiza 
domeniului cultural, dar şi în cea a domeniului economic, politic 
sau instituţional. În domeniul culturii, grobalizarea poate fi con- 
siderată o forma de expansiune transnationala a unor coduri 
şi practici comune, în timp ce glocalizarea presupune interacti- 
unea, implozia a numeroase inputuri culturale globale şi locale, 
ducând la apariţia unei „pastișe“ (alt termen postmodern), a unui 
amestec, având drept rezultat numeroşi hibrizi culturali. 
Teoreticienii care analizează factorii economici susțin impor- 
tanta sporită si efectul de omogenizare ale acestora; astfel de idei 

corespund grobalizării. În opinia lor, grobalizarea este extinderea 
economiei de piaţă neoliberale în numeroase regiuni ale lumii. 
Joseph Stiglitz, laureat al Premiului Nobel pentru economie, 
fost preşedinte al Consiliului Experţilor Economici, a atacat dur 
Banca Mondială, Organizaţia Mondială a Comerțului si Fondul 
Monetar International, acuzându-le că, în loc să rezolve crizele 
economice globale, le adâncesc. Printre altele, Stiglitz critica 
Fondul Monetar Internaţional pentru abordarea grobalizantă 
şi omogenizantă, neadaptată la context (în strânsă legătură cu 
rationalizarea si mai ales cu obiectivul acesteia de sporire a 
predictibilitatii), pe care o aplică diverselor tari, fără să ia în 
calcul diferenţele naţionale.5t Grobalizarea in general şi Fondul 
Monetar în particular au acţionat spre binele statelor bogate, 
mai ales al Statelor Unite (care au drept de veto în adoptarea 
deciziilor FMI), si în detrimentul statelor sărace; prăpastia 
dintre bogaţi şi săraci s-a adâncit prin globalizare. Deşi misiu- 
nea Fondului Monetar Internaţional este să sprijine ţările sărace 
oferindu-le ajutor economic, Stiglitz demonstrează că adesea 
reformele impuse de FMI nu rezolvă problemele economice ale 
țărilor sărace, ci le agravează. 

Deşi autorii interesaţi de problemele economice pun accentul 
pe grobalizare, existenţa glocalizării, ca fenomen marginal al 
economiei globale, este și ea recunoscută. Printre exemplele de 
glocalizare se numără transformarea în mărfuri a produselor 
culturilor locale și apariţia unei specializări flexibile, care face 
posibilă adaptarea a numeroase produse la nevoile specifice unei 
zone. Teoreticienii care pun accentul pe glocalizare susțin că 
interacţiunea pieţei globale cu pieţele locale duce la crearea 
unor pieţe glocale care integrează cerințele pieţei globale în rea- 
litatile pieţei locale. 

Si orientarea politico-instituțională pune accentul pe gro- 
balizare. Am menţionat deja un exemplu de perspectivă a groba- 
lizării în domeniul politic („cultura globală“ sau „politica globală“) 
care susține răspândirea la nivel mondial, global a modelelor 
statului national şi emergenta unor forme de guvernare izomorfe 
pe glob — cu alte cuvinte, extinderea unui model unic de guver- 
nare în lume.® Cel mai important exemplu este răspândirea 

grobală a sistemului politic democratic. Una dintre cele mai 
extreme viziuni asupra globalizării în domeniul politic îi aparține 
lui Benjamin Barber, care vorbeşte despre McLume (McWorld) — 
răspândirea unei unice orientări politice®® care câştigă tot mai 
mult teren pe glob. 

Ca perspectivă alternativă, Barber vorbeşte despre „jihad“ — 
forte politice localizate, etnice si reacționare (printre care si asa-nu- 
mitele „state-problemă“, rogue states) care resping McLumea în 
domeniul politic. Jihadul este asociat, de asemenea, cu o inten- 
sificare a naţionalismului, fiind astfel capabil să genereze o mai 
mare eterogenitate politică. Interacțiunea la nivel local dintre 
McLume și jihad poate produce formaţiuni politice glocale unice 
care îmbină elemente ale celei dintâi (propaganda pe Internet, 
de exemplu) şi ale celei de-a doua (folosirea principiilor și retoricii 
tradiţionale, să spunem).% 

Din cele discutate rezultă o diferență importantă între cele 
două perspective: adepţii teoriei glocalizării valorizează pozitiv88 
fenomenul, criticând grobalizarea şi pe cei care o susțin. Acest 
fapt este determinat, parţial, de asocierea dintre glocalizare şi 
postmodernism si tendinţa celui din urmă de a valoriza indivi- 
dualul şi localul în detrimentul totalitatii, punând diversitatea 
mai presus de uniformitate. Afirmația se verifică și în lucrările 
de antropologie, de exemplu în eseurile din volumul lui James 
Watson Golden Arches East: McDonald's in East Asia.% Restau- 
rantele McDonald’s glocalizate sunt descrise pozitiv; ele nu sunt 
doar un argument împotriva ideii de grobalizare, ci si o critica, 
explicită si implicită, la adresa acesteia. 

Tabelul 1.1 rezumă caracteristicile glocalizării şi grobalizării, 
punându-le în opoziţie. 

Până acum am discutat diferențele dintre glocalizare şi gro- 
balizare, dar aceasta este o distincţie conceptuală care permite 
o reflecţie mai clară asupra globalizării. În realitate, întotdeauna 
asistăm la combinarea şi interacţiunea proceselor grobale şi 
glocale. Oriunde am privi, vedem și glocalul, și grobalul. Una 
dintre temele majore ale lucrării de fata, după cum vom vedea, 
este relaţia (sau chiar întrepătrunderea) dintre glocal si grobal. 

Teoria glocalizării 


Teoria grobalizării 


Lumea devine tot mai pluralistă. 
Teoria glocalizării este foarte sensi- 
bilă la diferenţele din cadrul diverselor 
regiuni ale lumii și dintre acestea. 


Indivizii și grupurile locale au o mare 
capacitate de adaptare, de inovare 
și de manevră în cadrul unei lumi 
glocalizate. În teoria glocalizării, 
indivizii și grupurile sunt agenţi cre- 
atori importanți. 


Procesele sociale și relationale sunt 
contingente. Globalizarea provoacă 
o întreagă gamă de reacţii — de la 
inflamările naţionaliste la acceptarea 
cosmopolită — care reprezintă un 
feed-back al globalizării, transfor- 
mând-o; rezultatul este glocalizarea. 


Bunurile și media, arene și factori- 
cheie ai schimbării la sfârșitul seco- 
lului XX și începutul secolului XXI, 
nu sunt considerate (exclusiv) 
restrictive. Ele oferă material care va 
fi folosit în creaţia individuală și de 
grup in cadrul zonelor glocalizate. 


Printre conceptele centrale ale teo- 
riei glocalizarii se numara hibrida- 
rea, creolizarea si eterogenizarea. 


Lumea devine tot mai uniforma. 
Teoria grobalizarii minimalizeaza 
diferentele din cadrul diverselor 
regiuni ale lumii si dintre acestea. 


Indivizii si grupurile au o slaba capa- 
citate de adaptare, de inovare si de 

manevra in cadrul unei lumi grobali- 
zate. În teoria grobalizării, forțele și 

structurile ample au tendinţa să pre- 
valeze asupra capacităţii indivizilor și 
grupurilor de a se defini pe sine sau 
a-și defini lumea în care trăiesc. 


Procesele sociale sunt în mare 
măsură unidirectionale și deter- 
ministe. Grobalizarea prevalează 
asupra localului, limitându-i capa- 
citatea de acţiune și de reacţie, și 
cu atât mai mult capacitatea de a 
influența grobalul. 


Bunurile și media sunt în mare 
măsură restrictive. 


Printre conceptele centrale se 
numără americanizarea și 
mcdonaldizarea. 


Tabelul 1.1 Elemente esentiale ale celor doua teorii ale globalizarii 


Grobalizarea: procese majore 


Există multe procese care pot fi discutate în cadrul grobalizării 
(imperialismul, colonialismul si neocolonialismul), dar ne vom 
opri numai asupra celor menţionate mai devreme — capitalismul, 

medonaldizarea, americanizarea — examinându-le în relaţie cu 
globalizarea. Deşi importanţa acestor procese este evidentă, 
însemnătatea şi impactul lor relativ vor varia (putând fi uneori 
chiar separate) de la caz la caz (în funcţie de ţara implicată şi 
de gradul de export spre aceasta etc.). După cum vom vedea, 
nu este uşor să distingi aceste procese. De exemplu, la nivel con- 
cret, Disney este o organizaţie capitalistă, originară din Statele 
Unite si foarte medonaldizată. Desi voi discuta separat aceste 
subprocese, este evident că ele nu pot fi separate cu uşurinţă, 
de vreme ce sunt interrelationate. 


Capitalismul 


Capitalismul a avut si continuă să aibă cea mai mare contri- 
butie la globalizare în general si la grobalizare în particular. 
După cum afirma Marx acum un secol,% firmele capitaliste tre- 
buie să se extindă neîncetat sau vor muri, iar când posibilitățile 
de a avea profituri mari în cadrul unui stat scad, afacerile 
capitaliste se văd silite să obţină profit dincolo de granite.®! În 
cele din urmă, aceste firme ajung să exploreze şi să exploateze 
posibilităţi de profit în regiuni tot mai îndepărtate şi mai puţin 
dezvoltate. Astfel, exceptând poate formele lor iniţiale, afacerile 
capitaliste au nutrit întotdeauna ambiţii globale, au fost întot- 
deauna interesate de grobalizare (si au contribuit la glocalizare). 
Totuşi, impactul lor a crescut simţitor în ultimele decenii. 

În timpul Războiului Rece, care a acoperit o mare parte a 
secolului XX, ambițiile grobale ale capitalismului au fost îngră- 
dite. Mai mult, exista şi o alternativă aparent viabilă la capita- 
lism — socialismul/comunismul —, iar acest lucru a încetinit 
expansiunea capitalismului. Pe de o parte, Uniunea Sovietică 
şi China erau închise în fata incursiunilor capitaliste. Ideea enun- 
tata pentru prima oară de Winston Churchill în 1946 potrivit 
căreia între Europa de Est, aflată în sfera de influență sovietică, 
şi Europa Occidentală există o cortină de fier exprima limpede 
obstacolul ridicat în fata capitalismului. Pe de altă parte, multe 
alte state, chiar dacă nu se aflau în spatele Cortinei de Fier, erau 
influențate de ideile, dacă nu și de puterea militară si politica 

a ţărilor comuniste. În consecinţă, aceste state aveau o atitudine 
cel putin ambivalentă, daca nu chiar ostilă, fata de implicarea 
lor în sistemul capitalist. Din aceste cauze, ambițiile grobale ale 
capitalismului au fost într-o oarecare măsură îngrădite în cea 
mai mare parte a secolului XX. 

Totuşi, spre sfârşitul secolului XX şi începutul secolului XXI, 
odată cu extinctia Uniunii Sovietice şi dispariţia cvasitotala a 
comunismului/socialismului, când Rusia şi China au început să 
acţioneze în mare măsură ca niște state capitaliste, aproape toate 
limitările ambițiilor grobale ale firmelor capitaliste au dispa- 
rut. În consecinţă, de-abia în prezent putem asista la înflorirea 
deplină a grobalizării. În fond, în epoca lui Marx (a doua jumă- 
tate a secolului al XIX-lea), companiile capitaliste erau relativ 
mici, iar tehnologiile importante (computerele, Internetul, tele- 
comunicațiile, fibra optică, aeronavele şi navele care pot trans- 
porta încărcături uriaşe, containerizarea etc.) care fac posibilă 
şi stimulează grobalizarea nu existau.% Enormele companii 
capitaliste din ziua de azi dispun de tehnologii uimitoare, care 
acoperă tot globul,” si sunt mult mai apte să se grobalizeze decât 
predecesoarele lor. Mai mult, ele evoluează într-o lume în care 
nu există alternativă viabilă la capitalism. Trăim într-o eră când, 
pentru prima oară, capitalismul nu cunoaşte nici o restricție 
şi străbate lumea în căutarea locatiilor si mâinii de lucru ieftine 
(China fiind tara predilectă) şi a noilor pieţe de desfacere pentru 
produse. După cum afirmă doi teoreticieni neomarxisti, Ellen 
Meiksins Wood şi John Bellamy Foster, „omenirea este tot mai 
conectată prin dimensiunea globală a exploatării şi oprimarii“. 
În consecință, există opinii potrivit cărora moartea comunis- 
mului nu va duce la moartea teoriei marxiste, ci, dimpotrivă, 
va provoca o resuscitare a acesteia.% Cu alte cuvinte, de vreme 
ce capitalismul este liber să exploateze tot mai multe zone şi 
popoare, analiza marxistă va deveni tot mai relevantă. Se poate 
afirma că doar acum capitalismul există ca fenomen cu adevărat 
global, iar teoria marxistă oferă, pentru prima oară, cadrul în 
care se poate dezvolta o opoziţie globală fata de capitalism.9% 
Această idee apare explicit în lucrarea lui Hardt şi Negri despre 

„imperiu“. Autorii descriu o lume în care capitalismul global 
este descentralizat, fapt care face posibilă crearea unei opoziții 
la acesta — „multitudine“ — care în cele din urmă îl va submina 
şi distruge.” 

Capitalismul este strâns legat de grobalizarea economică, mai 
ales în zona producţiei şi în domeniul de care se ocupă lucrarea 
de faţă — consumul. Însă capitalismul este legat şi de alte aspecte 
ale globalizării. Nu adoptăm modelul simplist al unei supra- 
structuri politice bazate pe economie,% dar este evident că groba- 
lizarea în domeniul politic este influenţată de sistemul economic 
capitalist. Dorinţa Statelor Unite de a vedea democraţia câști- 
gând teren” şi intervenţiile militare americane sunt strâns legate 
de nevoile sistemului lor capitalist. Societăţile democratice devin 
mai uşor capitaliste şi sunt mai deschise fata de intervenţiile 
companiilor capitaliste străine (mai ales americane). Iar în cazul 
în care o societate nu se deplasează spre „democraţie“, există întot- 
deauna posibilitatea unei implicări militare americane (Irak şi 
Afganistan, de exemplu) care să îi dea un bobârnac, uneori ener- 
gic, în această direcţie. Statul are interesele sale, dar împărtă- 
seste multe alte interese cu sistemul economic capitalist, căruia 
îi datorează, de altfel, în mare măsură, existenţa si succesele. 
Liderii politici se bucură de o poziţie sigură atâta vreme cât eco- 
nomia funcționează bine, însă, dacă economia se poticneste, 
situaţia lor este ameninţată. 

Si grobalizarea organizaţională si instituţională este legată de 
capitalism. De exemplu, proliferarea sistemului francizei (aceasta 
presupune existenţa unui francizor — Subway, de exemplu — care 
le vinde unor concesionari dreptul de a deschide un punct de des- 
facere, deşi francizorul deţine partial controlul şi primeşte o parte 
din profitul fiecărui concesionar!%) în toată lumea este impulsio- 
nată, în mare parte, de economia capitalistă. Unii francizori au 
ajuns foarte bogaţi datorită acestui sistem, si nu rari sunt bene- 
ficiarii care au devenit multimilionari de pe urma uneia sau câtorva 
francize. Nu trebuie însă să explicăm acest fenomen doar prin 
logica economiei capitaliste (unii apreciază sistemul francizei sau 
o franciză anume în sine, nu doar prin prisma profitului). 


Globalizarea nimicului 42 


Nu trebuie să insistăm foarte mult asupra capitalismului, 
deoarece există o bogată literatură consacrată acestuia, operaţiile 
sale sunt cunoscute, iar faptul că el reprezintă o formă a groba- 
lizării este evident. Ne vom ocupa de două forme mai puţin cunos- 
cute ale grobalizării, dar vom avea ocazia să discutăm relația 
fiecăreia cu capitalismul, precum și relaţia dintre ele. 


Mcdonaldizarea 


Mcdonaldizarea este procesul prin care principiile restauran- 
tului fast-food ajung să domine tot mai multe sectoare ale socie- 
tatii americane si un număr tot mai mare de societăţi din 
lumea întreagă. Acest proces se înscrie în cadrul grobalizării 
deoarece presupune sporirea puterii acestei forme de organi- 
zare şi a influenţei ei pe glob. În termenii folosiți mai devreme, 
ea se extinde la nivel global din cauza nevoilor economice şi a 
ambițiilor imperialiste ale corporațiilor, a faptului că aface- 
rile şi alte organizaţii de pe glob vor să o imite și să se bucure 
de succesul ei şi deoarece a devenit un model apreciat la nivel 
global. Conceptul de bază si dimensiunile sale fundamentale 
(v. mai jos) derivă din reflectia lui Weber asupra rationaliza- 
rii.101 După cum am văzut, Weber demonstrează că în lumea 
occidentală modernă creşte ponderea sistemelor formale ratio- 
nale, iar restul lumii intră şi el sub influenţa acestor sisteme. 
Astfel, procesul medonaldizării, sau măcar predecesorul său 
(raționalitate formală si birocratie tot mai mari), precedă, 
desigur, instituţia McDonald's.1%2 Însă această franciză (si 
sistemul de franciză în general) este emblematică (în abor- 
darea lui Weber această poziţie o deţinea birocraţia) pentru 
etapa actuală a rationalizarii. 

Principiile modelului sunt eficiența, predictibilitatea, cal- 
culabilitatea și controlul, mai ales prin substituirea tehnologiei 
umane cu cea nonumană si prin inevitabilele irationalitati 
ale rationalitatii care însoțesc procesul.!°? Aceste principii 
şi irationalitatile asociate sunt grobalizate prin răspândirea 
sistemelor mcdonaldizate. 

— Primul principiu, menţionat în discuţia despre teoria ratio- 
nalizării a lui Weber, este eficienţa, sau efortul de a desco- 
peri mijloacele optime de a atinge un obiectiv. Fereastra 
drive-through este un mecanism extrem de eficient, care le 
permite oamenilor să capete mâncarea dorită. Munca din- 
tr-un fast-food (frigerea hamburgerilor, prăjirea cartofilor 
etc.) este astfel concepută, încât să atingă eficiența maximă. 

— Al doilea principiu, predictibilitatea, presupune efortul de 
standardizare a produselor şi serviciilor, astfel încât acestea 
să fie identice în diverse momente si locuri. 

— Spațiile medonaldizate pun accentul pe calculabilitate, pe 
cantitate mai degrabă decât pe calitate. Printre altele, 
aceasta înseamnă că restaurantele fast-food vor ca mân- 
carea (şi experienţa pe care o au clienţii acolo) să fie ieftină şi 
rapidă. Mai mult, fast-foodurile nu se preocupă prea mult 
de calitatea mâncării sau a experienţei şi nu sunt interesate 
să le amelioreze sau să le confere mai multă substanţă. 

— Sistemele medonaldizate încearcă să exercite un control 
sporit asupra clienţilor şi angajaţilor prin folosirea teh- 
nologiei nonumane. Fereastra drive-through şi scaunele 
incomode sunt exemple care îi privesc pe clienţi, iar numărul 
mare de tehnologii (maşinile de prăjit cartofi, dozatoarele 
de suc cu senzori care opresc jetul atunci când paharul e 
plin etc.) îi controlează pe angajaţi. 

— Sistemele mcdonaldizate sunt caracterizate de irationali- 
tatea rationalitdtii. Una dintre formele acesteia este dez- 
umanizarea. Într-un fast-food, persoanele de la tejghea si 
clienţii nu se cunosc bine — sau nu se cunosc deloc. Interacti- 
unile lor sunt superficiale; mai mult, ele sunt controlate de 
nişte scenarii pe care angajaţii trebuie să le respecte. Din 
aceste cauze (şi nu numai), într-un fast-food relaţiile tind 
să fie mai puţin umane, deci dezumanizate. 


Desi fast-foodul este paradigmatic pentru acest proces, proce- 
sul si principiile sale au afectat deja marea majoritate, dacă nu 
chiar ansamblul structurilor sociale si instituţiilor din Statele 
Unite şi din numeroase tari (cel putin din acelea care au un 

oarecare nivel de dezvoltare economică). Prin urmare, medonal- 
dizarea nu se limitează la industria fast-food, nici la teritoriul 
Statelor Unite, ci este un proces amplu de schimbare globală. 

În ultima vreme au apărut lucrări care susţin teza mcdo- 
naldizării. Acest proces a fost extrapolat: de la fast-food şi con- 
sum a ajuns la educaţie (McUniversity),! politică1%, religie106 
şi dreptul penal.!0 Evident, nu toate sistemele (sau statele) sunt 
la fel de medonaldizate; medonaldizarea cunoaște grade, unele 
spaţii sunt mai mcdonaldizate decât altele.1% Dar foarte puţine 
domenii (sau tari) au reușit să-i evite cu totul influenţa. 

În termenii globalizării, teza medonaldizării!% sugerează că 
sistemele mcdonaldizate si mai ales principiile care stau la baza 
acestor sisteme au fost exportate din Statele Unite în cea mai 
mare parte a lumii. Multe state şi nenumărate sisteme din cadrul 
acestora trec printr-un proces de mcdonaldizare. 

Capitalismul este strâns legat de medonaldizare. Răspândirea 
sistemelor mcdonaldizate în lumea afacerilor este motivată în mare 
măsură de profitul mare pe care îl pot genera. Totuşi, medonaldiza- 
rea nu poate fi subsumată capitalismului. Chiar și într-un sistem 
economic există alte motive (cum ar fi importanţa şi semnificaţia 
restaurantului McDonald's si a altor francize) ale răspândirii aces- 
tora. Si mai important este impactul medonaldizării asupra multor 
aspecte ale lumii sociale (biserică, educaţie etc.) care pot fi consi- 
derate măcar parţial independente de interesele capitaliste. 

Originea medonaldizării poate fi identificată în Statele Unite, 
mai ales în înființarea lanțului McDonald's la periferia oraşului 
Chicago la jumătatea anilor '50 (precedată de primul restaurant 
al fraţilor McDonald's, din California anului 1937), dar procesul 
nu poate fi subsumat americanizării. În primul rând, are rădă- 
cini şi în afara Statelor Unite (inclusiv în birocraţia germană 
analizată de Weber la începutul secolului XX). În al doilea rând, 
procesul are loc in mai multe tari, iar unele dintre acestea isi 
exportă propriile sisteme medonaldizate inclusiv în Statele Unite. 
Mcdonaldizarea poate fi considerată un proces global care capătă 
o tot mai mare independenţă fata de o ţară anume, inclusiv 
fata de Statele Unite, deci nu poate fi redusă la o formă de 

americanizare. Prin urmare, medonaldizarea este o considerabilă 
forță a grobalizării. Putem anticipa că, în viitor, reproducând 
istoria producției în masă, centrul medonaldizării se va deplasa 
din Statele Unite spre alte zone ale globului. 

Mcdonaldizarea reprezintă o perspectivă globală, dar este, 
în acelaşi timp, mai mult şi mai puţin decât o teorie a globa- 
lizării. Pe de-o parte, mcdonaldizarea nu se apropie de anver- 
gura proceselor globale. De exemplu, multe aspecte economice, 
politice, culturale şi instituţionale ale globalizării sunt inde- 
pendente de mcdonaldizare. Pe de altă parte, mcdonaldizarea 
presupune mai mult decât o analiză a impactului său global. 
De exemplu, ea se referă la transformările complexe care se pro- 
duc în interiorul Statelor Unite (sursa şi, deocamdată, locul cen- 
tral al acestui proces). Mai mult, extinderea mcdonaldizarii poate 
fi analizată (odată ce a survenit) în interiorul altor state sau 
chiar al unor zone ale acestor ţări. În plus, putem examina, după 
cum am menţionat mai sus, medonaldizarea diverselor aspecte 
ale lumii sociale — religie, educaţie, politică etc. — fără a lua în 
considerare implicaţiile globale ale acestor fenomene. Prin 
urmare, medonaldizarea nu este echivalentă cu globalizarea şi 
nici nu este exclusiv un proces global. Însă are implicaţii globale 
şi poate fi folosită ca o lentilă prin care vor fi privite schimbările 
produse pe glob. 

Este limpede că mcdonaldizarea ocupă un loc bine defi- 
nit în orice analiză cuprinzătoare a globalizării. Logica mcdo- 
naldizării generează un set de valori şi de practici care se 
bucură de un avantaj concurential fata de alte modele. Ea 
promite beneficii specifice, dar se si reproduce mai uşor decât 
alte modele ale consumului (şi, de asemenea, în mai multe 
zone ale societăţii). Succesul repurtat de medonaldizare în 
Statele Unite în ultimii cincizeci de ani, combinat cu ambițiile 
internaţionale ale McDonald's şi ale companiilor de acelaşi 
tip, dar şi ale clonelor indigene ale acestora, pare să demon- 
streze că mcdonaldizarea va continua să-şi facă loc pe piaţa 
globală nu doar prin eforturile corporațiilor existente, ci si 
prin difuzarea paradigmei sale. 

Trebuie însă precizat că expansiunea constantă a McDonald's, 
cel puţin în forma sa actuală, nu este garantată. Există indicii, 
în Statele Unite, dar şi în alte părţi ale lumii,"° pentru ceea ce 
am numit de-medonaldizare.!!! De exemplu, problemele pe care 
le-a avut în ultima vreme McDonald's. Acum câţiva ani a înre- 
gistrat, pentru prima oară, pierderi; a trebuit să închidă resta- 
urante, să concedieze, să-şi reconfigureze planul de extindere şi 
chiar să renunţe la serviciile directorului executiv. Pe plan inter- 
national, restaurantele McDonald's au constituit si încă mai 
constituie ţinta unor atacuri ai căror autori protestează împotriva 
McDonald's, împotriva Statelor Unite sau chiar împotriva glo- 
balizării. Ţinând cont de aceste obstacole, McDonald's a trebuit 
să-şi regândească planurile de extindere şi să închidă restau- 
rante în zonele expuse protestelor şi atacurilor.!!2 McDonald's 
pare să fi depăşit aceste probleme în momentul de fata, dar se 
poate confrunta oricând cu altele. Prin urmare, extinderea conti- 
nua a McDonald's nu este inevitabilă, însă afirmaţia nu se 
aplică procesului medonaldizării. 

În prezent şi în viitorul apropiat, mcdonaldizarea isi va păstra 
forţa şi statutul de proces grobal. Obiectivul medonaldizării este 
crearea, pe baza unui număr limitat de principii, a unui model 
formal care poate fi reprodus pretutindeni. 


Americanizarea 


Americanizarea poate fi definită ca propagarea ideilor, obice- 
iurilor, tiparelor sociale, industriei şi capitalului americane 
în lume." Este un proces unidirectional, care porneşte din 
Statele Unite si tinde să sufoce procesele concurente (niponi- 
zarea, de pildă) şi energia forțelor locale (si glocale) ce ar 
putea să-i opună rezistenţă sau chiar să transforme modelele 
americane în forme hibride. Noţiunea de americanizare este 
legată de o ţară anume — Statele Unite —, dar are un impact 
variabil asupra celorlalte naţiuni. Poate fi subsumată gro- 
balizării deoarece urmărește sporirea influenței americane în 
toate domeniile, pretutindeni. 

Americanizarea include forme ale imperialismului cultural, 
institutional, politic si economic american. De exemplu, putem 
subsuma americanizării răspândirea globală a modelului indus- 
trial american si proliferarea ulterioară, tot la nivel global, a mode- 
lului american de consum, difuzarea produselor media americane, 
inclusiv a filmelor de la Hollywood şi a muzicii pop, a meciurilor 
de baschet din NBA şi a celor de fotbal american din NFL, a 
mărfurilor americane (cola, blugi, sisteme de operare informa- 
tice), implicarea diplomatică şi militară în Europa, Asia şi Ame- 
rica de Sud, faptul că elitele politice, militare şi științifice ale 
lumii se formează în instituţiile de învăţământ americane, răs- 
pândirea modelului democratic american sau dezvoltarea și uti- 
lizarea pieței internationale a muncii şi a resurselor naturale 
de către corporatiile americane. 

Americanizarea are o amploare considerabilă. Un exemplu 
grăitor este cel al băuturii răcoritoare scoțiene Irn-Bru, veche 
de secole (şi care conţine un pic de fier). Un studiu din 2002 a 
arătat că Irn-Bru fusese detronată, pentru prima oară în câteva 
secole, din capul listei băuturilor răcoritoare preferate de scoțieni. 
Cine era noul campion (cu 41% din opiniile exprimate)? Coca-Cola, 
desigur. După cum spunea o personalitate scoțiană, „Irn-Bru 
este o emblemă naţională, până şi numele mi se pare că ar avea 
ceva scoţian... Îmi pare rău că a fost detronată — era plăcut să 
ştii că Scotia şi-a păstrat o vreme independenţa, într-un fel“H4, 

Să luăm cazul filmelor de la Hollywood." Industria ame- 
ricană de film a depăşit multe industrii naţionale de film din 
Europa (mai ales pe cele din Anglia si Franţa) si de pe alte con- 
tinente, în detrimentul expresiei artistice naţionale. Megasuccesele 
de box-office ale Angelinei Jolie si ale lui Tom Cruise se distri- 
buie nu numai pe canalele oficiale, ci şi prin fabricarea si comer- 
cializarea de DVD-uri pirat în ţările Lumii a Treia. Câteva ţări, 
printre care China şi India, produc în continuare foarte multe 
filme, dar și aici peliculele americane stau la loc de frunte. Chiar 
şi unele producţii care nu se bucură de mare succes în Statele 
Unite (fie că sunt filme de artă, fie de acţiune) îşi găsesc o piaţă 
globală. În consecinţă, toată lumea se familiarizează cu filmele 

şi multe alte produse culturale americane; mai mult, aceste pro- 
duse tind să aibă efecte negative asupra produselor locale. În 
Franţa, de exemplu, s-a dezbătut intens pe tema așa-numitei 
excepţii culturale, discuţia presupunând, printre altele, sub- 
ventionarea industriei franceze de film, aflată în declin. 

Acesta este însă doar un aspect al americanizării cinemato- 
grafiei contemporane. În plus, codurile şi structurile altor şcoli 
naţionale de film sunt transformate pentru a se preta la distri- 
butie şi producţie in America. Chinezii, de exemplu, au deplâns 
faptul că regizorii lor importanţi (printre care Zhang Yimou şi 
Chen Kaige) fac filme care exotizează (sau „orientalizează“116) 
istoria si cultura chineză pentru publicul occidental. Un bun 
exemplu este Tigru și dragon, filmul cu care Ang Lee a câştigat 
numeroase premii internaţionale, dar care se pare că nu a avut 
succes în China. Pe scurt, filmele chinezeşti sunt croite pe măsura 
sensibilităţii americane pentru a dobândi prestigiu si a aduce 
profit. Cultura cinematografică americană a devenit, în unele 
privinţe, cultura cinematografică mondială. Artefactele culturale 
americane devin un element tot mai important al culturii globale. 

Pe lângă aceasta, regizorii importanţi (printre care şi Ang Lee) 
au fost cooptați de industria americană de film. De exemplu, 
în 2005 Ang Lee a regizat un film american, de fapt esential- 
mente american, un film cu cowboy — desi atipic, mai ales prin 
tema homosexualitatii —, Brokeback Mountain. 

Multe forme americane exportate în lume sunt atrăgătoare 
nu doar datorită caracterului si originilor lor americane, ci si 
pentru că s-au dovedit maleabile și adaptabile la alte culturi 
şi tari. Adesea ele pot fi detașate de rădăcinile lor americane şi 
reconstruite în mod diferit în diverse locuri. De exemplu, filmele 
şi emisiunile TV americane sunt interpretate diferit în diverse 
parti ale lumii. Sau alt exemplu: Orchard Road, principala arteră 
comercială din Singapore, este plină de malluri uriașe, însă aces- 
tea sunt situate într-o zonă aglomerată a orașului, iar cumpă- 
rătorii ajung acolo mai degrabă pe jos decât cu maşina.!!” Multe 
tari au adoptat mallul si multe altele o vor face în viitor. Chiar 
dacă mallurile din diverse zone ale lumii conţin numeroase 

magazine şi produse locale, ele isi păstrează statutul de mall 
şi filiatia fata de modelele americane. 

Americanizarea este un proces mai vast decât mcdonaldi- 
zarea. Mai mult, după cum am afirmat mai devreme, cele mai 
noi aspecte ale acestui proces nu-și mai au originea în Statele 
Unite. Care este legătura dintre americanizare şi capitalism? 
Evident, este vorba despre o relaţie puternică — economia ameri- 
cană este liderul incontestabil al capitalismului global. Însă acești 
doi termeni nu sunt de acelaşi ordin. Pe de-o parte, mai există 
tari capitaliste, iar altele (mai ales China) se deplasează în ace- 
easi direcţie. Pe de altă parte, există forme de americanizare în 
artă, educație! şi ştiinţă care pot fi, cel putin într-o oarecare 
măsură, separate de interesele capitaliste. 

Într-un fel, americanizarea este în dezavantaj fata de capita- 
lism si mcdonaldizare. Nevoia capitalismului de a-si mari profi- 
turile îl determină să-şi exporte agresiv produsele si sistemele. 
La rândul lor, sistemele medonaldizate sunt guvernate de nevoia 
de maximizare a profiturilor şi sunt lipsite de substanţă; prin 
urmare, ele se pot integra relativ uşor în alte culturi. În schimb, 
sistemele americanizate au adesea un conţinut de cultură ame- 
ricană care le poate face greu de acceptat în alte parti ale lumii. 
Cel puţin în unele cazuri, aceste elemente trebuie modificate 
sau eliminate pentru a se bucura de succes în alte culturi. Mai 
mult, aceste elemente care trebuie să dispară pot varia de la 
o ţară la alta, ceea ce complică situaţia. Într-o cultură poate fi 
nevoie ca un anumit set de elemente să fie modificat sau supri- 
mat, în vreme ce într-alta poate fi vorba despre cu totul alt set 
de elemente. Pe scurt, capitalismul şi medonaldizarea sunt forţe 
ale grobalizării mai pure decât americanizarea. Impactul Statelor 
Unite prezintă anumite ambiguitati şi nu are forța capitalismului, 
dar rămâne un factor crucial pe glob. Puterea americanizării 
decurge din influenţa pe care o are în toate domeniile — cultură, 
economie, politică, instituţii — discutate deja în acest capitol. 
Capitalismul afectează toate aceste domenii, dar impactul cel 
mai profund îl are în zona economică. Și medonaldizarea este pre- 
zentă în toate aceste sectoare, dar efectele sale cele mai profunde 

sunt culturale şi economice. Americanizarea nu este o forță con- 
siderabilă doar în aceste două sectoare; puterea sa afectează si 
domeniul politic si institutional, inclusiv pe cel militar. Hegemonia 
politică şi militară americană corespunde puterii enorme a Sta- 
telor Unite în prezent. Deşi este posibil să discutăm rolul capita- 
lismului şi medonaldizării în domeniul politic şi militar, aceste 
zone nu pot fi reduse la sporirea profitabilitatii şi a rationalizarii. 


Glocal, grobal și local 


Pentru majoritatea celor care studiază globalizarea şi mai ales 
elementele sale culturale, conflictul definitoriu din acest domeniu, 
dacă există, este cel dintre global si local. Însă, potrivit viziunii 
din această lucrare, cel mai important conflict este cel dintre 
grobalizare şi glocalizare. Această deplasare de perspectivă are 
o serie de rațiuni. 

În primul rând, globalizarea nu reprezintă una din părţile 
implicate într-un conflict. Este un proces (şi un concept) prea 
amplu, care include procese transplanetare. Pentru a fi util în 
acest context, are nevoie de nuantari cum ar fi distincţia între 
grobalizare şi glocalizare. Odată operată această diferenţiere, 
devine limpede că procesul globalizării include subprocese impor- 
tante, dintre care unele se află în conflict. De vreme ce globali- 
zarea conţine polii conflictului, ea nu poate reprezenta una din 
taberele implicate în conflict. 

În al doilea rând, în această conceptualizare, celeilalte parti 
implicate în viziunea tradiţională asupra conflictului — localul — 
i se atribuie un rol secundar. Elementul local, în măsura în care 
subzistă, este considerat tot mai nesemnificativ; probabilitatea 
ca el să fie un actor-cheie în dinamica globalizării este tot mai 
mică. În mare parte, localul a fost afectat de global. Fie localul 
este modelat de global, fie natura sa este alterată prin faptul 
că reacţionează la global. Prin urmare, ceea ce noi considerăm 
local este de fapt, în mare parte, glocal. Pe măsură ce grobalul 
penetrează localul, localul va rămâne într-o foarte mică măsură 

neafectat de influenţele grobale. Iar ceea ce va supravieţui intact 
va fi împins spre periferiile şi interstitiile comunităţilor locale. 
Ceea ce rămâne într-o poziţie centrală se defineşte mai degrabă 
ca glocal decât ca local. 

În fiecare comunitate, conflictul care are loc antrenează gro- 
balul si glocalul. O consecinţă extrem de importantă a acestui 
fapt este că devine tot mai greu să găsim ceva care să nu fi fost 
afectat de globalizare. Pentru tot mai multe zone ale lumii, alter- 
nativa pare să constea în a alege între ceea ce este inerent şi 
profund globalizat — grobalizarea — si o realitate în care globalul se 
împletește cu vestigiile localului — glocalizarea. Aceasta presu- 
pune, desigur, triumful aproape deplin al globalizării în lume. 

În mod paradoxal, pentru cei care se opun exceselor globali- 
zării — şi aceste excese ţin, în mare parte, de grobalizare — speranţa 
pare să rezide în forma alternativă a globalizării, glocalizarea. 
Pentru majoritatea criticilor grobalizării, nu este o speranță 
prea inaltatoare, dar este cea mai realistă si viabilă. Cei care 
doresc să se opună globalizării, mai precis grobalizării, ar trebui 
să se ralieze la cealaltă formă majoră de globalizare, glocalizarea. 

Şi totuşi, glocalizarea reprezintă o rază de speranţă. În pri- 
mul rând, este ultima redută a majorităţii formelor locale agonice 
sau deja afectate de grobalizare. Altfel spus, glocalul conservă 
importante vestigii ale localului. În al doilea rând, interacţiunea 
dintre grobal şi elementele locale supraviețuitoare produce feno- 
mene unice, care nu sunt reductibile nici la grobal, nici la local. 

Dacă localul în sine nu mai reprezintă o sursă de unicitate, 
ca altădată, glocalul a preluat măcar o parte din acest rol. Putem 
spune chiar că glocalul este sau ar putea fi o sursă de unicitate 
şi de inovaţie mai semnificativă decât localul. Faptul că două 
sau mai multe forme glocale interacționează şi produc ceva care 
are un conţinut distinct reprezintă o altă sursă de speranţă. 

Este oare cu putinţă ca globalizarea, cu cele două fațete ale 
sale — glocalizarea si grobalizarea —, să revitalizeze localul? În 
fond, dacă unul dintre motivele dezvoltării glocalizării este reac- 
tia la grobalizare, atunci combinarea celor două forme ale globa- 
lizării poate, cel puţin în teorie, să-i îndepărteze pe indivizi şi să 

determine o întoarcere spre sine (presupunând că nu e prea 
târziu) în căutarea de alternative la ambele forme ale globalizării. 
Grobalizarea poate ofensa (Victoria's Secret în tari caracterizate 
de fundamentalism religios), dar şi bastardizarea produsă prin 
glocalizare poate produce acelaşi efect. Unii indivizi, confruntati 
cu formele glocale care apar în mediul lor — de exemplu, în cazul 
McDonald's, McSpaghetti în Filipine, McHuevo in Uruguay, 
McFalafel în Egipt sau Teriyaki Burger în Japonia —, pot tânji 
după formele locale iniţiale. Este greu de crezut că teriyaki sau 
falafelul de la McDonald's se pot compara cu versiunile locale 
originale. Un kuweitian spune despre sendvisul McArabia comer- 
cializat de McDonald's (chiftelute de pui în lipie) că „nu are gust 
de mâncare arăbească“!!%. În încercarea de a găsi alternative 
şi replici la grobal şi glocal, unii oameni vor căuta cu inversu- 
nare în trecut practici locale care pot fi reînviate.120 
Asemenea scenarii sunt posibile sau chiar probabile, dar este 
greu să speri că localul va cunoaşte un reviriment sau că se va 
putea opune globalizării. Acest pesimism se bazează pe câţiva 
factori. În primul rând, orice reviriment al localului este, din start, 
implicat în globalizare, de vreme ce este o reacție împotriva aces- 
teia. În al doilea rând, dacă se va bucura de succes, companiile, 
inclusiv cele cu interese globale, se vor implica și vor încerca 
să dobândească controlul asupra lui. Şi, în al treilea rând, un 
succes fulminant va atrage atenţia întreprinzătorilor, care vor 
încerca să îl exporte, adică să îl grobalizeze (putem oare prevedea 
apariția unui comerţ global cu nuci de betel dacă mestecatul 
acestora va cunoaşte un reviriment in Coreea?121). Prin urmare, 
resurectia elementului local, mai ales dacă se bucură de succes, 
este expusă grobalizării, pierzându-și astfel caracterul local. 
Deşi sunt, poate, condamnate să fie până la urmă cooptate 
integral de forțele grobalizării şi glocalizării, elementele locale 
care au supravieţuit continuă, cel puţin în prezent, să fie o sursă 
de diversitate şi de inovaţie. Ne putem închipui un scenariu în 
care diversitatea si inovaţia să ia naştere preponderent din glocal, 
dar acesta nu va putea fi niciodată o sursă atât de fecundă ca 
localul. În fond, prin definiţie, glocalul este modificat de la bun 

început de o serie de forte care încearcă să-l adapteze pe gustul 
a cât mai multi consumatori, eventual din mai multe zone ale 
globului. Astfel, pe măsură ce este modelată pentru gusturi mai 
largi, legătura cu originile se pierde treptat. În schimb, prin defi- 
nitie, localul nu a suferit o modificare de aceeaşi amploare, deci 
şi-a păstrat într-o mai mare măsură unicitatea şi capacitatea 
de a genera diversitate. 

De aceea, putem susţine că lumea este tot mai sărăcită pe 
măsură ce localul îşi pierde importanţa sau chiar dispare. Para- 
doxal, grobalizarea generează o dezvoltare fără precedent în 
unele zone ale globului, dar în același timp, reducând sau elimi- 
nând rolul localului, sărăceşte cultural (şi, în opinia lui Joseph 
Stiglitz, economic)!% alte zone. Această afirmaţie ne conduce 
la o discuţie (în Capitolul 8) despre atacurile teroriste împotriva 
Statelor Unite din 2001, relaţia acestora cu sărăcirea localului 
şi ideea de „sărăcire în pofida abundenței monumentale“ asociată 
globalizării nimicului. 

Acest capitol s-a axat, în linii mari, pe globalizare. Unul dintre 
obiectivele majore a fost să subliniem poziţia centrală a concep- 
tului de glocalizare în reflectia asupra globalizării. Alt obiectiv 
a fost să demonstrăm că, deşi glocalizarea este importantă, glo- 
balizarea mai implică si alte aspecte. Ultimul obiectiv a fost intro- 
ducerea unui nou concept, grobalizarea, care permite o mai bună 
înţelegere a aspectelor neluate în calcul de glocalizare şi a pro- 
cesului globalizării. Prin urmare, operăm acum cu două con- 
cepte — glocalizarea si grobalizarea — centrale pentru analiza 
care urmează. În următorul capitol vom delimita o nouă pereche 
de concepte — ceva şi nimic —, care sunt la fel de importante pentru 
analiza de fata. Va fi nevoie de trei capitole (2—4) ca să explic 
detaliat ce înseamnă, în accepţia mea, ceva și nimic. Totuși, 
când această explicaţie va fi ajuns la capăt, vom putea juxtapune 
cele două perechi de concepte (Capitolul 5). În acel punct, prin 
această juxtapunere, cititorul va înţelege care este contribuţia 
lucrării de fata la teoria globalizării. Această contribuţie va fi 
discutată pe larg în ultimele trei capitole ale cărţii. 

2. Nimic (și ceva) 
O altă reconceptualizare 


Malluri enorme. Sticlă, lumini, inox, crom si granit. Sute de maga- 
zine insirate pe coridoare nesfarsite care se întretaie din loc în 
loc. Majoritatea magazinelor fac parte dintr-un lant, fapt evi- 
dentiat de logouri celebre. Nenumdrati oameni forfotesc prin 
aceste spaţii cunoscute, pe coridoarele umblate şi răsumblate, pe 
lângă magazinele stiute si rdsstiute. Unii isi fac plimbarea, alții 
cască gura la vitrine; mai sunt şi unii care se năpustesc în maga- 
zine ca să facă cumpărături, de obicei cu cardul. 


Indiferent dacă isi fac cumpărăturile din malluri sau nu, consu- 
matorii sunt atraşi tot mai mult spre bunurile şi mărcile produse şi 
distribuite pe scară largă: canapele Ikea, pantaloni sport L.L. Bean, 
gadgeturi electronice Sharper Image, lenjerie Victoria's Secret, 
pantofi sport Nike, urechi de Mickey Mouse, haine Dolce&Gabbana, 
blugi Gap şi tricouri Hard Rock Cafe. 


Când cumpără aceste obiecte, în magazine ale unei firme, în 
malluri sau în altă parte, consumatorii au de-a face cu angajaţi 
care, ca regulă generală, nu prea au habar de marfa pe care o 
vând şi interacționează cu clienţii într-un mod impersonal, foarte 
previzibil. Magazinele sunt tot mai prezente pe Internet, unde con- 
sumatorii nici nu mai întâlnesc oameni, ci asistenţi electronici. 


Pretutindeni, consumatorii au şanse din ce în ce mai mici de 
a se bucura de servicii substanțiale din partea acestor angajați. 
Mai degrabă se vor servi singuri sau vor interactiona cu elemente 

tehnologice: site-ul unui comerciant online, bancomatul, pompa 
de benzină cu autoservire sau ghiseul de plată electronică a 
taxelor de autostradă. 


Toate aceste paragrafe exemplifică nimicul (în accepţia în care 
este folosit termenul aici). În urma discuţiei din Capitolul 1, putem 
accepta că fenomenele menţionate mai sus sunt răspândite glo- 
bal, dar să susţinem că ele exemplifică nimicul este cu totul alt- 
ceva; afirmaţia e foarte contraintuitiva si discutabilă. Majoritatea 
oamenilor nu pot fi de acord cu această afirmaţie — pentru ei, 
lucrurile enumerate mai sus reprezintă ceva. Întrucât teza noastră 
este foarte aparte, mai ales în ceea ce priveşte noţiunea de „nimic“, 
cea mai mare parte a acestui capitol si următoarele două capi- 
tole sunt dedicate definiţiei şi delimitării ideii de „nimic“ (şi ideii 
de „ceva“; după cum se va vedea, cei doi termeni pot fi cu greu 
discutati separat), în accepţia particulară în care este folosită în 
paginile de mai jos. 

Pentru a înţelege discuţia care urmează, precum si tezele prin- 
cipale ale acestei cărți, cititorul trebuie să dea uitării definiția 
normală, uzuală a termenului „nimic“ (şi „ceva“) şi felul în care 
se gândeşte la acesta. Una dintre definițiile curente ale nimicului 
este aceea de lucru inexistent, lipsit de importanţă sau de valoare. 
(În timp ce „ceva“ există, are importanţă sau valoare.) Pentru 
simţul comun, ideea de nimic este legată de credinţe, definiţii, 
atitudini si aşa mai departe. Deci, în viziunea „profană“, nimicul 
este subiectiv. Însă definiţia pe care o folosim aici (v. mai jos) 
se bazează pe caracteristicile obiective ale unei mari diversitati 
de forme sociale. Prin urmare, opiniile oamenilor despre aceste 
forme nu influenţează şi nu au legătură cu faptul că ele repre- 
zintă nimicul. După cum vom vedea, adesea, ceea ce oamenii 
definesc subiectiv drept „ceva“ este considerat în lucrarea de fata 
„nimic“. Deci, din multe puncte de vedere, termenul „nimic“ este 
folosit aici cu un sens diametral opus fata de accepţia obişnuită. 
În consecinţă, dacă nu vor accepta răsturnarea de definiţie şi 
chiar mentală necesară, cititorii vor trage concluzii diferite, dacă 
nu chiar diametral opuse fata de cele pe care le-am urmărit. 

Trebuie să mai spunem că, pe lângă accepţia curentă, ter- 
menul „nimic“ a fost definit si folosit şi în alte moduri, mai ales in 
filozofie. Există o vastă literatură despre „nimic“; am putea chiar 
să ne imaginăm un domeniu: nimicologie.! Multe minţi lumi- 
nate — Immanuel Kant, Georg Hegel, Martin Heidegger, Jean-Paul 
Sartre, Jerry Seinfeld (!) — au elaborat definiţii si au adus contri- 
butii la înţelegerea nimicului. Totuși, felul în care folosim acest 
concept în lucrarea de fata nu are legătură nici cu accepţia curentă 
a termenului, nici cu definițiile date de alti teoreticieni.? 


Nimicul. Definiţie 


Lumea socială, mai ales în zona consumului, este caracterizată 
tot mai mult de „nimic“. Nimicul este o formă socială concepută şi 
controlată de obicei? la nivel central şi lipsită de conţinut esenţial 
semnificativ. Această definiţie nu ţine seama de modul în care 
definesc oamenii aceste forme sociale si nu conţine nici o jude- 
cată referitoare la dezirabilitatea sau indezirabilitatea unei 
astfel de forme sociale (sau la prevalența ei crescândă).* Cu alte 
cuvinte, un fenomen care întrunește caracteristicile din definiția 
nimicului nu este neapărat problematic. Faptul că le întruneşte 
înseamnă doar că acea formă socială a fost elaborată într-un 
spaţiu central, că este controlată dintr-un astfel de spaţiu (nu 
neapărat același) si că este lipsită de un conţinut distinctiv, adică 
seamănă cu multe alte forme de acelaşi gen. Totuşi, am ales 
un termen atât de conotat — nimic — deoarece, după cum cititorul 
va avea ocazia să constate, lucrarea de fata va formula concluzii 
foarte critice despre „nimic“ şi despre globalizarea acestuia. Tre- 
buie totuşi să delimităm termenul si definiţia sa de dublul înțeles 
pe care îl presupune critica la adresa lui şi a proliferării sale. 

Să luăm cazul cardului de credit, mai precis al etapelor pe 
care le presupune obţinerea sa, drept exemplu de „nimic“ (şi proli- 
ferare a acestuia).5 Nimicul, în accepţia care i se dă aici terme- 
nului, este prezent în natura ofertei către consumator. Faptul 
este evident mai ales când consumatorul primeşte prin posta 

o ofertă de eliberare a unui card, de obicei cu o limită de credit 
prestabilită, pe care nu l-a solicitat. În termenii definiţiei formu- 
late mai sus, acesta este un exemplu de „nimic“, deoarece oferta 
şi termenii ei de bază au fost elaborati si sunt controlati la nivel 
central, iar invitaţia de a solicita un card nu are nici un conţinut 
distinctiv — mii, sute de mii, poate milioane de potenţiali deținători 
de carduri primesc exact aceeași scrisoare. Chiar dacă potenţialii 
deținători de carduri sunt grupaţi pe categorii (în funcţie de isto- 
ricul lor bancar, de exemplu), persoanele din același grup primesc 
aceeaşi scrisoare de invitaţie, cu aceeași limită de credit. 

Dacă este vorba despre o convorbire telefonică în care i se 
oferă consumatorului un card de credit, conţinutul este ceva mai 
substanţial. Apelul telefonic are o complexitate mai mare, deoa- 
rece operatorul telefonic poate fi pus în situaţia de a răspunde 
la întrebările specifice puse de potenţialul deţinător de card. 
Totuşi, la nivel central, sunt de obicei elaborate scenarii pentru 
a răspunde la mai toate întrebările posibile; desigur, si abor- 
darea este prestabilită printr-un scenariu, iar supraveghetorii 
controlează convorbirile, ascultând uneori ce spun angajaţii care 
lucrează pe baza scenariilor respective. Deci şi în acest caz pro- 
cesul de oferire a unui card reprezintă (în mare măsură) nimicul, 
de vreme ce toți destinatarii acestor apeluri ascultă același 
discurs elaborat și controlat la nivel central, în care nu este loc 
de variaţie individuală. 

Mai mult, detaliile ofertei şi mai ales limita de credit a car- 
dului sunt determinate de un soft ale cărui decizii se bazează 
pe un set de criterii obiective. Toţi potenţialii deținători de car- 
duri care prezintă anumiţi parametri vor primi aceeași limită 
de credit. 

La un nivel mai general, cardul poate fi privit, în acest context, 
ca o formă relativ goală. În sine, ea reprezintă foarte puţin sau 
nimic — o bucăţică dreptunghiulară de plastic cu nişte nume, 
logouri, date şi cifre, poate şi o hologramă. Cardul în sine are 
foarte puţină substanţă (în afară de numele şi numărul detina- 
torului de card) prin care să se distingă de alte carduri.® Si, desi- 
gur, natura si designul cardului sunt produsul sediului central 

al unei bănci, şi tot de acolo se exercită controlul asupra modului 
în care este folosit cardul. 

În termenii extinderii, cardul de credit modern şi metodele 
de atragere a deţinătorilor de card discutate mai sus au fost inven- 
tate la jumătatea secolului XX în Statele Unite, iar numărul car- 
durilor a crescut uluitor nu numai în ţara de origine, ci şi în 
multe alte locuri de pe glob. În Statele Unite, numărul cardu- 
rilor de credit importante (Visa, MasterCard) aflate în uz a 
crescut de la 213 milioane în 1990 la 419 milioane în 1999, iar 
la începutul anului 2005 ajunsese la 566,8 milioane.” Creditul 
cu dobândă ridicată contractat prin card de consumatorii ameri- 
cani a crescut de la 2,7 miliarde de dolari în 1969 la 154 de 
miliarde în 1990, 430 de miliarde în 1998, ajungând la sfârşitul 
anului 2005 la 805,5 miliarde de dolari. Cheltuielile efectuate 
de pe cardul de credit au crescut de la 213 miliarde de dolari 
în 1990 la 839 de miliarde în 1998, iar până în ultimul trimestru 
al anului 2005 s-au ridicat la 1.342,4 miliarde de dolari.% 1° 
Americanii înstăriți (şi cetăţenii cu venituri substanţiale ai altor 
tari) călătoresc mai mult în străinătate şi isi folosesc tot mai 
mult cardurile de credit pentru a achita costurile acestor călătorii. 
În plus, tot mai multe persoane din alte tari folosesc acum car- 
duri de credit în același fel în care le-au folosit americanii timp 
de decenii. Astfel, expansiunea globală a acestei forme relativ 
goale — care isi capătă substanţa prin folosire — exemplifică teza 
principală a lucrării de fata. 

După cum a devenit evident, în pofida conotatiilor negative 
ale cuvântului nimic, fenomenele discutate aici sunt valorizate 
pozitiv, dacă nu chiar venerate de multă lume. De exemplu, noi 
avem o viziune critică asupra nimicului reprezentat de cardu- 
rile de credit, asupra modurilor în care sunt promovate, asupra 
gradului de îndatorare generat de utilizarea acestor carduri şi 
asupra lumii hiperconsumului!!, în a cărei apariţie cardurile 
joacă un rol crucial, dar nenumărați consumatori sunt atașați 
de cardurile lor de credit şi încântați de avantajele lor evidente 
(sunt comode, oferă posibilitatea de a cumpăra fără bani lichizi 
sau fără bani în cont etc.). De asemenea, după cum arăta unul 


Nimic (și ceva) 59 


dintre paragrafele din deschiderea capitolului, brandurile sunt 
asociate cu tendința de sporire a nimicului şi vor fi exami- 
nate critic pe parcursul acestei analize, dar mulţi consuma- 
tori sunt atașați de brandurile lor preferate — Coca-Cola, Nike, 
Dolce&Gabbana etc. (pentru o discuţie despre branduri și bran- 
ding, v. Capitolul 7). 

Dată fiind complexitatea acestor aspecte, avem nevoie de 
instrumente eficiente cu care să analizăm cât mai precis nimicul, 
să îi studiem extinderea si să emitem in cele din urmă judecăţi 
echilibrate si nuantate despre el şi despre consecințele sporirii 
sale. De fapt, capitolul de faţă şi următoarele două capitole vor 
fi dedicate dezvoltării și utilizării unor instrumente conceptuale 
şi metodologice care ne vor permite să surprindem subiectele 
de interes esenţiale şi semnificative. 


Ceva. Definiţie 


Printre lucrurile care trebuie clarificate pentru o mai bună inte- 
legere a termenului „nimic“ se numără definiţia termenului „ceva“ 
şi modul în care se deosebesc aceşti doi termeni. Vom apro- 
funda şi nuanţa definiția acestor termeni, vom relua și elucida 
aspectele şi manifestările lor, dar acum se impune să oferim o 
definiție preliminară orientativă. Ceva este o formă socială de 
obicei!? concepută şi controlată la nivel local şi relativ bogată 
în conţinut esenţial semnificativ. Așa cum este și cazul nimicului, 
conceptul de „ceva“ are o condiţie obiectivă şi nu este legat de 
modul în care oamenii definesc termenul sau se raportează la el. 

După ce am examinat pe scurt conceptul de „nimic“, recurgând 
şi la exemplul cardului de credit, este necesar să ofer în paralel 
o scurtă discuţie despre „ceva“. Dacă împrumutul prin cardul 
de credit este o formă preponderent goală prin care li se acordă 
consumatorilor linii de credit, atunci o linie de credit negociată 
personal între bancher si client este pandantul acestuia la polul 
„ceva“. O astfel de linie de credit este, desigur, o formă (de împru- 
mut), dar este o formă mai degrabă concepută si controlată local, 

căreia nu îi lipseşte substanţa distinctivă. De exemplu, între 
creditor şi debitor poate lua naștere o relaţie pe termen lung care 
să influenţeze deciziile legate de nevoia de împrumut și disponi- 
bilitatea de creditare. Creditorii pot să îi cunoască foarte bine 
pe debitori, iar această apropiere are un efect profund asupra 
deciziilor luate. Pe parcursul unei negocieri, sau a mai multe 
negocieri purtate de-a lungul vieţii, in această relaţie apare sufi- 
cient conţinut semnificativ. În cazul de faţă, complexitatea relaţiei 
personale între client si bancher — gradul ei înalt de individuali- 
zare — transformă linia personală de credit în „ceva“, cel puţin în 
comparaţie cu împrumutul prin cardul de credit. 

Liniile de credit negociate personal prezentau (şi prezintă, 
acolo unde au supravieţuit) o serie de avantaje. Erau acordate 
cu grijă, şi rareori surveneau decizii greşite, deoarece functio- 
narii bancari tsi cunoşteau personal clienţii. Dacă se apropia 
o scadenta şi debitorul nu putea plăti din cauza unor circum- 
stante neprevăzute, creditorul putea lua în calcul datele situaţiei 
în contextul relaţiei personale si de durată pe care o avea cu 
debitorul, păsuindu-l sau chiar suplimentându-i creditul. Şi cre- 
ditorul, şi debitorul puteau să atribuie o semnificaţie personală 
relaţiei dintre ei. Nu trebuie totuşi să credem că o asemenea 
metodă de obţinere a unui credit și o asemenea relaţie nu sunt 
uneori problematice. 

Fireşte, asemenea metode de obţinere a unui credit şi aseme- 
nea relaţii presupun riscuri. Printre altele, sunt incomode, costisi- 
toare şi cer mult timp. În plus, faptul că creditorii recurg la 
consideraţii personale atunci când acordă un împrumut înseamnă 
că pot face discriminări între debitori.'* 

O relaţie nu este neapărat bună doar pentru că e locală, bogată 
în conţinut distinctiv şi individualizată. Şi contrariul acestei 
afirmaţii e adevărat: o relaţie nu este neapărat problematică doar 
pentru că îi lipseşte substanţa unică. De exemplu, probabilitatea 
de a obţine în prezent un credit nu este afectată de sentimentele 
personale ale unui funcționar de bancă (de fapt, este puţin pro- 
pabil ca în acest proces să fie implicat un funcţionar). Unui client 
potenţial nu îi va fi refuzat un card de credit din cauza umorilor 

unui funcționar. Pe scurt, dacă o entitate se află situată spre polul 
„nimic“ al axei ceva—nimic, aceasta nu înseamnă că este neapărat 
rea, că dezavantajele depăşesc avantajele pe care le prezintă. 
Iar o entitate care se situează pe această axă mai aproape de 
„ceva“ nu este neapărat bună, nu prezintă neapărat mai multe 
avantaje decât dezavantaje. 


Axa ceva-nimic 


Trebuie precizat că „nimic“ şi „ceva“, cel puţin la nivel concep- 
tual, nu există independent unul de celălalt; fiecare termen are 
relevanţă doar în opoziţie cu celălalt. Deşi prezentat ca o diho- 
tomie", acest fapt presupune existenţa unui continuum, a unei 
axe ceva—nimic, şi exact asa vor fi folosite aceste concepte aici — 
ca poli, ca extreme ale unei axe. Fenomenele de care se ocupă 
lucrarea de fata se situează la sau spre polul nimicului; toate 
fenomenele se situează între cele două extreme ale axei 
ceva-nimic.15 Distincția dintre „nimic“ şi „ceva“ nu este foarte 
clară şi nuanţată. Mai mult, nu există nici un fenomen social 
care să poată fi clasificat, fără echivoc, drept „ceva“ sau „nimic“. 
După cum se precizează în Capitolul 1, toate fenomenele contin 
simultan elemente care pot fi caracterizate drept „ceva“ sau 
„nimic“. Altfel spus, toate fenomenele sociale pot fi situate între 
polii acestei axe. Ceea ce nu înseamnă, desigur, că situarea nu 
este dificilă, inexactă sau discutabilă. De altfel, ideea de axă, de 
continuum, precum si opoziţia binară (ceva—nimic) aflată la 
baza sa sunt controversate. 

Indiferent de zona geografică, lumea socială, mai ales lumea 
consumului, presupune o combinaţie de „ceva“ şi „nimic“. „Nimi- 
cul“ poate predomina la un moment dat în anumite locuri, la 
fel ca elementul „ceva“. „Nimic“ şi „ceva“ nu sunt categorii statice. 
Întreprinzătorii încearcă în mod constant să transforme „ceva“ 
în „nimic“, pentru a produce şi a vinde mai mult, pe un teritoriu 
mai extins. Dar alti oameni, de obicei consumatorii, sunt adesea 
implicaţi într-un proces de transformare a „nimicului“ în „ceva“. 

Ei isi pot pune amprenta asupra unui fenomen sau îl pot modifica, 
oferindu-i astfel o origine şi un control locale (de fapt, individuale) 
şi un conţinut distinctiv. Între „ceva“ şi „nimic“ există o dialectică. 

De exemplu, banii (moneda) verifică definiţia „nimicului“. În 
cazul Statelor Unite, moneda americană este concepută și con- 
trolata la nivel central, de Trezorerie. Toate monedele şi bancno- 
tele de aceeași valoare sunt identice. Dacă nu sunt identice, știm 
că sunt falsificate. Totuşi, după cum subliniază Viviana Zelizer 
în The Social Meaning of Money, oamenii transformă uneori 
banii de care dispun în „ceva“.16 De exemplu, îi pot pune deoparte 
într-un borcan, destinându-i unui scop anume (0 masa la restau- 
rant, să spunem). Foarte relevantă este şi personalizarea fizică 
a banilor (decorarea banilor daruiti, de pildă), deoarece repre- 
zintă o manifestare materială a transformării „nimicului“ în 
„ceva“. Zelizer conchide că, în pofida eforturilor statului de a 
păstra statutul de „nimic“ al banilor, „banii nu sunt neutri din 
punct de vedere cultural şi nici nu sunt anonimi social“. Zelizer 
susţine că banii nu sunt un exemplu izolat; oamenii procedează 
similar cu multe dintre lucrurile pe care le obţin în cultura con- 
sumului. De exemplu, o etichetă cu numele unui copil cusută 
pe o haină o diferenţiază; tot astfel, blugii sunt diferentiati prin 
împodobire sau rupere intenţionată. Individualizarea preia 
obiecte aflate spre polul „nimic“ al axei şi le deplasează spre 
„ceva“ oferindu-le o concepţie si un control local, precum si un 
anume conţinut distinctiv. 

Instrumentele conceptuale dezvoltate în capitolul de fata pen- 
tru a facilita analizarea „nimicului“ ar trebui să fie la fel de utile 
şi în analiza polului „ceva“ al continuumului sau a fenomenelor 
situate pe axa ceva—nimic. Sper că aceasta reprezintă punctul 
forte al conceptelor și axelor dezbătute aici. Astfel, vom avea posi- 
bilitatea de a folosi aceste concepte si axe pentru a analiza în 
detaliu împrumuturile prin cardul de credit sau liniile de credit 
personale. Aceste instrumente ar trebui să ne permită evidenti- 
erea diferenţelor esenţiale dintre aceste două realităţi și a nume- 
roaselor forme intermediare ale creditului (şi a tuturor fenomenelor 
din domeniul consumului) care se situează pe axa ceva—nimic. 

În continuare, acest capitol este dedicat unei definiri mai 
nuantate a conceptelor de nimic si ceva si a axei ceva—nimic. 
Definiţiile iniţiale pe care le-am oferit sunt foarte abstracte, 
aşa că acest capitol, aprofundând ambele extreme ale axei și 
axa în sine prin introducerea unor dimensiuni suplimentare, 
va oferi mai multă profunzime, concretete si mai multe detalii. 
Paginile de mai jos reiau si discută cinci dimensiuni si sub-axe 
utilizate pentru o mai bună diferenţiere între „ceva“ şi „nimic“. 
În fiecare dintre sub-axele în discuţie, prima idee este legată 
de polul „ceva“, iar a doua, de polul „nimic“ (v. Figura 2.1). Poziţia 
unui fenomen pe axa ceva—nimic este rezultanta poziţiilor pe 
care le ocupă pe cele cinci sub-axe.18 Trebuie reţinut că aceste 
axe sunt continue si că orice realitate empirică se va situa 
undeva între cele două extreme ale sub-axelor, precum și între 
extremele axei generale ceva-nimic.19 


e: i 
Ceva Nimic 
Dimensiune 
=< 
Complexitate Unic Intersanjabil 
(generic) 
CP 
Spațială Legături geografice Lipsit de legături 
geografice 
LPP 
Temporală Specific epocii Nespecific epocii 
(atemporal) 
CP 
Umană Umanizat Dezumanizat 
i da, < ‘> a 
Magică Vrăjit* Dezvrajit 


Figura 2.1 Axa ceva-nimic, cele cinci dimensiuni si sub-axe ale acesteia 


* În sensul weberian al termenului, care va fi explicitat mai jos (n. tr.). 

Dimensiunea complexității 


Această dimensiune şi această sub-axă pornesc de la ideea 
potrivit căreia „ceva“ este strâns legat de unicitate, în timp ce 
„nimicul“ presupune o lipsă de unicitate, un caracter generic 
(interşanjabil.)2 Un fenomen unic este, foarte probabil, creat 
şi controlat local şi are substanţă distinctivă. Un fenomen gene- 
ric este, foarte probabil, creat şi controlat la nivel central şi este 
caracterizat în cel mai bun caz de foarte puţină substanţă distinc- 
tivă. Un fenomen unic este, prin definiţie, diferit de toate celelalte 
fenomene din categoria sa.?! Nu are duplicate. Ca să fie unic, 
trebuie să aibă o substanţă, un conţinut care să-l diferentieze 
de toate celelalte fenomene. Un fenomen poate fi, teoretic, unic 
deoarece este complet lipsit de conţinut distinctiv sau pentru 
că are unul sau câteva elemente care îl disting de alte fenomene, 
însă în abordarea de față fenomenele unice au întotdeauna mai 
multă substanţă distinctivă decât fenomenele generice sau au 
un număr de caracteristici de conţinut distinctiv care le diferenti- 
ază de fenomenele cu puţine astfel de caracteristici sau cu nici una. 

Astfel, o serie de componente sau elemente distinctive va 
defini mai degrabă un fenomen unic, în timp ce o (relativă) lipsă 
a unor asemenea componente va fi asociată cu un fenomen gene- 
ric. Cu cât este mai mare numărul de componente distinctive, 
cu atât un fenomen este mai bogat şi mai complex. Iar feno- 
menele mai bogate şi mai complexe e foarte probabil să fie unice, 
deoarece complexitatea produce un fenomen mult mai greu de 
duplicat şi cu atât mai greu de transformat într-un produs gene- 
ric. În schimb, este foarte probabil ca fenomenele cu puţină 
substanţă distinctivă să fie generice sau transformate în 
fenomene generice. 


Exemple de dimensiune a complexităţii 


Să luăm drept exemplu o masă gourmet pregătită de un bucătar 
inventiv şi priceput? (unică) şi o masă semipreparată şi pream- 
balată care poate fi introdus în cuptorul cu microunde (generică), 
produsă într-o fabrică a unei mari corporaţii. Rămânem astfel 

fideli discutării unor termeni cu polaritate opusă, dar de fapt dis- 
cutăm continuumuri, axe, iar fenomenele se situează între cei 
doi poli. De exemplu, o mâncare gătită în casă de un bucătar prost 
care foloseşte ingrediente semipreparate se va situa pe aceeaşi 
axă (dar spre polul „ceva“), la fel ca o mâncare pregătită la micro- 
unde căreia înainte de servire i se adaugă câteva ingrediente 
(aceasta situându-se mai degrabă spre polul „nimic“). 

Un exemplu concret de mâncare semipreparată pentru micro- 
unde este Tyson Foods Chicken 2 Go (există multe alte exemple), 
care conţine nuggets de pui (o imitație a popularelor Chicken 
McNuggets produse de McDonald's), cartofi prajiti si ketchup 
(in pliculeţ). Mâncarea este ambalată ordonat, într-o tavita cu 
capac transparent. Fiecare tăviţă reprezintă o portie de mâncare 
care poate fi încălzită la birou, acasă sau oriunde altundeva. 

Mâncarea gourmet este unică deoarece este creată pe loc 
de un bucătar care controlează toate aspectele pregătirii ei şi 
este compusă dintr-o gamă largă de ingrediente si elemente 
distinctive. Presupune deci creativitate. Aceasta include selec- 
tarea, gama si cantitatea de produse si condimente care intra 
în alcătuirea felului de mâncare. Include, de asemenea, nenu- 
măratele decizii pe care le ia bucătarul, ustensilele folosite, felul 
tigăilor, gradul si tipul de căldură folosite (gaz, electricitate etc.), 
aranjarea mâncării în farfurie si modul de servire. Bucătarul 
gourmet are foarte multe posibilităţi de alegere, şi deciziile pe 
care le ia generează unicitatea mâncării. 

Mâncarea pentru microunde este creată la nivel central, iar 
pregătirea ei ulterioară este controlată de instrucţiunile de pe 
ambalaj. Poate avea tot atâtea (sau chiar mai multe) condimente 
şi ingrediente ca un fel de mâncare unic, dar îi lipsesc alte com- 
ponente — „bucătarul“ nu are libertatea de a alege sau hotărî, 
nu trebuie să fie creativ (şi, desigur, nu are nevoie de nici o com- 
petenta, teoretic; cu greu se poate afirma despre cel care pregă- 
teste o mâncare la microunde că este bucătar), nu dispune de 
alte ustensile în afară de tavita in care se află hrana si care trebuie 
introdusă în cuptorul cu microunde, temperatura de coacere este 
prestabilită, iar cuptorul cu microunde este singurul în care poate 

fi pregătită masa, mâncarea este aranjată într-un anumit fel în 
tavita şi în general se mănâncă din tăviţă. Mâncarea gourmet 
sau făcută acasă are mai multă substanţă distinctivă decât un 
fel încălzit la microunde; în consecinţă, prima permite mai multă 
variaţie. Astfel, două versiuni de vițel alla parmigiana pregătite 
de doi bucătari pricepuţi (sau chiar de acelaşi bucătar) nu vor 
fi identice, în timp ce toate portiile de vițel alla parmigiana semi- 
preparat vor fi la fel. Fiecare fel de mâncare gourmet este mai 
degrabă unic, dar însăşi ideea, nemaivorbind de realitatea con- 
cretă, a unei mâncări semipreparate unice este un oximoron comic. 

Pe lângă faptul că au mai multă substanţă distinctivă, feno- 
menele unice pot avea una (sau mai multe) caracteristici supli- 
mentare care să le diferentieze de cele generice. În cazul unui 
fel de mâncare gourmet, creativitatea, competenţa şi îndemâ- 
narea bucătarului reprezintă factorul primar de diferențiere 
fata de mâncarea la microunde, a cărei pregătire nu presupune 
nici un strop de creativitate din partea „bucătarului“. Altă carac- 
teristică definitorie poate fi folosirea ingredientelor proaspete 
şi naturale la mâncarea gourmet, în timp ce mâncarea la micro- 
unde este compusă din ingrediente deja preparate, adesea arti- 
ficiale. În plus, la mâncarea gourmet pot fi folosite condimente 
unice, chiar exotice, în timp ce banala sare este condimentul 
de bază al mâncării semipreparate. Mâncarea la microunde — si, 
la un nivel mai general, tot ceea ce este generic — tinde să elimine 
orice element care miroase a exotic. 

Aceste caracteristici se suprapun si cu opoziția unic/interşan- 
jabil. Felul de mâncare gourmet pregătit de un bucătar inventiv 
este un eveniment unic. Chiar dacă bucătarul încearcă să recreeze 
întocmai un fel de mâncare în alt loc sau moment (dar un bucătar 
cu adevărat creativ nici nu şi-ar propune așa ceva), rezultatul 
nu va fi identic, datorită complexităţii date de starea de spirit 
a bucătarului, de ingredientele uşor diferite, de variațiile infini- 
tezimale în proporţia condimentelor, de micile diferenţe în felul 
de coacere şi servire etc. Pachetele cu același fel de mâncare semi- 
preparată sunt însă intersanjabile; mâncarea este pregătită in 
același mod de fiecare dată, arată la fel si are cam același gust 
indiferent când este „gătită“. 

Este foarte interesant că în ultimul timp au apărut cărți de 
bucate — de exemplu Top Secret Recipes: Creating Kitchen Clones 
of America’s Favorite Brand-Name Foods” — care permit pregă- 
tirea in casă a mâncărurilor semipreparate pentru microunde 
sau a celor care se găsesc la fast-foodurile locale. Pentru acestea 
din urmă, dacă este cineva interesat să-şi facă Big Mac acasă, 
poate fi consultată şi Secret Fast Food Recipes: The Fast Food 
Cookbook?* de Gloria Pitzer (dat fiind subiectul cărţii ei, ase- 
mănarea dintre numele noastre nu este prea fericită). Evident, 
respectarea fidelă a unei rețete de produs alimentar generic 
nu poate duce la crearea unui fel de mâncare unic. 

În concluzie, două mese gourmet, chiar dacă sunt compuse 
din aceleași feluri de mâncare și pregătite de acelaşi bucătar, 
nu vor fi identice, dar o masă pregătită la microunde, indife- 
rent cine (şi când) o pregăteşte, va fi mereu aceeaşi. Prin urmare, 
o masă gourmet poate fi situată la sau spre polul unicitatii, 
în timp ce masa semipreparată la microunde se va plasa spre 
polul genericului. 


Alte consideraţii despre complexitate 


Masa gourmet este o formă bogată în substanţă distinctivă; masa 
încălzită la microunde este în mare măsură lipsită de o asemenea 
substanţă. Dar aceasta din urmă câştigă de mult timp teren, 
iar mâncarea gourmet gătită acasă este în declin (cel putin in 
comparaţie cu proliferarea semipreparatelor). Evident, semipre- 
paratele pentru microunde sunt doar un exemplu de fenomene 
generice din domeniul mâncării. Alte exemple sunt predecesori 
ca supa Campbell’s, cutiile de Macaroni and Cheese produse de 
Kraft, cinele congelate Swanson’s si inovatiile mai recente, Snack 
Packs si Lunchable (produs tot de Kraft, de fapt de o divizie a 
acestuia — Oscar Mayer). 

Lunchables arată a mâncare de pregătit la microunde, dar 
nu presupune nici un fel de preparare. Produsul poate fi consu- 
mat direct din ambalaj. Un pachet tipic de Lunchables conţine 
câteva felii de carne (şuncă sau curcan), brânză şi nişte biscuiţi 

săraţi, totul aranjat cu grijă în cele trei compartimente ale caso- 
letei sigilate.” Elevii (clienţii principali ai Lunchables, desi între 
timp au apărut „mega“-Lunchables pentru adulți si copii „înfo- 
metaţi“) nu se mai confruntă cu surpriza unei gustări unice?6 
pe care o găseau in pachetelul adus de acasă. Nu se pot aştepta 
decât la un Lunchable generic, în care singura surpriză este 
felul cărnii si brânzei pe care le vor găsi în compartimentul pache- 
tului din ziua respectivă. 

Ideea principală este că Lunchables reprezintă un nou pas 
în direcţia înlocuirii unicului prin generic în domeniul hranei. 
Este foarte probabil să asistăm în viitor la noi deplasări în 
această direcție nu doar în domeniul alimentaţiei, ci si în toate 
zonele consumului. 

Si unicul, şi genericul prezintă avantaje. Avantajele unicului 
constau în plăcerea savurării unei mese, iar cele ale genericului 
constau în costul scăzut, eficienţă si predictibilitate; iar pentru 
unii, invariabilitatea gustului Lunchables este ceva pozitiv. 

Si unicul, si genericul prezintă dezavantaje. O masă gourmet 
este costisitoare, la ea au acces elitele sau cei care au timp să 
gătească aşa ceva. Semipreparatele la microunde au o calitate 
îndoielnică. Afirmațiile acestea sunt, în linii mari, adevărate, 
dar mâncarea pregătită în casă poate fi şi ieftină, iar semipre- 
paratele, doar aparent ieftine; Lunchables și alte produse de 
acelaşi gen sunt de fapt scumpe, dacă ne gândim ce conţin ele de 
fapt. Consumatorul plătește pentru ambalaj (si este vorba despre 
mult ambalaj — casoletă de plastic înfășurată în folie, pliculeţe 
cu sos, etichete etc. —, din care doar o parte este biodegradabilă). 
Porţiile minuscule de brânză și de mezel ar putea fi cumpărate 
separat la un preţ mult mai avantajos decât cel la care revin în 
pachetul Lunchables. Ca întotdeauna, hrana portionata si amba- 
lată are un cost ridicat în comparaţie cu cel pe care l-ar presu- 
pune ambalarea de către consumator. 

La fel ca axa ceva—nimic, sub-axa unic-generic poate fi anali- 
zată cu instrumentele conceptuale dezvoltate în acest capitol. De 
exemplu, anticipând următorul subcapitol, ceea ce este unic — masa 
gourmet — are de obicei rădăcini locale (folosirea ingredientelor 

locale proaspete sau competențele indivizilor care gatesc 
în bucătăria personală), în timp ce lucrul generic — masa la 
microunde — nu are de obicei astfel de rădăcini; ea provine 
de nicăieri şi de pretutindeni (ingredientele din zone diferite 
sau competențele care se reduc la instrucţiunile de pe ambalaj, 
la îndemâna oricui, oriunde). 


Dimensiunea spațială?" 


Fenomenele care se situează la polul „ceva“ al axei ceva—nimic 
sau în apropierea lui au legături spaţiale puternice cu ariile geo- 
grafice, spre deosebire de fenomenele situate spre polul „nimic“. 
După cum am văzut, acest fapt este legat (imperfect însă) de con- 
tinuumul unic—generic; este probabil ca fenomenele cu legături 
locale să fie unice (ele vor fi diferite de fenomenele de același tip 
legate de alte zone), iar fenomenele lipsite de aceste legături să 
fie mai degrabă generice (având o serie de caracteristici în comun 
cu alte fenomene de acelaşi tip din multe zone). Astfel, fenome- 
nele cu legături locale e mai probabil să poată internaliza com- 
plexitatea şi substanţa distinctivă ale mediului local. În acelaşi 
sens, există o mare probabilitate ca fenomenele care nu sunt 
caracterizate de astfel de legături să fie lipsite de complexitate 
şi substanţă distinctivă.28 


Exemple de dimensiune spaţială 


Voi lua drept exemplu un obiect artizanal de ceramică produs 
într-un orășel din Mexic și unul produs în masă în diverse arii 
geografice pentru o piaţă globală. Obiectul artizanal este „ceva“, 
măcar în parte, din motivul expus mai devreme — este unic. În 
schimb, un obiect de serie, produs în masă, indiferent de calita- 
tea sa, reprezintă „nimicul“, deoarece este generic şi intersan- 
jabil cu oricare alt obiect din aceeași serie. Pe lângă aceasta, 
obiectul artizanal este „ceva“ şi pentru că reflectă numeroase 
caracteristici ale zonei din care provine. De exemplu, lutul poate 
fi o varietate locală specifică, poate fi ars într-un anumit mod, 

cuptoarele şi combustibilul pot avea caracteristici unice, vasele 
de lut pot avea forme şi modele specifice unei anumite regiuni 
a Mexicului (sau chiar unui anumit meşter olar), diferite de cele 
realizate în altă regiune (sau de alt meşter), bazându-se pe o 
gamă de competenţe specifice artizanilor din acea zonă sau chiar 
unui singur artizan. 

În acest subcapitol vom lua în discuţie ceramica din zona 
Oaxaca din Mexic. Acum câţiva ani, un american care era ucenic 
acolo descria astfel natura locală a ceramicii realizate în Oaxaca 
(este de remarcat cât de elocvent ilustrează mărturia sa o serie 
de aspecte enumerate mai sus): 


Acum lucrez in Coyotepec — unde nu se folosesc roti de olărit si cuptoare 
electrice sau pe gaz. Iar lutul este adus în coșuri încărcate pe magarusi, de 
pe dealurile din apropiere. 

Am nişte prieteni olari în Aztompa, un sat din apropiere. Fiecare 
gospodărie are un cuptor de piatră în curte. Acolo se fac altfel de vase [decât 
in Coyotepec] si se folosesc alte tehnici si alt lut — si între satele astea nu 
sunt nici 20 de mile.30 


Unele dintre tehnicile de olărit folosite în aceste sate au fost 
probabil deprinse cu ajutorul unor manuale, cursuri, seminare, 
dar ele sunt modificate substanţial prin procedurile unui grup 
de artizani sau chiar ale unui olar. lată o descriere a procedu- 
rilor folosite în procesul de fabricare a ceramicii de Oaxaca: 


Vasul ia fiinţă din lut, din foc și din mâinile pricepute ale meșterilor, a căror 
ştiinţă s-a transmis de la o generaţie la alta, din negura timpurilor. Vasul 
este modelat fără roată, cu unelte simple: o tartacuta şi o curea de piele, 
la care se adaugă răbdarea înțeleaptă. Vasul este încălzit la soare dimi- 
neata si apoi ars pe foc. Din flacără ia naștere un obiect desăvârșit prin sim- 
plitate şi graţie — opera unor maeștri.5l 


Ceramicii produse în serie îi lipsesc aceste caracteristici.%2 Este 
concepută şi controlată la nivel central şi poate fi produsă cu 
aceleaşi mijloace în mai multe fabrici din diferite zone ale lumii. 
Se face, cel mai probabil, dintr-un lut obişnuit, sau este posi- 
bil să se folosească luturi din diferite zone, în funcţie de stocurile 
disponibile. Pot fi amestecate mai multe varietăţi de lut, materia 

primă rezultată astfel neavând nici o legătură cu vreo arie geo- 
grafică.33 Se foloseşte o singură tehnică de ardere (eficientă 
şi cu costuri minime). Modelele sunt, cel mai probabil, generice 
şi, chiar şi atunci când derivă din modele unice, locale, ele tind 
să devină generice prin folosirea repetată în numeroase zone 
geografice. Mai mult, modelele unice, originale vor fi probabil 
modificate, de obicei simplificate, astfel încât elementele com- 
plexe (mare parte din substanţă) să fie eliminate, la fel ca toate 
componentele care au semnificaţie strict locală sau cele care 
pot fi considerate deranjante sau jignitoare pentru consumatorii 
din alte zone. Tehnicile folosite vor consta, cel mai probabil, într-o 
serie de etape arhicunoscute si simplificate care pot fi puse in 
practică în numeroase fabrici din numeroase zone geografice. 
Tehnicile nu au nici o legătură cu vreo arie geografică specifică 
sau cu oamenii din acea zonă. Muncitorii implicaţi în procesul 
de fabricaţie vor fi necalificaţi sau semicalificati, asistați, even- 
tual, de câţiva artizani. 

Această distincţie se poate aplica şi la exemplul discutat 
anterior, masa gourmet/semipreparată. Masa gourmet este, cel 
mai probabil, legată de o anume arie geografică unde unele 
ingrediente pot fi locale şi obţinute, proaspete, doar acolo (folosi- 
rea trufelor culese local într-un restaurant din Paris sau, ca să 
fim mai putin elitiști, a verdeturilor cultivate într-o jardiniera 
din Bronx). Deşi avem o percepţie generică despre mâncarea 
mexicană şi ne gândim în primul rând la tacos din restaurantele 
fast-food (reprezentative pentru mâncarea mexicană comerciali- 
zată în Statele Unite, dar neavând mare legătură cu ceea ce se 
vinde pe stradă în orașele mexicane), există o foarte mare diver- 
sitate regională a mâncării mexicane. De fapt, bucătăria din 
Oaxaca este foarte la modă în prezent. Un bucătar spunea pe 
postul PBS: „Am predat gastronomie mexicană, dar când m-am 
dus în Oaxaca a trebuit să învăţ totul de la zero... Majoritatea 
ingredientelor sunt coapte, prăjite sau fripte înainte de prepa- 
rare.“34 În schimb, mâncarea mexicană semipreparată nu are 
nici o legătură cu nici o zonă, poate fi cumpărată şi pregătită 
oriunde există electricitate şi cuptoare cu microunde si este, cel 

mai probabil, compusă din ingrediente provenind din numeroase 
locuri, urmând o rețetă generică făcută să satisfacă un număr 
cât mai mare de consumatori. 


Alte consideraţii despre spatialitate 


Fenomenele cu legături locale sunt, de obicei, bogate în conţinut 
distinctiv, mai ales în conţinut definitoriu şi specific pentru zona 
respectivă (de pildă un obiect de ceramică din Coyotepec sau 
Aztompa), iar cele lipsite de astfel de legături sunt mai degrabă 
forme fără substanţă distinctivă (ceramica produsă în serie). Ten- 
dinta pe termen lung este de deplasare de la predominanta loca- 
lului (artizanat) spre ceea ce are foarte puţine legături locale 
sau chiar nici una (produsele de serie). Această schimbare este 
percepută şi formulată de olarii din Oaxaca: 


Pe măsură ce secolul acesta se apropie de sfârşit, ceramica de Oaxaca se 
stinge. Tabla, plasticul și aluminiul iau locul lutului. Astăzi olarii încă mai 
lucrează, meșteșugul e viu. Dar câte mame vor mai putea să-și înveţe fiicele 
cum să lucreze lutul cu focul si mâinile?%5 


Ceramica locală prezintă avantaje (păstrarea tradiţiilor, spri- 
jinirea mestesugarilor locali), dar si eradicarea legăturilor locale 
în producţia de masă a ceramicii are avantajele sale (o mai mare 
vandabilitate şi distribuţie, preţuri mici). 

Ceramica locală prezintă dezavantaje (distribuţie proastă), 
dar şi eradicarea legăturilor locale presupusă de producţia de 
masă a ceramicii are dezavantajele sale (obiectelor le lipseşte 
nota personală pe care numai un artizan o poate aduce). 

Ca şi celelalte sub-axe, şi acest continuum poate fi analizat 
cu ajutorul instrumentelor conceptuale definite în acest capitol. 
De exemplu (si aici prefigurăm următorul subcapitol), ceramica 
locală este asociată şi unei anume perioade, în timp ce ceramica 
de serie nu este specifică unei anumite perioade (este atempo- 
rală3%6), în accepţia în care este folosit termenul aici (v. mai jos). 
După cum a demonstrat unul dintre citatele precedente, cera- 
mica de Oaxaca are o tradiţie istorică, în timp ce ceramica de 
serie nu poate fi asociată cu nici o perioadă.“ 

Dimensiunea temporală 


Putem distinge nu doar între fenomene care sunt sau nu spe- 
cifice unui anumit spaţiu, ci şi între fenomene specifice 
sau nu unei anumite perioade. Fenomenele specifice unei 
anumite perioade sunt preponderent distinctive, în timp 
ce fenomenele nespecifice unei perioade (atemporale) sunt 
mai degrabă lipsite de caracter distinctiv (şi reprezintă mai 
degrabă „nimicul“). (Desigur, nici un fenomen nu este com- 
plet atemporal, complet neinfluentat de perioada în care a 
fost creat. Acest fapt este indicat si de preferința mea pentru 
folosirea perifrazei „care nu este specific epocii“. De fapt, totul 
este influenţat de perioada în care a apărut. Însă spre polul 
„care nu este specific epocii“ — atemporal — influența ace- 
lei perioade este mai puţin importantă decât la polul „speci- 
fic epocii“.) Fenomenele specifice unei perioade (şi, după cum 
am văzut în cazul ceramicii din Oaxaca, această perioadă 
poate fi lungă) sunt încărcate de substanţă specifică acelei 
epoci, iar fenomenele care nu sunt specifice unei perioade sunt 
mai degrabă lipsite de o asemenea substanţă. De fapt, nece- 
sitatea de a fi atemporal impune ca toată substanţa care are 
legătură cu un anumit cadru temporal să fie eradicată sau 
cel puţin estompată. 

Fenomenele create şi controlate local (cum ar fi ceramica 
de Oaxaca) sunt specifice unei epoci, în timp ce fenomenele 
create şi controlate central sunt mai degrabă atemporale. 
Producătorii locali reflectă în mod firesc momentul în care 
trăiesc sau epoca mai îndelungată în care se încadrează. Dată 
fiind intenţia de a maximiza vânzările şi profiturile, pro- 
ducătorii centrali sunt motivaţi să producă obiecte care nu 
sunt specifice unei perioade, de vreme ce astfel de obiecte vor 
avea un public mai larg. Cu toate acestea, după cum arată 
exemplele de mai jos, şi producătorii centrali pot, intenţionat 
sau nu, să producă obiecte care să fie considerate specifice 
unei anumite perioade. 


Globalizarea nimicului 74 


Exemple de dimensiune temporală 


Anumite modele de masini au devenit clasice şi, paradoxal, unul 
dintre motivele pentru care au dobândit acest statut este faptul 
că reflectă fidel epoca în care au fost construite. Ele „spun“ ceva 
despre acea epocă. Să luăm, de exemplu, un model american de 
muscle car*®, Pontiac Firebird din 1969. Modelele muscle car 
sunt masini mari, cu motoare foarte puternice. Au fost produse 
într-o perioadă când Statele Unite erau liderul economic si mili- 
tar incontestabil al lumii, iar interesul pentru mașinile din acea 
perioadă și față de versiunile lor actualizate reflectă faptul că 
Statele Unite şi-au păstrat poziţia pe glob.* Mă grăbesc să adaug 
că Pontiacul Firebird din 1969, ca toate modelele muscle car, 
a fost produs în masă, ca un model atemporal (nespecific unei 
epoci). Cu toate astea, ceva din aspectul acestor maşini, probabil 
în pofida intentiilor designerilor şi producătorilor, trimite cu 
gândul la epoca în care au apărut. 

În unele cazuri, producătorii de automobile încearcă să reîn- 
vie modele ancorate într-o anumită epocă. De exemplu, versiu- 
nea de Thunderbird (pe care unii o numesc retro bird“0) reintrodusă 
de Ford urmăreşte să reia nu doar versiunile anterioare ale 
modelului — primele datează din 1954 —, ci şi modele mai vechi. 
Potrivit Ford, „este o interpretare modernă a primei maşini a 
visului american“fl. La un nivel mai general, atracţia pe care 
o exercită decapotabilele se explică prin faptul că acestea sunt 
descendentele asumate ale trăsurilor trase de cai, deoarece „la 
început, toate maşinile au fost deschise“4?. Un strămoș mai 
recent al decapotabilelor contemporane sunt maşinile de curse 
ale anilor ’20, care reflectau lipsa de griji şi libertatea epocii (spre 
sfârşitul anilor '20 au fost introduse noi modele decapotabile). 
Cu toate acestea, vânzările de decapotabile au scăzut în Statele 
Unite, astfel că în 1976 Cadillac a anunţat că produce ultimul 
model decapotabil american (producătorii europeni au fabricat 
în continuare acest tip de mașină). Dar în 1982 a reapărut o 
decapotabilă americană — Chrysler LeBaron, si de atunci au mai 
fost produse şi alte modele americane (şi internaţionale) de deca- 
potabilă. Popularitatea de care se bucură în prezent poate fi 

explicată, măcar în parte, prin arborele lor genealogic, ale cărui 
ultime manifestări le reprezintă. 

Aceste exemple demonstrează că, deşi marea majoritate a 
maşinilor sunt proiectate astfel încât să nu fie specifice unei 
epoci, unele (decapotabilele sau modelele muscle car) devin cla- 
sice, eterne, deoarece publicul le consideră legate de o anumită 
perioadă. Însă aceste exemple demonstrează și faptul că pro- 
ducătorii pot crea intenţionat anumite modele — Thunderbird-ul 
retro — care să trimită explicit la o anumită perioadă si la o tra- 
ditie în care se înscriu. 

Există foarte multe modele clasice de maşini; sunt automo- 
bile care evocă, printre altele, o caracteristică importantă a unei 
anumite perioade. Acelaşi lucru s-ar putea spune si despre mode- 
lele clasice din alte domenii. Aceste obiecte perene se situează 
spre polul „ceva“ al axei ceva—nimic, în timp ce obiectele care 
nu sunt asociate cu o anumită epocă — cele care sunt atempo- 
rale — vor fi, cel mai probabil, situate spre polul „nimic“. Astfel, 
un automobil generic — care are prea puţine trăsături distinc- 
tive si nici nu preia prea multe elemente caracteristice epocii 
în care a fost construit — are puţine șanse să devină clasic, să 
devină „ceva“. Maşinile coreene ieftine produse în prezent de Kia 
sau anuntatul flux de masini accesibile care vor fi produse in 
China sunt exemple de automobile generice. Şi maşinile ieftine 
fabricate de producătorii americani — Chevrolet Aveo, de exem- 
plu — sunt în aceeaşi situatie.** Aceste automobile sunt nişte 
mecanisme generice, cu un design generic care se inspiră prea 
putin din epoca în care sunt produse. Astfel, in timp ce pagina 
web a Fordului Thunderbird vorbeşte despre tradiţia istorică, 
cea a automobilelor Kia ocolește această temă si se axează pe 
aspecte practice — preţ, garanţie, oferte promoţionale. Istoria 
este plină de mărci de automobile generice căzute în uitare, dar 
cele cu adevărat unice, cele care spuneau şi încă mai spun ceva 
despre o epocă, şi-au păstrat farmecul, au făcut să se scrie cărţi 
despre ele și au adunat în jurul lor fani. 

Cu siguranţă că unele dintre maşinile de azi — poate chiar 
dintre cele accesibile ca pret — vor deveni clasice mâine, si unul 

dintre motivele acestei reuşite va fi acela că ele transmit sau 
vor fi percepute ca transmițând ceva despre primii ani ai seco- 
lului XXI. Altfel spus, aceste masini vor deveni — la fel ca 
Fordul Thunderbird și modelele muscle car descrise mai sus — 
simboluri culturale. 

Desigur, desi în acest subcapitol am insistat pe obiecte create 
şi produse central, este mai probabil ca produsele indigene să 
reflecte (într-un grad mai înalt) o epocă specifică. Aceste produse 
sunt mai strâns legate de o anumită perioadă — şi de un anumit 
loc —, care transpar în respectivele produse. Pe de altă parte, 
persoanele implicate în dezvoltarea şi controlul centralizat al 
produselor încearcă adesea, de obicei cu succes, să le separe de 
o epocă sau un loc uşor de identificat. Uneori însă chiar și aceste 
persoane încearcă să producă obiecte care să fie considerate 
specifice pentru o epocă anume. 


Alte consideraţii despre temporalitate 


Un fenomen specific unei anumite epoci (de exemplu un muscle 
car) este o formă mai bogată în conţinut distinctiv (reflectă acea 
epocă), în timp ce un fenomen atemporal (de exemplu un model 
actual de Kia) reprezintă mai degrabă o formă lipsită de substanță 
distinctivă. Tendinţa pe termen lung este de deplasare de la 
predominanta fenomenelor specifice pentru o anumită perioadă 
(cum ar fi un produs clasic) spre cele care nu sunt specifice unei 
epoci (cea mai mare parte a produselor de serie“ si, în fond, tot 
ceea ce este produs în masă în prezent). În cazul automobilelor, 
există unele modele — Fordul Thunderbird sau decapotabila — 
care se bucură de succes şi datorită faptului că sunt corelate 
cu o epocă anume, dar marea majoritate a maşinilor vândute 
şi modelele cele mai de succes sunt mai degrabă produse atem- 
porale. Se poate susţine chiar că un produs are cu atât mai mult 
succes cu cât este mai atemporal. Corelarea cu o epocă îi poate 
atrage pe unii cumpărători, dar este probabil ca trăsăturile unice 
asociate cu acea epocă să nu-i atragă sau chiar să-i îndepărteze 
pe cei mai multi dintre clienţii potenţiali. Prin urmare, marea 

majoritate a producătorilor se simt obligaţi să încurajeze pro- 
ducerea celor mai inofensive automobile (sau a altor bunuri) 
atemporale, deoarece această categorie are cel mai mare poten- 
tial comercial. 

Elementele conotate temporal prezintă avantaje (cei care se 
identifică cu perioada respectivă sunt o clientelă sigură), dar si 
cele atemporale au avantajele lor (atrag un public mai larg, care 
nu e devotat unei perioade). 

Elementele conotate temporal prezintă si dezavantaje (interes 
restrâns), la fel ca fenomenele lipsite de specific temporal (care 
nu au „suflet“, un conţinut care să reflecte o anumită perioadă). 

Desigur, şi continuumul „specific pentru o epocă“—,„nespecific 
pentru o epocă“ poate fi analizat cu ajutorul instrumentelor 
prezentate în acest capitol. Reluând tiparul pe care l-am urmat 
şi până acum, vom prefigura următorul subcapitol: decapotabila 
Chrysler LeBaron şi emblematicul Ford Mustang erau în mare 
măsură produsele unei figuri legendare a industriei auto — Lee 
Iacocca.45 Aceste maşini sunt produse mai degrabă de oameni 
si de relaţiile dintre oameni decât de birocrati si de o birocratie 
dezumanizată (care se află mai probabil la originea unor modele 
ca Aveo sau Kia). Afirmația se verifică şi mai mult în cazul pro- 
duselor care provin din comunităţi locale unde un artizan rea- 
lizează efectiv produsul. 


Dimensiunea umană 


Fenomenele care sunt „ceva“ sunt asociate de obicei cu relaţii 
interumane profunde şi semnificative, în vreme ce „nimicul“ este 
corelat cu absența unor asemenea relaţii și cu relaţiile dezuma- 
nizate.*® Lucrurile care sunt înrădăcinate în relaţiile inter- 
umane vor avea o substanţă distinctivă provenind din aceste 
relaţii (de exemplu poveştile personale şi interpersonale care 
sunt asociate cu ele). Pe de altă parte, fenomenele dezumanizate 
nu pot permite dezvoltarea unor relaţii personale între cei impli- 
cati. În concluzie, un fenomen caracterizat de relaţii umane 
are cu preponderență statutul de „ceva“, în timp ce un fenomen 

căruia nu i se asociază acest tip de relaţii are mai degrabă sta- 
tutul de „nimic“. 


Exemple de dimensiune umană 


Antiteza elocventă, în cazul de fata, este cea dintre un colegiu 
mic și învățământul la distanţă (cursuri online). Colegiul de mici 
dimensiuni este un fenomen preponderent american; grupele 
de studenţi sunt restrânse, iar principala responsabilitate a pro- 
fesorilor este activitatea didactică, nu cea de cercetare (în univer- 
sitatile statelor şi în instituţiile de elită, cum ar fi University of 
Michigan si Yale, balanţa se înclină în sens contrar). Universi- 
tatile online (ca, de exemplu, University of Phoenix“) oferă posi- 
bilitatea obţinerii unei diplome partial sau integral online. 
Universitatea online este, prin definiţie, creată şi controlată 
la nivel central. Spre deosebire de aceasta, colegiul de mici dimen- 
siuni este creat si controlat în mare măsură local. Într-un ase- 
menea colegiu apar în mod firesc legături strânse, uneori foarte 
apropiate între persoanele implicate (deşi contactele interper- 
sonale online sunt din ce în ce mai numeroase şi în aceste insti- 
tutii). Afirmația se verifică nu doar în cazul raporturilor dintre 
profesori şi studenţi, ci şi în cazul relaţiilor dintre studenţi sau 
dintre profesori. Aceste relaţii personale plasează colegiul de 
mici dimensiuni mai degrabă spre polul „ceva“ al axei. Mai mult, 
este foarte probabil ca acesta să prezinte şi alte caracteristici de 
„ceva“ dintre cele discutate mai sus. Probabil că este un loc cu 
care oamenii se identifică si de care rămân legaţi multă vreme. 
Desi durata studiilor este de doar patru sau cinci ani, studenţii 
dintr-un colegiu mic se vor identifica mai mult cu instituţia de 
învățământ decât studenţii unei universităţi online. Mai mult, 
ei nu vor renunța la această identitate si vor participa la întâlni- 
rile absolvenţilor sau se vor înscrie în asociaţii ale acestora. 
(Se poate mândri o universitate online cu asemenea activități? 
În fond, o întâlnire a absolvenţilor presupune existența unor 
relaţii personale care nu s-au putut forma niciodată în cadrul 
unei universităţi online). De asemenea, studenţii se vor simți 

legaţi de un loc (de genul colegiilor mici din New England, cum 
ar fi Amherst sau Smith) si de o anumită perioadă (este foarte 
probabil să lupte pentru conservarea patrimoniului arhitectonic 
sau a unor tradiţii uneori vetuste). Există de asemenea o mare 
probabilitate ca fiecare colegiu să fie unic. 

Universitatea online este aproape diametral opusă colegiului 
mic şi se situează, prin urmare, spre polul „nimicului“. Prin defi- 
nitie, în aceste universităţi este aproape imposibil să se dezvolte 
relaţii interumane între profesori şi studenţi sau în rândul stu- 
dentilor. Asemenea unui site, universitatea online este un loc 
al fluxurilor — fluxuri de informatie, de studenţi si profesori care 
se conectează sau se deconectează — si este foarte putin probabil 
să devină un spaţiu în care aceste fluxuri să încetinească sau 
să înceteze o vreme (pentru o discuţie a relaţiei dintre locuri și 
fluxuri, v. Capitolul 3). De obicei, site-urile educaţionale de pe 
Internet apar şi dispar destul de rapid. Mai mult, cei care intră 
pe aceste site-uri nu vor avea decât contacte efemere, pe măsura 
vitezei cu care dau click. Universitățile online nu au și nici nu 
oferă o informaţie spaţială, în afara celor pe care le poate oferi 
numele site-ului în sine. Nu au (deocamdată) nici un fel de carac- 
teristici istorice, în afară de faptul că au apărut după inaugurarea 
erei computerului. Există o probabilitate mare ca universităţile 
online să semene foarte mult între ele şi, în consecinţă, să aibă 
un grad de unicitate foarte scăzut. 


Alte consideraţii despre dimensiunea umană 


Formele care implică relaţii umane profunde au un conţinut dis- 
tinctiv considerabil (cazul unui colegiu mic, cu nenumăratele 
relaţii interpersonale care se dezvoltă pe perioada studenţiei), 
iar formele dezumanizate şi dezumanizante sunt în mare parte 
lipsite de substanţă distinctivă (în universitatea online, apariția 
relaţiilor interpersonale este imposibilă). Tendinţa pe termen 
lung este de deplasare de la fenomenele care presupun relaţii 
umanizate la cele dezumanizate. Mai exact, deşi colegiul mic are 
locul său bine definit (mai ales pentru elitele care își permit să 

plătească studiile), este foarte probabil ca numărul studen- 
tilor care urmează cursuri şi obţin diplome online să crească. 
În plus, și studenţii care vor rămâne în colegiile și univer- 
sitatile tradiționale vor beneficia de tot mai multă educaţie 
prin Internet. Cel putin o parte dintre aceste colegii si uni- 
versitati isi vor pune la dispoziţie pe Internet contra cost 
resursele educaţionale. 

Formele caracterizate de relaţii umane profunde prezintă 
avantaje (de exemplu satisfacția relaţionării cu oameni cunoscuţi 
într-un colegiu mic, posibilităţile sporite de învăţare pe care le 
implică relaţia directă cu un profesor), dar şi formele dezuma- 
nizate au avantajele lor (libertatea şi eficienţa aduse de lipsa 
implicării personale în cazul universităţii online). 

Formele caracterizate de relaţii umane profunde prezintă 
şi dezavantaje (contactul într-un colegiu cu persoane dezagreabile 
sau ostilitatea unui profesor), la fel ca formele dezumanizate 
(absenţa oricărei semnificaţii sau implicări afective în cazul uni- 
versitatii online). 

Si axa umanizat—dezumanizat poate fi analizată cu ajutorul 
instrumentelor descrise aici. Respectând tiparul acestui capitol, 
vom prefigura din nou următorul subcapitol: colegiul mic poate 
fi „vrăjit“, în vreme ce universitatea online este mai degrabă 
„dezvrăjită“. Pentru mulţi, experienţa de student într-un colegiu 
mic poate fi aproape magică, însă relaţia unui student cu o uni- 
versitate online nu lasă prea mult loc pentru dimensiunea magică, 
deoarece, prin natura ei, instituţia respectivă prezintă un grad 
înalt de rationalizare, fiind, prin urmare, dezvrajita. 


Dimensiunea magică 
Această ultimă axă reuneşte mare parte dintre elementele pre- 


zentate în acest capitol şi discutate în cadrul celorlalte patru 
dimensiuni (dacă nu chiar pe toate). 


Nimic (și ceva) 81 


Exemple de dimensiune magică 


Fenomenele care reprezintă „ceva“ au, de regulă, si un caracter 
magic, vrăjit, în timp ce fenomenele care reprezintă „nimicul“ sunt, 
de regulă, dezvrăjite, le lipseşte misterul sau magia. Astfel, mân- 
carea livrată de Domino's Pizza, cea din pachetele Lunchables, 
atât de dragă copiilor (şi nu numai), şi cinele semipreparate nu 
pot fi asociate cu vrăjirea. Să ne gândim, de exemplu, la pachetul 
Lunchable, atât de rationalizat, cu compartimentele sale in care 
se află felii identice de carne si brânză. Este greu de conceput 
o mâncare mai rationalizata si mai putin vrăjită decât aceasta. 
Desigur, pentru marea majoritate a consumatorilor, gustul este 
pe măsura ambalajului. Unii dintre ei ar mânca mai degrabă 
ambalajul decât hrana pe care acesta o conţine. 

Pe de altă parte, mesele gourmet, pregătite în casă, pot fi 
foarte uşor caracterizate de vrăjire. Folosirea unui număr mare 
de ingrediente şi transformarea lor într-o masă delicioasă pot 
părea magice. Romanul Ca apa pentru ciocolată oferă exemple 
elocvente ale vrăjirii asociate cu pregătirea şi consumarea mân- 
cării preparate cu dragoste. (Şi filmul Chocolat vorbeşte despre 
dulciuri de casă care au calităţi magice.) Etapele preparării mân- 
cării, inclusiv ,curatatul usturoiului si ardeilor şi măcinatul 
mirodeniilor“ au ceva magic“, la fel ca transformarea acestora 
într-un cârnat de casă. 

Pe de altă parte, un fel de mâncare precum chili în sos de 
nuci poate avea efect afrodiziac, provocând ,fierbinteala, furni- 
cături si gânduri nerușinate“/?. În schimb, nimeni nu trăiește 
experiența magică a creării unei pizza Domino si e greu de crezut 
că ingerarea acesteia ar putea avea efectul ardeilor în sos de 
nuci sau, mai relevant, ar putea să determine pe cineva să scrie 
un roman în care pizza să fie considerată afrodiziac. Si, chiar 
dacă l-ar scrie, un roman intitulat Ca apa pentru Lunchables 
nu va atrage prea multi cititori. 

Şi în acest caz putem constata că toate sub-axele precedente 
au o legătură cu sub-axa vrajire—dezvrajire, ba chiar culminează 
aici. Unicul — cum ar fi cârnatul de casă — va părea cu mai multă 
ușurință vrăjit decât genericul — pizza Domino —, care este asociat 

cu dezvrăjirea și are multe caracteristici ale acesteia. Situaţia 
este generată de faptul că mâncarea de genul carnatilor de casa 
este un produs local care poate varia semnificativ de la o zonă 
la alta. Provenientei locale a ingredientelor şi felului in care 
sunt combinate acestea într-un anumit loc li se datorează în 
bună măsură caracterul magic al acestor produse. Evident, 
pizza Domino nu este caracterizată de astfel de legături locale. 
Ea este la fel indiferent de locul unde este preparată şi mâncată, 
ceea ce contribuie la caracterul ei dezvrăjit. 

La fel se întâmplă şi în cazul timpului. Folosirea ingredi- 
entelor specifice unei anumite perioade va produce, cel mai pro- 
babil, un fel de mâncare vrăjit, spre deosebire de folosirea unor 
ingrediente care nu sunt specifice pentru o anumită perioadă. 
Folosirea unor ingrediente de sezon — fructe şi legume, de exem- 
plu — va duce cel mai probabil la obţinerea unor feluri de mân- 
care vrăjite, ceea ce nu se întâmplă atunci când se folosesc 
ingrediente aflate la îndemână permanent. O salată de fructe 
sau de legume de vară va părea vrăjită, spre deosebire de o 
salată de mere sau de cartofi, ceapă şi alte legume (produse care 
se găsesc la vânzare tot anul). Tot astfel, o salată de fructe de 
vară va fi mult mai probabil considerată vrăjită, în comparaţie 
cu o salată din fructe la conservă sau congelate. 

Fenomenele magice sunt create de oameni; numai un bucătar 
creativ poate pregăti un fel de mâncare magic. Felurile de mân- 
care dezvrăjite sunt, cel mai probabil, rezultatul unor procese 
dezumanizate (respectarea unor instrucţiuni de pe ambalaj si 
încălzirea unei caserole la microunde). Același lucru este valabil 
şi în ceea ce priveşte consumarea mâncării. A lua masa acasă 
sau într-un restaurant poate fi o experienţă umană, în timp 
ce a lua masa într-un fast-food sau în maşină, după ce mâncarea 
a fost cumpărată de la un drive-through, este o experienţă dez- 
umanizată şi dezumanizantă. 

Desigur, ceea ce este conceput într-un cadru centralizat şi 
supus unui control riguros (Lunchables reprezintă exemplul per- 
fect) are mici şanse să fie vrăjit; de fapt, aproape prin definiţie, 
este dezvrăjit. În schimb, ceea ce este conceput şi controlat la 

Lic 


nivel local (un exemplu elocvent îl reprezintă ardeii cu sos de 
nuci) va avea măcar unele calităţi vrăjite. 


Alte consideraţii despre vrăjire 


Ardeii cu sos de nuci, un fel de mâncare vrăjit, au o substanţă 
distinctivă, în timp ce dezvrăjita pizza Domino's este în mare 
măsură lipsită de substanţă distinctivă. Tendinţa pe termen 
lung este de deplasare de la mesele compuse din mâncăruri vră- 
jite spre cele compuse din mâncăruri dezvrăjite, cum ar fi felurile 
semipreparate sau pizza livrată de Domino's. Declinul meselor 
pregătite (mai ales de la zero) si luate acasă şi creşterea numă- 
rului meselor semipreparate, livrate la domiciliu sau servite la 
fast-food ori în alte reţele de restaurante dovedesc această schim- 
bare dramatică a obiceiurilor noastre alimentare. 

Mâncarea vrăjită are avantajele sale (oferă o experienţă gas- 
tronomică magică), dar şi mâncarea dezvrăjită prezintă avan- 
taje (se obţine foarte uşor). 

Dar ambele prezintă şi dezavantaje. Foarte puţini pot gusta 
ardeii cu sos de nuci. Pizza livrată la domiciliu este la îndemâna 
oricui, dar nu poate oferi minunata experienţă gastronomică aso- 
ciată cu ardeii în sos de nuci. 

Pentru a ne întoarce la prima dimensiune şi la primul set 
de instrumente conceptuale, ceea ce este vrăjit tinde să fie unic 
(cârnaţii de casă variază de la o zonă, perioadă sau chiar familie 
la alta, în timp ce dezvrăjitul tinde să fie generic (pizza livrată 
de Domino's este aceeaşi indiferent de loc şi timp). 


Globalizarea și dimensiunile nimicului 


Până acum nu am vorbit despre globalizare în acest capitol, 
dar fenomenul trebuie menţionat (Capitolul 5 îi va fi dedicat). 
Fenomenele situate spre polul „nimicului“ pe axa ceva—nimic şi 
spre polurile corelate „nimicului“ pe cele cinci sub-axe discutate 
în acest capitol sunt mult mai grobalizate decât fenomenele situate 

spre polul „ceva“ al axei si spre polii corelati acestuia pe cele 
cinci sub-axe. Recapitulând exemplele discutate, mâncarea semi- 
preparată (şi pachetele Lunchables), ceramica mexicană de serie, 
automobilele generice, învăţământul superior online si pizza 
fast-food sunt „nimic“ şi în același timp fenomene grobale. Exem- 
plele din aria „ceva“ — masa gourmet, ceramica mexicană artiza- 
nală, muscle cars, colegiile mici şi felurile de mâncare cu chili — 
nu au prezenţa globală a pandantelor lor din zona „nimicului“. 
Cu toate acestea, până si unele forme de „ceva“ au o răspândire 
sau un impact global, ceea ce demonstrează forța grobalizării. 
În unele cazuri — automobilele muscle car, de exemplu — difu- 
zarea globală este considerabilă. Este evident că diversele forme 
ale nimicului sunt forțele şi factorii cei mai importanţi de pe 
piaţa grobală. Voi discuta şi explica această realitate într-unul 
din capitolele următoare. 

Pe de altă parte, lucrurile situate spre polul „ceva“ al conti- 
nuumului ceva—nimic şi al celor cinci sub-axe sunt mult mai 
probabil fenomene glocale decât grobale. Datorită caracteris- 
ticilor lor fundamentale, elementele lor locale, chiar dacă sunt 
modificate de globalizare, vor continua să afecteze aceste feno- 
mene şi să le împiedice grobalizarea. Altfel spus, ele păstrează 
creativitatea locală, elementele spaţiale şi temporale ale zonei, 
caracteristicile oamenilor din zona respectivă şi elementele magice 
legate de locul respectiv. Aceste trăsături nu vor fi doar factori 
care vor contribui la păstrarea caracterului glocal al fenome- 
nelor, ci şi impedimente ale grobalizării acestora (în cazul în 
care, de exemplu, un producător de serie nu le va transforma sis- 
tematic din „ceva“ în „nimic“). Relaţiile grobal-glocal si nimic-ceva 
vor fi discutate pe larg în Capitolul 5, dar până atunci este necesar 
să aducem noi precizări despre „ceva“ şi mai ales despre „nimic“. 


3. Nulitatile intră în scenă 
Non-locuri, non-lucruri, 
non-persoane, non-servicii 


După cum am constatat în Capitolul 2, există un continuum, 
o axă ceva—nimic, precum şi cinci sub-axe bazate pe cele cinci 
dimensiuni conceptuale majore legate de „ceva“ şi de „nimic“. 
Mai mult, putem identifica o serie de categorii de fenomene 
analizabile cu ajutorul axei ceva—nimic si al celor cinci sub-axe. 
Aceste fenomene — pe care le numesc nulităţi — sunt non-locu- 
rile, non-lucrurile, non-oamenii si non-serviciile. Pentru a oferi 
exemple concrete ale fiecărei categorii enumerate, oamenii petrec 
tot mai mult timp în non-locuri (malluri, cazinouri din Las Vegas), 
înconjurați de non-lucruri (tricouri Old Navy, rochii Dolce&Gab- 
bana), non-oameni (vânzători de la Burger King, telemarketeri) 
şi non-servicii (oferite de bancomate sau de Amazon.com). 

Ca şi în cazul axei ceva—nimic si al celor cinci dimensiuni ale 
„nimicului“, fiecare dintre aceste concepte presupune existența 
unui continuum în care, la polul opus (polul „ceva“) se află Jocuri, 
lucruri, oameni şi servicii. Pentru a se situa la polul „non-“ al celor 
patru axe, fenomenele trebuie să corespundă definiţiei pe care 
am dat-o „nimicului“, adică să fie forme create şi controlate la 
nivel central, cărora le lipseşte substanţa distinctivă. Entită- 
tile situate la polul opus trebuie să corespundă definiţiei notiu- 
nii de „ceva“ şi să fie create şi controlate local, fiind bogate 
în substanţă distinctivă. 

Astfel, pentru a ne folosi de exemplele din capitolul anterior, 
un lucru este un împrumut personal tradițional, un Joc este o bancă 
mică, locală, în care clienţii încă mai pot interactiona personal 
cu oamenii — funcţionarii băncii — şi să obţină de la aceştia servicii 

personalizate (v. Figura 3.1). În schimb, o invitaţie pentru elibe- 
rarea unui card de credit este un non-lucru, o companie de car- 
duri — care poate să nu reprezinte mai mult decât un centru 
telefonic — este un non-loc, persoanele care lucrează acolo si 
ale căror acţiuni respectă un scenariu bine pus la punct sunt 
non-oameni, iar operaţiunile (adesea automate) efectuate pot 
fi considerate non-servicii. Nimicul și nulitatile discutate aici 
capătă relevanţă doar ca parte a axelor si în relaţie cu „ceva“, in 
diversele sale forme. Cu alte cuvinte, avem de-a face cu concepte 
relative, care nu au semnificaţie decât în corelaţie cu celelalte. 


Ceva ap Nimic 

Loc > Non-loc 

(bancă locală) (companie de carduri) 
Lucru ap Non-lucru 

(împrumut personal) (împrumut pe card) 
Persoană ~~~ > Non-persoană 
(bancher personal) (telemarketer) 
Serviciu < > Non-serviciu 
(asistență personalizată) (meniu telefonic) 


Figura 3.1 Cele patru subcategorii principale ale axei ceva—nimic (cu exemple) 


Non-locuri (și locuri) 


Ideea unui non-loc îşi are originile în geografia culturală! şi în 
distincţia dintre spaţiu şi loc. Ideea de non-loc stă la baza con- 
ceptualizării mele si a reflectiei asupra celorlalte trei nulitati — 
non-lucrurile, non-oamenii și non-serviciile. 

Geografia socială 


Este util să pornim de la opera lui Edward Relph, care, în mai 
multe lucrări, dar mai ales în Place and Placelessness?, a dezvol- 
tat o serie de idei despre relaţia dintre loc (place) şi fără-de-loc 
(placelessness). Pentru Relph, locurile sunt caracterizate de sub- 
stanta distinctivă: „Locurile [...] sunt pline de semnificaţii, de 
obiecte reale și de activităţi. Ele reprezintă o sursă importantă 
de identitate individuală şi comunitară si adesea sunt centre 
profunde de existență umană, de care oamenii sunt strâns legaţi, 
emotional şi psihologic.“ Fără-de-locul este „atât un mediu în 
care nu există locuri importante, cât si atitudinea de ignorare 
a semnificației locurilor. Aceasta afectează si cele mai profunde 
niveluri ale locului, tăind rădăcinile, degradând simbolurile, înlo- 
cuind diversitatea cu uniformitate“€. Relph percepe o tendinţă 
periculoasă, de durată, de deplasare dinspre loc spre fără-de-loc, 
de la ceea ce este caracterizat de substanţă distinctivă la ceea 
ce este lipsit de această substanţă, de la ceva la nimic. 

Deşi non-locul poate fi altă definiţie pentru ceea ce Relph 
numeşte fără-de-loc, analiza de fata se bazează într-o mai mare 
măsură pe lucrările lui Marc Aug6, mai ales pe Non-places: 
Introduction to an Anthropology of Supermodernity LNon-Lieux, 
introduction ă une anthropologie de la surmodernité]. Pentru 
Augé, non-locurile sunt „adevărata măsură a vremurilor noastre. 
Generalizand, as afirma că „nimicul“ este, din multe puncte de 
vedere, adevărata măsură a vremurilor noastre. În lucrarea de 
faţă extrapolez ideea de non-locuri la non-lucruri, non-persoane 
non-servicii si, la nivel general, la „nimic“. 

Augé sustine ca in prezent locurile si non-locurile se intre- 
patrund si nici un loc nu este ferit de pericolul de a deveni un 
non-loc. În definiţia lui Augé, non-locul este „un spaţiu care nu 
poate fi definit ca relational, istoric sau asociat cu o identitate“. 
Este evident că Augé prefigurează multe dintre dimensiunile uti- 
lizate în analiza de faţă, care îşi au, de fapt, sursa în opera sa. 

Desi în viziunea lui Augé locurile implică poveşti si mituri, 
autorul are în mod evident o atitudine mai favorabilă faţă de 

acestea decât fata de non-locuri. Multi dintre termenii pe care 
îi foloseşte în descrierea non-locurilor — solitudine, evanescenţă, 
similitudine, anonimat, lipsă a istoriei etc. — evidenţiază atitu- 
dinea critică fata de acestea. (Voi discuta îndeosebi în capito- 
lele 6, 7 şi 8 critica personală la adresa „nimicului“, mai ales în 
relaţia sa cu cultura consumului.) 

Distincția dintre locuri şi non-locuri este foarte apropiată de 
teoria lui Manuel Castells” potrivit căreia ne deplasăm de la 
o lume caracterizată de „spaţii ale locurilor“ spre o lume domi- 
nată de „spaţii ale fluxurilor“.8 Spațiile locurilor sunt medii unice 
caracterizate de numeroase legături geografice si de o serie de 
trăsături strâns legate de anumite momente ale istoriei locale, 
în timp ce ariile definite de fluxuri sunt generice, lipsite de legă- 
turi geografice şi atemporale. Dată fiind fluiditatea lor constantă 
şi ubicuă, spaţiile fluxurilor pot deveni cu greu „ceva“. Spațiile 
locurilor sunt într-o mult mai mare măsură „ceva“ deoarece au 
o stabilitate care le permite să dezvolte o substanţă distinctivă, 
în timp ce fluxurile sunt lipsite de stabilitate şi, prin urmare, 
sunt lipsite de substanţă distinctivă. 

Să luăm drept exemplu de spaţiu al locurilor o comunitate 
rezidentiala deja formată, în care casele au stiluri amestecate, 
fiecare fiind ridicată de alt constructor sau chiar de proprietari. 
O versiune mai elitistă a acestui fenomen este o zonă reziden- 
tiala unde casele au fost construite potrivit dorințelor proprie- 
tarilor, diferentiindu-se una de alta. Cu alte cuvinte, varietatea 
de case nu a fost creată și nici controlată la nivel central de dezvol- 
tatori şi constructori. Cei care trăiesc în aceste comunităţi se află, 
probabil, de multă vreme acolo si se simt legaţi de locul respectiv. 
Comunitățile de acest gen fac, cel mai probabil, parte integrantă 
din zona geografică în care se află şi au o relaţie organică cu 
mediul în care se situează. De asemenea, ele sunt, probabil, pro- 
dusul unei anumite epoci şi păstrează legătura cu aceasta. Astfel, 
aceste comunităţi sunt, cel mai probabil, unice si, mai mult, se 
situează mai aproape de polul „ceva“ al axei ceva—nimic. 

Comunitățile care pot fi considerate spaţii ale fluxurilor 
sunt nenumăratele case-tip şi comunităţile formate în siajul 

paradigmaticului proiect imobiliar Levittown? după cel de-al 
Doilea Război Mondial (v. de asemenea discuţia din Capitolul 
4 despre planificarea satului englez Milton Keynes). Casele din 
aceste comunităţi sunt construite pe baza unui număr limitat 
de planuri, astfel că foarte multe dintre ele sunt identice. Comu- 
nitatea este creată de o sursă centrală (un dezvoltator) şi, odată 
ce a apărut, este controlată tot de la nivel central (mai ales zonele 
rezidenţiale păzite din ziua de azi). Aceste comunităţi nu au fost 
create ca să dureze, iar casele lor sunt construite din materiale 
ieftine, ceea ce le scurtează durata de viata în comparaţie cu casele 
din comunităţile tradiționale. Locatarii apar si dispar rapid in 
şi din aceste comunități si arareori aleg să se stabilească pe 
termen lung. În consecinţă, comunităţile de acest gen au ceva 
efemer, la fel ca oamenii şi casele care le alcătuiesc. Stilul şi confi- 
guratia se repetă în multe locuri, astfel că aceste comunităţi 
sunt greu de deosebit. Mai mult, ele par să fie „adăugate“ la zona 
geografică în care se găsesc, în loc să fie o emanatie organică a 
acesteia. În sfârşit, aceste comunităţi şi case sunt planificate ca 
să arate atemporal!; nu reflectă o epocă (sau un cadru geografic). 
Aceste spaţii pot fi denumite „nicăieri“. 


Locuri minunate și spaţii mcdonaldizate 


Altă distincţie conceptuală utilă pentru a percepe diferenţa din- 
tre locuri şi non-locuri este cea dintre un loc minunat si un spațiu 
mcdonaldizat. Pentru a ilustra această distincţie vom folosi ca 
exemplu de loc minunat un bufet (diner) si ca exemplu de spaţiu 
medonaldizat, un fast-food. 

Înainte să examinăm bufetul ca loc minunat, trebuie să-l 
prezentăm, deoarece este posibil să nu fie o noţiune familiară 
pentru cititorii din unele zone ale Statelor Unite şi din alte ţări. 
Bufetele s-au bucurat de un succes considerabil în America ani- 
lor '20, dar popularitatea lor a început să scadă odată cu apariţia 
fast-foodului modern. De obicei, aveau forma alungită a unui 
vagon de tramvai sau a unui vagon-restaurant. Erau restaurante 
mici, cu proprietari independenţi, care ofereau câteva feluri de 

mâncare ieftine şi ai căror clienţi erau, în marea majoritate, obiş- 
nuiti ai localului. Aceste bufete pot fi considerate precursori ai 
restaurantelor fast-food, deşi, în general, nu făceau parte dintr-un 
lanţ iar mâncarea era, de obicei, pregătită pe loc, după rețeta 
personală, de bucătari specializaţi în minuturi. Însă aceste bufete 
nu au dispărut. Ele există în continuare ca entităţi inde- 
pendente în multe zone, şi chiar au apărut lanţuri de bufete, 
cum ar fi Mel’s Diner în Florida (fondat în 1989 si care numără 
acum 11 restaurante).!? Bufetele au statut de simbol cultural, 
şi mai târziu vom menţiona câteva filme care înfățișează acest 
tip de restaurant (în special Diner*). 

Un bufet poate fi considerat, în majoritatea cazurilor, o 
categorie specifică pentru „acel loc minunat“!3 (sau „al treilea 
loc“, primul loc fiind căminul personal, iar al doilea, serviciul) 
despre care vorbeşte Ray Oldenburg. Printre exemplele de 
locuri minunate date de Oldenburg figurează berăriile nem- 
testi, pub-urile englezeşti, cafenelele frantuzesti, cârciumile, 
cafenelele şi librăriile americane. În aceeași categorie intra 
şi alte spaţii care aproape că au dispărut din peisajul ame- 
rican: „ghereta de sucuri (soda fountain), prăvălia de acadele 
(candy store), magazinul de îngheţată (malt shop) sau de tra- 
bucuri“!4. Este foarte interesant că Oldenburg nu acordă bufe- 
tului statutul de loc minunat, dar eu îl voi folosi ca exemplu 
datorită modului în care se integrează, dar şi modului în care 
nu se integrează în această categorie şi deoarece nu este exclus 
să aibă soarta prăvăliei de acadele; de altfel, există o întreagă 
literatură de specialitate care îi este dedicată. 

Pentru Oldenburg, locurile minunate sunt „locuri de adunare 
informală“15. Există mai multe trăsături definitorii ale unui loc 
minunat, printre care faptul că este un teren neutru, care egali- 
zează (oricine este bine-venit, deoarece nu există criterii formale 
de admitere sau excludere), că este situat în zone accesibile, 
este mereu la dispoziţia oamenilor, atmosfera e destinsă, există 


* Peliculă din 1982 semnată de Barry Levinson, cu Steve Guttenberg, 
Daniel Stern si Mickey Rourke în rolurile principale (n. tr.). 

multi obișnuiți ai locului si conversaţia are un rol important. 
Locurile minunate pot fi considerate a doua casă, oferind o sen- 
zatie de apartenenţă, de proprietate şi de control, un mediu în 
care te hranesti şi-ţi recapeti puterile, unde ai libertate si esti 
tratat prieteneşte. Unul dintre clienţii fideli ai cârciumioarei 
afro-americane Trena's (un exemplu elocvent de loc minunat) 
spunea: „Dacă nu dai de mine la Trena's, caută-mă acasă. Dar 
mai sigur mă găsești aici [la Trena’s].“1® Ann Sather, un resta- 
urant local din Chicago, este alt exemplu de loc minunat: 


Aproape o treime din clientela de la Ann Sather e compusă din obişnuiţi ai 

locului, afirmă [patronul localului]. „De obicei stau la intrare si încerc să 
> 27- 5 

retin numele clienţilor.“ Asta dă roade. „li învăţăm pe chelneri să facă la fel“, 

adaugă el. „Avem atâţia clienţi fideli, încât unii s-au împrietenit doar pentru 

că se întâlnesc aici în aceleaşi momente ale zilei. Atmosfera e călduroasă și 

clienţii se simt bine si dacă iau masa singuri.“!” 


Lui Tunney îi este uşor să creeze senzaţia de comunitate, atât 
de dorită, deoarece este un patron vizibil și implicat. „Amprenta 
personală nu poate fi înlocuită“, afirmă el.18 

Si un fast-food medonaldizat poate deveni un loc minunat, dar 
există o serie de impedimente majore (mai jos urmează o discuţie 
asupra acestora). Totuşi, există momente când un fast-food poate 
îndeplini, cel puţin pentru o vreme, rolul de loc minunat. Mai mult, 
această situaţie poate fi „legiferată“ (dacă, de exemplu, o dimi- 
neata pe săptămână le este rezervată clienţilor în vârstă care 
joacă bingo). Se poate spune că în alte culturi restaurantele fast-food 
au dobândit în mai mare măsură decât în Statele Unite un rol 
de loc minunat.!* Desi fast-foodurile pot deveni locuri minunate, 
transformarea este dificilă şi, prin urmare, se produce arareori. 

Să luăm exemplul ferestrelor drive-through, tot mai des întâl- 
nite, al căror obiectiv este să diminueze afluxul de clienţi în 
restaurant şi să împiedice grupurile informale, mai ales cele 
formate din clienți regulati, să se manifeste zgomotos în local. 
De asemenea, scaunele sunt proiectate astfel încât să fie inco- 
mode, pentru ca oamenii să vrea să plece din restaurant în scurt 
timp. Culorile tipatoare devin tot mai obositoare pe măsură ce 
zabovesti mai mult. Ambianta din restaurant este spartană, dacă 

nu chiar antiseptică, iar clienţii nu pot petrece mult timp în 
local, ceea ce nu are cum să contribuie la crearea unui loc minu- 
nat. Să fim bine intelesi: cel putin în Statele Unite, fast-foodurile 
nu vor să fie locuri minunate si fac tot posibilul să prevină acest 
lucru. Unul dintre motive este că, într-un loc minunat, clienţii 
întârzie îndelung la masă; or fast-foodurile nu vor clienţi de acest 
gen; de fapt, preferă clienţii care nici nu intră în restaurant (de 
aici şi dezvoltarea sistemului drive-through). 

Este limpede că există diferențe majore între locurile minu- 
nate și spaţiile medonaldizate. Pentru a folosi termenii din acest 
capitol, primele sunt locuri (situate spre polul „ceva“ al axei), 
în timp ce ultimele sunt non-locuri (care pot fi plasate spre polul 
„nimic“ al axei). 


Non-locuri și locuri: cele cinci dimensiuni 


Vom discuta în cele ce urmează fiecare dintre cele cinci dimen- 
siuni şi axe în relaţia lor cu axa non-locuri—locuri. Discutia nu 
va fi generală: în fiecare caz vom examina un exemplu concret 
de non-loc%, în antiteză cu un loc (la fel voi proceda şi în cazul 
discuţiei despre non-locuri, non-persoane, non-servicii). Pentru 
continuumul non-loc-loc, perechea contrastanta va fi formată 
din bufet?! (mai degrabă un loc) si un fast-food (mai degrabă 
un non-loc). 


Complexitatea: non-locuri și locuri 


Faptul că non-locurile (fast-foodurile, de exemplu) se încadrează 
în categoria „nimicului“ este evident în primul rând deoarece 
ele sunt locuri generice şi interşanjabile, nu unice. În schimb, 
fiecare bufet (diner) este altfel, diferenţele dintre ele fiind uneori 
profunde, și aceasta în pofida faptului că, în primii douăzeci 
de ani după cel de-al Doilea Război Mondial, mobilierul şi echi- 
pamentul bufetelor erau prefabricate de un număr restrâns de 
producători, astfel că multe localuri arătau practic identic și la 
exterior, şi în interior.”? Însă majoritatea proprietarilor încearcă 

să-şi personalizeze localul prin crearea unor diferențe de struc- 
tură fie şi superficiale. În mai toate bufetele există aceleași ele- 
mente — tejgheaua, bancul de lucru, casa etc. —, dar ele sunt dispuse 
diferit și includ detalii care nu mai pot fi întâlnite decât în puţine 
alte bufete (sau în nici unul). 

Deşi multe bufete seamănă foarte mult, similitudinea dintre 
ele nu se compară cu cea existentă între structurile exterioare 
si decoratiunile interioare ale fast-foodurilor, mai ales la începu- 
turile fenomenului. Mai mult, nici un bufet nu afișează ceva care 
să se asemene cu arcadele aurii din fata McDonald's. Însă unici- 
tatea unui bufet este data, de fapt, de ambianța creată de pro- 
prietar si angajaţi si de interacţiunea dintre ei si clienţi, precum si 
de cea dintre clienţi (mai ales dintre clienţii fideli). Dacă vor să 
supraviețuiască în condiţiile extinderii lanțurilor de fast-fooduri 
care încep să le facă o concurenţă serioasă, bufetele trebuie să 
devină într-o și mai mare măsură locuri minunate. 

O dovadă a diferenţei profunde dintre aceste fenomene este 
faptul că fast-foodurile s-au dovedit ideale pentru dezvoltarea 
unor lanţuri de localuri generice, interşanjabile, în timp ce bufetele 
nu s-au dovedit compatibile cu un asemenea model de afacere: 
încercările de a dezvolta lanţuri de bufete nu au fost încununate 
de succes.”4 Cu toate acestea, nici o caracteristică esenţială a 
bufetelor nu este incompatibilă cu crearea unui lanţ. De altfel, 
au existat încercări de dezvoltare a unor asemenea lanţuri. Chiar 
şi McDonald's a cochetat cu ideea si ar înfiinţa un lant de bufete 
dacă ar considera că va avea succes. Elementele de bază ale unui 
bufet de succes pot fi identificate, predefinite şi reproduse în 
diverse cadre. Nu este exclus ca la un moment dat societatea 
să aibă un puseu retro şi un lanţ de bufete să devină o afacere 
de succes. De fapt, există si în prezent reţele de restaurante, ca 
Applebee's, de exemplu („Grill si bar de cartier“, „Vecinul ideal“25), 
care încearcă să se prezinte drept o reincarnare a vremurilor 
trecute, când restaurantul de cartier (tot un loc minunat, la fel 
ca bufetul) înflorea. Însă Applebee's este prezent în peste 1.800 de 
„cartiere“ din 49 de state si în străinătate.% Si, de obicei, „carti- 
erul“ în care se află este o zonă situată pe drumuri şi autostrăzi 

unde „vecinii“ sunt unităţile altor lanţuri. Clienţii au ajuns acolo 
cu mașina, vin probabil de departe si nu au cum să-i cunoască pe 
ceilalţi clienţi din local; este puţin probabil să fie vecini, în sensul 
tradițional al termenului. În pofida eforturilor sale, Applebee's 
nu poate fi considerat un loc minunat. 

Principiul fundamental al francizei este crearea centrali- 
zată a întregului lant si a fiecărei unităţi din componenţa sa. 
McDonald's a folosit (şi încă mai foloseşte) inspectorii, ca forma 
de control centralizat, pentru a asigura conformitatea franci- 
zelor cu modelul iniţial. În schimb, bufetele nu au fost create la 
nivel central si nu sunt supuse unui control centralizat, deoa- 
rece, de obicei, sunt localuri singulare. 

Bufetul pare o întoarcere în trecut, pe când fast-foodul, până 
şi în formele sale timpurii, din anii '20 (gheretele cu bere A&W), 
pare mai degrabă atemporal. Boomul din domeniul fast-food 
a fost declanșat de apariţia primului McDonald's, in 1955; 
epoca de glorie a bufetului, care ţinea de câteva decenii, a 
început să apună în acel moment, în parte şi din cauza ascen- 
siunii fast-foodurilor.?’ 

Poate pentru că trimit la trecut, în imaginea pe care şi-o 
formează oamenii despre ele bufetele au numeroase particula- 
ritati care le individualizează. Când merg să ia masa într-un 
bufet, oamenii se așteaptă să vadă caracteristici distinctive. Desi 
într-un fast-food caută o experienţă generică, într-un bufet nu 
vor căuta aşa ceva. De aceea, clienţii care vor să ia masa la un 
diner vor fi atraşi mai degrabă de cele care au anumite particu- 
larităţi originale — cu cât mai specifice, cu atât mai bine — şi le 
vor evita pe cele care fac (sau par să facă) parte dintr-un lanţ. 
Printre aceşti oameni este foarte posibil să se afle persoane ori- 
ginale, a căror prezenţă să individualizeze si mai mult bufetele, 
transformându-le în locuri minunate. Există, desigur, şi oameni 
care se bucură în egală măsură de experiența generică a fast-foodu- 
lui şi de cea originală a bufetului. 

Dimensiunea spaţială: non-locuri și locuri 


Continuumul complexităţii (unic-generic) este strâns legat de con- 
tinuumul spatial, care descrie absenţa sau prezența unor legă- 
turi geografice. Non-locurile despre care discutăm — restaurantele 
fast-food, de exemplu — nu prezintă astfel de legături si nu au 
o localizare în spaţiu (sau timp). În schimb, un loc minunat cum 
este bufetul va fi, probabil, adânc înrădăcinat în geografia locală. 
După cum spunea fondatorul Silver Diner, „oamenii nu percep 
bufetul ca pe un lant, ci ca pe un restaurant de cartier (s.m.)38. 

Dacă decorurile mcdonaldizate ar varia în funcţie de loc şi 
s-ar integra în mediul lor, celor care le caută le-ar fi foarte greu, 
dacă nu imposibil, să le găsească. (Am trecut printr-o aseme- 
nea experienţă în Bangkok acum câţiva ani, când am găsit un 
restaurant care aducea vag cu ceea ce căutam. După o vreme, 
am reuşit să găsesc emblematica statuie Big Boy, care putea 
rămâne neobservată pentru un trecător. Restaurantul se adap- 
tase atât de mult la ambianța locală, încât nu-l mai puteai numi 
un fast-food Big Boy.) Dacă aceste spaţii medonaldizate s-au 
adaptat foarte mult la mediul în care se află, ele nu vor mai oferi 
experienţa pe care o aşteaptă clientul. Există dovezi că non-lo- 
curile se schimbă într-o anumită măsură cu timpul şi se adap- 
tează întru câtva la realităţile locale, dar ele trebuie să-şi păstreze 
predictibilitatea pentru a supravieţui, iar localizarea spaţială 
(şi temporală) tinde să reducă această predictibilitate. Este prin 
urmare în interesul spaţiilor mcdonaldizate să nu aibă legături 
locale”, sau să aibă puţine astfel de legături, iar pentru a supra- 
vietui trebuie să evite integrarea într-un mediu dat. 

În schimb, bufetului nu i se cere să păstreze un grad înalt de 
predictibilitate în locuri diferite, ba chiar i se cere să fie impre- 
vizibil. Evident, există o doză necesară de predictibilitate — anu- 
mite feluri de mâncare, aflate la dispoziţia clienţilor la orice oră 
a programului, preţuri moderate, o structură asemănătoare cu 
interiorul unui vagon-restaurant etc. —, dar care nu se compară 
cu cea a unui fast-food. De fapt, clienţii unui diner sunt adesea 
atraşi de trăsăturile distinctive şi pot prefera un bufet altuia 
(şi, desigur, unui fast-food) tocmai pentru originalitatea sa. 

Desigur, această originalitate îşi îndeplineşte rolul doar în 
cadrul unui decor cu elementele previzibile necesare. 

Imprevizibilitatea unui bufet se definește doar în comparaţie 
cu predictibilitatea unui fast-food. Pentru cei care lucrează sau 
iau masa într-un diner, localul este foarte previzibil. Totuşi, este 
vorba de o predictibilitate produsă local, în vreme ce predictibi- 
litatea unui fast-food respectă directivele de corporație. Un 
bucătar dintr-un bufet va pregăti omleta la fel de fiecare dată, 
însă procedeul si repetarea acestuia sunt elaborate de el sau 
de directorul localului. Şi persoana din bucătăria unui fast-food 
va pregăti de fiecare dată omleta la fel, dar procedeul va fi rezul- 
tatul trainingului, regulilor şi supravegherii stricte. 

Dacă un bufet este, de obicei, produsul specific al unui între- 
prinzător local, atunci dezvoltarea sa va fi influenţată de cadrul 
în care se află si îl va reflecta. Desi are legături, fie şi informale, 
cu întreaga cultură a bufetelor, fiecare diner isi are originea 
într-o comunitate locală şi, cel mai probabil, va reflecta acest 
mediu. De exemplu, este de aşteptat ca un bufet din nord-vestul 
Statelor Unite să reflecte ceva din atmosfera zonei (pereţii să 
imite lambriurile care se găsesc de obicei într-o cabană sau să 
fie impodobiti cu imagini de animale sau plante specifice zonei). 
Acest bufet va fi diferit de unul din sud-vestul Statelor Unite 
(care va fi, probabil, decorat cu kokopelli% [v. Capitolul 4 pentru 
detalii suplimentare]), din Texas (unde vor predomina fotogra- 
fiile cu cowboy si recuzita aferentă) sau din sud-est (care va 
aduce mai mult cu veranda domnisoarei Pittypat?! din Pe aripile 
vântului). Multe feluri de mâncare — omlete, burgeri, waffle — vor 
fi aceleaşi peste tot, dar vor exista şi variaţii regionale (somon 
în nord-vest, huevos rancheros în sud-vest, turte de porumb în 
sud-est). Si atitudinea fata de clienţi (ospitalitatea sudistă, pe 
de-o parte, o abordare mai francă în nord-vest, pe de altă parte) 
va reflecta diferențele regionale. Lista acestor legături geogra- 
fice poate fi, desigur, extinsă în mai multe direcţii. 

Nici un fast-food nu va reflecta în asemenea măsură mediul 
local, ci va satisface cerinţele structurale și așteptările corpo- 
ratiei din care face parte. Dacă apar diferente, ele sunt generate 
mai degrabă de solicitările de diversitate venite de la centru 

decât de realităţile locale. De fapt, marcate de criticile aduse 
omogenitatii lor arhitecturale si faptului că impun un stil uni- 
form în cadre foarte diferite, unele lanţuri de fast-food au încercat 
să-și diversifice arhitectura. Între crearea unui bufet local din 
elemente care derivă din locul respectiv și utilizarea strategică 
a câtorva elemente locale pentru a da un aer mai adecvat unui 
fast-food dintr-o reţea există mari diferenţe. Chiar dacă încerca- 
rea de adecvare va slăbi opoziţia şi îi va permite fast-foodului 
să se integreze puţin în comunitatea locală, ea nu va transforma 
restaurantul într-o parte integrantă a mediului local. 


Dimensiunea temporală: non-locuri și locuri 


Dimensiunea a treia, cea temporală (care reflectă specificitatea 
pentru o epocă sau atemporalitatea), este si ea legată de predicti- 
bilitate, deşi într-un mod diferit. Bufetul ar trebui să conțină 
o serie de elemente previzibile care să indice apartenenţa la 
începutul secolului XX, în timp ce un fast-food dintr-o reţea ar 
trebui să fie atemporal.*? Bufetul nu este doar produsul unui 
anumit loc, ci şi al unei anumite perioade (în linii mari, 1920-1960). 
A apărut într-o epocă anume şi rămâne înrădăcinat în aceasta. 
Cu timpul, deoarece s-a schimbat foarte puţin, bufetul a devenit 
anacronic şi, în consecinţă, multe localuri au fost nevoite să-și 
închidă porţile. Bufetul se confruntă cu următoarea dilemă: dacă 
s-ar schimba radical, modernizându-se, şi-ar pierde exact acele 
caracteristici care îl definesc în ochii publicului (si mai ales ai 
clienţilor). De exemplu, dacă un diner ar renunţa la aspectul 
tradiţional de vagon-restaurant sau de tramvai de la începutul 
secolului XX şi ar adopta un decor care să trimită la o navetă 
spaţială, să zicem, clienţilor, mai ales celor fideli, le va veni foarte 
greu să considere localul un diner. 

Bufetul este asociat cu era mâncării pregătite la comandă. 
Clienţii se aşteaptă, prin urmare, să dea comanda, iar mâncarea 
să fie pregătită anume pentru ei (eventual chiar sub ochii lor). 
Probabil nu vor fi atraşi de un bufet care ar încerca să se moder- 
nizeze oferindu-le clienţilor mâncare gata preparată, ambalată 


Globalizarea nimicului 98 


în tavite de plastic acoperite cu folie transparentă. De aseme- 
nea, clienţii se aşteaptă să fie serviţi, de obicei de o chelnerita, 
fie la masă, fie la tejghea, şi ca mesele să fie debarasate după ce 
mănâncă. În schimb, fiind un non-loc paradigmatic gândit anume, 
un fast-food mcdonaldizat este proiectat în asa fel încât să fie 
lipsit nu doar de specificul local, ci şi de cel temporal.** Aceste 
spaţii au un vag aspect modern, desigur. De fapt, versiunile 
timpurii ale McDonald's, de exemplu (în care abundau sticla 
şi oţelul), arătau modern, trimițând cu gândul la era avioanelor 
supersonice sau a cuceririi spaţiului, noţiuni noi la vremea res- 
pectivă. Cu timpul, această conotaţie a dispărut. Un restaurant 
McDonald's poate include unele elemente locale, tradiționale, 
nişte cărămizi aparente care să sugereze legătura cu trecutul 
şi niște oţel inoxidabil care să trimită la viitor. Cu alte cuvinte, 
aceste localuri sunt proiectate astfel încât să arate atemporal, 
suficient de abstract încât să reziste la proba viitorului fără 
să pară prea demodate. 

Relaţia permanență-—nepermanenţă este strâns legată de 
problema temporalitatii. Spre deosebire de aura de permanenţă 
a locurilor, non-locurilor li se asociază un aer de efemeritate. 
Desigur, toate sunt efemere. Dată fiind durata scurtă de viata 
a afacerilor mici, este puţin probabil ca majoritatea locurilor 
minunate, inclusiv bufetele, să reziste foarte mult (cu câteva 
excepţii notabile), iar non-locurile (cum ar fi lanţurile mcdonal- 
dizate) le vor supravieţui. Cu toate acestea, unele locuri minunate 
încearcă să creeze o atmosferă de permanenţă, transmițând 
mesajul că au fost deschise de mult timp si vor rămâne acolo 
încă multă vreme. De exemplu, afluxul de clienţi la Silver Diner 
a înregistrat o creştere odată cu reintroducerea ,specialitatii 
zilei“, un fel de mâncare ieftin asociat cu anii de început ai bufe- 
tului. Si reţelele de non-locuri încearcă să creeze această imagine. 
McDonald's, de exemplu, care a împlinit deja cincizeci de ani, 
se prezintă ca o tradiţie, iar Johnny Rockets se doreşte o reincar- 
nare a dughenei cu hamburgeri şi îngheţată. Însă orice restau- 
rant McDonald's sau Johnny Rockets — în general, orice non-loc — 
arată mai efemer decât un bufet — decât un loc minunat în general. 

Strâns legată de temporalitate (şi de celelalte dimensiuni) este 
ideea că non-locurile sunt caracterizate mai degrabă de fluxuri, 
în timp ce locurile sunt cadre mai concrete. Un loc minunat ca 
bufetul este un cadru în care de la client nu se așteaptă doar să 
mănânce, ci şi să zăbovească. Cadrul fizic este proiectat în aşa fel 
încât să fie primitor, comod. De aceea, bufetele sunt considerate 
„locuri de întâlnire ca acasă“, unde clienţii sunt bine-veniti sa 
„poftească şi să bea câte cafele au chef“*+. Evident, clienţii mai 
trebuie şi să plece la un moment dat, dar, atâta vreme cât sunt 
acolo, cadrul fizic îi face să se simtă bine-veniti. Clientul dintr-un 
diner e în trecere, dar rămâne cu sentimentul că a luat o pauză, 
fie si scurtă, ca să savureze ceea ce îi oferă spaţiul respectiv. Altfel 
spus, într-o formulare mai generală, un loc minunat se doreşte 
un liman unde te poţi bucura de un moment de respiro în mișcarea 
neîntreruptă a fluxurilor care îi înglobează tot mai mult pe oameni. 

Un non-loc este, în schimb, o componentă a spaţiului fluxu- 
rilor. Aici clienţii nu simt decât arareori (sau deloc) că au ajuns 
undeva (cel putin pentru un timp). La McDonald's, oamenii tran- 
zitează restaurantul, unde petrec foarte puţin timp. Fereastra 
drive-through, în faţa căreia maşinile se opresc doar cât să 
comande, să plătească si să ridice mâncarea, este, desigur, exem- 
plul perfect pentru acest fenomen. lar aceasta este doar o parte 
din fluxul mai mare de oameni care se deplasează de la birou 
spre casă, dintr-un loc de recreere în altul etc. 

Foarte interesant în acest context este Starbucks, care încearcă 
să se prezinte ca un loc, un spaţiu în care fluxurile încetează şi 
oamenii se pot relaxa în fotolii confortabile sorbind din cafea 
şi citindu-şi mailul. Afirmația se verifică doar pentru clienţii 
norocosi care pot să se aşeze; cei mai multi nu au nici timp, nici 
chef să se relaxeze acolo, ci se aşază la coadă, in magazin sau la 
drive-through, ca să-şi ia repede o cafea si să meargă mai departe 
către destinaţie. Starbucks este parte integrantă a spaţiilor flu- 
xurilor; este un non-loc care maimutareste un loc. Dacă majori- 
tatea clienților Starbucks ar vrea să-şi bea cafeaua acolo, nu 
ar fi loc. De fapt, într-o asemenea situaţie, cafeneaua s-ar bloca. 
În pofida imaginii publice pe care şi-a creat-o, supraviețuirea 

Starbucks presupune ca majoritatea clienţilor să-şi bea cafeaua 
din mers. Compania ar da faliment dacă s-ar baza doar pe clienţii 
care îşi beau cafeaua în cafenea. 

Alt aspect interesant al Starbucks, în această discuţie, este 
impactul său asupra traficului rutier, mai ales dimineața. Multi 
dintre cei care merg cu maşina la birou şi-au modificat traseul 
ca să poată cumpăra în drum spre serviciu o cafea de la Starbucks 
(sau de la un lanţ concurent). Acest fapt a generat modificări 
ale echilibrului rutier, pe unele străzi secundare au apărut blo- 
caje, în timp ce arterele care ar fi trebuit să fie aglomerate au 
rămas goale. În consecință, există prea multe semafoare, cu timpi 
prea lungi, în locuri unde nu este nevoie de ele, în vreme ce pe 
alte artere sunt prea puţine, ceea ce provoacă blocaje. În acelaşi 
sens, Starbuck a jucat un rol crucial în creșterea vânzărilor pen- 
tru suportul de pahar auto. Acum, şoferii pot să fie prinşi în 
fluxul de masini si, în același timp, să-şi bea doza de cofeină. 
Mai mult, şi alte fast-fooduri și producători de alimente au creat 
produse — supe, salate etc. — care să poată fi puse în suporturile 
de pahar, sporind astfel numărul lucrurilor care aparțin spațiilor 
fluxurilor în loc să aparţină spaţiilor locurilor. 


Dimensiunea umană: non-locuri și locuri 


Locurile sunt caracterizate preponderent de relaţii umane, în 
timp ce non-locurile sunt mai degrabă dezumanizate. Toate 
caracteristicile locurilor discutate mai sus — unicitatea, legătu- 
rile cu un loc si o perioadă anume — servesc la dezvoltarea unor 
relații umane mai profunde şi mai personale. Faptul că se află 
într-un decor unic îi determină pe oameni să-şi petreacă mai mult 
timp si să vrea să se întoarcă acolo. Acelaşi lucru se întâmplă 
şi în cazul unui loc specific unui anumit spaţiu sau unei anumite 
epoci. Aceste caracteristici le dau clienţilor senzaţia plăcută că 
locul respectiv trebuie vizitat, deoarece pot reveni acolo de nenu- 
mărate ori. lar în aceste locuri există un anumit cadru fizic, un 
spaţiu în care ai senzaţia că esti bine-venit si te poţi odihni o 
vreme. Toate aceste trăsături duc la apariţia unor relaţii umane 
cu personalul localului şi cu ceilalţi clienţi. 

Relaţiile dezumanizate apar mult mai uşor în non-locuri 
generice, intersanjabile cum sunt fast-foodurile, lipsite de legă- 
turi geografice sau temporale şi care dau senzaţia că sunt doar 
tranzitate de oameni. Un client al Silver Diner deosebeşte 
foarte clar bufetele de fast-fooduri in această privinţă: „|Silver 
Diner] e un loc unde iti poţi da întâlnire cu prietenii. Mân- 
carea e bună, oamenii sunt draguti... Mai glumesc cu ei, ei 
mai glumesc cu mine. E un loc unde poţi să treci să mai 
schimbi o vorbă. Dacă te duci la McDonald's, n-ajungi să 
te ştii cu chelnerii.“35 

Și într-un local dintr-o reţea de fast-fooduri pot să apară si 
să se repete relaţii sociale, dar de obicei în pofida încercărilor de 
preîntâmpinare a acestora. În schimb, într-un bufet astfel de rela- 
tii sunt încurajate, deoarece pot fideliza clienţii. 


Dimensiunea magică: non-locuri și locuri 


Un bufet (un loc minunat în general) are mult mai multe şanse 
să pară vrăjit decât un fast-food (sau un non-loc în general), care, 
de fapt, reprezintă o paradigmă a rationalizarii şi, prin urmare, 
a dezvrăjirii.3 Într-un anumit sens, toate axele precedente con- 
tribuie la vrajirea bufetelor si la dezvrăjirea fast-foodurilor. Bufe- 
tele pot internaliza usor elemente ale unei anumite zone sau 
perioade, precum şi magia integrării în aceste contexte. În schimb, 
absenţa unor coordonate locale si atemporalitatea restaurantelor 
fast-food contribuie la caracterul lor rationalizat, căruia îi lip- 
seste (aproape) în întregime magia. Având mai multă substanță 
distinctivă, bufetele au o bază pe care să construiască vrăjirea, 
în timp ce deplasarea neîntreruptă asociată cu fast-foodurile face 
aproape imposibilă crearea unei senzaţii de magie. Caracterul 
vrăjit rezultă în cea mai mare parte din relaţiile dintre oameni, 
iar faptul că ele se formează ușor într-un bufet sporește capaci- 
tatea acestor localuri de a părea mai magice decât fast-foodurile. 
În același sens, oamenii vor considera mult mai uşor că locurile 
cu care se identifică (bufetul, în cazul de fata) par mai vrăjite 
decât cele cu care nu se identifică (restaurantele fast-food). 

Este limpede că bufetele (şi locurile, în general) par mai vrăjite 
decât fast-foodurile (şi non-locurile, în general). Decorul filmului 
Diner (1982) este un loc în care personajele se întorc mereu. 
Este evident că pentru ei are o componentă magică, aproape reli- 
gioasă. La extrema opusă, în Cădere liberă [Falling down] (1993), 
restaurantul fast-food reprezintă o metaforă a lumii reci, duş- 
mănoase, iar „eroul“ înarmat (interpretat de Michael Douglas) 
îşi revarsă ura faţă de această lume dezvrăjită asupra restau- 
rantului şi angajaţilor. 

Cu toate acestea, filmele oferă exemple ale modului în care 
formele timpurii au anticipat probleme exacerbate de formele 
ulterioare. În Cinci piese uşoare [Five Easy Pieces] (1970), perso- 
najul Robert Dupea — interpretat de Jack Nicholson — încearcă 
să comande pâine prăjită într-un diner. 


Dupea: Vreau o omletă simplă, fără cartofi, dati-mi roşii în schimb, o cafea 
şi pâine prăjită. 

Chelnerita: (arată meniul) Nu facem înlocuiri. 

Dupea: Adică nu aveţi roşii? 

Chelnerita: Servim doar ce e în meniu. Pot să vă aduc „numărul 2“: omletă 
simplă. Are garnitură de cartofi ţărăneşti şi o chiflă. 

Dupea: Da, văd ce garnitură are. Dar nu vreau asta. 

Chelnerita: Păi chemati-ma când v-aţi hotărât. 

Dupea: Păi m-am hotărât. Vreau omletă simplă, fără cartofi, o cafea şi în 
loc de garnitură o portie de pâine prăjită. 

Chelnerita: Îmi pare rău, nu servim pâine prăjită. Vă pot da o chiflă sau 
o briosa. 

Dupea: Cum adică nu serviţi pâine prăjită? Cu ce faceţi sendvisurile? 

Chelnerita: Vreti să-l chem pe director? 

Dupea: N-aveti pâine si un prajitor de pâine? 

Chelnerita: Nu fac eu regulile. 

Dupea: Bine, hai să încercăm altfel. Vreau o omletă simplă si un sendvis 
din pâine prăjită, cu salată de pui fără maioneză, fără verdeață, fără 
unt. Si o cafea. 

Chelnerita: Deci „numărul 2“, sendvis salată pui fără maio, unt, verdeață 
şi o cafea. Altceva? 

Dupea: Așa. Acuma nu mai trebuie decât să opresti şi carnea de pui, 
să-mi aduci pâinea prăjită, să treci pe notă sendvisul cu salată si 
esti in regulă. 

Chelnerita: (dispretuitoare) Sa opresc puiul? 

Dupea: Da. Opreşte-l între picioare. 

Chelnerita: (se întoarce si îi arată un afiş pe care scrie „Nu facem înlocuiri 
în meniu“) Vedeţi ce zice afisul ăla? Vă rog să plecaţi. Nu am de gând 
să vă înghit obrazniciile. 

Dupea: Da' tu vezi ce zice aici? (Mătură cu mâna paharele şi meniul de 
pe masă.) 


Si bufetele aveau, prin urmare, trăsături de non-loc (şi non-oa- 
meni, cum este chelnerita de mai sus), şi existau reacţii negative 
la aceste caracteristici. Totuşi, reacţia personajului interpretat 
de Jack Nicholson (Dupea) păleşte pe lângă cea a personajului 
interpretat de Michael Douglas în Cădere liberă. Această deo- 
sebire poate fi considerată o reflectare a faptului că, pe axa dis- 
cutată în acest capitol, bufetul se situează mai aproape de polul 
locului, iar fast-foodul, de cel al non-locului. 


Non-lucruri (și lucruri) 


Există numeroase argumente care susţin afirmaţia potrivit 
căreia asistăm la o proliferare a non-locurilor. Care este însă 
situaţia cu non-lucrurile pe care le găsim aici? În concordanţă 
cu definiţia generală a nimicului, un non-lucru este conceput 
şi controlat la nivel central si este lipsit de substanţă distinc- 
tivă. Este evident că non-locurile oferă non-lucruri, dar în 
ultimul timp acestea nu se mai cantonează în non-locuri, ci 
pot fi găsite şi în locuri (acest aspect va fi discutat ulterior). 
Non-lucrurile sunt, prin urmare, mai răspândite şi mai inva- 
zive decât non-locurile, cu atât mai mult cu cât există infinit 
mai multe lucruri decât locuri. Non-lucrurile sunt o prezen- 
ta mult mai constantă și mai intimă în viata noastră decât 
non-locurile. Într-un non-loc ne putem duce şi apoi putem pleca 
de acolo, dar unele non-lucruri ne însoțesc permanent. Corpul 
nostru este acoperit cu o gamă întreagă de non-lucruri; chiar 
când ne culcăm, o facem, cel mai probabil, printre non-lucruri 
(saltele Sealy Posturepedic, lenjerii de pat Martha Stewart, 

flacoane de parfum Chanel etc.), chiar dacă dormim dez- 
bracati (deci fără pijamale Ralph Lauren, Victoria's Secret 
sau Mickey Mouse). 

În lumea de azi există nenumărate exemple de non-lucruri: 
burrito de la Taco Bell, puloverele Benetton, blugii Gap, ele- 
gantele si costisitoarele genţi Gucci. De vreme ce sunt create si 
produse la nivel central în același fel de mii, milioane sau chiar 
miliarde de ori, se poate spune că produsele generice sunt lip- 
site de substanţă distinctivă. Rămânând în domeniul fast-food, 
putem da drept exemplu de non-lucru un Big Mac, la antipod 
aflându-se jambonul Culatello. Acesta este o specialitate tipică 
pentru o anumită regiune din Italia* şi este produs în fermele 
din respectiva regiune. Se maturează îndelung, la aer, în nişte 
clădiri (cu dusumele de pământ bătătorit) destinate acestui pro- 
ces. Această specialitate nu este rezultatul planificării vreunei 
companii, iar felul în care este produsă nu este controlat de o 
corporație. Nu e de mirare că jambonul Culatello e unul dintre 
produsele promovate de mișcarea Slow Food (despre care vom 
discuta în Capitolul 8) ca alternativă la produsele fast-food, 
cum ar fi Big Mac-ul.* 


Non-lucruri și lucruri: cele cinci dimensiuni 


Complexitatea: non-lucruri și lucruri 


În primul rând, unui Big Mac îi lipseşte orice trăsătură dis- 
tinctivă care să-l diferentieze de alt Big Mac; ele sunt la fel 
indiferent de locul unde sunt vândute. Toate Big Mac-urile au 
aceleași ingrediente, dimensiuni, formă si greutate. Nici un 
Big Mac nu are nimic unic sau complex; toate Big Mac-urile 
sunt interşanjabile. În schimb, nici un jambon Culatello nu 
este la fel cu celelalte. Mărimea, forma şi greutatea variază 


* Emilia-Romagna (n. tr.). 

în funcţie de animalul de la care au fost obţinute, de procesul 
de transare si de „accidentele“ procesului de maturare, pre- 
cum și de diferenţele dintre clădirile unde este pusă carnea la 
păstrare. Pe scurt, un Big Mac este generic, în timp ce un jam- 
bon Culatello este unic. 


Dimensiunea spaţială: non-lucruri și lucruri 


Big Mac-ul este un produs care nu vine de nicăieri. Deşi el şi 
strămoşii lui au cunoscut cel mai mare succes în Statele Unite, 
produsul are rădăcini în Germania (Hamburg) şi în Anglia 
(friptura Salisbury). Totuşi, Big Mac-ul şi celelalte variante 
de hamburger (Whopper, de exemplu) şi-au pierdut de mult 
orice urmă de identitate geografică, fiind comercializate în 
nenumărate (non)locuri, printre care şi restaurantele McDonald's 
din aproximativ 130 de tari. Jambonul Culatello, în schimb, 
nu e doar un produs specific italian, ci unul specific unei regi- 
uni din Italia. Este strâns legat de regiunea respectivă, de 
cultura și de istoria acesteia. O parte din producţia de jambon 
se exportă, dar grosul se consumă în regiunea respectivă si 
în împrejurimi. 

Fermele care produc jambon Culatello par izolate de fluxu- 
rile produselor de consum care străbat lumea. Buturile de porc 
stau atârnate multă vreme în magaziile locale înainte să fie con- 
sumate sau puse în vânzare. Desigur, când un jambon Culatello 
ajunge pe piaţa mondială, devine o parte a fluxului global al 
produselor de consum, însă într-o atât de mică măsură, încât 
cu greu poate fi perceput astfel. În plus, un consumator ajunge 
foarte greu la un jambon Culatello, ceea ce nu este cazul cu un 
Big Mac. În schimb, un Big Mac face inevitabil parte din fluxul 
de produse de consum şi nu are nimic de-a face cu locurile unde 
acest flux pare să încetinească sau chiar să se oprească o vreme. 
Consumatorul nu ştie, de exemplu, de unde provine carnea de 
vită din Big Mac. De fapt, aceasta face parte dintr-un flux global 
de chiftele congelate care nu pot fi corelate cu o zonă anume, ceea 
ce este de fapt în avantajul reţelelor de fast-fooduri, deoarece 

astfel au libertatea să utilizeze carne de vită de oriunde, de peste 
tot, de nicăieri. 


Dimensiunea temporală: non-lucruri și lucruri 


Cea de-a treia dimensiune a analizei noastre nu pare să fie la fel 
de uşor de aplicat si de relevantă pentru diferențierea non-lucru- 
rilor de lucruri. Big Mac-ul, cel puţin în forma sa de bază — ham- 
burgerul —, și jambonul Culatello pot fi corelate amândouă cu o 
anumită epocă. Big Mac-ul este un produs al Americii de la jumă- 
tatea secolului XX, iar rădăcinile hamburgerului ajung cu câteva 
secole în urmă, la predecesorii din Germania si Anglia. Si jambo- 
nul Culatello are rădăcini în istoria Italiei si a regiunii unde 
este produs. Prin urmare, nici hamburgerul, nici jambonul Cula- 
tello nu sunt atemporale. 

Si Big Mac-ul, şi jambonul Culatello au o tradiţie îndelungată, 
dar jambonul are o aură de permanenţă, în timp ce Big Mac-ul 
pare mai efemer. Jambonul Culatello face parte de secole şi va 
continua să facă parte dintr-o tradiţie, atât timp cât aceasta va 
supravieţui. În schimb, în pofida legăturii sale cu primii ham- 
burgeri si cu primele fripturi Salisbury, Big Mac-ul nu este decât 
unul dintre nenumăratele produse ale Americii secolului XX; 
avem destule exemple de astfel de produse (de pildă Hula Burger, 
de la McDonald's), care s-au bucurat o vreme de succes pentru 
ca apoi să fie retrase, deoarece nu mai aduceau profit. 

Ne putem imagina că la un moment dat McDonald's va retrage 
de pe piaţă Big Mac-ul, pentru că nu va mai fi rentabil. Chiar 
dacă se va dovedi neprofitabil, jambonul Culatello va fi produs 
în continuare de fermieri, pentru consumul propriu şi al vecinilor. 

De obicei, lucrurile care au patină (un luciu sau o modificare 
a culorii provocate de trecerea timpului) sunt cele mai râvnite 
şi cele mai scumpe.* Se poate spune că, având o tradiţie stra- 
veche şi fiind rezultatul unui proces de maturare îndelung, jam- 
ponul Culatello are patină şi, prin urmare, are mai multe şanse 
să exercite atracţie şi să aibă un pret mai mare decât un produs 
complet lipsit de patină ca Big Mac-ul. Acesta din urmă este 

produs spre a fi consumat imediat. Fast-foodurile au reguli refe- 
ritoare la durata în care pot sta la vânzare produsele de genul 
Big Mac înainte să fie aruncate. Există exemple mai bune de 
lucruri care au patina: antichităţile. Oamenii sunt dispuşi să 
plătească mai mult pentru un obiect de anticariat (de obicei „ceva“) 
decât pentru o alternativă contemporană (probabil „nimic“); în 
acelaşi sens, unii oameni (cel puţin cei care știu ce calitate și 
unicitate are jambonul Culatello) vor da mai multi bani pe un 
jambon de acest tip decât pe orice altă şuncă. 


Dimensiunea umană: non-lucruri și lucruri 


Jambonul Culatello este în mare măsură un produs uman. Porcii 
sunt crescuţi în ferme mici, sunt sacrificați si transati manual. 
Fiecare jambon este preparat în ferme mici de producători indi- 
viduali, maturarea este îndelungată, iar odată ce procesul este 
încheiat producătorul vinde, dă la schimb sau mănâncă produ- 
sul. Între Big Mac si producătorul său nu există o asemenea 
relație. Mai mult, după cum arăta Eric Schlosser în Fast-food 
Nation“, cererea imensă de hamburgeri din partea industriei 
fast-food a dus, printre altele, la medonaldizarea industriei aba- 
toarelor.*! Desigur, abatoarele erau deja foarte rationalizate si 
acum un secol, prin introducerea principiilor liniei de asam- 
blare. Cu toate acestea, după cum descrie în amănunt Schlosser, 
presiunea cererii din partea industriei fast-food a sporit specta- 
culos rationalizarea abatoarelor. În aceste abatoare lucrează, 
pe salarii foarte proaste, muncitori dezumanizati care nu pot 
stabili nici o legătură cu animalele pe care le sacrifică sau cu 
carnea pe care o portioneaza. Spre deosebire de relația perso- 
nală dintre ţăranii din Italia si porcii pe care îi cresc, iată cum 
este descrisă relaţia unui muncitor din abator cu animalele care 
intră în zilele noastre pe linia de „dezasamblare“: 


Timp de opt ore şi jumătate, lucrătorul numit casap stă într-un râu de sânge 
care îi ajunge până la genunchi; este mânjit tot de sânge și taie gâtul unui 
animal la fiecare zece secunde, secționându-i carotida. Are un cuţit lung 
cu care trebuie să nimerească exact locul de pe gâtlejul animalului dacă 
vrea să-i ofere o moarte blândă. Loveste mereu locul acela.*? 

Producătorii şi consumatorii vor avea mult mai uşor o sen- 
zatie de identificare cu un produs ca jambonul Culatello decât 
cu un non-lucru ca Big Mac-ul.*? Cei care produc jambonul se 
identifică, desigur, cu acesta — viata lor poate gravita în jurul 
său. Celor care produc si vând Big Mac (sau sacrifică anima- 
lele a căror carne va constitui nucleul Big Mac) le este mai greu 
să aibă această senzaţie de identitate cu produsul. Si consu- 
matorii de jambon Culatello pot să se identifice cu produsul şi 
să-l prefere altor produse, ceea ce este mai puţin probabil în 
cazul consumatorului de Big Mac, care poate tot atât de bine 
să mănânce un produs al concurenţei (Whopper de la Burger 
King, de exemplu).*4 


Dimensiunea magica: non-lucruri și lucruri 


Este limpede că jambonului Culatello i se asociază vrăjirea într-o 
măsură mult mai mare decât unui Big Mac. Ca emblemă a locului 
paradigmatic al dezvrăjirii (şi rationalizarii) - McDonald’s —, 
Big Mac-ul este un model de non-lucru lipsit de magie. În schimb, 
jambonul Culatello se situează la celălalt pol al continuumului 
şi este un exemplu elocvent de lucru înzestrat cu calități magice, 
cel putin pentru cei care il produc si cei care îl consumă. 

Dimensiunile continuumului ceva—nimic au servit, prin 
urmare, la diferenţierea între jambonul Culatello și Big Mac şi 
între lucruri si non-lucruri în general. 


Non-persoane (și persoane) 


Locurile (și non-locurile) și lucrurile (şi non-lucrurile) analizate 
anterior presupun examinarea relaţiilor umane (sau a absenței 
acestora) datorită cărora capătă statut de „ceva“, „nimic“ sau 
fenomen intermediar. Decorurile devin locuri sau non-locuri 
(sau o formă intermediară) din cauza gândurilor și acțiunilor oame- 
nilor care le creează şi le controlează, care lucrează acolo sau 
beneficiază de ele. Obiectele sunt transformate în lucruri sau în 

non-lucruri de oamenii care le manufacturează, le pun pe piaţă, 
le vând sau le folosesc. Iar oamenii (şi serviciile pe care le inde- 
plinesc) devin persoane sau non-persoane (sau non-servicii) ca 
urmare a cererilor si așteptărilor celor cu care intră în contact. 

Ideea de persoană, de om, este evidentă, dar cea de non-per- 
soană, nu. Cum poate o persoană să fie non-persoană? În 1959, 
Erving Goffman a scris despre non-persoane (de exemplu, taxi- 
metristul de a cărui prezenţă clienţii nu par să fie conştienţi),%5 
dar pentru cei mai multi dintre noi noţiunea este contraintu- 
itivă. O non-persoană este o persoană, desigur, dar care nu se com- 
portă ca o persoană, nu interacționează cu ceilalți ca o persoană 
şi, nu în ultimul rând, nu este tratată de ceilalţi ca o persoană. 
Exemplul de non-persoană ales în acest subcapitol este un angajat 
al parcurilor Disney (mai precis, cineva care poartă costumul 
unui personaj Disney (Albă ca Zăpada, Mickey Mouse etc.),*® 
iar exemplul de persoană — barmanul dintr-un local traditional. 


Non-persoane și persoane: cele cinci dimensiuni 
Complexitatea: non-persoane și persoane 


Barmanii dintr-o cârciumă sunt de obicei personaje unice. Au 
personalități distincte, clienţii (mai ales obisnuitii localului) îi 
cunosc bine, iar ei, la rândul lor, îşi cunosc bine clienţii. Relaţia 
lor cu clienţii si relaţiile dintre clienţi pot deveni profunde si 
complexe. În afară de patronul localului (în cazul în care nu e 
aceeaşi persoană cu barmanul), nu există nici o autoritate cen- 
trală care să fi conceput replicile barmanilor sau care să le con- 
troleze acţiunile. Această afirmaţie nu se aplică la personalul 
din parcurile Disney. Compania Disney este faimoasă pentru 
autoritatea si controlul exercitat asupra angajaţilor. Oricare 
dintre angajaţi poate să fi îmbrăcat costumul de Mickey Mouse 
sau de Albă ca Zăpada şi să le facă semn de bun venit vizitatorilor. 
Cei care joacă aceste roluri sunt interșanjabili. Si, chiar daca 
aduc un strop de creativitate şi de originalitate în interpretarea 
lor, tot ceea ce fac este prevăzut într-un scenariu detaliat, aşa că 

nu are nici o importanţă cine anume poartă costumul respectiv. 
În ceea ce spune si face un personaj din distribuţia Disney nu 
prea este loc de complexitate sau de substanţă distinctivă, iar 
consecinţa este că orice individ poate fi înlocuit; de fapt, un cos- 
tum poate fi îmbrăcat în aceeași zi de mai multi angajaţi. Un 
barman este greu de înlocuit, iar dacă schimbarea are loc este 
foarte probabil ca relaţiile cu clienţii si ceea ce se întâmplă la bar 
să sufere modificări majore. Un bar își poate pierde din clienţi 
dacă barmanul îndrăgit părăseşte localul, dar la Disney World 
afacerile nu au catusi de putin de suferit dacă persoana din cos- 
tumul de Mickey Mouse este înlocuită. 


Dimensiunea spaţială: non-persoane și persoane 


Barurile şi barmanii au, de obicei, legături strânse cu cartierul, 
de exemplu. Barmanul fie s-a născut în acel cartier, fie, cu timpul, 
devine legat de acesta. De asemenea, el poate dezvolta legături cu 
anumite grupuri din cartier. De exemplu, un pub irlandez, chiar 
dacă nu se află în Irlanda, îi va atrage preponderent pe membrii 
de origine irlandeză ai unei comunităţi. În schimb, Disney World 
(indiferent unde se află — în Statele Unite, Franţa, Japonia sau 
Hong Kong) si angajaţii săi nu sunt caracterizați de nici o legă- 
tură geografică. Personalul poate fi adus din toate colţurile lumii. 
Clientela este mai degrabă națională şi internaţională decât 
locală, iar legăturile sale cu lumea întreagă sunt mult mai nume- 
roase decât cele cu comunitatea locală. De obicei, angajaţii nu isi 
păstrează slujba multă vreme, ceea ce le inhibă capacitatea de 
a dezvolta legături cu comunitatea locală. Mai mult, zona din 
jurul parcurilor Disney, plină de autostrăzi şi hoteluri moderne, 
este atât de tranzitorie, încât există o foarte mică probabilitate 
să creeze o comunitate. De fapt, Walt Disney a fost atât de deran- 
jat de apariţia inelului de şosele şi hoteluri din jurul Disneyland, 
în California, încât, înainte de începerea lucrărilor la parcul din 
Orlando, Florida, a cumpărat în secret terenuri imense în zonă, 
tocmai pentru a izola noul parc de asemenea fenomene. Dar Disney 
World este o lume tranzitorie în sine, fapt ce a dus la dezvoltarea 

localităţii Orlando, care este în acelaşi timp inclusă în acea lume 
şi dedicată deservirii celor care se îndreaptă spre Disney sau 
alte parcuri tematice. În consecinţă, blocajele de circulaţie au 
devenit obişnuite în Orlando. 


Dimensiunea temporală: non-persoane și persoane 


Deşi există categorii de oameni cu o prezență mai durabilă, bar- 
manul este legat nu doar de un loc anume, ci şi de o perioadă 
anume. Barmanii își construiesc fiecare propria realitate de-a 
lungul vieţii lor, într-o perioadă istorică anume, deci realitatea 
respectivă este unică şi va fi diferită de cele create de alți barmani, 
cu experienţe de viata şi durate de viata diferite, inserate în epoci 
diferite. În schimb, personajele Disney (Mickey Mouse şi Albă 
ca Zăpada) întruchipate de angajaţi sunt atemporale. Si, chiar 
dacă angajaţii interpretează roluri mai umane, scenariile pe care 
trebuie să le respecte nu sunt specifice unei anumite perioade. 

În pofida aşteptărilor iniţiale, unele personaje Disney au, în 
anumite privinţe, o aură de permanenţă. Mickey Mouse a apă- 
rut la începutul secolului XX, iar Albă ca Zăpada are rădăcini 
străvechi, chiar mitice; prin aceasta, personajele au o aură de 
permanență — stim nu doar că ele există de când eram noi copii 
(sau par să fi existat dintotdeauna), ci şi că ne vor însoţi pe viitor. 
Știm însă şi că indivizii care poartă costumele sunt efemeri, 
vor dispărea în scurt timp si vor fi înlocuiţi imediat. Mai stim 
şi că ei si colegii lor poartă costumul cu rândul. Ne dăm seama 
că personajele umane din universul Disney (cei fără costume 
care să ascundă faptul că sunt fiinţe omeneşti) ocupă doar tem- 
porar aceste poziţii. 

Deoarece barmanii tipici lucrează în locuri cum ar fi barul 
de cartier, poziţia lor este asociată cu o stabilitate considerabilă. 
Ei fac mai degrabă parte din atmosfera localului decât din fluxul 
forței de muncă ce ocupă diferite poziţii temporare. lată cum 
este descris barmanul de la Trena's (localul afro-american men- 
tionat mai devreme): „Barmanul face parte din atmosfera socială 
a localului de cartier. Monique nu face excepţie de la regulă. 

Ea creează atmosfera de la Trena's.“* Spre deosebire de barmani, 
angajaţii parcurilor Disney evoluează într-unul dintre spaţiile 
contemporane definite în cea mai mare măsură de fluxuri; în 
consecință, munca lor nu este asociată cu stabilitatea şi nici ei, 
ca indivizi, nu fac eforturi ca să creeze un sentiment al stabilităţii. 


Dimensiunea umană: non-persoane și persoane 


Este aproape o atributie a barmanului să dezvolte relaţii per- 
sonale cu clienţii (si invers), mai ales cu obisnuitii localului, si 
să-i ajute să se împrietenească între ei. Un barman (Kenny) spu- 
nea: „Sunt plătit ca să stau de vorbă cu oamenii“ şi conchidea: 
„Vii aici singur, dar când pleci cunoşti zece oameni“. Potrivit 
patronului lui Kenny, „Kenny e un barman extraordinar [...]; 
indiferent cât e de ocupat, tot găseşte o vorbă pentru fiecare“.** 
În schimb, relaţia dintre persoanele îmbrăcate în costume Disney 
şi vizitatorii parcului de distracţii tinde spre limita superioară 
a dezumanizarii. Deşi le vorbesc vizitatorilor şi se arată prietenoși 
cu ei, este foarte puţin probabil ca actorii Disney, care adesea 
au roluri şi costume non-umane, să dezvolte relaţii personale 
cu aceştia, şi cu atât mai puţin probabil ca vizitatorii să dezvolte 
relaţii personale cu ei. Chiar şi personajul care nu poartă un cos- 
tum, dar respectă strict un scenariu va interactiona mai uşor 
într-un mod non-uman decât un barman care are independenţa 
să creeze ,retete“? pentru interacţiunea cu clienţii şi să se des- 
curce în situaţii problematice pentru care nu există rețete (anga- 
jatii Disney rezolvă şi aceste situaţii tot potrivit unor reguli si 
scenarii stricte). Desigur, însuşi statutul de personaj implică 
o relaţie normată și dezumanizată cu persoanele întâlnite în 
timpul serviciului. 

Barmanii se vor identifica uşor cu slujba lor şi cu localurile 
unde lucrează, în parte fiindcă, de regulă, lucrează mai mult timp 
în acelaşi loc în comparaţie cu angajaţii Disney. Din această 
cauză, este puţin probabil ca aceştia din urmă să se identifice 
profund cu personajele pe care le interpretează sau cu universul 
Disney în ansamblu. Chiar dacă această identificare apare, ea 

nu va dura, deoarece cariera unui membru al „distribuţiei“ din 
parcurile Disney este de scurtă durată. 


Dimensiunea magică: non-persoane și persoane 


Vrăjirea va apărea mult mai uşor în relaţia dintre barman si 
clienţii săi decât în aceea dintre Albă ca Zăpada si vizitatorii 
Disney World. Parcul tematic este de fapt unul dintre princi- 
palele locuri unde se produce vrăjirea simulată, în timp ce rela- 
tia dintre angajaţi şi vizitatori este oricum, numai vrăjită nu. 
Eforturile de producere a vrăjirii au un grad mare de rationalizare; 
din această cauză, se poate afirma că sunt dezvrăjite. Ironia 
este că Disney World se proclamă „Regatul fermecat“ (Magic 
Kingdom). Desigur, există magie în Disney World, dar o magie 
simulată si dezvrăjită. Or simularea şi dezvrăjirea sunt duş- 
mani ai magiei „adevărate“. 

Barmanii devin mult mai uşor simboluri culturale decât 
angajaţii parcurilor Disney%, fapt relevant pentru dimen- 
siunea umană şi pentru celelalte patru dimensiuni, de altfel. 
În anii '50 ai secolului trecut, unul dintre personajele cele 
mai cunoscute întruchipate de Jackie Gleason era Joe bar- 
manul. Joe avea întotdeauna o vorbă bună sau un cântecel 
pentru clienţii lui, mai ales pentru cei vechi. Barmanul era 
un personaj central în serialul de succes Cheers. La început 
acesta era Coach, dar apoi, când actorul care îl interpreta a 
murit, locul lui a fost luat de Woody. Este greu de conceput că 
o non-persoană fără chip care interpretează un personaj Dis- 
ney poate deveni un simbol cultural. Doar costumul pe care 
îl poartă este simbolic, emblematic, ceea ce îi consolidează 
statutul de non-persoană. 


Non-servicii și servicii 
Ideea de non-serviciu reia fidel elementele discuţiei despre non- 
persoane, fiind strâns legată de această noţiune. Non-serviciile 


sunt oferite în mare măsură de non-persoane, deşi devine tot 

mai probabil ca și persoanele să ofere servicii care să se situeze 
spre polul „nimicului“. Non-serviciile vor fi oferite preponderent 
în non-locuri si vor implica prezenţa non-lucrurilor, dar devine 
tot mai probabil să fie oferite în locuri şi să implice prezența 
lucrurilor. În acest caz voi folosi exemplul serviciilor oferite de 
chelneri într-un restaurant gourmet şi al celor oferite pe imen- 
sele vase de croazieră din zilele noastre. 


Non-servicii și servicii: cele cinci dimensiuni 
Complexitatea: non-servicii și servicii 


Chelnerii dintr-un restaurant gourmet oferă de obicei servicii 
mai complexe și creative, în funcție de nevoile şi dorinţele clien- 
tilor. Patronii şi şefii de sală exercită un control asupra activității 
din restaurant, dar nu este vorba despre un control centralizat, 
deoarece restaurantele gourmet sunt de obicei iniţiative indi- 
viduale. În schimb, pe vasele de croazieră — afaceri de anvergură, 
care de obicei fac parte din organizaţii mari, centralizate — asu- 
pra chelnerilor se exercită un control considerabil. Toate actiu- 
nile lor sunt prevăzute si normate de manualele si directivele 
companiei. În consecinţă, ei oferă servicii de bază, care nu variază 
în funcţie de clienţi. În plus, deoarece atâţia oameni iau masa 
în același timp, chelnerii nu le pot acorda clienţilor aproape deloc 
atenţie individualizată. În esenţă, fiecare mesean beneficiază de 
același tratament. Chelnerul dintr-un restaurant de elită deser- 
veste un număr restrâns de clienţi şi poate interactiona cu fie- 
care într-un anumit fel. Cu alte cuvinte, interacțiunile dintre 
chelnerii de pe un vas de croazieră si clienţi sunt mai degrabă 
intersanjabile, în timp ce interacţiunile dintre chelnerii unui 
restaurant gourmet si clienţi sunt mai degrabă unice. Desigur, 
acesta este unul dintre motivele pentru care o masă într-un res- 
taurant gourmet este atât de costisitoare, în timp ce croazierele 
sunt pentru mulţi o vacanţă accesibilă. 

Dimensiunea spaţială: non-servicii și servicii 


Vasul de croazieră nu este caracterizat de legături geografice — el 
se deplasează dintr-un port într-altul —, astfel că serviciile oferite 
de clienţi sunt, la propriu, de nicăieri şi oferite nicăieri. În schimb, 
cele oferite de un chelner într-un restaurant gourmet sunt mai 
integrate în cadrul local şi apropiate de așteptările asociate aces- 
tuia (fac excepţie restaurante precum cele ale celebrului chef 
Wolfgang Puck, care s-au transformat în lanţuri de localuri). 


Dimensiunea temporală: non-servicii și servicii 


Continuumul temporal este mai problematic în cazul de faţă. La 
fel cum este lipsit de o componentă spaţială, serviciul de pe un 
vas de croazieră este caracterizat si de atemporalitate. Clientul 
şi chelnerul de pe un vas de croazieră plutesc într-o lume lipsită 
de coordonate temporale. Însă vasul de croazieră este o creaţie 
modernă, deci serviciile pe care le oferă aparţin, din acest punct 
de vedere, unei perioade anume. Mai mult, în spatele său există 
o istorie a serviciului pe transatlantice si pe vasele de croazieră; 
serviciul de pe vasele de croazieră moderne face parte din această 
istorie. Serviciul oferit de un chelner pe un vas de croazieră este 
divers, din punctul de vedere al dimensiunii temporale; serviciile 
oferite de un chelner într-un restaurant de elită sunt în mod 
evident legate de o istorie a serviciului, mai ales de perioadele 
când aceste servicii reprezentau o normă pentru elitele sociale. 
Ele par foarte puţin diferite de serviciile oferite acum o sută de 
ani şi nici nu sunt susceptibile de schimbare pe viitor. 
Serviciile oferite de chelner într-un restaurant gourmet au 
o aură de permanenţă. Nu numai că par neschimbate şi de neschim- 
bat, dar cadrele în care se produc — restaurantele gourmet — 
au la rândul lor un aer de permanenţă, chiar dacă restaurantele 
specifice (nu si cele mai „generaliste“) apar si dispar. Pe de alta 
parte, serviciile de pe un vas de croazieră se produc pe o navă 
care se deplasează şi într-un interval temporal (de obicei o săptă- 
mână) care se va încheia în scurt timp şi nu se va mai repeta 
(cel putin nu pe acelaşi vas).5! În cazul restaurantelor gourmet, 


Globalizarea nimicului 116 


întotdeauna există posibilitatea repetării experienţei, chiar şi 
a consumării aceloraşi feluri de mâncare, pregătite relativ la 
fel şi servite în acelaşi mod de același chelner. 

Fiind mai apropiat de noţiunea de non-loc, vasul de croazieră 
este un spaţiu în mișcare, la fel ca toţi cei implicaţi într-o croa- 
zieră. În consecinţă, serviciile chelnerilor par mai degrabă un flux 
integrat într-un mănunchi mai mare de fluxuri. Vasele moderne 
sunt celebre pentru serviciul continuu şi accesul la mâncare 
non-stop, asa că orice masă pare doar o parte a unui flux continuu 
de mâncare. Serviciile chelnerului dintr-un restaurant gourmet, 
deşi sunt şi ele incluse într-un set similar de fluxuri, se petrec 
într-un loc şi dau senzaţia de apartenenţă la un loc. Poate că 
nu reprezintă altceva decât un flux cu alt ritm, dar fluxurile 
dintr-un restaurant par mult mai lente şi, prin urmare, mai 
bine ancorate într-un anumit loc decât fluxurile caracteristice 
unui vas de croazieră. Altă diferenţă este dată de faptul că vasul 
de croazieră este o experienţă care nu se repetă, pentru majo- 
ritatea oamenilor, iar chelnerul îi vede, cel mai probabil, doar 
pe durata croazierei respective, în timp ce chelnerii dintr-un res- 
taurant de elită îi vor întâlni pe unii clienți de mai multe ori 
de-a lungul timpului. 


Dimensiunea umană: non-servicii și servicii 


Chelnerii dintr-un restaurant gourmet se identifică mai uşor 
cu ceea ce fac, cu serviciul pe care îl oferă, cu clienţii (adesea fideli) 
şi cu cadrul în care lucrează. În consecinţă, unii clienţi pot asocia 
un anumit serviciu cu un restaurant şi chiar cu un chelner anume. 
Între clienţi (mai ales cei fideli) si chelnerii unui restaurant gour- 
met pot apărea destul de uşor relaţii personale. În schimb, chel- 
nerii de pe un vas de croazieră, fiind incluşi în atât de multe 
fluxuri, au mult mai puţine posibilităţi să se identifice sau să 
stabilească relaţii personale. 

Dimensiunea magică: non-servicii și servicii 


Serviciile dintr-un restaurant gourmet au o aură magică, de 
obicei, în timp ce serviciile oferite de chelneri pe un vas de croa- 
zieră reprezintă mai degrabă vrăjire simulată şi, prin urmare, 
dezvrăjire (la fel ca vasul în ansamblu, de altfel). Un bun exemplu 
de vrăjire poate fi oferit de un restaurant de lux din Paris, mai 
ales în sezonul trufelor. După ce clienţii se așază la masă şi, de 
asemenea, şi în timpul mesei, membrii personalului trec printre 
mese cu niște cosulete în care se află trufe. Clienţii pot să pri- 
vească această delicatesă magică (şi foarte scumpă) şi să se 
bucure de aroma sa. Chipurile clienţilor arată limpede că pentru 
ei este vorba despre un moment magic. Este foarte puţin pro- 
pabil că un călător de pe un vas de croazieră (unde se pune 
accentul pe servirea rapidă si abundentă a unui număr imens 
de oameni) va beneficia de un asemenea serviciu şi de o ase- 
menea experienţă. 

În concluzie, axa ceva—nimic şi sub-axele care o compun 
pot fi aplicate (uneori imperfect, desigur) pentru a diferenţia 
serviciile de non-servicii. Aceste continuumuri sunt utile, dar 
la fel sunt si cazurile în care distinctiile pe care le presupun 
nu se înfățișează exact cum ar fi fost de așteptat. Astfel putem 
obţine o imagine mai nuanțată a nulitatilor luate în discuţie 
şi a deosebirilor (sau lipsei de deosebiri) dintre acestea şi ser- 
viciile mai consistente. 


Relaţiile dintre nulitati 


Cele patru tipuri de nulitati au fost discutate separat, dar în realitate 
ele evoluează de obicei împreună. Dezvoltarea nulitatilor dintr-un 
domeniu (de exemplu, non-locurile) tinde să stimuleze dezvoltarea 
şi în celelalte domenii (non-lucruri, non-persoane, non-servicii). 

De exemplu, majoritatea non-lucrurilor, non-persoanelor si 
non-serviciilor se găsesc în non-locuri. De vreme ce numărul 
non-locurilor creşte, ele vor implica si celelalte nulitati. Magazi- 
nele universale, care în trecut erau unice, sau micile lanțuri 

de magazine universale au fost inghitite de conglomerate; prin 
urmare, au început să semene tot mai mult între ele. Federated 
Department Stores Inc. are în componenţă miniretele altădată 
independente de magazine universale, cum ar fi Bloomingdale's, 
Macy's şi Bon Marche. Cu alte cuvinte, în termenii lucrării de 
fata, magazinele universale, care în trecut reprezentau „ceva“, 
s-au deplasat tot mai mult spre statutul de „nimic“. De exemplu, 
raioanele pentru bărbaţi din aceste magazine, care altădată ară- 
tau si funcționau ca nişte magazine de confecţii si galanterie 
independente, seamănă tot mai mult, fiind împărţite în secţiuni 
aproape identice, diferenţiate prin logouri%?, în care se găsesc 
cam aceleaşi articole de îmbrăcăminte semnate de aceiași desig- 
neri — Nautica, Calvin Klein, Polo etc. Din cauză că magazinele 
universale sunt incluse în lanţuri, achiziţiile pe care le fac sunt 
centralizate, pe baza unor contracte generale negociate cu produ- 
cători si designeri, iar rezultatul este că toate magazinele din 
lanţ oferă spre vânzare aceeaşi marfă. În plus, serviciul persona- 
lizat a fost în mare parte înlocuit de relaţiile impersonale dintre 
vânzător şi client, sistemul de autoservire (non-serviciu) fiind 
din ce în ce mai prezent. Aceste magazine au astăzi mai puţini 
angajaţi, iar cei rămaşi se poartă mai degrabă ca nişte non-per- 
soane. Exemplul magazinului universal contemporan demon- 
strează limpede că sporirea „nimicului“ într-un domeniu facilitează 
sporirea acestuia şi în alte domenii. 

De fapt, oamenii, lucrurile şi serviciile supraviețuiesc greu 
într-un non-loc; nu se integrează. În primul rând, consumatorii 
dintr-un non-loc caută, în general, non-lucruri. Nu se așteaptă 
să găsească lucruri (un costum pe comandă, un obiect de cera- 
mică artizanal) într-un non-loc; prezenţa acestora îi poate chiar 
contraria. În consecinţă, este puţin probabil ca în non-locuri să 
se găsească lucruri. Dacă un obiect artizanal, cum ar fi un vas 
făcut de un olar din Oaxaca, ar ajunge pe rafturile magazine- 
lor Wal-Mart sau Target (lucru puţin probabil), ar avea slabe 
şanse să se vândă si ar fi retras în scurt timp. Dată fiind ima- 
ginea de magazin ieftin pe care o are Wal-Mart, cumpărătorii 
de vase de ceramică caută obiecte ieftine, produse în masă. Este 

puţin probabil să fie interesaţi de un obiect artizanal din Oaxaca 
şi să dea mulţi bani pe el. 

În al doilea rând, consumatorii nu se aşteaptă să întâlnească 
în non-locuri angajaţi care să se poarte ca niște persoane. Con- 
sumatorii se așteaptă să se servească singuri sau să beneficieze 
de o asistenţă minimă din partea non-persoanelor. Întâlnirea 
într-un asemenea cadru cu un angajat care se dovedește o per- 
soană este deconcertantă şi chiar îl poate alunga pe client. În 
ceea ce-i priveşte pe angajaţii care vor să se comporte ca niște 
persoane, conducerea dezaprobă asemenea inițiative, deoarece 
consumă resurse de timp şi de energie. De asemenea, şi clienţii 
pot reacţiona negativ la comportamentul lor (sunt multi cei care 
nu vor să aibă de-a face în non-locuri cu persoane). Este foarte 
probabil ca angajaţii care îşi doresc să se comporte astfel să simtă 
nevoia să plece din aceste cadre şi să caute unele unde acţiunile 
lor se vor bucura de mai multă apreciere. Însă, de vreme ce 
locurile dispar treptat, există tot mai puţine cadre unde să se 
manifeste. Consecința pe termen lung, la nivel logic, ar fi dispa- 
ritia persoanelor (ca antiteză a non-persoanelor), cel putin in 
aria serviciilor. 

În al treilea rând, clienţii nu se aşteaptă să fie serviţi, iar 
vânzătorul care isi oferă serviciile nu va fi recompensat în nici 
un fel. Clientul va declina oferta de ajutor sau chiar va reacţiona 
negativ la aceasta. Serviciul personalizat nu duce la vânzări mai 
bune; dimpotrivă, le poate afecta. În consecinţă, serviciile nu vor 
mai fi oferite, iar angajaţii care doreau să le ofere vor părăsi 
non-locul respectiv, după cum am mai arătat. 

Aceste afirmaţii se aplică şi celorlalte nulitati. Abundenta cres- 
cândă a non-lucrurilor restrânge rolul locurilor, ducând la înlo- 
cuirea lor cu non-locuri. Non-lucrurile nu sunt în elementul lor 
când se află într-un loc. Tendinţa de transformare la serviciu 
a persoanelor în non-persoane si preferința clienţilor pentru 
non-persoane reduce şansele de supravieţuire ale locurilor, deoa- 
rece nu vor mai exista persoane care să lucreze în aceste cadre, 
iar clienţii oricum caută non-locuri si non-persoane. Si prefe- 
rinta tot mai mare pentru non-servicii, sau pentru autoservire, 

reduce şansele de supravieţuire ale locurilor, limitează numărul 
cadrelor în care se pot manifesta cei care vor să se comporte ca 
nişte persoane si tinde să alunge din peisaj lucrurile care trebuie 
vândute de persoane în locuri care oferă servicii complete. 

Există, prin urmare, un cerc vicios prin care non-locurile, 
non-lucrurile, non-persoanele și non-serviciile se susţin reci- 
proc, ceea ce le sporeşte permanent prezenţa în lumea socială. 
Locurile, lucrurile, persoanele şi serviciile vor supravieţui, desigur, 
dar mai degrabă la periferia lumii sociale şi economice. Ele vor 
continua probabil să existe pentru elitele care îşi permit luxul 
pe care a ajuns să-l reprezinte ceea ce era pe vremuri accesibil 
pentru mai toată lumea. Însă vor exista şi pentru cei cu mijloace 
modeste, sub forma tarabelor de legume și fructe de pe mar- 
ginea drumurilor de tara, a târgurilor mestesugarilor etc. Pentru 
cei îngrijoraţi de ascensiunea nimicului aceste fenomene pot 
reprezenta o sursă de speranţă, dar este limpede că ele nu sunt 
decât întoarceri în trecut care, în cel mai bun caz, oferă alter- 
native la „nimic“ puţine şi greu de găsit. 

Dacă este vorba despre un cerc vicios, care a fost punctul de 
plecare al acestui proces? Într-o anumită privinţă, un asemenea 
punct de plecare nu poate fi găsit,” dar, dacă ar trebui totuşi 
identificat, el s-ar situa în domeniul lucrurilor, mai precis al pro- 
ductiei de masă. Prin urmare, un punct de plecare valid ar fi 
Henry Ford şi prima linie de asamblare, mai ales producerea 
în masă a non-lucrului emblematic, Fordul Model T, care la 
început era disponibil într-o singură culoare — negru. Desigur, 
Ford a reușit să producă modele diferite în diverse culori, dar 
rămân produse de serie care se apropie de polul „nimicului“ pe 
axa ceva—nimic.*4 

Problema concilierii diversitatii cu productia de non-lucruri 
a fost rezolvata de mult, datorita tehnologiilor avansate care 
permit productia in masa a unor bunuri aparent foarte diverse. 
Procesul poartă numele de sneakerization55*; acesta presupune, 
de exemplu, producerea a zeci sau poate chiar sute de feluri de 
pantofi sport, însă în sistemul producţiei de masă şi cu economiile 


* De la sneaker (engl.) — pantof sport (n. tr.). 

per unitate aferente. Chiar și producţia personalizată, care, prin 
definiție, ar trebui să ducă la obţinerea de lucruri, se transformă 
într-o personalizare de masd*®, prin care şi produsele aparent 
personalizate dobândesc o serie de trăsături ale non-lucrurilor. 

Dacă alegem ca punct de plecare producţia de masă a non-lu- 
crurilor, este limpede că producerea sporită de non-lucruri a 
accentuat nevoia de non-locuri în care să fie vândute. Non-lucru- 
rile pot fi (şi au fost) vândute în locuri, dar discrepanta dintre 
ele era tot mai mare. Non-lucrurile nu se integrau în cadrele 
respective. Această discrepanta a impulsionat (pe lângă alti fac- 
tori) dezvoltarea non-locurilor — de exemplu, supermarketuri, 
reţele de magazine, francize, outleturi — în care cantitatea tot 
mai mare de non-lucruri se integra perfect. 

Apoi, oamenii au început să nu mai fie la locul lor în non-lo- 
curi, vânzând non-lucruri. Nu mai era nevoie de competența 
lor; non-persoanele se descurcă foarte bine să vândă non-lu- 
cruri, pe bani mai puţini, şi li se si potriveşte mai bine. Nu 
a mai fost nevoie de persoane, pentru că non-lucrurile se vând 
de la sine sau sunt vândute în avans prin campaniile publici- 
tare. În consecință, în supermarketuri nu a mai fost nevoie de 
vânzători; oamenii îşi alegeau singuri produsele dorite, compa- 
rau preţurile și, în primul rând, cumpărau produse ale unui 
brand vândute practic în avans de campaniile publicitare care 
creau antiteze zdrobitoare între produsul căruia îi făceau 
reclamă şi produsele concurente (un exemplu elocvent este 
săpunul). Mai mult, numărul locurilor unde persoanele puteau 
lucra a scăzut; la înlocuirea persoanelor cu non-persoane s-a 
adăugat autoservirea, unde nici măcar prezenţa unei non-per- 
soane nu mai era necesară. 

În cele din urmă, procesul prin care non-lucrurile au generat 
non-locuri si apoi non-persoane a dus si la apariția non-servi- 
ciilor. Vânzarea de non-lucruri nu necesita servicii, serviciile nu 
se încadrau în aceste non-locuri, iar non-persoanele, prin defi- 
nitie, nu ofereau (sau nu puteau să ofere) altceva decât non-ser- 
vicii. Supermarketul si, ulterior, fast-foodul au devenit exemple 
clasice de non-locuri unde se oferă non-servicii. 

Nu doresc să insist asupra acestei ipoteze şi să sugerez că 
există nişte legi ale schimbărilor provocate de producţia de masă 
a non-lucrurilor. Dezvoltarea celorlalte nulitati a fost, în linii 
mari, simultană cu expansiunea non-lucrurilor, iar dezvoltarea 
tuturor nulitatilor poate să fi fost provocată, fie şi în parte, de 
schimbări externe. De exemplu, este foarte probabil că sporirea 
populaţiei si dificultăţile de satisfacere a unui număr tot mai mare 
de consumatori au dus la creşterea numărului non-lucrurilor®’ 
si al celorlalte nulitati discutate aici. Cu siguranţă, în fiecare 
domeniu au survenit schimbări care au contribuit la creşterea 
numărului de non-locuri, non-persoane şi non-servicii. De exem- 
plu, costurile crescânde ale mâinii de lucru au generat, poate, 
o înlocuire a persoanelor cu non-persoane, rezultatul fiind şi 
o sporire a ponderii non-serviciilor. Progresul tehnologic de genul 
centralelor telefonice automate a dus la concedierea telefonis- 
telor, iar angajaţii care au fost păstraţi au rămas preponderent 
în posturi de non-persoane. 

Dacă producţia de masă a constituit punctul de plecare al 
acestui proces, nu este exclus ca, odată cu deplasarea de la pro- 
ductie spre consum, consumul de masă să reprezinte un nou 
punct de pornire. Wal-Mart, care e o companie atât de mare şi 
de influentă, încât le impune condiţii producătorilor (spunându-le 
ce produse vrea, în ce cantitate şi cât este dispusă să plătească 
pentru acestea), constituie exemplul cel mai elocvent. 

Fenomenele situate spre polul „ceva“ pe cele patru axe de 
care ne-am ocupat în acest capitol survin, în general, împre- 
ună, iar prezenţa unuia sporeşte șansele de apariţie a celor- 
lalte. Nu vom insista prea mult asupra tuturor permutărilor 
şi combinațiilor posibile, dar, dacă se porneşte de la lucruri, 
să zicem, atunci va fi nevoie de locuri în care ele să fie vân- 
dute sau oferite, de persoane capabile să se ocupe de aceste 
lucruri si să ofere o gamă de servicii pentru consumatorii inte- 
resati de aceste lucruri. 

Ceea ce sugerează o modalitate de inversare a deplasării 
aparent ireversibile de la „ceva“ la „nimic“ în aceste domenii. Crea- 
rea unor locuri sau a unor lucruri, formarea persoanelor, oferirea 

de servicii pot introduce o cantitate de „ceva“ în circuitul consu- 
mului, ceea ce va impune crearea de „ceva“ şi în celelalte domenii. 


O ieșire edificatoare la cinema 


Pelicula Obsesia (One Hour Photo, 2002) oferă o ilustrare eloc- 
venta a diverselor tipuri de „nimic“ discutate în capitolul de fata. 
Robin Williams îl interpretează pe Sy Parrish, responsabilul unui 
laborator foto expres dintr-un hipermagazin numit Savmart (0 
aluzie străvezie la Wal-Mart). Hipermagazinul înfățișat de film 
este un exemplu clar de „nimic“. Este limpede că face parte 
dintr-un lanţ care a fost construit pe baza unui model creat de 
o instanţă centrală, care controlează tot ceea ce se petrece în 
magazin. De asemenea, este clar că orice magazin Savmart sea- 
mănă cu celelalte din lanţ. În magazin sunt şiruri lungi de rafturi 
încărcate de produse lipsite de substanţă distinctivă. Atmosfera 
magazinului si comportamentul managerului sunt caracterizate 
de o răceală atotcuprinzatoare, sporită de predominanta albului 
şi albastrului. Mai mult, într-o scenă din film Sy are un vis: stă 
singur printre rafturile goale ale raioanelor imense. Rosul sân- 
gelui care începe să-i curgă din ochi lui Sy contrastează cu albul 
care îl înconjoară. Durerea pe care o exprimă chipul lui contras- 
tează cu atmosfera rece a cadrului. Savmart este un non-loc, la 
fel ca laboratorul foto pe care îl găzduieşte. 

Angajaţii laboratorului foto expres (şi ai Savmart, în general) 
sunt considerati non-persoane. Machiajul, hainele anonime, pan- 
tofii care scârţâie când Sy străbate raioanele, comportamentul 
lui inofensiv fac din Sy Parrish non-persoana ideală pentru postul 
respectiv. Sy lucrează de multă vreme la laboratorul foto; aproape 
că a ajuns o piesă de mobilier a acestuia. Asemenea unui obiect 
din recuzita magazinului, el se poartă si este tratat ca si cum 
n-ar fi de fata. Sy trebuie să interacţioneze rapid si impersonal 
cu clienţii, fapt scos în evidenţă de stânjeneala acestora când 
Sy se abate de la rolul de non-persoană ideală şi încearcă să inter- 
acţioneze cu ei mai personal. 

Laboratorul foto oferă un non-lucru — developarea rapidă şi 
automată a fotografiilor. Cei care supraveghează procesul de deve- 
lopare si le înmânează apoi clienţilor fotografiile nu ar trebui să 
fie interesaţi de ele sau să-și asume vreun rol în procesul de 
developare. Această regulă este evidentă când Sy apelează 
la un tehnician deoarece maşina Agfa scoate poze cu mici dife- 
rente de culoare, iar tehnicianul se înfurie când constată că a 
fost deranjat pentru atâta lucru. El ştie că foarte puţini angajaţi, 
ca să nu mai vorbim de clienţi, sesizează aceste variații minore 
în calitatea fotografiilor produse de un non-loc ca laboratorul foto 
din Savmart sau sunt deranjati de ele. 

Sy trebuie să ofere un non-serviciu, adică să accepte de la 
clienţi, cu gesturi mecanice bine stabilite, filmele foto, să le deve- 
lopeze cât mai repede si mai eficient şi să li le înapoieze, încasând 
panii. Cu toate acestea, lui Sy îi pasă de fotografii si de calitatea 
lor, în măsura în care procesul automatizat i-o permite. El vrea 
să ofere cele mai bune servicii, mai ales clienţilor săi preferați. 
Evident, nu ar trebui să aibă preferinţe (ceea ce ar însemna 
„ceva“), şi din acest moment filmul devine interesant, deoarece 
Sy, din motive personale, încearcă să transforme „nimicul“ în 
ceva. Filmul poate fi considerat un avertisment asupra peri- 
colelor pe care le generează eforturile de transformare a „nimi- 
cului“ care invadează viaţa cotidiană în „ceva“. 

Sy este foarte ataşat de o familie pe care o consideră ideală 
(viaţa personală a lui Sy este un vid absolut; la un moment dat, 
el cumpără la un târg fotografia unei femei, pe care o arată ulte- 
rior pretinzând că este mama lui). Când mama si copilul din 
această familie aduc un film la developat, este evident că Sy 
îi indrageste; el se comportă si se aşteaptă să fie tratat ca o 
persoană. Îi tratează, de asemenea, ca pe niște persoane si, deşi 
se apropie ora închiderii, acceptă să preia un film la sfârşitul 
programului. Cu alte cuvinte, le furnizează un serviciu personali- 
zat. Mai mult, când află că e ziua de naştere a băiatului, Sy îi 
dăruieşte acestuia un aparat foto, pretinzând că politica firmei 
prevede oferirea de cadouri aniversare copiilor. Comportându-se 
ca o persoană (cunoaşte familia si pune întrebări personale), 

Sy încearcă să transforme non-locurile (Savmart, laboratorul 
foto) în locuri. Si non-lucrurile cu care lucrează — fotografiile 
developate automat — sunt transformate de Sy în lucruri. 

Însă interesul lui Sy pentru familia respectivă are ceva nefi- 
resc; Sy păstrează o copie după fiecare fotografie a acestei familii 
procesată în laboratorul foto. Mai mult, și-a tapetat pereţii apar- 
tamentului (altminteri pustiu) cu aceste fotografii. Când altă 
femeie aduce un film la developat (iar el îi pune o întrebare depla- 
sata, şi anume dacă nu o cunoaște de undeva), Sy isi aduce aminte 
că a văzut-o într-una din fotografiile lui preferate de acasă. Femeia 
respectivă este o colegă de serviciu a soţului. Seara, când exami- 
nează fotografiile aduse de ea, Sy îşi dă seama că femeia este 
amanta soţului. Furios, Sy încearcă să pună capăt acestei legă- 
turi extraconjugale; mai întâi strecoară „din greșeală“ o fotogra- 
fie compromițătoare în plicul cu fotografiile făcute de băiat cu 
aparatul foto primit în dar de ziua lui. Când soţia vede fotografia 
şi nu îi face scandal soţului şi nici nu-l dă afară din casă (cum 
şi-ar fi dorit Sy, care îi spionează seara şi constată că familia 
ia masa în liniște), Sy îi urmăreşte pe cei doi amanți la un hotel 
(infatisat tot ca un non-loc), unde are o confruntare cu ei, folo- 
sindu-şi camera foto drept „armă“. Sy ajunge să fie arestat, legă- 
tura extraconjugală pare să ia sfârşit şi nu este exclus ca familia 
„ideală“ să-şi regăsească „echilibrul“. O morală a poveștii poate 
fi aceea că dincolo de nimicul care ne-a invadat vieţile pandeste 
„ceva“-ul. Altă morală este că norma în viaţa şi societatea noastră 
este reprezentată de „nimic“, iar cei care încalcă această normă 
par cel puţin uşor anormali şi se expun unor riscuri considerabile. 

Am explorat în Capitolul 2 cele cinci dimensiuni ale „nimi- 
cului“ (şi ale „ceva“-ului), iar în capitolul de faţă, cele patru 
tipuri principale de „ceva“ şi „nimic“. Însă conceptele de bază 
din această lucrare (ceva şi nimic) trebuie clarificate, şi de asta 
ne vom ocupa în capitolul următor. 

4. Nimicul 
Precauţii și precizări 


Am dedicat deja două capitole clarificării acceptiei în care este 
folosit aici termenul „nimic“ şi relaţiei sale cu „ceva“ şi cu axa 
ceva—nimic. Cu toate acestea, „nimicul“ este un concept com- 
plicat si dificil, astfel că si capitolul de fata este dedicat inte- 
legerii acestui termen si ideilor corelate care constituie nucleul 
acestei analize. 


Instrumente conceptuale pentru intelegerea nimicului 


Putem identifica încă trei idei care să ne ajute să înțelegem con- 
ceptul de „nimic“ (si, implicit, conceptul de „ceva“).l Putem începe 
cu mulțimea vidă. O mulțime presupune repetiţia (creată si 
dirijată la nivel central) a unui fenomen. Majoritatea sau chiar 
totalitatea formelor „nimicului“ sunt compuse dintr-o astfel de 
multitudine de unități; mai mult, fiecare unitate este în mare 
măsură sau în totalitate vidă. Un restaurant fast-food este în 
mare măsură o mulțime vidă, deoarece forma sa poate fi repe- 
tată oriunde în Statele Unite sau pe glob, în timp ce natura 
conţinutului său (hamburgeri, pui fript, pizza) poate varia mult 
de la un lant la altul, de la o regiune sau tara la alta. Si mallurile 
pot fi considerate mulţimi vide, incintele aproape identice fiind 
umplute cu conţinut variabil (Gap, Banana Republic, Old Navy). 
Este ușor de constatat la faţa locului că fast-foodul şi mallul sunt 
„nimic“, cel puţin în sensul de „mulţime vidă“. 

Alt termen legat de ideea de “nimic“ şi care ne ajută să o inte- 
legem mai bine este rețeaua (grid). Conceptul are aproape aceeași 
semnificaţie ca mulțimea (vidă), referindu-se la o serie de linii 
paralele (ca marcajele de pe terenul de sport) care se repetă, între 
ele nefiind nimic. Se poate considera că recurenta restaurantelor 
fast-food alcătuieşte o reţea, la fel ca răspândirea lor într-o zonă 
dată. Lanturile de fast-fooduri gen McDonald's si Starbucks stu- 
diază atent localizarea geografică a restaurantelor lor şi, în unele 
locuri cel puţin, le plasează astfel încât să formeze o reţea. 

Ideea de format prestabilit (template), deşi este înrudită cu 
cele de mulţime şi de reţea, scoate în evidenţă un aspect diferit 
al „nimicului“, deoarece se referă la un tipar fundamental sau la 
o matriţă concepută si folosită la nivel central pentru a crea for- 
mele noi. Deoarece se foloseşte mereu acelaşi tipar, toate reite- 
rările formei sunt teoretic identice. Astfel, toate bunurile produse 
de mărci se bazează pe formate şi, în marea majoritate a cazu- 
rilor, toate reiterările sunt deliberat identice (dozele de Coca-Cola, 
pantofii sport Nike, hamburgerii Whopper etc.). Locurile situate 
spre polul nimicului sunt create pe baza unor formate, chiar dacă 
în prezent construcţiile sunt mai variate, cel puţin la suprafaţă, 
şi mai puţin evident identice decât erau în trecut. 

În pofida acestor variaţii contemporane, crearea fiecărui cadru 
de genul unui fast-food respectă un format de bază. Există şi for- 
mate care structurează pregătirea şi controlul personalului din 
aceste locaţii sau modul în care el oferă servicii (de exemplu, 
formatele create si folosite de McDonald's Hamburger University 
şi de absolvenţii acesteia care ajung să deţină sau să adminis- 
treze un restaurant McDonald's). 

Termenii mulțime (vidă), rețea si format ne ajută să înţelegem 
mai bine „nimicul“. În același timp, desigur, ne oferă şi o mai 
bună percepţie asupra noţiunii de „ceva“, „ceva“ care nu este 
produs de o mulţime, nici pe baza unei rețele si nici a unui for- 
mat folosit pentru obținerea a numeroase copii aproape identice. 

Ideea de simulacru, strâns legată de lucrările lui Jean Bau- 
drillard?, este foarte apropiată conceptual de „nimic“ şi mai ales 
de noţiunile de mulțime, reţea şi format. Pentru Baudrillard, 

simulacrul este copia unei copii care nu are un original. Se poate 
spune că toate formele de „nimic“ sunt simulacre. Originalele 
au conţinut distinctiv (deci sunt „ceva“), dar copiile — simula- 
crele — sunt prin definiţie lipsite de conţinut distinctiv; deci sunt 
„nimic“. Mai mult, simulacrele sunt, în general, create şi con- 
trolate la nivel central. Afirmația lui Baudrillard potrivit căreia 
lumea este caracterizată si dominată tot mai mult de simulacre 
converge cu teza lucrarii de fata referitoare la proliferarea 
globala a nimicului. 


Paradoxuri 


Dat fiind că aprofundăm ideea de „nimic“, este momentul să 
lămurim o serie de aspecte ale acestui fenomen, inclusiv faptul 
că nimic nu este „nimic“ (ar „ceva“ are întotdeauna şi elemente 
de „nimic“).3 Pe de altă parte, ori de câte ori apare, „nimicul“ 
rămâne „nimic“; „ceva“ se transformă în „nimic“ şi generează şi 
mai mult „nimic“; şi mult „nimic“ rămâne tot „nimic“. Ce înseamnă 
vorbele acestea fără noimă? 


Nimic nu este „nimic“ 


În primul rând, afirmaţia potrivit căreia nimic nu este „nimic“ 
înseamnă că la polul „nimic“ de pe axa ceva—nimic nu se poate 
situa nici un fenomen. Cu alte cuvinte, toate fenomenele au 
o cantitate, fie şi infimă, de „ceva“. (Nici măcar vidul nu este 
complet gol!4) După cum am afirmat mai devreme, nici un 
fenomen nu poate fi situat la polul „ceva“; tuturor fenome- 
nelor li se va asocia o anumită cantitate de „nimic“. Cu alte 
cuvinte, până şi un exemplu paradigmatic de „ceva“ — un loc 
minunat — are elemente (alimentarea cu curent electric sau 
achiziționarea de ambalaje pentru clienţii care iau mâncare 
pentru acasă) create şi controlate la nivel central şi lipsite de 
conţinut distinctiv. 

În al doilea rând, există persoane pentru care fenomenele 
situate în această analiză spre polul „nimicului“ au o semnificaţie. 
După cum am mai precizat şi vom discuta pe larg ulterior, pentru 
multi oameni ceea ce este considerat în lucrarea de fata „nimic“ 
sau este situat spre polul „nimicului“ are o foarte mare impor- 
tanta. Si, pe de altă parte, ceea ce este considerat aproape unanim 
„ceva“ poate fi perceput de unii drept „nimic“, sau aproape „nimic“. 

În al treilea rând, unii oameni (Sy Parrish, de exemplu) 
încearcă din răsputeri să transforme ceea ce pare „nimic“ în 
„ceva“, şi nu este exclus ca aceste eforturi să fie într-o oarecare 
măsură încununate de succes (măcar în opinia lor). Există, de 
asemenea, şi oameni care, având de-a face cu „ceva“, încearcă 
să-l transforme în „nimic“. 

Din aceste motive (şi multe altele), desi cartea de fata anali- 
zează conceptul de „nimic“, trebuie să fim mereu conștienți de 
un paradox: nimic nu este cu adevărat „nimic“! Ceea ce ar trebui 
să fie evident şi din faptul că o carte întreagă este dedicată... 
nimicului. Dacă „nimic“ ar însemna cu adevărat nimic, atunci 
cartea aceasta ar fi o succesiune de pagini albe.5 Mie, cel puţin, 
mi se pare evident că până şi fenomenele situate cel mai aproape 
de polul „nimicului“ pe axa ceva—nimic contin o cantitate de 
„ceva“ şi că până şi cele mai goale forme de „nimic“ au poten- 
tialul de a fi transformate în „ceva“. 


De câte ori apare, nimicul rămâne „nimic“ 


Wal-Mart (al cărui pandant fictional, Savmart, l-am descris in 
încheierea Capitolului 3) este altă formă paradigmatica a nimi- 
cului, deoarece este centralizat şi controlat din Bentonville, 
Arkansas, şi din birourile şi depozitele regionale. Printre schim- 
barile radicale aduse de Wal-Mart se numără metoda si tehno- 
logia avansată pe care le-a pus la punct pentru a-și controla 
fiecare magazin. Afirmația se aplică mai ales la inventar, care 
este monitorizat cu ajutorul tehnologiei; magazinele şi rafturile 
sunt aprovizionate automat când nivelul stocului scade sub o 
anumită limită. Toate magazinele Wal-Mart arată aproape la fel 

şi au aproape aceleași produse, dispuse în aproape acelaşi fel. 
Cu alte cuvinte, Wal-Mart este lipsit de conţinut distinctiv. 

Pe de-o parte, există mii de magazine Wal-Mart în Statele 
Unite şi în lume, dar numărul lor mare si dispersarea geografică 
nu afectează cu nimic faptul că sunt „nimic“. De fapt, cu cât 
sunt mai multe şi mai răspândite, cu atât creşte şi nevoia de 
a le situa spre polul „nimicului“ pe axa ceva—nimic. Pentru ca 
toate magazinele Wal-Mart din vastul imperiu să funcţioneze 
la fel, este nevoie, la nivel central, de o planificare şi de un con- 
trol si mai riguroase.® 

Este evident că apariţia şi răspândirea „nimicului“ vestește 
sfârşitul multor forme de „ceva“. Exemplul cel mai bun îl repre- 
zintă, poate, deschiderea unui Wal-Mart într-un orășel de pro- 
vincie, de obicei în afara localităţii, şi declinul micilor magazine 
din oraş, pe care îl declanșează. Wal-Mart este „nimic“, aprovi- 
zionat cu „nimic“, iar micile magazine care se situează mai degrabă 
spre polul „ceva“ tind să dispară. Mai mult, şi zona comercială 
din orăşel, şi comunitatea pe care o susținea aceasta sunt ame- 
nintate. În loc să se adune în mijlocul a ceva, oamenii merg cu 
maşina (uneori parcurgând distanţe considerabile) spre marele 
nimic al Wal-Martului. Desigur, prezenţa unui Wal-Mart gene- 
rează dezvoltarea unor magazine-satelit, multe putând face parte 
din lanţuri. „Nimicul“ acestui mediu suburban sau extraur- 
pan înlocuieşte acel „ceva“, sau posibilitatea lui, în viaţa din 
centrul orășelului. 

Impactul asupra unui oraş mare nu este atât de profund. 
Wal-Mart rămâne în general un fenomen caracteristic orăşelelor 
sau zonelor suburbane, dar semenii săi (magazine de genul Bed 
Bath & Beyond, Linens-n-Things, Best Buy şi Borders) sunt 
tot mai prezenţi în oraşele mari. Desigur, alte forme de „nimic“, 
mai ales fast-foodurile, s-au instalat de mult în marile oraşe. 
O metropolă de talia New Yorkului sau a Londrei a fost şi a 
rămas locul tuturor formelor de „ceva“ imaginabile. Aceste oraşe 
nu au fost imune la răspândirea „nimicului“, dar sunt atât de 
mari şi de diverse, încât impactul răspândirii „nimicului“ este difuz 
şi poate genera, la rândul lui, noi forme de „ceva“. Putem deplânge 

dispariţia diverselor forme de „ceva“ din New York — restaurantul 
cu autoservire, magazinul de delicatese evreieşti, băcănia italie- 
nească, cârciuma irlandeză şi aşa mai departe —, dar în locul 
lor au apărut multe localuri latino-americane sau jamaicane. 
Desigur, există şi multe fast-fooduri şi supermarketuri în New 
York, dar acestea par să coexiste cu numeroase forme de „ceva“. 
Mai mult, într-un asemenea oraş este vizibilă expansiunea simul- 
tană a numeroase forme de „ceva“ — de exemplu, apariţia unei 
varietăţi impresionante de restaurante etnice. 

Cu toate acestea, viziunea generală este că în marile metro- 
pole s-a produs o explozie a „nimicului“; în consecinţă, în 
fiecare oraş există acum mai multe elemente asemănătoare 
cu omoloagele din celelalte oraşe.” Acest fapt le dă unor vizita- 
tori senzaţia că unele dintre formele care îi confereau caracter 
distinctiv oraşului („ceva“) au fost înlocuite de forme de „nimic“. 
Prin urmare, oraşele par să se fi deplasat înspre „nimic“, chiar 
dacă, într-un sens mai larg, sunt mai diverse ca oricând şi 
oferă mai multe forme de „ceva“. 

De exemplu, în ultimii ani s-au deschis numeroase cafenele 
Starbucks la Londra, mai ales în zonele din centru care sunt mai 
expuse turiştilor. Prin urmare, zona din jurul Piccadilly Circus 
şi cartierul West End (unde se află majoritatea teatrelor) sunt 
pline de localuri Starbucks. Un lanţ atât de uniform este un 
exemplu paradigmatic de „nimic“, iar proliferarea sa în zonele 
cele mai vizitate ale Londrei dă senzaţia de „nimic“. Cu toate 
acestea, proliferarea cafenelelor Starbucks nu se limitează la 
partea turistică a Londrei. Zona Fleet Street, populată de oameni 
de afaceri, avocaţi etc., pare să aibă o mai mare concentraţie de 
localuri Starbucks decât zona turistică. Însă Londra este un oraş 
imens şi divers care, până în acest moment, a integrat lanţurile 
de tipul Starbucks fără să-și piardă caracterul distinctiv. 

În Tokio există de mult lanţuri de fast-fooduri americane, 
dar în ultima vreme oraşul asistă la un aflux de lanţuri mai spe- 
cializate și mai elitiste, care vin mai ales de la New York.® Printre 
lanţurile care şi-au deschis localuri în Tokio se numără Dean & 
DeLuca, Grand Central Oyster Bar si H&H Bagels. Hotdogii 

Nathan's Famous, care reprezentau „ceva“ când au apărut în 
Coney Island în 1918, au migrat spre polul „nimicului“ şi au 
ajuns să aibă în jur de 200 de localuri în Statele Unite, partici- 
pând de asemenea la invazia din Tokio si din Japonia şi plă- 
nuind să se extindă. Starbucks este o prezenţă vizibilă la Tokio 
şi în Japonia din 1996, unde în prezent deţine în jur de 600 de 
cafenele. La fel ca Londra, Tokio (Japonia în general) poate să 
absoarbă acest aflux fără să-şi piardă specificul, cel puţin în 
viitorul apropiat. 

Altfel stau lucrurile în cazul unui oraş mai mic, din Vestul 
Mijlociu al Statelor Unite, de exemplu. Orașele de acest gen sea- 
mana mai mult cu orăşelele despre care am discutat mai înainte 
decât cu New York, Londra sau Tokio. În aceste orașe, „ceva“ 
este înlocuit foarte uşor de „nimic“. Mai mult, în oraşele mai noi 
sau în cele care au cunoscut recent o dezvoltare notabilă erau 
mai puţine forme de „ceva“ care să preceadă explozia „nimicului“. 
Prin urmare, nici nu s-a produs o înlocuire; „nimicul“ a avut 
tot terenul la dispoziţie. Formele de „nimic“ nu au concurat cu 
formele de „ceva“, nici nu le-au învins, ceea ce le-a ușurat răs- 
pândirea în oraşele americane de dimensiuni mijlocii.? 

Acelaşi lucru se aplică şi la nivel societal. Pe măsură ce socie- 
tatile devin mai bogate, le creşte interesul pentru achiziționarea 
bunurilor pe care le au ţările cele mai dezvoltate, iar majori- 
tatea acestor bunuri se încadrează în categoria „nimicului“. 
Statele prospere (centre ale „nimicului“), mai ales guvernele 
care le reprezintă şi companiile lor cele mai puternice, sunt inte- 
resate să exporte bunurile, serviciile și ideile care reflectă şi 
întruchipează „nimicul“ în toate ţările care le vor accepta si le 
vor cumpăra (şi uneori chiar şi în ţări care nu sunt foarte nerăb- 
dătoare să le dobândească). Există şi state care nu sunt luate 
în calcul, poate din pricina ostilitatii sau lipsei de deschidere fata 
de aceste lucruri, dar, cel puţin teoretic, toate ţările sunt poten- 
tiale pieţe pentru „nimic“. Pe măsură ce o ţară depăşeşte o 
anumită barieră economică (şi, uneori, si politică) şi atinge un 
anumit nivel de succes economic, ea va fi supusă unui bombar- 
dament de lucruri, care va include şi o cantitate şi o varietate 

impresionante de „nimic“. Desigur, procesul nu este unila- 
teral. Populaţia a văzut lucrurile respective în mass media 
şi tânjeşte după bunurile care inundă lumea dezvoltată. În 
plus, unii întreprinzători locali vin în întâmpinarea acestei 
cereri de bunuri şi o alimentează, dat fiind profitul uriaş pe 
care li-l poate aduce. 

În consecinţă, tot mai multe state şi regiuni ale lumii sunt 
invadate de „nimic“, iar cantitatea de „nimic“ creşte odată cu pros- 
peritatea lor. „Nimicul“, indiferent unde apare (orăşele, metro- 
pole, ţări sau la nivel global), rămâne „nimic“. 


Ceva se transformă în nimic și generează mai mult nimic 


Una dintre constantele acestei discuţii este că acordă feno- 
menelor fie statutul de „ceva“, fie pe cel de „nimic“. Însă aceste 
caracterizări se pot schimba cu timpul. La apariţia lor, nume- 
roase forme sunt locale, descentralizate și pline de conţinut — 
deci sunt „ceva“ (de exemplu primul restaurant înfiinţat de 
frații McDonald în California). Cu timpul însă, mai ales dacă 
se urmăreşte creşterea spectaculoasă a acestor forme, crearea 
şi controlul lor vor fi tot mai centralizate, iar ele vor deveni 
tot mai lipsite de conţinut, pentru a putea fi multiplicate 
repede şi pe scară largă. 

De exemplu, fondatorul Kentucky Fried Chicken, Colonelul 
(Harlan) Sanders „cel adevărat“, era foarte mândru de puiul 
pregătit în localul său, şi mai ales de sosul si amestecul secret 
de condimente pe care le pregătea soția sa acasă. Obiectivul lui 
era să facă un sos atât de bun, încât clienţilor nici să nu le 
mai pese de carnea de pui. Însă când Sanders şi-a vândut 
afacerea, în 1964, noii proprietari au schimbat compoziţia sosului 
pentru a reduce costurile, a simplifica produsul si a reduce timpul 
de preparare a acestuia. Colonelul şi-a împărtăşit indignarea 
prietenului său Ray Kroc, fondatorul lanţului McDonald's: 
»Nenorocitii [...] au prostituat tot ce-am avut. Făceam cel mai 
bun sos din lume si ticăloşii ăia atâta l-au subtiat si botezat, 
de-mi vine să urlu.“!° 

În același timp, pe măsură ce conţinutul este redus sau eli- 
minat, forma devine tot mai elaborată, ceea ce permite să fie 
recreată si utilizată de oameni diferiţi în cadre diferite. De exem- 
plu, manualul unei companii, care are de obicei mai multe volume, 
devine tot mai detaliat şi ia în calcul tot mai multe situaţii. O 
organizaţie isi creează tot mai multe subgrupuri, departamente 
şi divizii care să se ocupe de diverse probleme. Se caută tot mai 
mult personal specializat, care să facă fata unor situaţii si tran- 
zactii detaliate. „Nimicul“ generează mai mult „nimic“. 


Mult nimic rămâne tot nimic 


Alt paradox evidenţiat de această analiză este legat de iluzia 
potrivit căreia cantitatea, cantitatea mare mai ales, are legă- 
tură cu calitatea.!! La nivel individual, colectiv si societal pare 
să se fi răspândit convingerea că „mai mult“ înseamnă „mai 
bine“ (un exemplu din zilele noastre este supradimensionarea 
omniprezenta!”). Cu toate acestea, dacă cea mai mare parte 
din ceea ce se produce şi se distribuie pe glob se situează spre 
polul „nimicului“, atunci mai mult „nimic“ nu se transformă 
neapărat în „ceva“. Se poate susţine, extrapolând legea lui 
Gresham, care se referă la bani,!3 că sporirea cantităţii de „nimic“ 
lasă tot mai puţin loc pentru „ceva“. Prin urmare, o cantitate 
mare de „nimic“ nu se transformă în „ceva“; dimpotrivă, lasă 
tot mai puţin spaţiu pentru „ceva“. 

Tot mai multă lume mănâncă la fast-fooduri, poartă haine 
Gap şi se cazează la Holiday Inn. Dar faptul că luăm tot mai 
multe mese în fast-fooduri, iar portiile devin XXL nu transformă 
mesele sau mâncarea în „ceva“. Mai mult, faptul că acum putem 
face şi cumpăra mult „nimic“ tinde să ne lase puţin timp, bani 
sau disponibilitate pentru „ceva“. Prin urmare, mult „nimic“ 
rămâne tot „nimic“, iar dobândirea lui tinde să ne inhibe capaci- 
tatea de a identifica şi consuma „ceva“. 

Construirea socială a nimicului 


Desi în lucrarea de fata operăm cu o noţiune si o definiție obiec- 
tivă a „nimicului“, mult mai important este modul în care defi- 
nesc oamenii lucrurile. Altfel spus, ceea ce contează cel mai mult, 
adesea, este — reluând titlul unei lucrări celebre a lui Peter Berger 
şi Thomas Luckmann — „construirea socială a nimicului““. 

Analiza efecuată în lucrarea de faţă are un caracter imper- 
sonal — este un efort de descriere cât mai obiectivă posibil a 
„nimicului“ şi a relaţiei acestuia cu „ceva“ —, dar am recunoscut 
de la bun început că o astfel de abordare modernă, impartiala 
ridică probleme," iar felul în care oamenii definesc şi îşi repre- 
zintă fenomenele luate în discuţie aici este extrem de impor- 
tant. După cum am mai precizat, multe fenomene care în 
această carte sunt situate spre polul „nimicului“ sunt, de fapt, 
considerate de multi oameni „ceva“. Cititorul ştie că termenul 
nimic descrie aici formele lipsite în mare măsură de conținut 
distinctiv create şi controlate la nivel central. Din acest punct 
de vedere, „nimic“ si „ceva“ reprezintă tipuri ideale care nu 
implică nici o judecată de valoare despre lumea socială, fiind 
mai degrabă instrumente metodologice cu ajutorul cărora poate 
fi descrisă și studiată lumea socială. După cum am subliniat 
mai devreme, unul dintre obiectivele majore ale acestui demers 
este să dezvolte o serie de instrumente analitice care să per- 
mită o mai bună teoretizare și studiere empirică a fenome- 
nelor de tip „nimic“ (şi „ceva“). 

În pofida aparentelor, nu putem discuta aceste fenomene 
independent de relaţia lor cu oamenii si de definiția pe care o 
dau ei lumii sociale. În termeni mai teoretici, „nimic“ şi „ceva“ 
(şi tot ceea ce se situează între aceste extreme) sunt constructe 
sociale. Altfel spus, statutul de „nimic“ sau „ceva“ nu este ine- 
rent nici unui loc, lucru, serviciu sau om.'6 Opiniile sau acţiunile 
referitoare la locuri, lucruri, persoane sau servicii sunt cele care 
le transformă pe acestea în „ceva“ sau în „nimic“. Tocmai de aceea, 
după cum vom vedea mai târziu, există adesea o discrepanta între 
ceea ce este definit în lucrarea de față ca „nimic“ și definițiile 

celor implicaţi în fenomenele respective, care le consideră mai 
degrabă „ceva“. 

Deşi nu există nici o caracteristică inerentă fenomenelor care 
să le transforme în „ceva“ sau în „nimic“, unele fenomene se pot 
transforma mai uşor în „ceva“, în timp ce altele pot să devină cu 
o mai mare ușurință „nimic“. De exemplu, o linie de credit per- 
sonală poate fi transformată în „nimic“, dar relaţiile personale 
pe care le presupune îngreunează procesul; în schimb, relația 
unui client cu o companie de carduri de credit se poate transforma 
în „ceva“, dar natura impersonală, predeterminată si distantă 
a relaţiei respective reprezintă un obstacol. Prin urmare, putem 
reformula ideea centrală a cărţii afirmând că are loc o transfor- 
mare a fenomenelor care se pretează mai uşor să devină „ceva“ 
în fenomene care devin cu uşurinţă „nimic“. 

Deseori definițiile oamenilor sunt diferite sau chiar diametral 
opuse fata de definițiile obiective date în lucrarea de fata feno- 
menelor „ceva“ sau „nimic“. Pe de-o parte, „nimicul“ poate fi defi- 
nit drept „ceva“, pe de altă parte, ceea ce este considerat aici „ceva“ 
poate fi definit de oameni drept „nimic“. Altfel cum am putea 
explica declinul, dacă nu chiar dispariţia unor forme de „ceva“ 
precum mâncarea pregătită în casă ori târgurile fermierilor 
şi ale mestesugarilor?!” Ele par să se afle în declin deoarece 
oamenii au început să considere lipsite de importanţă aceste 
forme de „ceva“. Desigur, există și alte explicaţii. De exemplu, 
declinul mâncării pregătite în casă poate fi pus pe seama creş- 
terii numărului de familii în care ambii părinţi lucrează, ceea ce 
a dus la scăderea timpului petrecut acasă. Însă aceasta nu este 
atât o altă explicaţie, cât un mod de a înţelege mai bine ratiunile 
pentru care mâncarea gătită în casă a ajuns să fie considerată 
„nimic“. În orice caz, disocierea dintre realităţile obiective si defini- 
tiile și constructele sociale prezintă numeroase aspecte interesante. 15 

De exemplu, ceea ce era considerat cândva „nimic“ poate fi 
perceput acum drept „ceva“, şi invers: ceea ce era „ceva“ poate 
fi considerat acum „nimic“. Primul caz este ilustrat, prin- 
tre altele, de o autoservire ca Automat (din New York sau Phi- 
ladelphia), care, la vremea ei, a fost probabil percepută de multi 

drept un fenomen situat spre polul „nimicului“, cel puţin în 
comparaţie cu restaurantele mici cărora încerca să le ia locul. 
Localurile Automat erau destul de rationalizate, cel mai bun 
exemplu fiind automatele cu mâncare (vitrine înşirate de-a lungul 
unui perete al restaurantului). Clientul băga bani (pe vremea 
aceea câteva fise) în dispozitivul vitrinei unde se afla mâncarea 
dorită și apoi putea să ia o portie de acolo. Fusese astfel elimi- 
nată interacțiunea „nonraţională“ dintre angajat si client. Însă 
autoservirile Automat nu erau complet dezumanizate. Aveau 
şi elementul definitoriu al autoservirilor, un galantar (de-a lun- 
gul altui perete) cu diverse secţiuni (carne, legume, desert etc.). 
Clientul parcurgea secţiunile şi alegea diverse feluri de mâncare, 
pe care i le serveau angajaţii din spatele galantarului, apoi ajun- 
gea la casier, unde plătea ceea ce alesese. Mai mult, unii clienţi 
deveneau obişnuiţi ai locului, multi dintre ei asteptandu-se la 
interacțiuni constante cu angajaţii din spatele tejghelei, cu casi- 
erul şi cu ceilalţi clienţi. În ansamblu, autoservirile Automat 
reprezentau, într-o anumită măsură, un pas înainte în direcția 
medonaldizării si probabil nu erau apreciate de multi dintre cei 
care deplângeau apariţia acestor autoserviri în detrimentul res- 
taurantelor clasice. Mai precis, mulţi trebuie să se fi plâns de 
faptul că îşi obţin mâncarea dintr-o mașinărie în loc să o pri- 
mească de la un bucătar sau un chelner. Însă în prezent, poate 
pentru că a devenit istorie (la muzeul Smithsonian îi este dedicat 
un panou) şi a fost idealizată, autoservirea Automat, cel puţin 
privită retrospectiv şi în comparaţie cu restaurantele fast-food, 
nu mai este considerată „nimic“, ci „o capodoperă“.19 

Pe de altă parte, mallul descoperit* (strip mall) este un exem- 
plu de fenomen care era cândva „ceva“, iar acum este consi- 
derat, cel puţin de o parte din oameni, „nimic“. Când au apărut, 
începând cu anul 1939, aceste malluri trebuie să fi reprezentat 
„ceva“ pentru multă lume. Însă în prezent, când sunt atât de 
numeroase, de obişnuite şi rutinizate, ele sunt probabil perce- 
pute de unii drept „nimic“. De fapt, în timp ce mallurile actuale, 


* Zonă comercială în care magazinele erau înşirate în aer liber de-a 
lungul unor alei (n. tr.). 

acoperite, isi menţin importanţa, majoritatea mallurilor vechi, 
mai ales cele în aer liber, au fost părăsite.20 Conţinutul lor 
(magazinele) a fost pierdut, la propriu (acestea au dat fali- 
ment); au devenit „peisaje abandonate“, căzând în paragină 
pe marginea soselelor.?! 

Judecatile despre „nimic“ (şi „ceva“) sunt afectate de schim- 
pările temporale. Standardele se schimbă, la fel ca sistemele 
evaluate, ceea ce influenţează evaluările. Cea mai importantă 
schimbare care afectează aceste sisteme este faptul că ele devin 
rutină, reproducând o aceeaşi schemă. În consecinţă, chiar dacă 
au avut un conţinut distinctiv când erau inovaţii recente, cu 
timpul, multiplicându-se la nesfârşit şi ajungând să semene între 
ele, şi-au pierdut această trăsătură. În acelaşi timp, ceea ce nu 
era considerat plin de conţinut (de exemplu, bufetul muncitoresc, 
despre care vom discuta mai jos) poate fi redefinit drept „ceva“ 
cu trecerea timpului, ca o consecinţă a declinului său si a ascen- 
siunii unor forme care, prin comparaţie, par lipsite de conţinut. 
Pe măsură ce sistemele vechi decad sau dispar, apare nostalgia, 
iar fenomenele care la vremea lor păreau lipsite de substanță 
sunt percepute într-o cu totul altă lumină. 

Din cele de mai sus se desprinde încă o idee — judecăţile despre 
abundență si pierdere depind de termenul de comparaţie. Primii 
vizitatori ai supermarketurilor au privit cu admiraţie aceste 
magazine, probabil, considerându-le „ceva“, deoarece mărfurile 
de tot felul erau reunite sub un acelaşi acoperiş. Alţii, probabil, 
le-au privit cu dispreţ, considerându-le „nimic“ în comparaţie 
cu magazinele pe care le înlocuiseră — băcănii, măcelării, pati- 
serii şi tarabe de legume, locuri atât de pline de conţinut (mai 
ales în spaţiul relaţiilor interpersonale). În prezent, datorită pre- 
eminentei restaurantelor fast-food, bufetul popular (greasy spoon) 
poate fi considerat „ceva“ de către unii clienţi, desi in vremurile 
de glorie ale bufetelor aceştia le-au considerat probabil „nimic“. 

Proliferarea „nimicului“ şi extinderea lui globală ridică o pro- 
blema importantă referitoare la termenul de comparaţie. Dacă 
„nimicul“ devine atât de predominant încât alungă sau împinge 
spre periferie locurile, lucrurile, persoanele şi serviciile, atunci 
numeroşi oameni nu mai au cu ce să compare nulitatile. Dacă 

nu cunoşti şi dacă nu ai la dispoziţie decât malluri, haine Gap, 
operatori telefonici şi serviciile „bancomatelor“, cum să-ţi dai 
seama că ele reprezintă o pierdere, o sărăcire? Criza pe care o 
sugerăm constă în faptul că oamenii îşi vor duce viata în tot mai 
multe cadre lipsite de conţinut distinctiv, concepute şi contro- 
late la nivel central, consumând tot mai multe lucruri lipsite 
de caracter distinctiv, interactionand cu tot mai multe persoane 
lipsite de orice alte calităţi în afară de cele presupuse de interac- 
tiunile respective şi beneficiind de servicii la fel de lipsite de 
individualitate. Si, de vreme ce tot mai multi dintre noi vor trai 
în acest ocean al „nimicului“, nu este exclus să pierdem până 
şi percepţia existenţei acestei transformări şi a felului în care 
ne afectează viata. Se poate susţine că, dacă pierderea a „ceva“ 
se află, măcar în parte, în mintea consumatorilor, atunci ei nu 
îşi dau seama că această pierdere s-a produs (cel puţin în com- 
paratie cu alternativele cu un conţinut mai bogat care au dis- 
părut sau au fost alungate spre periferia societăţii). Nu este 
exclus ca „nimicul“ să nu mai fie asociat cu o pierdere şi să fie 
perceput ca o abundență. 


Economia nimicului (și a „ceva“-ului) 


Acest subcapitol reunește o serie de consideraţii asupra aspec- 
telor şi implicatiilor economice ale „nimicului“ (si ale „ceva“-ului). 
Printre aspectele discutate se numără consumul „nimicului“, 
producerea si producția de masă a „nimicului“, relaţia dintre 
bogăţie si „nimic“ si aplicarea la „nimic“ a teoriei economice a 
distrugerii creatoare. 


Consumul nimicului 


Una dintre concluziile care se desprind din afirmaţiile de până 
acum este aceea că oamenii consumă „nimic“, în cantităţi tot 
mai mari. Deoarece „nimicul“ este tot mai comun și mai dis- 
ponibil, și consumul lui sporeşte. Desigur, sunt consumate şi 

diverse forme de „ceva“, precum și tot ceea ce se situează pe 
axa ceva—nimic. Dată fiind sporirea constantă a bogăției, mai ales 
în ţările dezvoltate, si consumul de „ceva“ este, cel mai probabil, 
în creștere. În ansamblu, este evident că are loc o creştere spec- 
taculoasă a consumului. 

A existat o epocă în care rolul consumului într-o economie 
era neglijat. Accentul cădea pe producţie si pe forța de munca. 
O economie care tindea spre şomaj zero şi producție maximă 
era considerată înfloritoare. Însă de la începutul secolului XX 
consumului i s-a acordat o atenţie tot mai mare, tonul fiind dat 
de Statele Unite. În prezent, se pune un mare accent pe indica- 
tori precum indicele de încredere a consumatorilor (consumer 
confidence index), deoarece creșterea sau scăderea încrederii 
determină schimbări în consum, care au consecințe profunde 
asupra economiei. Interesul şi importanţa tot mai mari acordate 
consumului au fost acompaniate de un declin proporţional al 
importanţei acordate indicatorilor din domeniul producției şi 
muncii, mai ales în țările dezvoltate. În Statele Unite, de exemplu, 
industria grea a cunoscut un declin considerabil, iar multe 
dintre locurile de muncă asociate acesteia au dispărut. Marea 
majoritate a americanilor au locuri de muncă în continuare, 
desigur, dar acestea sunt acum în industria serviciilor (cum ar 
fi fast-foodul), aflate în strânsă legătură cu consumul. Aceste 
locuri de muncă şi industria serviciilor sunt importante pentru 
economie, fireşte. Dar, în multe privinţe, Statele Unite şi cele- 
lalte tari dezvoltate au devenit o societate de consumatori, iar 
consecințele economice ale consumului au un impact major (şi 
crescând) asupra Statelor Unite și a economiei mondiale. 

Cei suficient de bogaţi ca să fie consumatori activi sau chiar 
hiperconsumatori reprezintă unul dintre obiectele de studiu ale 
economiei consumului, dar acest studiu ar trebui extins şi asupra 
celor care nu isi permit să joace un rol semnificativ în procesul 
consumului. În țările prospere, cum ar fi Statele Unite, multi 
oameni trăiesc la limita sau sub pragul sărăciei, fiind, prin 
urmare, consumatori marginali în cel mai bun caz. Afirmația este 
valabilă pentru marea majoritate a populaţiei din Asia și Africa, 

unde miliarde de oameni trăiesc de pe-o zi pe alta şi nu pot 
consuma activ decât bunurile indispensabile supraviețuirii. De 
aceea, economia consumului trebuie să studieze nu doar cazul 
consumatorilor bogaţi, care devin tot mai importanţi pentru 
mersul economiei, ci şi pe cel al consumatorilor marginali, exilați 
în straturile sociale cele mai joase. 


Producerea nimicului 


Pe parcursul acestei cărți am pus accentul pe consum din mai 
multe motive, printre care se numără şi faptul că numeroşi spe- 
cialisti şi oameni obişnuiţi îl ignoră (mai putin în viata de zi 
cu zi), fiind preocupaţi de aspecte ale producţiei (şomajul, fabri- 
cile etc.). Axându-se pe consum, lucrarea de fata încearcă să 
contracareze un „bias productivist“ larg răspândit. De aceea, 
nu voi insista pe producţia de bunuri şi servicii (în mare parte 
„nimic“), ceea ce nu înseamnă că aceste probleme sunt lipsite 
de importanţă. Examinând producerea nimicului, ne confrun- 
tam cu o situație complet diferită de cea a consumului „nimi- 
cului“. Desi locuitorii zonelor mai putin dezvoltate ale lumii sunt 
în bună parte în afara lumii consumului, nepermitandu-si să 
cumpere decât foarte puţine forme de „nimic“ (sau nici una) şi 
neavând acces la marea majoritate a acestor forme, tot ei sunt 
cei care produc o gamă vastă de bunuri si servicii ale culturii 
consumului, cu un rol crucial în țările cele mai dezvoltate. De 
vreme ce „nimicul“ poate fi produs în acelaşi mod, dar mult mai 
ieftin, în zone mai puţin dezvoltate ale lumii, este tot mai puţin 
probabil ca nenumăratele forme de „nimic“ să fie produse în țările 
dezvoltate, cu mână de lucru scumpă. 

De exemplu, foarte multi indonezieni sunt angrenati în 
producerea pantofilor Nike.22 Salariile pe care le primesc 
reprezintă o părticică din cele pe care le primesc omologii lor 
din Statele Unite şi nu le ajung ca să întreţină o familie. În 
plus, zilele de lucru, șase sau șapte pe săptămână, sunt mai 
lungi (putând să ajungă la 15 ore); fabrica este o incintă neven- 
tilată, neclimatizată şi zgomotoasă; la linia de lipit muncitorii 

sunt în pericol să inhaleze substanţe toxice; se întâmplă ca 
unii muncitori să sufere accidente de muncă la presă, pier- 
zându-şi câte un deget; s-au înregistrat, de asemenea, cazuri 
de abuzuri şi de favoruri sexuale. 

Problemele muncitorilor din Lumea a Treia angajaţi în ase- 
menea fabrici (şi în multe alte cadre) sunt cunoscute. Analiza 
de fata scoate în evidenţă alt aspect al sărăciei înconjurate de 
o bogăţie fără precedent. De-a lungul zilei de lucru, muncitorii 
care produc „nimic“ (pantofi Nike, de exemplu) pot ajunge să 
stea printre mormane de „nimic“, situaţie care se aseamănă foarte 
mult cu aceea a consumatorilor din ţările dezvoltate. Dar, spre 
deosebire de aceştia din urmă, muncitorii nu îşi permit (şi pro- 
babil nu își vor permite niciodată) să consume non-lucrurile (pan- 
tofii Nike au aproximativ același pret si în Statele Unite, si în 
Indonezia, deşi venitul unui indonezian este doar o câtime din 
cel al unui american) care sunt ambalate si expediate rapid spre 
țările dezvoltate unde există multi oameni care si le permit. 

Nu doar problemele economice ale locuitorilor din țările sub- 
dezvoltate sunt bine documentate, ci şi felul în care globalizarea 
a accentuat aceste probleme.2 În opinia generală, în loc să 
aducă beneficii extraordinare, globalizarea a înrăutățit situaţia 
economică (şi nu numai) a ţărilor subdezvoltate.24 

Această discuţie ne conduce spre altă problemă — dubla sufe- 
rință pe care o îndură cei care au asemenea slujbe în aceste tari. 
Ei sunt siliți să producă o mare parte din diversele forme de 
„nimic“ ale ţărilor dezvoltate și, totodată, nu-şi pot permite decât 
foarte puţine (sau nici unul) dintre bunurile în mijlocul cărora 
îşi petrec zilele (atât de lungi) de lucru. Este evident că ei pro- 
duc, cu un cost foarte mic, ceea ce îi va încânta pe oamenii mult 
mai bogaţi din țările dezvoltate. Acest lucru trebuie să fie, cel 
putin pentru o parte dintre muncitori, frustrant, umilitor, şi să 
genereze ostilitate şi agresivitate. Desigur, sărăcia absolută şi 
greutăţile cu care se confruntă sunt probleme mult mai serioase, 
dar sărăcia în mijlocul unei asemenea abundente a „nimicului“ 
nu poate decât să acutizeze percepţia situaţiei. 

Lucrarea de fata este interesată de consum, dar există nume- 
roase aspecte legate de producţie care merită examinate. Am 

discutat aici despre problemele muncitorilor din ţările subdez- 
voltate, dar şi în ţările dezvoltate muncitorii se confruntă cu pro- 
bleme asemănătoare. Desi majoritatea îşi permit, probabil, să 
poarte sepci Nike, formele mai costisitoare de „nimic“ (gentile 
Gucci, de exemplu) sunt intangibile pentru cei mai mulţi dintre ei. 

Problemele muncitorilor din ţările dezvoltate sunt accen- 
tuate de faptul că aceştia, spre deosebire de forța de muncă din 
țările subdezvoltate, își duc viata în centrul unui consum acce- 
lerat şi printre numeroși oameni care isi permit o gamă practic 
infinită de bunuri şi servicii. Prin urmare, ei devin si mai consti- 
enti de inadvertenta dintre ceea ce isi permit şi ceea ce este dis- 
ponibil în cultura consumului şi reprezintă o componentă a acestei 
culturi. În ţările dezvoltate, muncitorii cu salarii mici întâlnesc 
pretutindeni produse şi reclame, precum şi oameni care cum- 
para frenetic bunurile şi serviciile cărora li se face publicitate. 


Productia de masă și grobalizarea 


În cadrul discuţiei despre producţie trebuie să răspundem la 
o întrebare foarte dificilă: este posibil să stabilim ce anume are 
preeminenta — „nimicul“, ori globalizarea acestuia, sau, mai 
precis, grobalizarea acestuia? Trăsăturile definitorii ale „nimi- 
cului“ — crearea şi controlul centralizat, lipsa de conţinut distinc- 
tiv — ne determină să asociem „nimicul“ cu era modernă a 
producţiei de masă. În fond, sistemul producţiei de masă este 
caracterizat de planificare și control centralizat şi creează nume- 
roase produse lipsite de conţinut distinctiv. Deşi au existat exemple 
izolate de „nimic“ înainte de Revoluţia Industrială, este dificil 
să identificăm suficiente exemple care să corespundă definiției 
nimicului pe care am propus-o. 

Prin urmare, ca regulă generală, „nimicul“ presupune exis- 
tenta anterioară a producţiei de masă. Cu toate acestea, ceea 
ce rezultă din sistemele de producţie în masă nu trebuie nea- 
părat distribuit şi vândut la nivel global. Articolele produse în 
masă pot să se vândă la început doar la nivel local, pentru ca mai 
apoi unele dintre ele să se extindă la nivel naţional. De fapt, 

unele bunuri produse în masă (berea sau laptele) pot să rămână 
cantonate pe o piaţă locală, desi altele pot să cucerească piața 
naţională (Budweiser, de exemplu). Există câteva mărci de bere 
(Beck's, Corona, Foster) care au ajuns mărci de nivel mondial, 
dar numai după ce s-au impus în ţara de origine. (Vom discuta 
mai pe larg acest aspect în Capitolul 5.) Există însă si bunuri 
produse în masă care încep prin a fi vândute la nivel global şi 
se impun cu succes pe piaţa mondială. 

Cu toate acestea, cei care produc „nimic“ se află sub presiunea 
de a-l distribui la nivel grobal. Nu toate formele de „nimic“ pot fi 
marketate la nivel global, dar cele care au un asemenea poten- 
tial sunt, de cele mai multe ori, împinse în direcţia respectivă. 
Prin urmare, între producţia de masă şi grobalizare există în 
prezent o relaţie strânsă; ambele joacă un rol crucial în crearea 
„nimicului“, reprezentând nişte condiţii preliminare ale acestuia.?° 

Drumurile (si întoarcerile din drum) pe care le parcurge un 
produs în călătoria sa de la local la grobal sunt numeroase şi 
diferite. Domeniul artei populare, care a ajuns să fie produsă în 
serie şi comercializată pretutindeni, reprezintă unul dintre cele 
mai interesante exemple. Să ne gândim, de pildă, la figurinele 
kokopelli din sud-vestul Statelor Unite sau la papusile rusești 
matrioska, exemple de „ceva“ la nivel istoric. În momentul când 
au apărut în culturile lor, erau obiecte artizanale care pot fi situ- 
ate spre polul „ceva“ al continuumului. 

De exemplu, kokopelli, care înfăţişează un om adus de spate 
suflând în fluier, poate data cel puţin din 800 e.n., apărând în 
arta rupestră din munţii şi deşerturile sud-vestului Statelor 
Unite.26 Aceste manifestări de artă rupestră reprezintă „ceva“, 
dar în ultimii ani turiștii au început să-şi dorească figurine 
kokopelli, iar acestea au început să fie produse în număr mare 
şi în nenumărate forme (bibelouri, veioze, brelocuri, biscuiţi, 
globuri de Crăciun etc.), atenţia acordată execuţiei artizanale 
scăzând; în momentul de faţă, majoritatea obiectelor sunt pro- 
duse în masă, în fabrici. Cu alte cuvinte, kokopelli s-au deplasat 
dinspre polul „ceva“ al axei ceva—nimic spre polul „nimicului“. 
În ultima vreme, kokopelli s-au desprins de locul lor de origine, 

începând să fie comercializati în toată lumea. Pentru a fi distri- 
buiti la nivel global la un pret accesibil?’, o mare parte din tra- 
săturile lor distinctive şi din mestesugul cerut de producerea lor 
a fost eliminată. Mai mult, pentru a nu contraria clienţii poten- 
tiali, elementele considerate ofensatoare au fost îndepărtate. În 
cazul de fata, s-a renunţat la organele sexuale vizibile ale cân- 
taretului din fluier. Producţia de masă si grobalizarea au împins 
treptat kokopelli spre polul „nimicului“. 

Deşi prezente de mai puţină vreme în cultura rusă decât 
kokopelli în cea amerindiană, si papusile matrioska (între 5 si 
30 de figurine de lemn de dimensiune crescătoare, băgate una 
într-alta) au suferit o transformare asemănătoare. Facute ini- 
tial din lemn uscat de mesteacăn sau de tei, cioplite si pictate 
de mână de artizani pricepuţi, papusile matrioska erau (şi sunt 
încă) minuţios împodobite. După căderea comunismului şi destră- 
marea Uniunii Sovietice, Rusia a devenit o destinaţie turistică, 
iar matrioska — un suvenir. Pentru a satisface cererea tot mai 
mare a turiştilor străini şi pentru a putea fi distribuite şi în 
afara granițelor, acum papusile sunt fabricate si pictate auto- 
matizat, folosindu-se un lemn de proastă calitate şi fără o mare 
grijă pentru detalii. În multe cazuri, pentru a se vinde mai bine, 
matrioska a fost coborâtă la cel mai jos nivel de kitsch. De exem- 
plu, scenele tradiționale care înfățișau boieri şi negustori ruşi, 
pictate cu mare grijă pentru detaliu, au fost înlocuite de carica- 
turi ale unor personalități arhicunoscute — Bill Clinton, Mihail 
Gorbaciov sau chiar Osama bin Laden.2 Păpușile matrioska 
produse şi distribuite în masă seamănă foarte puţin cu arta 
populară din care provin. Producţia de masă si grobalizarea papu- 
şilor matrioşka au transformat un fenomen care era „ceva“ în 
„nimic“. Multe alte produse au suferit aceeași schimbare, şi mult 
mai multe vor trece prin acest proces în viitor. 

Deşi am folosit exemple de non-lucruri (care au fost iniţial 
lucruri), afirmaţiile de mai sus se aplică la fel de bine şi în cazul 
locurilor, persoanelor şi serviciilor. Si ele au ajuns să fie produse 
în masă şi grobalizate. Fenomenul este foarte evident în cazul 
francizelor, ale căror decoruri sunt aceleaşi peste tot (şi sunt 

alcătuite din componente produse în masă), ale căror angajaţi 
acționează pe baza acelorași scenarii stricte, oferind aceleași 
„servicii“ într-o manieră similară. Toate aceste francize au fost 
concepute la nivel central, sunt controlate la nivel central şi 
sunt lipsite de conţinut distinctiv. Ele au luat locul magazinelor 
şi localurilor autohtone, ai căror angajaţi erau persoane care 


ofereau servicii individualizate. 


Distrugerea creatoare 


„Distrugerea creatoare“°, cum o numeşte Joseph Schumpeter, 
este una dintre cele mai influente teorii economice, nu doar în 
lumea academică, ci şi în afara ei. Prin acest termen, Schumpeter 
si alti autori transmit ideea potrivit căreia progresul economic 
conduce inevitabil la distrugerea formelor economice mai vechi 
şi depășite. În loc să deplângem dispariţia acestora, ar trebui mai 
degrabă să ne bucurăm că prin aceasta ele fac loc unor forme 
mai noi şi mai avansate. Formele mai noi, cel mai probabil, pro- 
voacă distrugerea formelor mai vechi. Fenomenul este consi- 
derat de adepţii acestei teorii benefic pentru economie, aceasta 
evoluând constant prin apariţia noilor forme, mai eficiente, care 
iau locul formelor mai vechi. 

Teoria distrugerii creatoare se aplica initial la producție. 
Înlocuirea fabricilor vechi, caracterizate de tehnologii mecanice 
simple, cu fabrici dotate cu tehnologii automatizate, mai avan- 
sate, este un exemplu de distrugere creatoare în domeniul pro- 
ductiei. În zilele noastre, mutarea în India a unor servicii oferite 
initial de call-center-urile americane, mai scumpe, este un alt 
exemplu de distrugere creatoare: nişte locuri de munca bine 
plătite din Statele Unite sunt desfiinţate, iar într-o zonă mai 
putin dezvoltată a lumii sunt create noi locuri de munca, mai 
prost plătite.3! 

Teoria nu a fost elaborată pentru consum și „nimic“ sau pentru 
globalizare? şi consumul „nimicului“ şi nici nu a fost aplicată 
la acestea, însă nimic nu ne împiedică să o folosim astfel. De 
fapt, poate fi foarte bine aplicată la aceste fenomene. Se poate 

susține că datorită distrugerii creatoare decorurile consumului 
care se află spre polul „ceva“ sunt înlocuite de diversele forme 
de „nimic“ pe care le-am examinat până în momentul de fata. 
Fenomenul poate fi considerat creator, deoarece formele de „nimic“ 
sunt asociate cu tehnologii mai noi şi mai avansate, cu operaţiuni 
mai eficiente, preţuri mai mici datorate economiei făcute prin 
sporirea volumului de produse şi aşa mai departe. 

Teoria distrugerii creatoare are multe merite, chiar şi atunci 
când se aplică la consum, însă faptul că multe elemente distruc- 
tive, care implică prea puţină creaţie ulterioară, sunt trecute 
sub tăcere este greu de ignorat. Afirmația se aplică până și în 
cazul producţiei, dacă ne gândim la dispariţia fabricilor vechi (de 
exemplu, închiderea a numeroase fabrici de automobile din Sta- 
tele Unite) sau la dispariţia locurilor de muncă (pierderea locu- 
rilor de muncă în call-center-urile americane prin mutarea acestor 
servicii în tari mai putin dezvoltate). Cu atât mai mult se verifică 
afirmaţia în spaţiul consumului. Numeroase forme de „ceva“ 
au cunoscut un declin ireversibil şi au dispărut sau sunt pe cale 
de dispariţie. Desigur, locurile minunate se află în această situ- 
atie. Un exemplu îl reprezintă bufetul popular (greasy spoon)**, 
unde lucrau un bucătar de minuturi si poate o casieră și/sau 
o chelnerita. Aceste bufete nu se remarcau prin calitatea mân- 
cării (numele provine de la faptul că adesea mâncarea era grasă)*, 
însă era mâncare pregătită la comandă, iar bucătarii ajungeau 
să-şi cunoască clienţii și gusturile acestora. Cu timpul, între clienţi 
şi personal sau chiar în rândul clienţilor se stabileau relaţii ami- 
cale, dacă nu chiar mai puternice. Bufetele populare mai supra- 
viețuiesc pe ici, pe colo, dar majoritatea au fost deja înlocuite de 
fast-fooduri. Probabil vor exista și pe viitor, în locuri unde populaţia 
nu este destul de numeroasă pentru a asigura funcţionarea ren- 
tabilă a unui fast-food (orășele si zone rurale). 

O soartă asemănătoare a avut-o şi mica băcănie, care a fost 
pusă la zid sau chiar eliminată de supermarket (situat spre 
polul „nimicului“). Fiind de obicei vorba despre o afacere de fami- 
lie, băcanii își cunoșteau mare parte din clienţi. În consecință, 


* Greasy spoon (engl.) — lingură unsuroasa (n. tr.). 

puteau să se aprovizioneze flexibil şi să livreze comenzi indi- 
vidualizate sau să vândă pe credit. În vremuri grele, pentru 
anumite familii scadenta putea fi amânată cu săptămânile sau 
chiar cu lunile. 

Mai este apoi cazul magazinului Wal-Mart (discutat şi mai 
sus). Când se deschide într-un oraș (de obicei la periferia acestuia), 
Wal-Mart distruge majoritatea magazinelor mici din oraş, dacă 
nu chiar pe toate. Mai mult, uneori Wal-Mart consideră că o anu- 
mită locaţie nu este îndeajuns de profitabilă şi se închide, astfel 
încât un oraş rămâne și fără micile magazine, şi fără Wal-Mart. 
În acest caz, nu este exclus ca orașul însuși să fie distrus. 

Se poate afirma că soarta acestor forme mai vechi era inevi- 
tabilă, din punctul de vedere al „distrugerii creatoare“. Cu alte 
cuvinte, bufetul popular, băcănia de cartier şi magazinul dintr-un 
orăşel, printre multe altele, au dispărut aproape cu desăvârşire, 
dar în locul lor au apărut succesori mai „avansați“, cum ar fi 
fast-foodul, supermarketul sau Wal-Mart. Deși este incontes- 
tabil că distrugerea în masă a vechilor forme s-a produs si că 
formele noi care le-au luat locul presupun o creativitate consi- 
derabilă, nu putem să nu avem dubii legate de viziunea pozitivă 
pe care o are Schumpeter asupra procesului. Poate că, odată 
cu dispariţia acestor forme mai vechi, s-au pierdut unele lucruri 
şi chiar o anumită doză de creativitate. S-ar putea ca distru- 
gerea să nu fi fost mereu creatoare. 


Bogăția și nimicul 


Consumul si producţia sunt noţiuni economice, dar în aceasta 
discuţie există un subiect economic mai vast, și anume relația 
dintre bogăţie (şi absenţa acesteia, sărăcia) şi „nimic“ (şi „ceva“), 
mai ales în aria consumului. 

În primul rând, este evident că, în general, între venit şi con- 
sumul de „nimic“ există o relaţie de inversă proportionalitate. 
Persoanele cu venit mare şi cu mai multe surse de venit, care 
sunt relativ bogate, isi mai pot permite diverse forme de 
„ceva“, în timp ce persoanele cu venit scăzut, care sunt sărace 

în comparaţie cu cele dintâi, trebuie să se limiteze, în general, 
la consumul de „nimic“.35 Numai persoanele bogate isi pot per- 
mite un vin bun sau un preparat al gastronomiei frantuzesti. 
Cei care au puţini bani se mulțumesc cu Coca-Cola, Lunchables, 
mâncăruri semipreparate si cartofi prajiti de la McDonald's. 

În al doilea rând, există un prag economic al acestui feno- 
men, iar cei care se situează sub un anumit nivel de venit nu-şi 
pot permite nici măcar ceea ce descriem aici drept „nimic“. Cei 
care se situează în apropierea sau dedesubtul pragului de sără- 
cie în Statele Unite nu-şi pot permite decât rareori un bax de 
Coca-Cola sau un prânz la McDonald's. În regiunile nedezvol- 
tate ale lumii, o mare parte a populaţiei nu are acces la aceste 
forme ale „nimicului“ si nu si le poate permite. Sărăcia extrema 
îi cantonează pe oameni în formele de „ceva“ — mâncare şi bău- 
turi pregătite în casă. Însă în această situație nu putem susţine 
meritele formelor de „ceva“, deoarece adesea ele sunt de foarte 
slabă calitate nutritivă, iar cei siliţi să le consume ar fi fericiți 
să aibă acces la tot ceea ce a fost definit în această carte (şi de un 
număr considerabil de oameni din toată lumea) drept „nimic“. 

În al treilea rând, o societate trebuie să atingă un anumit 
nivel de bogăţie înainte să-şi permită „nimicul“. În statele cu 
adevărat sărace există foarte puţine bancomate, fast-fooduri 
sau magazine Victoria's Secret. Oamenii nu au un venit care să 
le permită accesul la „nimic“; indivizii din aceste societăţi sunt 
condamnaţi, paradoxal — măcar pentru încă o vreme —, la „ceva“. 
Fac troc, gătesc în casă, îşi croiesc haine. Ar da bucuroşi aceste 
forme de „ceva“ pe „nimicul“ descris mai sus, dar nu au această 
posibilitate. Este evident că, în clipa în care nivelul de bogăţie 
dintr-o ţară depăşeşte pragul minim, formele de „nimic“ sunt 
întâmpinate cu entuziasm, iar producătorii de „nimic“ sunt nerăb- 
dători să pătrundă pe piața respectivă. 

În al patrulea rând, până şi cei mai bogaţi indivizi sunt adesea 
consumatori de „nimic“.36 După cum am arătat în paginile ante- 
rioare, „nimicul“ nu se limitează la non-locuri, non-lucruri, non-per- 
soane şi non-servicii ieftine. Unele forme ale „nimicului“ — o 
cameră într-un hotel Four Seasons, un mantou Dolce&Gabbana, 

un vânzător dintr-un boutique Gucci sau serviciul oferit de un 
chelner la un restaurant Morton's — sunt foarte scumpe, ceea 
ce nu le împiedică să rămână forme ale „nimicului“ (lipsite de 
conținut), în accepţia pe care o are termenul în această lucrare. 
Consumul acestor forme costisitoare ale „nimicului“ nu se poate 
produce decât la nivelurile de sus ale ierarhiei economice (vom 
detalia ulterior acest aspect). 

Cu putin timp în urmă am fost într-o stațiune exclusivista 
din Sardinia — Porto Cervo, de pe Costa Smeralda. Potenţialul 
acestei zone — un port pitoresc, dealuri, climă mediteraneeană — 
a fost descoperit acum câteva zeci de ani, şi astfel a apărut o 
stațiune pentru cei aleşi. Deoarece multi turişti sosesc în Porto 
Cervo cu iahtul, în golf au fost construite cheiuri de beton imense. 
Priveliștea poate fi fermecătoare când de-a lungul cheiurilor 
sunt înşirate ambarcaţiuni de lux — mai ales în august —, dar 
în restul anului masivele construcţii de beton strică peisajul. În 
cea mai mare parte a timpului Porto Cervo arată mai degrabă 
a port comercial decât a staţiune mediteraneeană cochetă. Cu 
alte cuvinte, un port natural unic, superb („ceva“) a fost trans- 
format în „nimic“ (un port ca atâtea altele) ca să poate primi 
turişti bogaţi. 

Dezvoltatorul a impus restricţii foarte precise în privinţa 
caselor care puteau fi construite în stațiune; în consecinţă, stra- 
zile sunt uniforme, iar localitatea are aerul unui Levittown de 
lux, construit într-un cadru natural superb şi însorit. Casele din 
oraş si de pe dealurile care mărginesc golful au foarte puţină 
individualitate. „Nimicul“ care caracterizează casele înconjoară 
„nimicul“ portului. 

Centrul oraşului este un fel de mall în aer liber. Fiind însă 
destinat unor clienţi bogaţi, nu include magazine sau restau- 
rante „ieftine“ — McDonald's sau Wal-Mart. Cu toate acestea, 
mai toate magazinele aparțin unor reţele de lux din Italia (Valen- 
tino) şi internaţionale (Cartier). Există foarte puţine magazine 
locale („ceva“), însă printre ele nu se află nici o băcănie, brutărie, 
patiserie sau tarabă de zarzavaturi. Există un supermarket, 
care însă este mai degrabă un non-loc decât un loc. 

Faptul că în cea mai mare parte a timpului orașul este 
depopulat sporește senzaţia de „nimic“, mai ales în extrasezon 
(or pentru turiştii şi rezidenții temporari din Porto Cervo aproape 
tot anul este extrasezon). Turistii şi proprietarii ajung în Porto 
Cervo în august, rareori în restul anului. În Porto Cervo nu locu- 
ieşte mai nimeni din Sardinia — e o localitate prea scumpă. Cei 
care lucrează în Porto Cervo vin din satele vecine, unde cos- 
tul vieţii este mult mai mic. În consecinţă, în cea mai mare parte 
a anului Porto Cervo este o supremă formă de „nimic“ — un 
oras-fantoma cu clădiri identice si magazine de firmă care sunt 
goale la propriu şi la figurat. În extrasezon, Porto Cervo arată 
ca o butaforie de lux.* Locuitorii Sardiniei sunt „condamnaţi“ 
să trăiască în sate (locuri), să mănânce produse locale (lucruri), 
să fie serviţi de oameni pe care îi cunosc (persoane) şi să benefi- 
cieze de servicii personalizate. Cu toate acestea — și în asta 
constă perversitatea „nimicului“ —, majoritatea localnicilor ar 
renunța cât ai clipi la toate formele de „ceva“ dacă ar avea posi- 
bilitatea să obţină diversele forme ale „nimicului“, inclusiv o 
casă în Porto Cervo. 

În al cincilea rand, si bogatii recurg la multe dintre formele 
ieftine ale „nimicului“ destinate majorităţii indivizilor, chiar si 
celor mai săraci. Un card bancar nu ţine cont de diferenţele de 
venit, mai ales la extremitatea de sus a spectrului. Acelaşi lucru 
se întâmplă si cu bancomatele. Bogatii, mai ales adolescenţii, 
sunt cel puţin la fel de atraşi de fast-fooduri ca indivizii din alte 
grupuri de venit. 

În concluzie, relaţia dintre bogăţie şi consumul de „nimic“ nu este 
univocă. În mod paradoxal, bogatii consumă surprinzător de multe 
forme de „nimic“, iar cei foarte săraci sunt adesea atât de strâmto- 
rati, încât nu-şi pot permite să consume decât forme de „ceva“. 


Nimicul global și scump 

Dacă nu ar fi anumite exemple oferite în această carte, cititorul 
ar putea rămâne cu impresia greşită că numai bunurile și 
serviciile cu costuri scăzute sunt marketate global. Una dintre 

cele mai importante tendinţe recente din acest domeniu este 
difuzarea globală a produselor de lux care poartă semnătura 
unui designer. Vârful de lance al fenomenului este, desigur, 
extinderea unor mărci şi lanţuri internaţionale cum ar fi Gucci, 
Valentino si Dolce&Gabbana. Lanturile din această categorie 
vând produse scumpe în întreaga lume. Succesul lor, cel puţin 
în logica lucrării de fata, se datorează felului în care au reuşit 
să aplice principiile „nimicului“ la nivelul produselor de lux. 

Exemplul cel mai elocvent este geanta Gucci, care se comer- 
cializează în magazinele Gucci (şi nu numai) din întreaga lume. 
Acest articol a fost conceput la nivel central, producţia sa este 
controlată de la nivel central, și nici o geantă Gucci nu se deose- 
beşte de celelalte de acelaşi tip (model). În afară de preţ şi, poate, 
de calitatea materialelor si a manoperei implicate, natura esenti- 
ala a gentii Gucci nu este foarte diferită de cea a unui pulover 
Benetton sau a unui Big Mac. Geanta Gucci este un exemplu 
de „nimic“ la fel de bun ca Big Mac-ul, ceea ce demonstrează că 
„nimicul“ poate fi scump. Numărul mare de imitații ale gentii 
Gucci si asemănarea foarte mare dintre original şi imitație ne 
arată limpede că este vorba despre o formă a „nimicului“. 

Se poate afirma că piața produselor de lux este una dintre fron- 
tierele asediate şi cucerite de „nimic“. După cum demonstrează 
problemele cu care se confruntă McDonald's, piaţa „nimicului“ 
accesibil — în cazul de fata, industria fast-food — este saturată, 
iar obţinerea de profit a devenit tot mai dificilă. Însă piaţa pro- 
duselor de lux, ocupată de lanţuri și mărci precum Gucci, este des- 
chisă; în consecinţă, numeroşi concurenţi vor pătrunde în ea si 
un număr mare de produse scumpe vor fi transformate în „nimic“. 


În apărarea nimicului 


În acest ultim subcapitol voi contrazice una dintre direcţiile 
principale ale discuţiei de până acum. Am avut o atitudine cri- 
tică fata de „nimic“ (şi fata de diminuarea „ceva“-ului), iar această 
idee va defini şi în continuare conţinutul cărții de fata, mai ales 

capitolul de încheiere. Cu toate acestea, există argumente în 
favoarea „nimicului“ şi a proliferării sale. Formele lipsite în mare 
măsură de conţinut social care sunt create şi controlate de la nivel 
central nu sunt în mod necesar problematice. 

Proliferarea globală a „nimicului“ a generat și o serie de bene- 
ficii incontestabile. A susţine contrariul ar echivala cu convingerea 
că oamenii îşi doresc şi îşi cumpără lucruri lipsite de orice cali- 
tate. Există însă forme foarte diverse de „nimic“, fiecare având 
avantajele sale. Vom încerca să identificăm caracteristicile comune 
tuturor acestor forme sau marii lor majorităţi. 

Va trebui să începem cu percepţia (şi, într-o serie de cazuri, 
realitatea) potrivit căreia nimicul este relativ ieftin.38 Dobândi- 
rea unui card bancar este ieftină sau chiar „gratis“. Mai mult, 
dacă deţinătorul cardului isi plăteşte la timp facturile/ratele 
lunare, el poate obţine şi credit nelimitat.* Fast-foodurile oferă 
feluri de mâncare pentru un dolar şi există si meniuri pentru cei 
care vor mai mult decât un sandvici. Casele-tip şi chiar McVilele 
(McMansions) din zonele rezidenţiale suburbane oferă multe 
camere, o suprafață mare şi numeroase facilităţi la un preţ rela- 
tiv redus. O săptămână all inclusive pe un vas de croazieră la 
un preţ avantajos pare un chilipir. Lista poate continua la nesfâr- 
şit, dar ideea de bază este că diversele forme de „nimic“ par 
ieftine, mai ales prin comparatia cu alternativele posibile. 

Un alt avantaj al nimicului este accesibilitatea, care poate 
îmbrăca mai multe forme.“ Lunchables este un prânz complet 
ambalat într-o tavita care poate fi ţinută la frigider fără să se 
strice până în clipa când va fi consumat. Disney World oferă tot 
ce-şi poate dori cineva de la o vacanţă — atracţii, distracție, shop- 
ping, hoteluri — într-un singur loc. La fel şi vasele de croazi- 
eră şi cazinourile-hotel din Las Vegas. Este mult mai comod 
să ai un card de credit decât să porţi după tine bani lichizi. Afir- 
matia se aplică şi monedei unice europene, care permite efectu- 
area mai uşoară nu doar a unor călătorii, ci și a tranzacţiilor 
economice dintre state. 

Toate exemplele de „nimic“ discutate în lucrarea de fata sunt 
caracterizate de eficiența cu care pot fi produse şi consumate. 

Producţia de masă şi automatizarea sunt strâns legate de toate 
formele de „nimic“. Producerea eficientă a nimicului (non-lucruri) 
şi manevrarea eficientă a consumatorilor (în non-locuri, de către 
non-persoane care oferă non-servicii) sunt specifice nimicului. 
Pentru producători și manageri această eficienţă este o momeală 
care promite profituri consistente si sisteme care asigură mane- 
vrarea uşoară a produselor, oamenilor, locurilor. Eficienţa le 
permite consumatorilor să obţină diverse forme de „nimic“ si 
să le folosească. 

Lucrul cel mai important, probabil: „nimicul“ este un corn 
al abundenței care oferă totul si orice unui număr tot mai mare 
de oameni. Se poate afirma că „nimicul“ a contribuit consi- 
derabil la abundența monumentală care caracterizează astăzi 
țările dezvoltate, mai ales Statele Unite. Mai mult însă, ni se 
promite că acesta este doar începutul, iar gama lucrurilor aflate 
la dispoziţia consumatorilor şi uşurinţa cu care vor fi obţinute 
vor crește exponential. 

Am mai putea enumera destule avantaje ale „nimicului“, alcă- 
tuind o listă interminabilă, dar este deja limpede că proliferarea 
nimicului are raţiuni intemeiate.*" 

Într-un articol intitulat „Pitorescul are sarmul lui, dar subur- 
bia e tot ce-mi doresc“, un jurnalist aducea alte argumente în 
favoarea ,nimicului*.*? David Lindley a crescut în Anglia, în ulti- 
mii douăzeci de ani a trăit mai mult în Statele Unite şi a dobândit 
cetăţenie americană. De curând a petrecut un an si jumătate 
în Marea Britanie, documentându-se pentru o carte, şi a plecat 
la drum „având adânc întipărite în minte imagini ale ţării natale: 
căsuțe acoperite cu stuf, drumeaguri de tara, țărani dintr-o bucată 
sporovăind voiosi în cârciumi“.® La început, imaginile idealizate 
despre „ceva“ au părut să se adeverească: „Locuiam în inima 
Angliei. Dealuri pe care pasteau turmele, cătune ferite presa- 
rate de-a lungul unor drumuri serpuitoare, ziduri de piatră, cântec 
de cocosi în zorii zilei, iepuri si fazani străbătând câmpurile. Si 
căprioare sfioase, cu picioruse delicate.“ Însă în scurt timp lui 
Lindley a început să-i surâdă oraşul Milton Keynes, o localitate 
construită după un plan centralizat, în care toate casele seamănă 
foarte mult între ele, dacă nu sunt chiar identice. Milton Keynes 

se situează spre polul nimicului (este un non-loc) şi este perceput 
ca atare de majoritatea englezilor, care fac glume pe seama 
orașului și îl consideră „definiţia modernităţii lipsite de suflet 
şi a ariditdtii urbane“ (s.m.).%5 Cu toate acestea, lui Lindley i-a 
plăcut deoarece 


de-o parte şi de alta a drumului se întind răzoare de iarbă tunsă cu grijă, 
unde au fost saditi pomi, care ascund vederii casele și curţile. La intersecţii 
există zone comerciale, unde sunt magazine imense care iti oferă toate 
electrocasnicele sau pantofii de care ai nevoie. Locurile de parcare prisosesc. 
Zonele industriale, moderne şi curate, se află mai încolo [...]. Pe tărâmul 
satelor străvechi și al zidurilor potopite de iederă, eu visam la malluri şi 
la zone rezidenţiale suburbane, la zone comerciale si parcări subterane.*® 


Cu alte cuvinte, Lindley îşi dorea „nimicul“ (mai ales formele 
de „nimic“ caracteristice Statelor Unite şi promovate de acestea), 
dar era şi dezamăgit de formele specifice de „ceva“ din Anglia: 
„Locuiam aproape de Oxford, aşa că mi-am zis că-mi va fi uşor 
să dau o fugă până acolo să caut cărți sau să cumpăr mâncăruri 
specifice din piaţa oraşului, să mă duc la muzee sau să mă plimb 
ca un simplu turist. [...] Dar ori de câte ori am încercat să mă 
duc acolo cu maşina m-am învârtit prin oraş o jumătate de oră 
fără să găsesc loc de parcare, apoi m-am dat bătut și m-am întors 
acasă.“7 În consecință, jurnalistul și-a dat seama că, deși sarmul 
traditional al Angliei se potrivea unei vacanțe, el, unul, isi dorea 
să trăiască în lumea modernă. În opinia lui Lindley, Anglia, 
sau cel puţin zona Oxfordului, era încremenită sub „povara 
tradiţiei istorice“, iar el prefera efemerul si mobilitatea din Sta- 
tele Unite si din mallurile americane. În concluzie, spune Lindley, 
„prefer să locuiesc într-un oraș american decât într-un sătuc 
din inima Angliei“.48 

Această pledoarie pentru „nimic“ poate fi dezvoltată în mai 
multe direcţii. Sunt multe argumente în favoarea proliferării 
fast-foodurilor, cardurilor de credit, medicamentelor, truselor de 
diagnostic la domiciliu etc. Deşi lucrarea de faţă oferă o perspec- 
tivă critică, nu trebuie să credem că nu există probleme legate de 
„ceva“ sau că în lumea de azi nu există oameni care să renunțe, 
din motive întemeiate, la „ceva“ în favoarea „nimicului“. 

5. Globalizarea nimicului 


În pofida aparentelor si a atenţiei pe care i-am acordat-o pe par- 
cursul acestei cărţi (şi mai ales în ultimele trei capitole), tema 
noastră principală nu este „nimicul“ (sau „ceva“-ul) în sine, ci glo- 
balizarea acestuia. Pentru a putea analiza globalizarea nimicului, 
am introdus conceptul de grobalizare, ca pandant al glocalizării. 
Aceste două concepte sunt considerate procese centrale care au 
loc în cadrul globalizării. Reamintim că globalizarea este un 
proces social amplu care cuprinde atât glocalizarea, cât si groba- 
lizarea. Glocalizarea presupune integrarea globalului în local, 
cu rezultate unice în fiecare din locurile unde se produce. Groba- 
lizarea se referă la ambițiile imperialiste ale corporațiilor, statelor 
şi ale altor entităţi şi la felul în care acestea isi impun modalita- 
tile de acţiune şi produsele în detrimentul elementului local. 
Glocalizarea este asociată cu ideea de eterogenitate, în timp ce 
grobalizarea produce un oarecare grad de omogenitate (de exem- 
plu, folosirea nu numai a cardurilor, ci şi a unui număr restrâns 
de mărci de carduri — mai ales Visa şi MasterCard) pe tot globul. 

Vom arăta în capitolul de faţă că grobalizarea are legătură 
cu proliferarea „nimicului“, în timp ce glocalizarea este strâns 
legată de „ceva“, opunându-se prin urmare, măcar parţial (laolaltă 
cu rămăşiţele localului), răspândirii „nimicului“. Datorită fap- 
tului că aceste două procese coexistă sub denumirea de globa- 
lizare şi că, într-o anumită măsură, au consecințe contradictorii 
asupra răspândirii „nimicului“, globalizarea nu are un efect 
unidirectional asupra proliferării „nimicului“. În anumite aspecte 
(care ţin de grobalizare), globalizarea provoacă răspândirea 

„nimicului“, dar în altele (care tin de glocalizare), ea favorizează 
diseminarea „ceva“-ului. Tocmai de aceea lumea nu a devenit 
omogenă şi mai există destulă eterogenitate pe glob. Deşi 
asistăm la o incontestabilă proliferare a nimicului în lume, 
„ceva“-ul există în continuare peste tot si va rămâne prezent 
nu doar datorită coexistentei şi conflictului dintre grobalizarea 
„nimicului“ si glocalizarea „ceva“-ului, ci si din alte raţiuni, cea 
mai importantă dintre acestea fiind faptul că grobalizarea, şi 
mai ales grobalizarea „nimicului“, provoacă adesea reacţii care 
recurg, inevitabil, la caracterul unic al elementului local. Deşi 
acesta este un fapt important, nu trebuie să uităm că în acest 
caz „localul“ este în mod necesar „contaminat“ de grobal, deoa- 
rece existenţa celui dintâi este provocată de cel din urmă. Cu 
alte cuvinte, nu este vorba despre elementul local intact, ci despre 
un fenomen glocal. Capitolul de fata va aprofunda, printre altele, 
această problemă. 

Figura 5.1 descrie cele patru posibilităţi care rezultă din 
intersectarea procesului grobalizare-glocalizare si a continu- 
umului ceva—nimic (împreună cu exemple de locuri—non-locuri, 
lucruri—non-lucruri, persoane—non-persoane şi servicii—non-ser- 
vicii pentru cele patru cadrane rezultate din intersectare). Am 
obtinut patru tipuri ideale, care in realitate nu sunt delimi- 
tate net, fapt sugerat de liniile punctate din figura. Folosirea 
conceptului de tip ideal (derivat in principal din opera lui Max 
Weber) arată că cele patru cadrane discutate în acest capi- 
tol nu sunt descrieri fidele ale realităţii sociale în raport cu 
globalizarea, ci instrumente metodologice care ne permit să 
reflectăm asupra realităţii sociale. De exemplu, dacă ne gândim 
la grobalizarea „nimicului“, trebuie să fim conştienţi că este 
vorba de un instrument metodologic care ne permite să reflectăm 
asupra globalizării indiferent de zona unde se produce (aproape 
pretutindeni, în prezent). Însă nicăieri (nici măcar în Statele 
Unite, nucleul grobalizării „nimicului“) nu se manifestă doar 
acest proces. Indiferent de locul luat în discuţie, trebuie să 
folosim cele patru tipuri ideale pentru a studia relaţia aces- 
tuia cu globalizarea. 

Glocal 

Loc: atelier meșteșugăresc i Non-loc: magazin de suveniruri 
Lucru: produs de artizanat local : Non-lucru: gadgeturi pentru turiști 
Persoană: meșteșuga i Non-persoana: vânzător de la maga- 
zinul de suveniruri 


Serviciu: demonstraţie Non-serviciu: autoservire 


Loc: muzeu ! Non-loc: parc Disney 
Lucru: vizită i Non-lucru: tichie cu urechi de 
Mickey Mouse 
Persoană: ghid competent  ; Non-persoană: personaj 
| Disney întruchipat de angajaţi 
Serviciu: explicaţii ; Non-serviciu: se stă la coadă 
3 i 4 
Grobal 


Figura 5.1 Relaţia dintre glocal—grobal si ceva—nimic cu exemple de non-locuri, 
non-lucruri, non-persoane și non-servicii 


Evident, cadranul 1 (grobalizarea „nimicului“) şi cadranul 4 
(glocalizarea „ceva“-ului) din Figura 5.1 au o importanţă capi- 
tala, cel putin din perspectiva analizei de fata, deoarece relația 
dintre ele reprezintă un punct de tensiune şi de conflict în lumea 
contemporană, mai ales în spaţiul culturii în general și al cul- 
turii consumului în particular. Există o presiune spre grobali- 
zarea „nimicului“ (cadranul 4), şi acestui proces de dobândire 
a hegemoniei globale nu i se opune adesea decât glocalizarea 
„ceva“-ului (cadranul 1). Voi analiza mai jos acest conflict şi 
implicaţiile sale. 

Celelalte două cadrane (2 şi 3) au o natură reziduală si un 
rol secundar, dar este important să fim conştienţi de existența 
glocalizării „nimicului“ (cadranul 2) şi a grobalizării „ceva“-ului 
(cadranul 3). Din perspectiva analizei de fata, ele nu au în cadrul 
globalizării importanţa pe care o au celelalte două cadrane (şi 

tipuri ideale). Mai mult, tensiunile dintre ele (sau dintre ele 
şi celelalte două tipuri) nu sunt la fel de semnificative ca tensiunile 
dintre grobalizarea „nimicului“ și glocalizarea „ceva“-ului. Totuşi 
discuţia despre glocalizarea „nimicului“ şi grobalizarea „ceva“-ului 
demonstrează încă o dată că grobalizarea nu este exclusiv o sursă 
de „nimic“ (ea poate presupune şi „ceva“-ul), iar glocalizarea nu 
este doar o sursă de „ceva“ (poate presupune si „nimicul“). 


Afinitati elective 


Întorcându-ne la discuţia noastră, relaţia de maximă impor- 
tanta dintre grobalizare (cadranul 4) şi „nimic“ şi între glocali- 
zare (cadranul 1) şi „ceva“ conduce la ideea potrivit căreia există 
o afinitate electivă între cele două elemente ale fiecărei perechi.! 
Conceptul de afinitate electivă (derivat, ca si conceptul tipului 
ideal, din sociologia istorică a lui Max Weber) exprimă faptul 
că între aceste elemente nu există o relaţie cauzală necesară.? 
Cu alte cuvinte, atât în cazul grobalizării şi „nimicului“, cât şi în 
cel al glocalizării și „ceva“-ului, nici unul din elementele cuplului 
nu este „cauza“ existenţei celuilalt, ci, mai degrabă, dezvoltarea 
şi difuzarea unuia merg de obicei mână în mână cu ale celuilalt. 
Altfel spus, grobalizarea şi „nimicul“, la fel ca glocalizarea şi 
„ceva“-ul, se favorizează reciproc.* Prin urmare, nimicul se grobali- 
zează mai ușor decât „ceva“-ul; dezvoltarea grobalizării creează 
un teren favorabil pentru dezvoltarea si răspândirea „nimicului“ 
(iar „nimicul“ se grobalizează mai uşor). În mod analog, „ceva“ 
se glocalizează mult mai uşor ca „nimicul“; dezvoltarea gloca- 
lizării creează un teren favorabil pentru dezvoltarea şi proli- 
ferarea „ceva“-ului (iar acesta se glocalizează mai uşor). 

Cu toate astea, situaţia este mai complexă decât în descri- 
erea din aceste rânduri, deoarece există argumente în favoarea 
afirmației potrivit căreia grobalizarea poate uneori să implice 
„ceva“ (expoziţiile de artă itinerante, exporturile italiene de pro- 
duse cum ar fi jambonul Culatello sau parmezanul autentic, tur- 
neele orchestrelor simfonice sau ale trupelor rock care susțin 

concerte în toată lumea), iar glocalizarea poate să presupună 
uneori „nimicul“ (producerea unui număr mare de suveniruri cu 
specific local identice, destinate turiştilor din toată lumea). Nu 
voi susține însă că există o afinitate electivă între grobalizare 
şi „ceva“ şi între glocalizare şi „nimic“. Existenţa unor exemple 
de grobalizare a „ceva“-ului şi de glocalizare a nimicului demon- 
strează necesitatea de a opera cu concepte de tipul afinitatilor 
elective, și nu cu relaţii cauzale stricte. 


Grobalizarea nimicului 


Grobalizarea este factorul cel mai important în răspândirea glo- 
bală a „nimicului“. După cum am arătat mai sus, grobalizarea 
şi „nimicul“ sunt extrem de compatibile. Pe de-o parte, piața se 
globalizează, ceea ce presupune o cantitate şi o varietate consi- 
derabile de „nimic“, care să satisfacă cererea creată, cel puţin 
partial, prin publicitate si marketing, de forțele care profită de 
pe urma distribuţiei si vânzării „nimicului“ (corporaţii, state etc.). 
Pe de altă parte, se produce foarte mult „nimic“, iar nevoia de 
a avea profit sau succes creează presiunea de a găsi pieţe tot 
mai mari si mai îndepărtate pentru „nimic“. 

În Figura 5.1, exemplul de grobalizare a „nimicului“ pe care 
l-am ales este o excursie la Disney World (la Anaheim, Orlando, 
Tokio, Paris sau Hong Kong, acesta din urmă fiind cel mai recent 
parc, deschis din 2005). Existenţa în locuri atât de diverse de 
pe glob şi numărul mare de produse pe care le comercializează şi 
care sunt asociate cu universul Disney transformă aceste parcuri 
într-un fenomen grobal. Evident, totul este „nimic“, deoarece 
este controlat şi creat de corporatia Disney, iar parcurile si pro- 
dusele sunt lipsite de conţinut distinctiv. Toate parcurile Disney 
funcţionează pe baza acelorași principii, sunt structurate la fel, 
au aceleași „tărâmuri“ si puncte de atracţie şi vând, în linii mari, 
aceleași suveniruri. Folosind conceptele din lucrarea de fata, 
fiecare parc Disney este un non-loc, plin de non-lucruri (tichiile 
cu urechi de Mickey Mouse, de exemplu), de non-persoane (anga- 
jatii, îmbrăcaţi sau nu în costume de personaje Disney) care oferă 

non-servicii (tot ceea ce este oferit respectă niște reguli stricte 
şi nişte scenarii). 

Puternica afinitate electivă dintre grobalizare şi „nimic“ are 
drept cauză principală cererea globală de „nimic“, care este mult 
mai mare decât cererea de „ceva“. Acest fenomen se produce deoa- 
rece în general nimicul este mai ieftin decât „ceva“-ul (dar nu 
întotdeauna, după cum vom vedea mai jos), deci un număr mai 
mare de oameni isi pot permite nimicul. De asemenea, mai multi 
îşi vor dori să aibă „nimicul“, deoarece simplitatea lui relativă 
și lipsa de conţinut distinctiv îl fac mai ușor de apreciat. În plus, 
lipsa de conţinut distinctiv îl face mai inofensiv (în general, 
„nimicul“ nu lezează sensibilitatile altor culturi). Si, datorită 
potenţialului său comercial considerabil, se pot aloca mai mulţi 
bani pentru publicitate şi pentru marketingul „nimicului“, astfel 
creându-se o şi mai mare cerere de „nimic“. 

În schimb, fenomenele care au un conţinut distinctiv ridicat 
pot fi prea legate de un spaţiu anume pentru a fi extrase de acolo 
sau a prinde rădăcini în alte spaţii. De exemplu, parmezanul ori- 
ginal, parmiggiano reggiano, este produs într-o anumită regiune 
a Italiei şi, desi se găseşte în toată lumea, potenţialul său de 
piaţă în regiunile din afara Italiei dominate de alte bucătării 
este limitat. Este cel puţin discutabil dacă o brânză atât de spe- 
cifică s-ar potrivi cu un fel de mâncare tex-mex, cu un curry sau 
un stir-fry chinezesc. În schimb, Coca-Cola (sau orice alta vari- 
antă a acestei băuturi răcoritoare produsă de alte firme) s-a 
dovedit mult mai uşor de transplantat în alte gastronomii (ea 
poate fi — şi este — consumată alături de o mâncare tex-mex, un 
curry sau un stir-fry) şi a fost exportată cu succes în toată lumea; 
cu alte cuvinte, cola, mai ales Coca-Cola, a fost grobalizată. În 
timpul celui de-al Doilea Război Mondial, un soldat spunea că 
luptă „pentru dreptul de a cumpăra Coca-Cola din nou“, iar o 
campanie de publicitate din anii '90 spunea „Dacă nu ştii ce 
este [Coca-Cola] înseamnă că esti extraterestru“. 

Coca-Cola reprezintă un exemplu elocvent pentru discuţia de 
fata, mai ales deoarece a existat o preocupare pentru un proces 
— coca-colonizarea — care poate fi caracterizat drept grobalizare 

a „nimicului“. Coca-Cola este unul dintre cele mai bune exemple 
de „nimic“, iar termenul „colonizare“ implică ideea de grobalizare, 
fiind de altfel si una dintre formele majore ale acesteia. În Franța 
de după cel de-al Doilea Război Mondial, coca-colonizarea a fost 
un subiect de mare interes, deoarece multi francezi considerau 
că introducerea Coca-Cola, ca urmare a prezenței trupelor ameri- 
cane, ameninţa cultura naţională, mai ales cafenelele şi vinul.” 
Acesta este un bun exemplu şi pentru o problemă discutată 
în Capitolul 7. Coca-Cola a fost si este o componentă esenţială 
a culturii consumului din America, iar vinul a fost şi este o com- 
ponentă esenţială a culturii consumului din Franţa. În cazul 
de fata, grobalizarea a presupus ameninţarea unei culturi natio- 
nale a consumului de către alta (sau perceperea unei amenințări 
de acest gen). Iar cultura consumului face parte dintr-o cultură. 
Reacţia francezilor împotriva Coca-Cola poate părea dispropor- 
tionata, dar este explicabilă atunci când sunt implicate domenii 
mai largi ale culturii consumului sau ale culturii în sine. 

În contextul de fata, berea reprezintă un caz interesant, mai 
ales în comparaţie cu cola. După cum am arătat mai devreme, 
perea este un fenomen global, dar nici un brand nu a acaparat 
piaţa globală în măsura în care au făcut-o Coca-Cola sau, la o scară 
mai mică, Pepsi-Cola, care au devenit mărci globale de băuturi 
răcoritoare. Mărcile de bere distribuite global — Beck's, din Ger- 
mania, Heineken, din Olanda (pe care unii o consideră „singura 
bere cu adevărat globală“), Foster's, din Australia”, şi Corona, 
din Mexic, de exemplu — nu provin din Statele Unite si nu deţin 
un rol la fel de important pe piaţa globală a berii cum deţin 
Coca-Cola sau Pepsi-Cola pe piaţa globală a băuturilor răcori- 
toare. Acest fapt are mai multe cauze — berea nu suportă la fel 
de uşor transportul si nici nu-şi păstrează calităţile un timp la 
fel de îndelungat ca băuturile răcoritoare; în cazul băuturilor răco- 
ritoare, se exportă doar concentratul din care se fabrică sucurile 
(sau doar reţeta acestuia), în timp ce berea nu se fabrică pornind 
de la un concentrat etc. Însă un factor central îl reprezintă faptul 
că berea este o băutură mai complexă si mai diversă decât cola 
şi că există diferenţe naţionale şi regionale semnificative în ceea 

ce priveşte gusturile băutorilor de bere. Altfel spus, berea, mai 
ales varietățile de bere, se vor situa mai degrabă spre polul 
„ceva“-ului, în timp ce băuturile răcoritoare se vor situa spre 
polul „nimicului“. Există, desigur, şi sucuri „gourmet“10, dar ele 
sunt mai degrabă locale și exemplifică glocalizarea „ceva“-ului. 
Există şi beri produse în masă, mai ales pe piața americană, dar 
majoritatea nu sunt distribuite internaţional la scară semnifica- 
tivă. Însă aceste mărci de bere ar putea folosi ingredientele ieftine 
din orice parte a globului, devenind, în acest sens, grobale. 

Unele produse specifice unei anumite perioade pot fi modi- 
ficate pentru a li se îndepărta caracterul distinctiv, astfel fiind mai 
uşor de vândut în altă perioadă. De exemplu, Coca-Cola, care a 
apărut într-o epocă mai permisivă fata de droguri, când efectele 
acestora erau mai puţin cunoscute, conţinea cantități mici de 
cocaină, însă vremurile s-au schimbat si a devenit limpede că 
un astfel de ingredient nu are ce căuta într-o băutură răcoritoare. 
În ziua de azi, Coca-Cola cu cocaină nu ar putea fi pusă în vân- 
zare, dar, odată înlăturat acest drog, poate fi vândută oriunde. În 
aceeași situaţie se află şi taco, un fel de mâncare specific culturii 
mexicane. Însă elementele lui specifice tradiţionale (mai ales 
modul de preparare şi ardeii foarte iuți) au fost eliminate (cel 
putin în afara ariei de provenienţă a acestui fel de mâncare, unde 
încă se prepară şi se consumă taco traditional), pentru a-l trans- 
forma într-un produs generic, atemporal, pe care lanţurile de genul 
Taco Bell să-l poată comercializa în toată lumea. 

Datorită cererii mari, producerea şi distribuţia în masă a 
„nimicului“ sunt mult mai avantajoase decât cele ale formelor 
de „ceva“, bogate în conţinut distinctiv. Multe forme de „ceva“ 
sunt produse limitat, uneori fiind chiar unice. Un olar cu expe- 
rienta produce câteva zeci de obiecte de ceramică, iar un artist 
produce un tablou sau două pe săptămână, pe lună sau pe an. 
Aceste produse de artizanat si opere de arta pot să aibă, în timp, 
mai multi proprietari din diverse colţuri ale lumii, însă tranzac- 
tile respective nici nu contează în ansamblul comerţului global. 
Există şi capodopere care valorează milioane de dolari, dar noi 
discutăm aici despre obiecte de mai mică importanţă. În schimb, 

pe glob sunt produse şi vândute mii, milioane sau poate chiar 
miliarde de forme ale „nimicului“. Odată ce modelul unui fenomen 
a fost pus la punct, acesta poate fi repetat la infinit, deoarece 
modelul are foarte puţină substanță. Faptul că sunt permise doar 
puţine variaţii şi abateri in timp sau de la un loc la altul facili- 
tează proliferarea modelului. 

Legile economice ale pieţei cer ca imensa cantitate de „nimic“ 
produsă să fie vândută grobal. De exemplu, economia de scară 
înseamnă că, pe măsură ce volumul de bunuri produse şi vândute 
crește, costurile şi, poate, preţul scad. Prin urmare, din cauza 
concurenței tot mai numeroase și a marjelor de profit tot mai 
mici, producătorii de „nimic“ americani (care, după cum am văzut, 
sunt lideri mondiali în acest domeniu, deși în prezent este evi- 
dent că sunt concurati sau chiar depășiți de producătorii chinezi, 
de exemplu) nu vor mai fi satisfacuti de piața americană, ci vor 
căuta alte pieţe pentru produsele lor de consum. Cu cât piața gro- 
bala este mai mare, cu atât preţul de vânzare este mai mic, ceea 
ce înseamnă că pot fi vândute mai multe produse si pot fi atinse 
zone îndepărtate şi mai puţin dezvoltate ale globului. Alt factor 
economic provine din bursă. Aceasta le impune corporațiilor care 
produc şi comercializează „nimic“ (adică tuturor corporațiilor) 
cifre de afaceri şi profituri tot mai mari de la un an la altul. Acti- 
unile corporațiilor care isi menţin profitul din anul anterior sau, 
Doamne fereşte, înregistrează o scădere a profitului vor fi cel mai 
probabil „sancţionate“ la bursă: preţul lor va scădea, uneori dra- 
matic. După cum prevedea Marx, pentru a-și spori constant pro- 
fitul, corporatiile sunt nevoite să caute mereu pieţe noi, şi una 
dintre modalităţile prin care se poate atinge acest obiectiv este 
extinderea globală. În schimb, este puţin probabil ca formele de 
„ceva“ să fie produse de corporaţii — cu siguranţă nu de corporatiile 
listate la bursele internationale —, deci nu este nevoie ca piața 
acestor produse să crească. Oricum, dat fiind numărul restrâns 
de astfel de obiecte pe care le pot produce mestesugarii, artiştii, 
muzicienii, bucătarii etc., există limitări intrinseci ale extinderii. 

„Nimicul“ e şi foarte uşor de transportat. Este vorba despre 
non-lucrurile care, în general, pot fi ambalate uşor si eficient si 

transportate adesea pe distanţe mari. Lunchables, de exemplu, 
sunt preambalate, compacte şi greu perisabile. În plus, deoarece 
preţul pe unitate este foarte mic, deteriorarea, pierderea sau 
furtul lor nu are consecinţe majore. În schimb, ambalarea unui 
obiect din categoria „ceva“-ului (o vază veche sau un vas făcut 
de un olar, de exemplu) este mai problematică si mai costisi- 
toare, iar pierderea, deteriorarea sau furtul unui asemenea obiect 
reprezintă o catastrofă. Prin urmare, asigurarea unui obiect din 
categoria „ceva“-ului este mult mai costisitoare decât cea a unui 
obiect din categoria „nimicului“, iar această diferenţă este încă 
un motiv pentru care „nimicul“ e mai ieftin decât „ceva“-ul. 


Glocalizarea „ceva'“-ului 


După cum am menţionat deja, între glocalizare şi „ceva“ există 
o afinitate electivă. Din amestecul unic al globalului cu localul, 
adică din glocal, ia naştere „ceva“-ul, iar aceste forme de „ceva“ vor 
avea căutare cel mai probabil pe piaţa glocală, nu pe cea grobală. 

Exemplul de glocalizare a „ceva“-ului din Figura 5.1 (cadra- 
nul 1) este artizanatul local (olăritul sau tesaturile, de exemplu). 
Produsele acestor activităţi meșteșugărești sunt lucruri, care 
cel mai adesea sunt expuse şi comercializate în locuri (cum ar 
fi atelierele). Mestesugarul care le produce şi face demonstrații 
este o persoană, iar clienţilor li se oferă servicii. Produsele glo- 
cale de acest gen isi păstrează calitatea de „ceva“, deşi există nenu- 
mărate exemple de forme glocale de „ceva“ care s-au transformat 
în forme glocale şi uneori chiar grobale de „nimic“. Asa cum am 
văzut în capitolul anterior, pe măsură ce cererea sporeşte, există 
o deplasare dinspre „ceva“-ul glocal spre „nimicul“ glocal şi apoi 
spre nimicul grobal (kokopelli si papusile matrioska), dacă un 
întreprinzător consideră că există o piață globală pentru aseme- 
nea produse. Cu toate astea, unele forme glocale de „ceva“ par 
capabile să reziste acestei transformări — sau au fost, până în 
prezent, ignorate de forţele grobalizării. 

Există mai multe motive pentru care formele glocale pot 
rămâne nealterate. Ceea ce provine din elementul glocal este, 

aproape prin definiţie, mai complex decât ceea ce este grobal; prin 
urmare, va fi produs pe scară mică. Complexitatea glocalului este 
dată de amestecul specific de global şi local, iar între diversele 
arii locale pot exista diferenţe subtile în ceea ce priveşte combi- 
narea globalului cu elementele locale. Combinatiile de o aseme- 
nea complexitate nu pot fi produse cu ușurință în număr mare. 
Multitudinea de combinaţii (de exemplu, micile diferenţe ale 
unui fel de mâncare servit în diverse zone din Provence) dove- 
deşte existenţa unei producţii restrânse. În plus, pentru aseme- 
nea produse specifice nu poate exista decât o cerere restrânsă 
(puţină lume va fi interesată de mâncarea provensală). Produ- 
sele cu caracter glocal sunt destinate, prin definiţie, unei zone 
geografice restrânse — glocalitatea —, ceea ce înseamnă că pro- 
ductia restrânsă poate satisface cu greu cererea (g)locală, ca 
să nu mai vorbim de piaţa globală. La restaurantele celebre 
din Provence se fac rezervări în avans, iar mâncarea provensală 
servită în restaurantele frantuzesti din toată lumea nu prea 
seamănă cu cea servită în Provence. 

Formele glocale de „ceva“ sunt, în general, scumpe, cel puţin 
în comparaţie cu formele similare produse în masă. Preţul ridicat 
limitează cererea chiar si la nivel local şi cu atât mai mult la 
nivel global. Formele glocale de „ceva“ au un conţinut distinctiv 
considerabil, ceea ce înseamnă că sunt greu de înțeles şi de apre- 
ciat de consumatori, mai ales dacă aceştia aparţin altei culturi. 
În plus, caracterul lor complex sporeşte probabilitatea ca ele să 
le displacă persoanelor care aparţin altei culturi sau chiar să 
le şocheze. Spre deosebire de producătorii de „nimic“, cei care 
creează forme glocale de „ceva“ nu sunt siliți de forțele pieţei 
să-şi extindă afacerea şi să-şi sporească profitul pentru a-şi satis- 
face acţionarii şi piaţa activelor mobiliare. 

Mestesugarii nu sunt imuni la dorinţa de a câştiga mai mult, 
dar presiunea de a-și spori venitul este mai mult internă decât 
externă si nu este în nici un caz considerabilă si inexorabila. 
Dorinţa de a câştiga mai mult este temperată de faptul că fabri- 
carea fiecărui obiect durează şi că într-un anumit interval de timp 
se poate produce doar un anumit număr de obiecte. 

Produsele artizanale se pretează, de altfel, la marketingul 
şi publicitatea de masă şi mai greu decât la producţia de masă. 
Există şi excepţii, desigur. De exemplu, „artişti“ precum Thomas 
Kinkade („pictorul luminii“) şi Wyland (specializat în arta de 
inspirație marină) au transformat pictura în „nimic“ prin pro- 
ductia și distribuţia în masă a obiectelor artistice în galerii de pe 
întreg teritoriul Statelor Unite. Dat fiind faptul că au un public 
global, ei au grobalizat formele lor specifice de „nimic“. |! 


Grobalizarea „ceva“-ului 


Desi între grobalizare si „nimic“ există o puternică afinitate elec- 
tivă, aceasta nu înseamnă că „ceva“-ul nu se poate grobaliza. 
Unele tipuri de „ceva“ au fost grobalizate într-un grad consi- 
derabil, fapt evident în spaţiul consumului. Revenind la ideea 
de afinitate electivă, trebuie reținut că între grobalizare şi „ceva“ 
nu există o asemenea relaţie. Procesul grobalizării implică, în 
mod necesar, produse şi servicii care nu sunt legate de un loc 
anume (mai ales de un loc de provenienţă). Dacă ar fi legate de 
asemenea locuri, nu ar mai prezenta interes la nivel global. Această 
legătură cu o zonă specifică este una dintre trăsăturile esenţiale 
ale „ceva“-ului. În general, grobalizarea eficientă si la scară mare 
presupune caracteristici pe care „ceva“-ul nu le posedă; dacă 
este transformat astfel încât să îndeplinească cerințele grobali- 
zării, „ceva“-ul începe să devină „nimic“. În această situaţie, pro- 
cesul se transformă în grobalizarea „nimicului“ (iar între aceste 
două elemente există o afinitate electivă). 

Chiar dacă grobalizarea „nimicului“ domină în spaţiul consu- 
mului, există domenii — arta, medicina, industria farmaceutică!?, 
biotehnologia!, educaţia şi altele — unde grobalizarea „ceva“-ului 
joacă un rol mai important. De exemplu, comunitatea științifică 
mondială beneficiază de difuzarea aproape imediată a descope- 
ririlor ştiinţifice importante mai ales datorită publicaţiilor de 
specialitate apărute recent pe Internet. 

Drept exemplu de grobalizare a „ceva“-ului am folosit în 
Figura 5.1 expoziţiile itinerante (lucruri) cu tablouri semnate 

de Van Gogh, muzeele care găzduiesc temporar aceste expoziţii 
(locuri), ghizii care le arată vizitatorilor punctele de atracţie ale 
expoziţiei (persoane) si informaţia si opiniile pe care le pot oferi 
răspunzând la întrebările puse de vizitatori (servicii). Alt exemplu 
ar putea fi turneul de concerte „Drumul mătăsii“, care a reunit 
muzicieni persani, o orchestră simfonică americană și o inter- 
pretare a Șeherezadei lui Rimski-Korsakov.!* Gastronomia fină, 
obiectele făcute de mână şi hainele personalizate sunt mai ușor de 
găsit acum în întreaga lume și sunt tranzacţionate la nivel planetar. 

Cu toate acestea, grobalizarea „ceva“-ului este mult mai 
nesemnificativă cantitativ decât grobalizarea „nimicului“. De 
ce nu există o relaţie strânsă între grobalizare şi „ceva“? Mulţi 
dintre factorii menţionaţi mai devreme în argumentarea preva- 
lentei altor combinaţii între grobal—local şi ceva—nimic (mai ales 
grobalizarea „nimicului“) ajută şi la explicarea numărului relativ 
redus de fenomene din categoria grobalizării „ceva“-ului. 

În primul rând, nu există o cerere mare pentru formele de 
„ceva“, mai ales în comparaţie cu cererea de „nimic“. Caracterul 
distinctiv şi complexitatea „ceva“-ului (gastronomie, artizanat, 
turnee) se adresează unor gusturi mai sofisticate decât cele cărora 
li se adresează „nimicul“. 

În al doilea rând, complexitatea „ceva“-ului, mai ales dacă este 
compus din mai multe elemente diferite, sporeşte probabilitatea 
de a deranja sau a leza oameni aparținând unor culturi dife- 
rite. De exemplu, publicul rus (sau iranian) de la un concert „Dru- 
mul mătăsii“ poate fi deranjat de alăturarea muzicii persane 
cu cea compusă de Rimski-Korsakov. 

În al treilea rând, formele de „ceva“ sunt de obicei mai scumpe, 
adesea mult mai scumpe decât formele similare de „nimic“ (o 
sticlă de vin bun costă mai mult decât un bidon de vin produs 
în masă). Din cauza costului ridicat, puţini își pot permite 
„ceva“-ul. În consecință, cererea globală pentru forme costisi- 
toare de „ceva“ este infimă în raport cu cea pentru formele ief- 
tine de „nimic“. 

În al patrulea rând, din cauza preţului ridicat şi a cererii scă- 
zute, sumele alocate marketingului și publicităţii „ceva“-ului 
sunt mici, ceea ce menţine nivelul scăzut al cererii. 

În al cincilea rând, „ceva“-ul se pretează greu la producţia de 
masa; în unele cazuri (expoziţiile Van Gogh, concertele „Drumul 
mătăsii“) este imposibil să fie produs astfel. Numărul fenome- 
nelor complexe si proliferarea acestora sunt limitate de însăşi 
natura lor. Există un anumit număr de trupe rock celebre, de 
echipe de gimnastică, de formaţii de muzică folclorică, iar poten- 
tialul de profit al unor asemenea grupuri (presupunând că acesta 
le este obiectivul) este în cel mai bun caz limitat. „Nimicul“, în 
schimb, fiind lipsit de astfel de trăsături, poate fi mult mai ușor 
produs pe scară largă şi distribuit global. 

În al şaselea rând, dacă cererea de „ceva“ este mai puţin influ- 
entata de pret decât cererea de „nimic“ (indivizii care îşi permit 
„ceva“-ul, relativ puţini, sunt dispuși şi în stare să plătească 
aproape oricât pentru a-l dobândi), nu există presiunea de a-l 
produce în masă (în cazul în care se pretează la aşa ceva) pentru 
a-i scădea preţul. 

În al şaptelea rând, costul transportului „ceva“-ului (mâncare 
fină, tablouri de Van Gogh) este de obicei ridicat, adăugându-se 
la pret şi reducând si el cererea. De exemplu, un tablou de Picasso 
s-a vândut recent la licitaţie cu peste 95 de milioane de dolari. 
Costul expedierii către noul proprietar s-a situat între 6.000 şi 
10.000 de dolari.!5 

Gradul scăzut (în comparaţie cu „nimicul“) de grobalizare 
a „ceva“-ului serveşte şi la distingerea „nimicului“ de „ceva“. 
Fiind relativ rar, „ceva“-ul îşi păstrează statutul şi se diferențiază 
de „nimic“. Dacă ar fi produs în masă si s-ar grobaliza, „ceva“-ul 
s-ar deplasa, probabil, spre polul „nimicului“. Această afirmaţie 
ne aduce din nou la întrebarea: „Ce a fost mai întâi? «Nimicul», 
sau grobalizarea şi producţia de masă asociată acesteia?“16 Cu 
alte cuvinte, există fenomene care să fie de la bun început „nimic“? 
Sau sunt transformate în „nimic“ prin producţia de masă și 
grobalizare? După cum am afirmat în capitolul anterior, cea 
de-a doua ipoteză este mai plauzibilă; producţia de masă tinde 
să transforme totul — inclusiv formele de „ceva“ — în „nimic“. 

Grobalizarea „ceva“-ului nu este imună la răspândirea „nimi- 
cului“. În cazul expoziţiei itinerante Van Gogh, de exemplu, desi 

tablourile în sine rămân „ceva“, alte aspecte ale expoziţiei se 
pot deplasa spre „nimic“. Supuse presiunii de a deveni tot mai 
asemănătoare cu parcurile tematice, muzeele vor vinde, în maga- 
zinele de cadouri, produse ieftine legate de expoziţiile lor. În cazul 
de fata, la magazinul de cadouri se vor găsi postere, cărți pos- 
tale, pixuri și căni ieftine imprimate cu imagini din opera lui 
Van Gogh, mai ales cu autoportretele artistului. În loc de ghizi 
competenţi, se recurge tot mai mult la înregistrări audio pe apa- 
rate care se închiriază la intrare. În loc să interacționeze indivi- 
dual cu ghidul, vizitatorii muzeului aud toţi acelaşi lucru în căști. 


Glocalizarea nimicului 


Între glocalizare şi „nimic“ aproape că nu există afinitate elec- 
tivă. Pe de-o parte, glocalizarea produce de obicei „ceva“, sau 
măcar forme care se situează spre polul „ceva“. Combinația dintre 
global şi local variază de la o zonă la alta, iar ceea ce apare în 
fiecare dintre aceste zone este unic, diferit de ceea ce apare în 
urma aceleiași interacțiuni în alte zone. Pe de alta parte, „nimicul“ 
satisface mult mai ușor nevoia grobalizării de produse generice 
decât nevoia glocalizării de produse cu un oarecare grad de unici- 
tate, mai ales atunci când e vorba de legătura cu un anumit loc. 
În pofida absenței unei afinități elective, există, mai ales în spaţiul 
consumului, situaţii în care glocalizarea şi „nimicul“ sunt corelate. 

Unul dintre cele mai bune exemple de glocalizare a „nimicului“ 
este oferit de turism!’, mai ales în situaţiile în care turistul gro- 
bal întâlnește artizani si vânzători locali care produc și comer- 
cializează bunuri şi servicii glocale (situaţie ilustrată în cadranul 2 
al Figurii 5.1). Există numeroase situaţii în care turismul sti- 
mulează producţia de „ceva“ — artizanat local de calitate, mâncă- 
ruri pregătite cu grijă de bucătari locali care folosesc ingrediente 
locale de calitate. Însă turismul grobal provoacă din ce în ce mai 
frecvent glocalizarea „nimicului“. Magazinele de suveniruri gem 
de gadgeturi care reflectă elemente ale culturii locale. Aceste 
suveniruri sunt produse în masă în fabrici locale, folosind une- 
ori componente fabricate în alte părţi ale lumii. Dacă cererea 

şi perspectivele de profit cresc suficient, suvenirurile ieftine pot 
fi produse cu miile sau cu milioanele în alte zone al lumii şi 
transportate către aria locală pentru a fi vândute turiştilor (care 
poate nu observă inscripţia „Made in China“ de pe micul turn Eiffel 
din plastic cumpărat din Franţa sau nu se sinchisesc de ea). 
Vânzătorii din aceste magazine de suveniruri se vor comporta, 
cel mai probabil, ca nişte non-persoane, iar turiștii igi vor alege 
singuri obiectele. De asemenea, turiștilor li se vor oferi mai degrabă 
multe mâncăruri încropite de un bucătar semi-specializat care 
încearcă să dea impresia de specific culinar local, în loc de mân- 
căruri de calitate care respectă specificul zonei şi folosesc ingre- 
diente locale autentice. Acestea sunt servite în restaurante 
„turistice“ care seamănă a non-locuri şi unde chelnerii sunt 
non-persoane care nu oferă cine știe ce servicii. 

Spectacolele folclorice pentru turiștii grobali — cu muzică, 
dansuri şi costume — sunt alt exemplu elocvent. Deşi ar putea 
reprezenta „ceva“, aceste spectacole tind să se transforme în 
„nimic“ pentru a satisface așteptările tur operatorilor si turis- 
tilor grobali. Ele devin astfel exemple de glocalizare a „nimicului“, 
deoarece se transformă în forme golite de conţinut, concepute şi 
controlate de o instanţă centrală. Aceste spectacole sunt diluate, 
dacă nu chiar mutilate prin înlăturarea oricărei urme de conţinut 
ezoteric sau problematic. Reprezentatiile trebuie să încânte 
hoardele de turişti şi să dezamăgească cât mai puţine persoane. 
Au loc frecvent, iar interpreţii care repetă mişcările nu par să 
pună prea mult suflet. Însă turiştii grobali nu-şi doresc mai mult 
de-atât; năvălesc să vadă spectacolul, să mănânce un surogat de 
mâncare locală şi apoi pornesc repede spre următoarea desti- 
nație de pe traseu. În turism — suveniruri, spectacole locale şi 
gastronomie locală — asistăm mai degrabă la glocalizarea „nimi- 
cului“ decât la glocalizarea „ceva“-ului. 

Figura 5.1 şi subcapitolele anterioare schițează ceea ce eu 
consider a fi contribuţia majoră a lucrării de fata — un cadru 
pentru analiza globalizării, mai ales în raportul său cu cultura 
consumului. Restul lucrării explorează consecinţele acestui model 
asupra reflectiei pe marginea globalizării, mai ales, din nou, 
în raportul său cu cultura consumului. 

Grobalizarea: forme culturale laxe 
și forme structurale rigide 


În acest punct trebuie să discutăm mai pe larg distincţia dintre 
grobalizarea formelor culturale laxe şi cea a modelelor structurale 
rigide. Culturile preiau de multă vreme una de la alta modele 
generale laxe. Această răspândire a modelelor culturale laxe 
este o componentă a globalizării, dar nu reprezintă nimic neobiş- 
nuit. Modelele culturale au circulat dintr-o parte într-alta a lumii 
din momentul în care oamenii au dobândit capacitatea de a se 
deplasa de la o cultură la alta. De exemplu, imigranții din seco- 
lul al XIX-lea şi începutul secolului XX şi-au adus în Statele 
Unite cultura, iar multe aspecte ale acesteia au fost asimilate, 
devenind parte integrantă din viata americană. 

Însă, dat fiind că Statele Unite si alte tari se confruntă cu 
problema integrării unui număr foarte mare de imigranți legali 
şi ilegali, fenomenul suscită interes la nivel global. Desi lucrarea 
de fata nu isi propune să abordeze acest subiect de maximă 
importanţă, trebuie spus că imigranții sunt cei care transportă 
şi perpetuează modelele culturale laxe. Confruntându-se cu o 
cultură uneori neprimitoare, imigranții se vor refugia, cel mai 
probabil, în decorurile formale si informale provenind din tara 
de origine, unde se simt în largul lor. Decorurile respective au fost 
create probabil de imigranții precedenţi, pornind de la amin- 
tirile despre modelele de acasă. Ele pot fi restaurante cu specific 
etnic unde se servesc mâncăruri familiare sau băcănii cu mărfuri 
şi mărci din ţara de origine. În plus, pe măsură ce numărul de 
noi imigranţi sporeşte, unii dintre ei vor crea structuri şi insti- 
tutii bazate pe aceste modele culturale laxe. Asistăm astfel la 
o creştere explozivă a decorurilor bazate pe aceste modele în 
multe locuri din Statele Unite și din alte ţări. 

Structurile şi instituţiile de acest gen se situează mai degrabă 
spre polul „ceva“-ului, reprezentând un caz de grobalizare a 
„ceva“-ului. Este vorba despre un proces de grobalizare, de vreme 
ce sunt importate modele dezvoltate în alte părţi ale lumii. Cei 
din tara de origine exportă aceste modele, dar în situaţia de fata 

acest export agresiv este mai puţin important decât în cazul 
grobalizării „nimicului“, deoarece este motivat de cererea creată 
de cei care au emigrat spre alte tari şi culturi. În plus, ceea ce 
se importă este mai degrabă „ceva“, deoarece caracterul lax al 
modelelor culturale le permite întreprinzătorilor locali să creeze 
versiuni unice ale structurii în care sunt implicați (restaurant, 
păcănie, magazin de haine). Fiecare concretizare a structurii 
respective are mari șanse să aibă conţinut distinctiv şi să fie 
creată si controlată la nivel local. Există, desigur, un control 
exercitat de cultura de origine și de producătorii mărfurilor spe- 
cifice, dar el este infim în comparaţie cu controlul deţinut de 
cei care răspund de o formă structurală rigidă, cum ar fi un lanţ 
de fast-fooduri. Cei implicaţi în iniţiative bazate pe modele cul- 
turale laxe au o considerabilă libertate de a decide cum să-şi 
organizeze şi să-şi conducă afacerea; formele structurale rigide 
încearcă să restrângă sau să elimine această flexibilitate. 
Deşi tot mai importantă, răspândirea modelelor culturale laxe 
nu prezintă interes pentru discuţia de faţă asupra grobalizarii, 
mai ales asupra grobalizării „nimicului“. Grobalizarea modelelor 
culturale laxe are o istorie îndelungată; în schimb, răspândirea 
globală a modelelor structurale rigide este un element nou care 
caracterizează lumea de azi. Principiile şi sistemele care stau la 
baza McDonald's si a altor lanţuri de fast-fooduri reprezintă 
exemplul cel mai elocvent. McDonald’s isi exportă în toată lumea 
modelele structurale rigide, iar acest fenomen recent şi grobalizant 
poartă în mare măsură răspunderea pentru proliferarea globală 
a „nimicului“. Vom examina deosebirile dintre modelele culturale 
laxe şi modelele structurale rigide folosind drept exemplu mâncarea. 
Unele bucătării naţionale (chinezească, italiană, mexicană etc.) 
s-au impus în numeroase alte ţări cu mult înainte ca globali- 
zarea să devină un subiect de discuţie. Restaurantele cu specifi- 
cul respectiv s-au adaptat la realităţile locale (mâncarea servită 
într-un restaurant chinezesc din Statele Unite este foarte dife- 
rită de cea servită într-un restaurant din China; ea a fost adaptată 
la gusturile americane’®, la fel cum au apărut adaptări specifice si 
în restaurantele chinezeşti din alte tari). Însă între întreprinzătorul 

care deschide un restaurant chinezesc (sau mexican, italienesc, 
afgan etc.) şi organizaţia centralizată proprietară a Taco Bell 
(Yum! Brands) care deschide o franciză alături există o diferență 
uriaşă. Ambele localuri respectă un model general, dar resta- 
urantul chinezesc se bazează pe un model cultural lax, care nu 
este elaborat şi controlat de o instanţă centrală, în timp ce fran- 
ciza urmează un model structural rigid, foarte detaliat, conceput 
şi controlat strict de o instanţă centrală. Toate restaurantele 
Taco Bell sunt aproape identice, în timp ce restaurantele chine- 
zesti se deosebesc destul de mult.” Cu toate acestea, indiferent 
cât de rigid este un model structural, întotdeauna trebuie făcute 
adaptări la realităţile locale. 

Concurența dintre cele două tipuri de modele este evidentă 
în cazul restaurantelor chinezești. Succesul modelului cultural 
lax care a făcut posibilă apariţia restaurantelor chinezeşti inde- 
pendente din întreaga lume a reuşit până acum să blocheze 
iniţiativele de creare a unor lanţuri de restaurante chinezești pe 
baza unor modele structurale rigide. Modelul cultural lax este 
consolidat de migraţia masivă a chinezilor, care face posibilă 
existenţa unui număr de întreprinzători şi a unei clientele (şi 
a unei forțe de muncă) pentru restaurantele (şi alte inițiative) 
inspirate de structurile corespondente din ţara de origine. Însă 
faptul că până în prezent, în ciuda încercărilor, nu a apărut 
nici un lanţ de restaurante chinezeşti nu înseamnă că un ase- 
menea lant nu poate apărea în viitor. Modelele culturale laxe 
sunt adesea în pericol să fie transformate în modele structurale 
rigide de către întreprinzători. 


Factori ai grobalizării nimicului 


Cum se explică amploarea actuală a grobalizarii nimicului si 
extinderea sa în tot mai multe zone ale lumii? 

Dezvoltarea organizațională, tehnologică și industrială 


În primul rând, există o tot mai mare capacitate organizațională 
(de exemplu, extinderea sistemului de franciză) si industrială de 
a produce şi distribui nimicul, iar această creştere este alimentată 
de nenumăratele inovaţii tehnice şi organizaționale. În plus, 
entităţile care produc nimicul nu mai sunt grupate în ţările 
dezvoltate; capacităţile de producere a „nimicului“ (rareori şi 
profitul adus de aceasta) sunt acum distribuite mai echilibrat 
(producţia industrială concentrată în trecut în Statele Unite 
şi Occident este dispersată şi chiar se aglomerează în ţările în 
curs de dezvoltare), ceea ce facilitează proliferarea globală a „nimi- 
cului“. Progresele din domeniul comunicaţiilor și transportului 
permit o deplasare mai ușoară si mai putin costisitoare a „nimi- 
cului“. De exemplu, curieratul global — FedEx, DHL etc. — transportă 
cantităţi uriaşe de bunuri în Statele Unite şi în tot mai multe 
zone ale lumii.” Prin apariţia containerelor şi a navelor şi docu- 
rilor imense care le manevrează, transportul masiv de mărfuri pe 
mare a devenit mai rapid si mai ieftin decât metodele tradiţionale. 


Influenţa media 


În al doilea rând, media și influenţa acestora la nivel mondial 
au crescut spectaculos. Media nu sunt doar furnizori de „nimic“ 
(seriale, telenovele, emisiunea CNN Headline News, reality 
show-uri), ci şi un imens spaţiu de expunere pentru reclamele 
care ridică în slăvi virtuțile a nenumărate forme de „nimic“ (inclusiv 
produsele media). Este mult mai probabil să se difuzeze reclame 
la „nimic“ (pufuleti produşi de Kraft) decât la „ceva“ Gambon 
Culatello), iar avalanșa de reclame la produsele din prima cate- 
gorie sporeşte statutul de „nimic“ al acestora. Astfel, este mai uşor 
nu doar să produci „nimicul“, ci şi să atragi la nivel global atenţia 
asupra lui şi asupra motivelor pentru care trebuie cumpărat. 

Grobalizarea „nimicului“ prin intermediul media a fost faci- 
litată de inovațiile tehnologice. De exemplu, sateliții şi cablul 
au dus la creşterea numărului de posturi TV şi de oameni care 

recepționează un număr tot mai mare de programe (împreună 
cu reclamele de rigoare). Însă cea mai mare inovaţie tehnologică 
sunt Internetul și fuziunea incipientă a Internetului cu televizi- 
unea (şi a iPod-ului cu televiziunea etc.). Majoritatea informa- 
tiilor şi divertismentului oferite de Internet sunt împănate de 
reclame care exaltă calităţile a nenumărate forme de „nimic“, 
mai ales ale celor care fac parte din cultura consumului. 


Fluxurile globale în diferite „scene“ 


În al treilea rând, câteva dintre fluxurile globale independente 
de o ţară anume?! — printre care se numără şi scena media (media- 
scape) — operează mai bine cu „nimicul“ (de exemplu, seriale, 
reality show-uri) decât cu „ceva“-ul (documentare culturale pe 
postul public PBS??) şi se dovedesc canale prin care nimicul 
proliferează global. 

Scenele financiare preferă monedele care sunt folosite peste 
tot, fapt care i-a conferit şi îi conferă dolarului american un rol 
privilegiat fata de alte valute. La fel ca multe alte lucruri ameri- 
cane, dolarul şi-a pierdut din caracteristicile de „ceva“ — moneda 
naţională a Statelor Unite —, devenind un mediu universal de 
schimb (aşa-numitul superdolar) în lumea băncilor si finanţelor. 
În perioadele de criză, dolarul se transformă în moneda predo- 
minantă de facto (ca în Rusia anilor '90) sau de iure (ca acum 
câţiva ani în Ecuador). 

Unul dintre cele mai bune exemple de „nimic“ de pe scenele 
financiare este moneda euro, care a devenit în 2002 moneda majo- 
rităţii statelor europene si va fi adoptată probabil curând si de 
ţările „recalcitrante“ (Marea Britanie, Suedia, Danemarca).”? 
Monedele care reprezentau „ceva“? (francul, lira, marca), cel 
puţin prin aceea că dobândiseră, cu timpul, un anumit conţinut 
distinctiv, au ajuns în lada de gunoi a istoriei. Aceste monede erau 
strâns legate de o tara si aveau o tradiţie si o istorie îndelungate. 
Au fost înlocuite de euro, care era lipsit de asemenea particu- 
laritati: îi lipsea conţinutul distinctiv, dar prezenta avantajele 
„nimicului“, mai ales eficienţa sporită a tranzacţiilor. 

Și imaginile familiare care împodobeau cupiurile fiecărei 
monede nationale europene au dispărut. Noile bancnote” arată 
imagini de nicăieri, locuri fictive. S-a renunţat la imaginile celebre 
din Europa pentru ca ţările ale căror monumente nu ar fi fost 
înfăţişate să nu se simtă ofensate. 

S-ar fi zis că dispariţia acestor monede încărcate de istorie va 
genera proteste vehemente, dar introducerea euro nu a suscitat 
nici măcar reacţii, şi cu atât mai puţin o opoziţie, ceea ce demon- 
strează că trăim într-o lume caracterizată tot mai profund de 
„nimic“. Orice variantă nouă de „nimic“ va fi privită favorabil 
sau, în cel mai rău caz, acceptată. În schimb, orice rămășiță a 
„ceva“-ului va fi probabil abandonată fără şovăieli. 

Scenele tehnice favorizează si ele „nimicul“ în detrimentul 
„ceva“-ului.?6 Tehnologia poate fi considerată exclusiv o formă; 
conţinutul fiecărei tehnologii variază în funcţie de utilizarea 
acesteia. O maşinărie poate fi folosită la nenumărate lucruri; 
activitatea sa depinde de această utilizare specifică. La fel se 
poate spune şi despre media în general şi despre televiziune 
în particular. Desigur, afirmaţia este putin forțată; tehnologiile 
favorizează adesea unele conţinuturi în defavoarea celorlalte. 
O carabină are multiple întrebuinţări, dar nu le va fi niciodată 
de folos unor pacifisti. Media, mai ales cele care sunt condiționate 
de profit, preferă materiale cât mai lipsite de conţinut sau cu un 
conţinut cât mai generic, care să atragă publicul cel mai larg 
posibil sau să displacă unui număr cât mai mic de oameni. 

Celelalte scene si disjunctiile importante care există între 
ele operează mai ambiguu, uneori favorizând „ceva“-ul. Unele 
scene etnice încurajează proliferarea globală a „nimicului“. Fluxul 
de turişti care străbat lumea, mai ales cei care aleg circuite pre- 
stabilite sau merg individual în destinaţii generice de tipul parcu- 
rilor Disney, al altor parcuri tematice sau al cazinourilor din 
Las Vegas ori se îmbarcă pe vasele de croazieră care fac înconjurul 
lumii, oferă un exemplu edificator, la fel ca turiştii care impun 
ca spectacolele folclorice locale să fie ajustate pe gustul lor. 

Alte scene etnice favorizează existența „ceva“-ului. Deplasarea 
imigranţilor și a refugiaților dintr-o tara într-alta sau chiar pe alte 

continente duce la apariția unor enclave unice, caracterizate 
de stilul de viata al acestor persoane.”” Acest fenomen concordă 
cu afirmaţia de mai sus referitoare la diferenţa dintre modelele 
culturale şi cele structurale. Imigranții vor acţiona, cel mai pro- 
babil, pe baza modelelor culturale, fără să contribuie, prin urmare, 
la proliferarea „nimicului“. Mai ales la începuturile lor, vor parti- 
cipa la glocalizare. 

Pe scenele ideilor, fluxul global al unor idei — mai ales al celor 
asociate cu o tara cu poziţie hegemonică (Statele Unite, de exemplu) 
şi cu eforturile sale de a dobândi şi menţine controlul global 
asupra ideilor — tinde să fie acompaniat de nimic. Cu cât ţările 
imbratiseaza mai strâns aceste idei (de exemplu, pe cele asociate 
cu aşa-numitul Consens de la Washington — piaţă liberă, demo- 
cratie, pragmatism, consumerism”*), cu atât pălesc sistemele unice 
de idei care diferentiau societăţile si regiunile lumii. Însă este 
foarte probabil ca fluxul global de sisteme de idei, mai ales de 
ideologii asociate cu tari anume si de contraideologii ale acestora, 
să producă numeroase sisteme de idei cu conţinuturi foarte diferite. 

Disjunctiile dintre diferitele scene oferă spaţiu propice pentru 
diversitate şi conținuturile distinctive. Altfel spus, disjunctiile 
limitează proliferarea „nimicului“. Dacă nu ar exista disjunctii 
şi diversele scene ar forma un sistem etans, şansele de prolife- 
rare a „nimicului“ ar creşte considerabil. Deși nu este imposibil 
de imaginat, un asemenea sistem etans prezintă probabilitati 
foarte mici să devină realitate. Deocamdată disjunctiile limitează, 
dar nu previn răspândirea nimicului, iar această situaţie se va 
menţine şi în viitorul apropiat. 


Factorii economici 


Unul dintre factorii economici cruciali ai grobalizării specta- 
culoase a „nimicului“ este bogăţia tot mai mare. Nu este vorba 
despre concentrarea enormă de bogăţie în mâinile unui grup 
restrâns, ci despre democratizarea bogăției, care permite unui 
număr tot mai mare de indivizi să consume formele relativ ieftine 
ale „nimicului“ care proliferează. 

Crearea unor pieţe tot mai mari pentru „nimic“ aduce profituri 
tot mai ridicate. Prin urmare, oamenii de afaceri sunt motivaţi 
să sporească domeniul „nimicului“ pentru a obţine profit. Eco- 
nomia de scară impune vânzări mai mari, asa că peste tot se vinde 
tot mai mult „nimic“. Date fiind caracteristicile „nimicului“, uni- 
tatile de „nimic“ sunt profitabile si foarte ușor de exportat. După 
cum am văzut, prin însăși natura „nimicului“ — formă golită de 
conţinut —, producţia şi transportul său sunt relativ ieftine. Cos- 
turile sunt scăzute deoarece, odată forma creată, ea poate fi repro- 
dusă la nesfârșit. În plus, conţinutul, mai ales dacă este divers 
şi complex — or conţinutul este divers şi complex, mai ales în 
comparaţie cu formele —, este mai greu de creat şi de produs. În 
consecinţă, „nimicul“, care este golit de conţinut, poate fi fabricat 
cu costuri mai reduse, dovedindu-se astfel mai profitabil. 


Trăim într-o epocă ale cărei caracteristici fundamentale au gene- 
rat o explozie a grobalizării „nimicului“. Tendintele actuale ne 
indreptatesc să afirmăm că pe viitor vom asista la o şi mai mare 
proliferare a acestuia. 


6. O teorie a glocalizării și grobalizării 


Lucrarea de fata îşi propune să ofere o nouă abordare teoretică 
a aspectelor culturale ale globalizării. Chiar dacă afirmaţiile 
teoretice se aplică și la alte aspecte ale globalizării (economice, 
politice), cultura, mai ales cultura consumului (v. Capitolul 7), 
a reprezentat obiectul meu de studiu. În procesul de reconceptu- 
alizare a globalizării, încercând să îndeplinesc obiectivele lucrării 
de fata, a trebuit să redefinesc teoretic si ceea ce este globalizat 
( „nimic“, „ceva“, axa ceva—nimic), mai ales în spaţiul consumului. 
În capitolul de faţă vom examina consecinţele acestei contribuţii 
asupra teoriilor culturale ale globalizării. 

Am fost preocupat de poziţia centrală a conceptului de gloca- 
lizare (asociat hibridării culturale; v. Capitolul 1) şi de necesitatea 
acordării unei importante comparabile grobalizării (concept cen- 
tral pentru fenomenul de convergenţă culturală discutat tot în 
Capitolul 1). În capitolul de fata, acest obiectiv va fi urmărit mai 
ales prin critica adusă teoriilor şi lucrărilor care privilegiază 
glocalizarea. Examinând aceste lucrări, vom constata necesitatea 
de a teoretiza grobalizarea şi faptul că unele dintre aspectele 
discutate sub denumirea de glocalizare ţin de fapt de grobalizare. 


Teorii ale globalizării culturii 


Analiza pe care o propun își are originile teoretice în hegemonia tot 
mai accentuată a conceptului de glocalizare şi în apariţia unei teo- 
rii sau paradigme care se axează pe acest concept, împrumutându-i 

şi numele.! După cum o demonstrează lucrarea de fata si mai 
ales Capitolul 5, recunosc importanţa glocalizării. Aceasta ocupă 
un loc important în modelul pe care l-am propus în capitolul 
sus-mentionat, reprezentând un pol al axei grobalizare—gloca- 
lizare. Ceea ce înseamnă că globalizarea nu constă numai în 
glocalizare, chiar dacă examinăm procesul într-un loc anume, 
şi glocalizarea nu reprezintă întotdeauna cel mai important 
aspect al globalizării. Glocalizarea reprezintă doar un element 
(desigur, element-cheie) al reflectiei asupra globalizării. Trebuie 
să examinăm întotdeauna modul în care glocalizarea şi groba- 
lizarea se întrepătrund; în nici un caz nu trebuie să pornim de la 
ideea potrivit căreia unul dintre procese este mai relevant si mai 
cuprinzător. Prin urmare, chiar dacă sunt interesat de grobalizare 
şi subprocesele acesteia, recunosc că nu reprezintă decât o parte 
din procesul globalizării. 

Cu alte cuvinte, dacă vrem să ridicăm glocalizarea la rangul 
de teorie sau de paradigmă (așa cum par să dorească numeroşi 
teoreticieni), atunci suntem la fel de indreptatiti să procedăm la 
fel şi cu grobalizarea. Chiar dacă termenul nu a fost folosit explicit 
până acum, grobalizarea a fost prezentă implicit în studiile despre 
globalizare, atunci când s-a discutat despre capitalism, colonia- 
lism, neocolonialism, occidentalizare, americanizare, medonaldi- 
zare, disneyzare etc. 

S-ar putea ca glocalizarea și grobalizarea să fie cele două para- 
digme principale în studiul globalizării culturii. Dacă glocalizarea 
este considerată paradigmă, atunci lucrările despre hibridare, 
creolizare etc., mai ales lucrările unor antropologi?, pot fi incluse 
în cadrul acestei paradigme. Dacă grobalizarea este o paradigmă, 
putem include în cadrul ei, pe lângă teoriile enumerate în para- 
graful anterior, şi neoliberalismul sau teoriile realiste despre rela- 
tiile dintre state. Am putea chiar să începem să delimităm aici 
aceste paradigme (şi poate şi pe altele) ale studiilor asupra globali- 
zării, însă este o sarcină complexă, care presupune nu doar dis- 
cutii teoretice, ci şi identificarea metodelor de cercetare adecvate 
pentru fiecare paradigmă.* Date fiind obiectivele lucrării de fata, 
ar fi mai bine să ne limităm la sarcina preliminară de a examina 

mai atent glocalizarea şi grobalizarea, cei doi poli ai unui conti- 
nuum care acoperă în mare măsură, dacă nu în întregime, feno- 
menul globalizării la un nivel general. 

Nu trebuie uitat că globalizarea nu se reduce la grobalizare 
şi glocalizare. Prin urmare, teoretizarea acestui proces presu- 
pune o discuţie conceptuală, paradigmatică şi teoretică mult 
mai aprofundată si mai vastă decât cea întreprinsă aici. 

Si axa ceva—nimic joacă un rol foarte important în lucrarea 
de fata. Conceptele respective sunt utile pentru discuţia despre 
globalizare, dar poate si mai utile pentru reflectia asupra lumii 
sociale şi culturale în general şi asupra unei game mai largi de 
procese sociale şi culturale. Ele sunt, prin urmare, mai uşor aplica- 
bile la teoria socială şi culturală în general decât la teoria despre 
globalizare. Nu ne vom ocupa de aceste aspecte, deşi în Capito- 
lul 7 vom reveni la axa ceva—nimic și la relaţia sa cu globalizarea 
şi cu axa glocalizare—grobalizare, în contextul relaţiei acestora 
cu cultura consumului. 

Conceptul de grobalizare îşi are originea în lucrările mele 
anterioare despre mcdonaldizare si americanizare și în reacția 
mea critică la rolul tot mai important pe care îl căpăta conceptul 
de glocalizare. Însă conceptele de „nimic“ şi „ceva“ provin din 
lucrările mele despre sociologia consumului, mai ales despre 
fast-fooduri, catedralele consumului si cărţile de credit, si din 
dorința mea de a introduce un concept cuprinzător care să le 
reunească pe acestea şi nu numai. Conceptul de „nimic“ a apărut 
odată ce, intuindu-l, am consultat vasta şi diversa literatură dedi- 
cata lui‘ şi mi-am cristalizat propria definiţie a termenului. În 
timp ce grobalizarea este un concept nou, „nimicul“ este o idee 
foarte veche, redefinită altfel în lucrarea de față. Odată stabilită 
definiția „nimicului“, s-a impus necesitatea definirii pandantului 
„ceva“ si a introducerii unei axe ceva—nimic, pandant al axei glo- 
calizare-grobalizare. Nimicul si axa ceva—nimic joacă un rol cru- 
cial în analiza pe care o propun, dar în acest capitol vor fi în plan 
secund, prim-planul revenindu-le globalizării si teoriei globalizării. 
În loc să discutăm în termeni foarte abstracti, ne vom orienta spre 
o analiză critică a lucrărilor de sociologie culturală a sportului 

şi de antropologie care acordă un rol central conceptului de glo- 
calizare. Obiectivul acestei analize critice este să demonstreze că, 
deşi teoriile respective se axează explicit şi implicit pe glocalizare, 
grobalizarea este sau ar trebui să fie parte integrantă din aceste 
analize — de fapt, din orice analize — ale globalizării culturii. 


Analiza sportului: 
conceptul de glocalizare — uz și abuz 


Pentru a ilustra punctul de pornire critic al acestei analize a 
globalizării şi nevoia unei analize mai ample a acestui fenomen 
voi examina o lucrare care abordează relaţia dintre sport şi glo- 
balizare. Nu este o lucrare care să se axeze pe cultura consumu- 
lui — care face obiectul analizei noastre —, dar perspectiva sa 
este culturală. Vom constata că este o lucrare reprezentativă 
pentru o bună parte din literatura despre globalizare, deoarece 
acordă prea multă atenţie glocalizării şi, prin aceasta, negli- 
jează grobalizarea şi legătura dintre cele două procese. Analiza 
critică de mai jos şi cea care o urmează ne vor ajuta să schitam 
şi un tablou mai cuprinzător al globalizării sportului. 

Davis Andrews şi Andrew Grainger consideră sportul un ele- 
ment central al culturii populare globale şi un vehicul de institu- 
tionalizare a condiţiei globale.5 De exemplu, ca forță globalizantă, 
Comitetul Olimpic Internaţional are mai multe state membre 
decât ONU. Potrivit autorilor, sportul a fost un fenomen local, 
dar, la începutul secolului XX, au apărut un sistem şi un ima- 
ginar sportiv globale. În a doua jumătate a aceluiași secol, tendința 
s-a accelerat, sportul fiind colonizat de capitalism. 

Analiza lui Andrews şi Grainger se bazează pe nexusul glo- 
bal-local, iar autorii se străduiesc să demonstreze că sportul 
din ziua de azi este glocal (nu un fenomen grobal sau un fenomen 
local idealizat). Ei disting două tipuri de glocal şi două subtipuri 
ale celui de-al doilea tip. Sportul internationalizat si globalizat 
care a fost încorporat la nivel local este glocalul organic. Glocalul 
strategic presupune existența unor corporaţii transnationale care 

exploatează localul, fie prin strategiile glocale interiorizate 
— cooptarea şi exploatarea globală a unei dimensiuni locale a spor- 
tului (după cum vom constata parcurgând analiza lui Andrews 
şi Grainger, acest concept seamănă foarte mult cu o formă de 
grobalizare) —, fie prin strategiile glocale exteriorizate (importul 
sau activarea diferenţelor sportive pe piaţa locală). Să exami- 
năm mai în detaliu aceste două tipuri de glocal şi subtipurile 
celui de-al doilea tip. 


Glocalizarea sportivă organică 


Putem porni de la deconstructia definiţiei pe care o dau Andrews 
şi Grainger glocalizării sportive organice: 


Procesul prin care practicile sportive globalizate sau internationalizate (in 
funcţie de răspândirea lor spaţială) sunt încorporate în culturile sportive 
locale (comunitare, regionale, dar în primul rând nationale) si percepute 
drept mărci autentice sau fireşti (deci organice) ale colectivitatii culturale. 
În sens general, glocalizarea organică este corelată cu reacțiile locale la 
fluxurile sportive care însoțesc forțele mai ample ale transformării sociale 
(colonizarea, modernizarea, industrializarea urbană etc.).6 


Vorbind despre încorporarea sportului la nivel local, despre 
reacţii locale şi perceperea unor lucruri drept mărci autentice 
şi fireşti ale colectivitatii culturale, Andrew si Grainger descriu 
glocalizarea, sau cel puţin polul respectiv al axei glocal-grobal. 
Însă din definiţia aceasta reiese că autorii se referă la procese 
care corespund mai degrabă definiţiei grobalizării şi care s-ar 
situa spre polul grobalizării pe axa grobalizare-glocalizare. Printre 
aceste fenomene se numără „practicile sportive globalizate sau 
internationalizate“, „fluxurile sportive“ şi „forţele mai ample 
ale transformării sociale“. lar acestea din urmă includ forme mai 
largi de grobalizare — colonizarea şi modernizarea. Este deci 
limpede că, atunci când discută despre glocalizarea sportivă orga- 
nică, Andrews şi Grainger sunt preocupaţi în egală măsură de 
grobalizare şi de glocalizare. Această formă de globalizare, ca 
toate formele de globalizare, de altfel, nu poate fi discutată, după 

cum demonstrează Andrews şi Grainger, fără a lua în discuţie 
şi glocalizarea, şi grobalizarea. 


Glocalizarea sportivă strategică 


Andrews şi Grainger definesc glocalizarea sportivă strate- 
gică astfel: 


Un fenomen mai recent derivat din modificările survenite în ambițiile, 
organizarea si imaginaţia capitalismului avansat [...] asociat cu impunerea 
elementului transnational drept logică dominantă a expansiunii economice 
şi cu impunerea companiei transnationale drept „epicentru al activităţii 
economice“. [...] În loc să trateze piaţa mondială ca pe o entitate unică si 
nediferentiata sau să încerce să o transforme într-o astfel de entitate, asa 
cum s-a întâmplat în etapele anterioare ale dezvoltării economiei globale, 
capitalismul transnational a devenit tot mai preocupat de exploatarea 
comercială (prin încorporare şi reflectare) a diferențelor pe care formele 
anterioare de capitalism încercau să le depăşească.” 


Această definiţie ilustrează şi mai elocvent faptul că glocalizarea 

nu poate fi discutată în absenţa unei discuţii asupra grobalizării. 
Discutia despre glocalizarea sportivă strategică se referă, de 

fapt, la grobalizare, lucru demonstrat de următoarele date: 


1. Este strategică; altfel spus, are legătură cu strategiile folo- 
site de forţele grobalizante. 

2. Se referă la capitalism, mai ales la capitalismul târziu, unul 
dintre cele trei principale procese grobalizatoare discutate 
în lucrarea de faţă. 

3. Se referă la corporatiile transnationale, care reprezintă cel 
mai important element al capitalismului contemporan ca 
proces grobalizant. Chiar denumirea de ,trans-nationala“ 
transmite ideea de grobalizare. 

4. Foloseşte termenii legaţi de grobalizare, cum ar fi „expan- 
siune“ şi „exploatare“. 

5. Capitalismul transnational contemporan este conside- 
rat mai ambițios în ceea ce priveşte procesul grobalizării 

(exploatează, încorporează şi reflectă la nivelul bunurilor 
diferenţele locale) decât formele anterioare. 


Strategiile glocale interiorizate 


Andrews şi Grainger abordează apoi primul din cele două sub- 
tipuri ale glocalizării sportive strategice, strategia glocală inte- 
riorizată, care descrie 


modul in care capitalul global a cooptat agresiv sensibilitatile şi culturile 
sportive locale în regimul său expansiv de acumulare flexibilă [...] nu pentru 
o simplă diseminare globală, ci mai degrabă pentru acomodarea la piața 
locală si încorporarea ca elemente ale unui proiect transnational. Arhitectura 
si convingerile modelului sportiv corporatist hegemonic [au fost] globalizate.® 


Întâlnim din nou vocabularul grobalizării şi ideile asociate cu 
acest concept — „strategii“, „cooptare agresivă“, „regim expan- 
siv“, „încorporare într-un proiect transnational“ şi „modelul 
sportiv corporatist hegemonic“. Autorii se văd siliţi să recu- 
noască explicit faptul că această formă de globalizare este 
grobalizarea practicată de entităţi globale ca „organizaţiile şi 
forurile sportive cu interese comerciale, ligile si turneele pro- 
fesioniste, agenţiile sportive, companiile media, producătorii 
de echipamente şi sponsorii“?. 

Si atunci în ce constă caracterul glocal al acestui fenomen? 
Răspunsul este că forțele grobale elaborează metode de capi- 
talizare şi exploatare a practicilor sportive locale. Dar chiar 
şi în acest punct Andrews şi Grainger subliniază faptul că „acti- 
vitatile sportive locale si autenticitatea culturală“ sunt „con- 
strânse“ de forțele grobalizatoare, iar rezultatul este încă o 
componentă a „economiei globale a sportului local“ — cu alte 
cuvinte, forțele grobalizării exploatează practicile sportive 
locale, iar acestea devin o componentă a unui proces grobal 
mai amplu, care include numeroase seturi de practici locale. 
Desi fiecare dintre ele are şi un element glocal, centrul de gre- 
utate al discuţiei se situează, încă o dată, mai degrabă în zona 
grobalizării decât în cea a glocalizării. 

Strategiile glocale exteriorizate 


Al doilea subtip al glocalizării sportive strategice este „strategia 


x6 


glocală exteriorizată“, care 


constă în importul şi activarea într-o piaţă locală a ceea ce poate fi consi- 
derat o expresie derivată extern a diferenţelor sportive. Consumatorilor de 
sport care încearcă să-şi exprime alteritatea fata de curentul cultural predo- 
minant li se oferă ocazia unui Celălalt sportiv. De exemplu, formele sportive 
americane exportate au devenit, poate într-o mai mare măsură decât filmul 
american, un limbaj al culturii populare globale.10 


Si aici accentul cade pe grobalizare; de exemplu, prin ideile 
de „import“ si „export“ ale formelor sportive (şi nu numai) ameri- 
cane. Exportatorii şi importatorii urmăresc să le ofere consu- 
matorilor locali de sport mijloacele de diferenţiere. Este un fenomen 
care ne arată cât de mare este forţa grobalizării, nu doar în sport, 
ci şi în film sau în muzică. Muzica poate uneori să le ofere oame- 
nilor într-o măsură mai mare posibilitatea de a-şi exprima dife- 
renta sau chiar nemulțumirea fata de grobalizare, ceea ce ne 
deschide o perspectivă extraordinară asupra puterii grobalizării, 
care poate să le ofere indivizilor mijloacele de a-şi exprima ostilitatea 
fata de ea. Grobalizarea este un proces cu adevărat puternic, de 
vreme ce îşi permite să contribuie la opoziţia fata de ea. 


O monocultura? 


În citatul de mai sus există o frază pe care am extras-o ca să o 
analizez mai detaliat. Descriind ambițiile de grobalizare ale spor- 
tului, filmului şi muzicii americane, Andrews şi Grangier susțin 
că acestea „sunt departe de a urmări realizarea unei monocul- 
turi“. Autorii discută apoi modurile în care indivizii de la nivel 
local se identifică cu aceste lucruri (sau prin opoziţie fata de ele) 
şi modurile în care sunt primite, definite şi consumate aceste 
lucruri. Evident, acest demers este valabil, reprezentând nucleul 
reflectiei asupra glocalizării. Dar forțele grobalizante nu au 
nevoie să realizeze o monocultură pentru a modela profund loca- 
lul. Aceste afirmaţii exagerate reprezintă o metodă comună de 

privilegiere a glocalului si de minimalizare a grobalului. Subli- 
niind faptul că nu vom ajunge niciodată să avem o monocultura 
în sport sau în alt domeniu, criticii resping ideea de grobalizare 
(sau, mai frecvent, variantele ei, cum ar fi americanizarea) deoa- 
rece procesul nu a reuşit să producă o monocultură. Acest 
argument de tipul „totul sau nimic“ oferă o metodă simplă de 
respingere a grobalizării (şi a ideilor conexe) şi de acceptare a 
glocalizării, dar ignoră existenţa puternicului (dar nu omnipo- 
tentului) proces de grobalizare. 

În încheierea capitolului respectiv din eseul lor, Andrews si 
Grainger oferă o viziune mai echilibrată, care integrează glocalul 
şi grobalul. Ei afirmă că „manifestările sportive locale pot supra- 
vietui si funcţiona doar în cadrul structurilor si logicii globale“. 
Dacă înlocuim în această propoziţie „local“ cu „glocal“ şi „global“ 
cu „grobal“ (şi cred că se poate), obţinem o analiză mai echilibrată 
a relaţiei dintre glocalizare şi grobalizare prezentate în aceste pagini. 


Practici, spectacole și organizații 


Andrews si Grainger disting practici, spectacole şi organizaţii 
ale sportului glocal. În ceea ce priveşte practicile, se produce 
o transpunere a practicilor sportive impuse, transplantate în 
contextele locale unde sunt transformate de elementul local. Un 
bun exemplu de astfel de practici este modul în care indienii au 
transformat cricketul impus de britanici.!? Lăsând deoparte 
relevanta acestor afirmaţii în cazul cricketului în India", iată 
prima afirmaţie a lui Andrews şi Grainger despre practicile 
sportive „glocale“: 


Caracterizată în trecut de un mozaic de forme tradiționale, determinate 
local, diversitatea sportivă premodernă s-a transformat într-un număr redus 
de practici sportive normate, standardizate şi birocratizate care domină şi 
definesc peisajul sportiv [...]. Ratiunile acestei consolidări sportive sunt 
multiple, dar sunt în principal corelate cu transformările sociale funda- 
mentale din Europa occidentală după 1700, care au avut drept rezultat o 
ordine mondială tot mai occidentală, mai industrializată şi mai urbani- 
zată [...]. Sportul contemporan este concretizarea normată a valorilor 


O teorie a glocalizării și grobalizării 189 


occidentale (şi mai ales nord-atlantice) moderne ale competiției, progresului 
si realizării. [s.m.]!4 


Autorii discută apoi rolul britanicilor în acest proces, vorbind 
despre relaţia de natură „imperială“ dintre Marea Britanie si 
restul lumii, despre „hegemonia sportivă globală“ şi despre nume- 
roasele sporturi tradiţionale care au fost „incluse sau eliminate 
de înaintarea de nestăvilit a ordinii sportive mondiale“ [s.m.].15 

Toţi termenii subliniati de mine, chiar dacă sunt folosiţi în 
cadrul discuţiei despre glocalizare, reprezintă o descriere exactă 
a grobalizării practicilor sportive. 

Andrews şi Grainger examinează în continuare glocalizarea, 
susținând că „tiparele difuzării sportive nu au fost uniforme la 
nivel global“!6. Fireşte, nimeni nu susţine contrariul! Întotdeauna 
există un melanj de eterogenitate şi omogenitate, de glocalizare 
şi grobalizare. 

Autorii discută apoi cricketul în Indiile de Vest şi, pornind 
de la lucrarea lui Appadurai despre India, pun accentul pe rezis- 
tenta întâmpinată în această zonă si pe modul în care a fost 
folosit acest sport pentru a crea forme locale de subiectivitate şi 
rezistență. Asemenea lui Appadurai, ei ajung la concluzia potrivit 
căreia „coloniile ripostaseră“. Cum ripostaseră? Jucând cricketul 
adus de englezi! Sunt de acord că în acest caz a avut loc un proces 
de glocalizare, dar este evident că grobalizarea a jucat un rol 
important în diseminarea acestui divertisment britanic. 

În continuare, Andrews şi Grainger discută spectacolele spor- 
tive „glocale“ şi recurg din nou, paradoxal, la termeni care ţin de 
grobalizare. Autorii se axează mai mult pe consumatorii de con- 
ținut media decât pe spectatorii de la fata locului și subliniază 
caracterul comercial al spectacolului produs de media, care face 
parte din „industria culturii“ (din care face parte si sportul), creată 
cu scopul de a li se impune oamenilor şi chiar de a li se „impregna 
conştiinţa“. Sunt diseminate spectacolele sportive de tipul 
„chewing-gum sportiv“, care anulează diferenţele. Din nou, consi- 
der eu, o definiţie a grobalizării în domeniul sportului mediatizat. 

Desigur, autorii nu sunt dispuşi să recunoască grobalizarea, 
aşa că deschid imediat o discuţie despre erorile, inexactitatile 

şi superficialitatea unei asemenea perspective (grobalizatoare). 
Andrews si Grainger încearcă să-şi demonstreze teza printr-o 
discuţie despre Jocurile Olimpice „glocalizate“, afirmând că aces- 
tea reprezintă „mai degrabă o uluitoare unitate în diversitate 
[adică glocalizare] decât o contribuţie semnificativă la omogeni- 
zarea globală [adică grobalizare]“!7. Acest citat vine de fapt in 
sprijinul afirmației potrivit căreia trebuie să recurgem si la glo- 
calizare, şi la grobalizare atunci când discutăm despre Jocurile 
Olimpice (şi despre multe alte fenomene, de altfel). 

Exemplul folosit de autori este ceremonia de deschidere şi 
felul în care aceasta „reflectă“ specificul local (naţional). Olimpi- 
ada oglindește nenumărate reprezentări locale si este percepută 
diferit de la o zonă la alta. Desi acest lucru este adevărat, nu tre- 
buie să uităm că spectacolele locale sunt create datorită grobali- 
zării importanţei capitale a spectacolelor și a modelului grobal 
de prezentare si intensificare a spectacolelor prin controlul exer- 
citat de media (pentru care este pus în scenă spectacolul). După 
cum subliniază autorii, există fluxuri mediatice globale interna- 
tionale despre Jocurile Olimpice, care pot fi infrumusetate local 
dacă există resurse pentru aceasta. Nu trebuie uitat în acest con- 
text faptul că media sunt în prezent o forță grobalizatoare majoră 
(Andrews şi Grainger discută despre gigantul News Corporation 
şi eforturile sale de „a impune procese şi tehnologii uniforme 
la nivel global“), jucând un rol central în grobalizarea sportului. 
Autorii recunosc că numai statele dezvoltate îşi pot permite 
îmbogățirea fluxurilor globale cu conţinut local care să reflecte 
interesele locale. Statele mai sărace sunt condamnate la gro- 
balizare, mai ales la grobalizarea „nimicului“, cel putin în acest 
context, deoarece vor primi, probabil, doar fluxurile globale despre 
evenimentele sportive. Prezentările făcute de media acestor 
evenimente sunt, desigur, elaborate şi controlate la nivel central 
şi lipsite de conţinut distinctiv. 

În încheiere, Andrews şi Grainger discută despre organiza- 
tiile sportive. Şi în acest punct autorii se axează pe ceea ce 
eu aş numi grobalizare — „cluburile sportive care recrutează 
talente din toată lumea“185. Cei doi se referă la sportul de mare 

audienţă — baschetul profesionist si cel universitar în Statele 
Unite şi fotbalul în afara Statelor Unite — care este dominat de 
corporații și indivizi bogaţi. (Un exemplu elocvent este recenta 
achiziţionare a clubului Manchester United de către omul de 
afaceri american Malcolm Glazer.) Corporatiile şi investitorii 
fac orice şi plătesc oricât ca să aducă la echipă talente de pretu- 
tindeni. Există, prin urmare, un imperialism al echipelor bogate 
şi al țărilor unde se află acestea — aproape întotdeauna Statele 
Unite şi în Nordul dezvoltat. Citând un renumit sociolog al spor- 
tului, Andrews si Grainger scriu: „Statele cele mai dezvoltate 
domină şi controlează exploatarea resurselor şi productia.“!® 

După cum le stă în obicei, autorii resping imediat perspectiva 
grobalizatoare în favoarea glocalizării, susținând că „asumarea 
ei unidimensională ar fi o greşeală“ (însă perspectiva nu trebuie 
asumată unidimensional pentru a recunoaște relevanta ideii 
de grobalizare), deoarece „există numeroase variaţii și motivații 
ale experienţei migraţiei sportive, care variază în funcţie de 
distanţa deplasării, de durata deplasării si de remuneraţie“20. 
Acestea sunt privite din prisma a mai multe tipuri şi subtipuri 
de glocalizare, în timp ce în cadrul discuţiei se recurge la ter- 
meni grobalizatori precum „neocolonialism corporal“, „viol social 
şi economic“ şi se vorbeşte despre corporatiile transnationale care 
încorporează „elementele locale în imperativele globale“. În 
încheierea capitolului respectiv, Andrews şi Grainger discută 
despre „un loc geometric al controlului, care produce rețete de 
caracter local generalizate“?! Apariţia acestor reţete constituie 
grobalizarea. Autorii susţin în continuare că acest lucru poate 
reprezenta „un corolar al glocalitatii sportive“. Desigur! Avem 
de-a face aici cu o poziţie rezonabilă în care importanţa gloca- 
lului nu este supraestimată, iar acesta este perceput ca un corolar 
a altceva — care nu poate fi decât grobalizarea. Eseul se încheie, 
previzibil, cu o discuţie despre „sport în era glocală“. Dacă Andrews 
şi Grainger nu ar fi adoptat de la bun început paradigma domi- 
natiei glocalului si ar fi examinat mai atent propriul discurs, ca 
să nu mai vorbim de globalizarea sportului, ar fi observat că des- 
criau de fapt sportul în era grobal-glocală. 

Analiza antropologica a mcdonaldizarii: 
glocalizarea — uz și abuz 


Voi examina acum un exemplu mai general de exagerare a impor- 
tantei glocalizării, de data aceasta într-un corpus de lucrări 
antropologice. Această literatură nu se axează pe grobalizare în 
general, ci gravitează mai degrabă în jurul criticii unui anumit 
proces grobalizator, medonaldizarea. Demersul este prezent în 
lucrările unui renumit antropolog de la Harvard — James Watson — 
şi ale unora dintre studenţii săi. 


McDonald's în Asia de Est 


Lucrarea capitală a acestei orientări este volumul Golden Arches 
East: McDonald in East Asia, coordonat de Watson.22 Nucleul 
volumului este compus din cinci eseuri semnate de cinci antro- 
pologi, printre care şi un eseu despre McDonald's în cinci regiuni 
din Asia de Est — Beijing, Hong Kong, Taipei, Seul şi Japonia în 
ansamblu — semnat de Watson. În calitatea sa de antropolog, 
Watson nu pare să cunoască termenul de „glocalizare“, iar acesta 
nu apare nici în indicele lucrării (termenul este mai popular 
printre sociologi), dar este evident că ceea ce constată el exami- 
nând Asia de Est poate fi descris prin acest termen (afirmaţia 
se aplică şi în cazul celorlalţi autori ai eseurilor din volum). 

În prefață, Watson descrie originile interesului său pentru 
impactul McDonald's în Asia de Est şi începe cu o escală la un 
restaurant McDonald's din Hong Kong. După mai multe vizite 
în localul respectiv, autorul a constientizat importanţa feno- 
menului pe care îl observa — restaurantul McDonald's căpătase 
o importanţă capitală pentru mulţi oameni din zonă. Watson 
a cooptat alti autori, pe care i-a inclus în antologie, si toți au 
descoperit cu uimire că „fast-foodurile afectează considerabil 
viata oamenilor‘. Afirmația denotă o înţelegere profundă a feno- 
menului grobalizării, însă Watson şi ceilalți autori nu vor urma 
această direcţie. 

Watson vrea să combată ceea ce el consideră o modă nocivă 
printre antropologi — ,,distantarea tot mai mare de interesele 
şi preocupările oamenilor obisnuiti“*4. Pentru Watson, propria 
contribuţie la volumul respectiv este o manifestare a tendinței 
antropologiei de a se redefini ca studiu al vieţii cotidiene. În cazul 
McDonald's, Watson îşi propune să „situeze [McDonald’s-ul] global 
în local“. Apoi autorul afirmă: „scopul nostru este să determinăm 
cum a fost adaptat sistemul global al McDonald's la circumstan- 
tele locale din cinci societăţi distincte.“25 Deci accentul cade pe 
local si pe modul în care McDonald's se adaptează la acesta. 
Ceea ce înseamnă că modurile şi gradul în care McDonald's se 
impune asupra elementului local vor fi neglijate. Este evident 
că McDonald's se adaptează, însă este evident şi că isi impune 
regulile. Vorbind despre sistemul global al McDonald's, Watson 
recunoaște existența grobalizării, dar, din cauza dorinţei de a 
redirectiona antropologia spre elementul local si viata cotidiană, 
autorul nu va aborda problema. Din punctul meu de vedere, 
Watson scapă din vedere cel puţin o jumătate dintre fenomenele 
necesare descrierii şi înțelegerii globalizării. 

Această orientare îi conduce pe Watson si ceilalți autori spre 
„interviurile personale si conversațiile informale cu consumatorii®”®. 
Este o metodologie pe deplin legitimă, dar îi orientează şi mai 
mult pe antropologi spre local, deoarece în timpul cercetării vor 
auzi şi vor vedea doar elemente locale și este foarte probabil să 
interpreteze grobalul drept local. Pentru a dobândi o viziune mai 
echilibrată a axei grobal-glocal, cercetătorii ar fi trebuit să inter- 
vieveze şi manageri şi directori executivi din cadrul McDonald's, 
atât din Asia de Est, cât si din Statele Unite. Aceştia ar fi putut 
să le vorbească despre modalităţile prin care McDonald's se gro- 
balizează în Asia și în restul lumii. 

În Introducere, Watson precizează de la bun început nu doar 
punctul de plecare, ci si concluzia volumului: „Încă de la începutul 
anilor "70, o întreagă generaţie de copii din Japonia si Hong Kong 
a crescut cu McDonald's; pentru aceste persoane, Big Mac-ul, 
cartofii prajiti si Coca-Cola nu reprezintă ceva străin. McDonald's 
face parte din bucătăria «locală».“2 Elementul central este ceea 


Globalizarea nimicului 194 


ce „reprezintă“ pentru asiatici aceste fenomene. Evident, oame- 
nii din Asia de Est pot redefini aceste lucruri drept locale, dar e 
la fel de evident că fenomenele sunt grobale. Watson omite din 
nou jumătate din ecuaţie. Autorul conchide: „Consumatorii din 
Asia de Est au transformat pe tăcute, uneori cu obstinatie, res- 
taurantele McDonald's în nişte instituţii locale.“25 Nedispunând 
de termenul „glocal“, Watson recurge la „local“, dar, de vreme 
ce este vorba despre globalizare — în cazul de fata, extinderea 
McDonald's în Asia —, e evident că Watson descrie de fapt o com- 
binatie de global (sau grobal) si local (sau glocal). În citatul de 
mai sus, termenul „local“ ar trebui înlocuit cu „glocal“. 

Watson respinge de fapt ideea de grobalizare, dar, nedis- 
punând de acest termen, vorbeşte despre „imperialismul cul- 
tural“. Pentru a minimaliza importanţa conceptului, autorul 
susține că acesta reprezintă un punct de vedere al oficiali- 
tatilor chineze (care se înșală, desigur) si al „intelectualilor 
europeni si americani“. Watson aproape că afirmă explicit că 
adoptarea unei asemenea perspective este greşită, ea repre- 
zentând orientarea unor oficialități chineze prost informate 
şi a unor intelectuali confuzi care nu au nici o legătură cu 
contextul local. Tot în Introducere, Watson se referă la lucră- 
rile mele și la teza mcdonaldizarii, pe care o respinge implicit, 
corelând-o cu „imperialismul cultural“. Să respingi astfel 
asemenea idei înseamnă să dai dovadă de anti-intelectualism 
şi de o viziune limitată asupra globalizării. 

Watson distorsionează si mai mult discuţia asociind imperia- 
lismul cultural cu reprezentarea lanțului McDonald's ca „impe- 
riu al răului“ si ca „forţă irezistibilă“.2? Foarte puţini percep 
McDonald's ca pe un imperiu al răului, şi, chiar si în analizele 
mele cel mai critice, am avut grijă să scot în evidenţă şi unele 
trăsături pozitive ale restaurantelor McDonald's și ale mcdonal- 
dizării. În plus, nimeni nu descrie McDonald's ca pe o forţă ire- 
zistibilă. Aceasta este o sintagmă extremă, menită să discrediteze 
imperialismul cultural, medonaldizarea și, implicit, grobalizarea. 
Aceste forte nu sunt irezistibile, dar sunt puternice, lucru care 
nu poate fi ignorat. Faptul este exprimat implicit de Watson 

atunci când spune că „McDonald's nu are întotdeauna ultimul 
cuvânt““ [s.m.]. Lucru perfect adevărat, dar care implică şi fap- 
tul că McDonald's are ultimul cuvânt uneori. Altfel spus, este 
vorba despre glocalizare și grobalizare. 

Watson se menţine pe aceeași direcţie si ulterior, când afirmă: 
„Consumatorii nu sunt nişte automate, aşa cum vor să ne dea de 
înţeles multi analişti.““! Autorul nu menţionează nume de „ana- 
liști“, însă cei care cred aşa ceva sunt în cel mai bun caz foarte 
puţini la număr. Multi (printre care mă număr şi eu) cred că 
McDonald's face eforturi considerabile să-şi controleze clienţii. 
Însă acest proces are limitele sale. Oamenii au capacitatea de 
a acţiona şi de a reacţiona imprevizibil. Clienţii McDonald's nu 
sunt automate, dar acţiunile lor sunt controlate strict. 

Watson înțelege natura sistemului McDonald's și modul în 
care este exportat acest sistem în alte tari. Autorul discută manu- 
alul companiei şi felul în care descrie acesta în cele mai mici amă- 
nunte toate activităţile şi lucrurile — mergând până la grosimea 
feliutelor de castravete murat —, „nelăsând nimic la voia întâm- 
plării“32. Exportul şi utilizarea manualului conceput de o instanţă 
centrală şi în Asia de Est este un exemplu elocvent de grobalizare. 
Faptul că Watson recunoaște că mâncarea, meniul, activitatea 
şi structura restaurantelor sunt în linii mari identice în toată 
lumea se înscrie în aceeași direcţie. Mai mult, dacă McDonald's 
nu lasă nimic la voia întâmplării, acest lucru nu se aplică oare, 
într-o anumită măsură, şi la consumatorii din Asia de Est? 

Spre sfârşitul eseului introductiv, Watson ajunge la o conclu- 
zie nu foarte diferită de teza lucrării de fata: 


Procesul de localizare are două direcţii: el presupune modificarea culturii 
locale, dar și modificarea procedurilor companiilor. Consumatorii din Asia 
de Est au acceptat elemente esenţiale ale sistemului industrializat al 
McDonald's — statul la coadă, autoservirea, găsirea neasistată a unei mese. 
Însă alte aspecte ale modelului industrial, mai ales cele legate de timp si 
spaţiu, au fost respinse.’ 


În termenii folosiți în lucrarea de față, cred că din citatul de 
mai sus se poate deduce, destul de exact, că Watson afirmă despre 
lanțul McDonald's din Asia că se situează între extremele gloca- 
lizării5 şi grobalizării. 

Si mai elocvent este faptul că Watson conchide, în analiza 
sa asupra restaurantelor McDonald's din Hong Kong, că „nu se 
mai poate face distincţia între ce este local şi ce nu“. Sau „con- 
sumatorii din Hong Kong au acceptat elementele fundamentale 
ale sistemului fast-food, cu nişte adaptări «localizante»“®, Si 
această afirmaţie poate fi reformulată: localul şi grobalul se între- 
pătrund tot mai mult, deci fenomenul descris se situează pe axa 
grobal-glocal, mai aproape, cel puţin din punctul de vedere al 
lui Watson, de polul glocalului. 

Watson face eforturi să demonstreze puterea consumatorului 
asiatic, dar recunoaște că McDonald's, la rândul său, i-a trans- 
format pe consumatorii respectivi. Un exemplu frapant este rolul 
jucat de McDonald” în transformarea copiilor din Hong Kong 
în consumatori. Înainte de sfârşitul anilor ’70, copiii din Hong 
Kong mâncau rareori altundeva decât acasă şi, atunci când 
o făceau, nu alegeau ei ce mănâncă; mâncau ce li se spunea. 
McDonald's s-a adresat pieţei reprezentate de copii şi le-a oferit 
opţiuni, jucând astfel un rol central în transformarea aces- 
tora în consumatori activi în piaţa din Hong Kong. De aseme- 
nea, şi sărbătorirea zilelor de naştere în Hong Kong (adesea 
la McDonald's) este altă schimbare recentă în care McDonald's 
a deţinut un rol important. 

Cu toate acestea, Watson se simte obligat să se întoarcă la 
teza sa: „Oamenii obişnuiţi din Hong Kong nu au fost deposedati 
de moştenirea lor culturală si nu au devenit victimele nestiutoare 
ale corporațiilor transnationale.“®” De acord! Dar nici nu sunt 
neafectati de grobalizare în general şi de mcdonaldizare în 
particular. Consumatorii din Hong Kong nu sunt victime, dar 
nici imuni in fata regulilor pe care li le-a impus McDonald’s. 

În altă analiză din volumul editat de Watson, restaurantele 
McDonald's din Japonia sunt considerate „civilizaţie americana 
[Americana] în viziunea japonezilor“58. Reformulat, enunţul se 
referă la un fenomen glocal care constă în integrarea grobalului 
(„civilizaţia americană“) şi a localului („japonezii“). Consumatorul 
japonez are o oarecare putere, dar McDonald's a provocat schim- 
pări majore în diverse domenii, printre care şi manierele la masă. 

Japonezilor le vine greu să mănânce sendvisuri cu mâna, asa 
că s-a recurs la tăierea sendvisurilor în bucăţi mici, care sunt 
mâncate cu scobitoarea. Există în cultura japoneză alimente 
care pot fi apucate cu mâna, dar numai după ce mâinile au fost 
şterse cu servetele umede. Ohnuki-Tierney observa că această 
normă nu a fost afectată de McDonald's, întrucât „mulți mănâncă 
sendvisurile ambalate în hârtie cerată in asa fel încât să nu 
se producă un contact direct între mână si mâncare“%. Însă regula 
care interzice consumarea hranei în picioare „a fost afectată 
de McDonald's“. Cu alte cuvinte, japonezii, cel putin în momen- 
tul efectuării studiului discutat aici (anii '90), păstraseră unele 
tradiţii locale (nu atingeau mâncarea cu mâna), dar renuntasera 
la altele în favoarea unor norme globale (interdicţia de a mânca 
stând în picioare). Cu alte cuvinte, comportamentul japonezilor 
în restaurantele fast-food poate fi situat între polii grobalului 
si glocalului; epitetul „local“ nu îl descrie adecvat. Concluzia lui 
Ohnuki-Tierney este că schimbările care au avut loc sunt „foarte 
importante“! pentru societatea japoneză. Altfel spus, elemente 
importante ale culturii japoneze au fost transformate spectaculos, 
şi poate irevocabil, de grobalizarea asociată cu McDonald's. 

Ca si în cazul discuţiei despre sport, ajungem la concluzia 
că analiza antropologică a fenomenului McDonald's in Asia, desi 
utilizează termeni diferiţi, se referă, de fapt, la interacțiunea 
dintre grobal şi glocal într-o serie de contexte specifice. 

În termenii lucrării de fata, McDonald's este o forță grobală 
care trebuie să se adapteze la realităţile locale, deplasându-se 
astfel spre polul glocalului de pe axa grobal-glocal. Exemplele 
de adaptări făcute de McDonald's pe glob, şi mai ales în Asia 
de Est, sunt numeroase: 


— „Experiența McDonald's la Beijing este un caz clasic de «loca- 
lizare» a sistemelor transnationale [...]. Clienţii care zăbo- 
vesc cu orele la McDonald's citind, stând de vorbă, ascultând 
muzică sau serbând zile de naștere elimină termenul fast 
[repede] din fast-food [...]. Ne place să credem [...] că peste 
douăzeci de ani conotatiile «americane» actuale ale McDonald's 
vor deveni o simplă amintire. Noile generaţii de clienţi din 

Beijing ar putea considera hamburgerii, cartofii prajiti si 
milk shake-urile produse locale.“4? 

— La Hong Kong clienţii petrec mult timp in restaurant, 
nu isi debarasează mesele singuri, angajaţii zâmbesc 
doar uneori, iar servetelele nu sunt la discreţie. „E greu 
de spus ce este local şi ce nu. La Hong Kong [...], 
transnationalul este local.“% 

— La Taipei, McDonald's este un spaţiu de socializare, iar 
clienţii fideli se cunosc unii pe alţii. „Pentru numeroși cli- 
enti, McDonald's este o a doua casă [...]. Acest spaţiu s-a 
«localizat», ajungând să joace un rol important în rutina 
vieţii cotidiene a oamenilor din zonă.“ 


În volumul coordonat de Watson există numeroase exemple de 
aceeași factură, care indică, în intenţia autorilor, cât de mult 
s-a localizat McDonald's în Asia de Est. Însă fenomenele obser- 
vate pot fi interpretate şi altfel: asistăm la apariția unor fenomene 
care au trăsături grobale şi glocale, situându-se între polii axei 
grobal-glocal şi implicând elemente locale și grobale. Fiecare 
spaţiu este caracterizat de un melanj unic al acestor elemente, 
astfel că, de exemplu, localurile McDonald's se situează în puncte 
diferite pe axa grobal-glocal. 


McDonald's în Rusia 


Unul dintre studenţii lui Watson, Melissa Caldwell, adoptă şi 
aprofundează aceeași viziune într-un studiu asupra restauran- 
telor McDonald's din Rusia. Autoarea descrie un proces de 
„localizare“ a McDonald's, deşi, spre deosebire de Watson, Caldwell 
foloseşte termenul „glocal“, care caracterizează mai bine feno- 
menul descris. Integrarea unei forte grobale ca McDonald's într-un 
context local este un proces de glocalizare. Însă autoarea preferă 
termenul „localizare“, deoarece, în opinia ei, termenii de genul „glo- 
calizării“ reifică distincţia dintre indigen (local) şi import (global). 

Caldwell descrie o serie de aspecte ale unui fenomen pe care 
ea îl interpretează drept localizarea McDonald's in Rusia; această 

localizare o asociază cu noţiunea rusă de naș („al nostru“). 
Ideea înglobează atât tara (Rusia), cât si spaţiul fizic al cămi- 
nului individual. McDonald's a devenit rusesc, a ajuns să fie 
considerat „acasă“, viata casnică a ruşilor a pătruns în McDonald's, 
iar McDonald's a intrat în casele oamenilor. Ruşii s-au obişnuit 
şi se simt în largul lor cu McDonald's, având încredere în acest 
restaurant, consideră autoarea. De exemplu, la fel ca în Asia 
de Est, ruşii își serbează ziua de naştere la McDonald's. Însă 
cel mai important argument al autoarei este că ruşii au „domes- 
ticit“ McDonald's — reușind să transforme locul și produsele 
în ceva familiar şi confortabil. McDonald's a intrat nu doar 
în viaţa comunităţii, ci şi în casele oamenilor: aceştia pregă- 
tesc acasă variante ale mâncării servite la fast-food. Unul 
dintre exemple este milk shake-ul, necunoscut în Rusia până 
la apariția McDonald's, pregătit acum acasă sau servit în alte 
localuri. Moscovitii gătesc hamburgeri acasă, chiar dacă uneori 
retetele sunt foarte originale (cu varză calita în loc de chiftea). 
Cartofii prajiti au devenit un fel-vedetă, iar copiii protestează 
dacă nu sunt la fel ca aceia de la McDonald's. La fel ca în alte 
tari (si mai ales în Statele Unite), produsele fast-food au deve- 
nit un etalon pentru copii. 

Caldwell respinge ideea de medonaldizare și, implicit, de gro- 
balizare. Mai mult, autoarea respinge si glocalizarea, susținând 
că acest concept nu descrie adecvat situaţia din Rusia: 


Moscovitii nu își insusesc elementele străine modificându-le, cum se întâmplă 
în cazul grobalizării, ci își reorientează atitudinile, sentimentele şi afectele 
in aşa fel încât să perceapă si să experimenteze elementele străine ca pe 
ceva familiar, parte a peisajului local. În ciuda forței McDonald's de a se 
pozitiona ca o realitate locală moscovitii sunt cei care iau decizia finală, 
hotărându-i soarta.16 


Vom deconstrui aceste afirmaţii, așa cum am procedat mai 
devreme în cazul discuţiei despre sport: 


1. Deşi existenţa grobalizării este recunoscută sub forma 
„forţei“ McDonald, aceasta este trecută cu vederea, rămâne 
neanalizata si este redusă la forța de „a se pozitiona“ (dar si 

acest lucru ţine de grobalizare) ca parte a peisajului local, 
nu la cea de a se impune în peisajul local. 

2. În acelaşi timp, deși existenţa glocalizării este recunoscută, 
conceptul nu este util pentru Caldwell. Elementele străine 
nu sunt doar apropriate şi modificate, ci transformate în 
ceva familiar, care face parte din peisajul local. 

3. Nu doar elementul local joacă un rol important, ci şi indi- 
vizii, care au „decizia finală“. 


Aceste trei aspecte susţin o afirmaţie anterioară referitoare 
la afinitatea dintre cei care preferă glocalizarea (în cazul de 
faţă, localizarea) şi orientarea postmodernă (deşi Caldwell, 
la fel ca majoritatea antropologilor, nu este postmodernistă). 
Însă, ca mare parte dintre postmodernisti, ea respinge forțele 
totalizatoare, ca grobalizarea şi medonaldizarea, accentuând 
în schimb (uneori prea mult) forța elementului local şi a acto- 
rilor individuali. 

Pentru Caldwell, „McDonald's este mai mult decât o enti- 
tate glocalizată sau localizată în Rusia. Suferind un proces 
de localizare rusesc — nasificarea —, McDonald's a devenit o 
entitate semnificativă la nivel local, deci domesticită“+7. Dar 
ce anume a fost localizat, domesticit? În studiul discutat, mai 
mult mâncarea decât felul în care clienţii se raportează la res- 
taurantele McDonald's şi se folosesc de ele. Nu trebuie să uităm 
însă că această mâncare şi aceste restaurante au fost grobali- 
zate. Localizarea şi domesticirea se produc în cadrul grobalizării, 
fără de care nici nu ar fi putut apărea, de altfel. Reformulând 
în termenii lucrării de fata, Caldwell descrie integrarea groba- 
lului şi localului şi apariţia unor fenomene care se situează 
pe axa grobal-glocal. 


Dincolo de mâncare 

Caldwell şi majoritatea celor care analizează mcdonaldizarea 
şi, implicit, grobalizarea iau în discuţie în primul rând mâncarea 
şi felul în care clienţii folosesc decorul în care se consumă 

mâncarea. Observând adaptări locale ale felurilor de mâncare 
specifice şi ale utilizării spaţiului restaurantelor, aceşti analişti 
contestă mcdonaldizarea (ca formă de grobalizare). Ei nu tin 
seama de esenţa mcdonaldizarii, care nu rezidă în produsele de 
fast-food şi nici în decoruri, ci în principiile pe baza cărora ope- 
rează restaurantele fast-food, ca multe alte entităţi medonal- 
dizate. Dacă examinăm aceste principii (sau aceste sisteme şi 
structuri) — eficienţa, calculabilitatea, predictibilitatea şi con- 
trolul cu ajutorul tehnologiilor non-umane —, constatăm că aces- 
tea au fost grobalizate peste tot unde au ajuns McDonald's sau 
alte sisteme medonaldizate. 

Există sociologi care au recunoscut importanţa acestor prin- 
cipii (şi a sistemelor produse de ele) în cadrul mcdonaldizarii. 
Alan Bryman, care a creat conceptul de disneyzare, ca exemplu 
de grobalizare, afirmă că nu produsele sau decorurile, ci princi- 
piile (eficienţa, predictibilitatea etc.) sunt esenţiale pentru siste- 
mele mcdonaldizate si disneyzate.* Autorul susţine că aceste 
principii şi sisteme sunt în linii mari aceleași, indiferent de bunu- 
rile sau serviciile pe care le oferă si de locul unde operează. Mai 
mult, Bryman afirmă că aceste principii si sisteme „sunt procese 
mai insidioase, deoarece sunt mai puţin vizibile şi mai greu detec- 
tabile decât arcadele aurite sau palatele din desene animate“. 

Uri Ram propune un tablou mai complex al medonaldizării, 
care ia în calcul atât produsele şi serviciile, cât şi principiile şi 
structurile.5 Autorul distinge între modelele de globalizare uni- 
directionale (structurale) şi cele bidirectionale (simbolice). Aces- 
tea din urma presupun un melanj de glocal si grobal (cu alte 
cuvinte, au un caracter glocal accentuat), în vreme ce primele 
au o natură preponderent grobală. Modelul unidirectional implica 
structuri, iar această idee este înrudită cu viziunea despre 
principiile si sistemele care reprezintă esența medonaldizării. 
Mai mult, modelul unidirectional evocă procesele presupuse de 
ideea de grobalizare. De exemplu, medonaldizarea presupune 
grobalizarea unidirectionala a structurilor, sistemelor şi prin- 
cipiilor. Modelul bidirecțional se referă la produse (şi la simbo- 
lurile asociate acestora), printre care, de exemplu, Big Mac-ul. 

Aceste produse pot să devină cu ușurință glocale, să se adapteze 
la realităţile locale și să antreneze simboluri globale și locale. 
Ele pot coexista, de altfel, cu simbolurile locale. În cazul Isra- 
elului, examinat de Uri Ram, Big Mac-ul coexistă cu falafelul, 
creând astfel o combinaţie glocală bidirectionala unică a două 
mâncăruri cu puternică încărcătură simbolică. Însă argumen- 
tatia devine vagă în acest punct; Ram susţine că aceste diferente 
simbolice supraviețuiesc cu greu. Altfel spus, ele vor dispărea, 
probabil, în fata procesului unidirectional al grobalizării. Fala- 
felul va fi atât de medonaldizat (grobalizat), încât nu se va mai 
deosebi de Big Mac. Însă până atunci, susține Ram, viitorul ne 
rezervă această combinaţie de uniformitate structurală şi diver- 
sitate simbolică, pe care el o numeşte „glocomodificare“, dar care, 
în termenii mei, presupune un amestec de grobal şi glocal. Cu 
alte cuvinte, situaţia respectivă din Israel poate fi situată între 
extremele grobalizării şi glocalizării. Iar tendinţa evidentă, in 
opinia lui Ram, este deplasarea spre polul grobalului. 

Probabil că, dată fiind natura disciplinei lor, antropologii 
sunt cantonati iremediabil în conceptul localului. În fond, dome- 
niul lor este definit de studiul etnografic al unor zone specifice, 
al unor locuri anume și al caracteristicilor acestora. Prin urmare, 
antropologilor le este greu să abandoneze localul în favoarea 
glocalului şi cu atât mai mult să adopte o noţiune precum groba- 
lizarea. Antropologii au motive intrinsece diciplinei care îi împie- 
dică să perceapă aceste procese, dar cercetătorii din celelalte 
domenii, mai ales sociologii, nu au nici o scuză pentru această 
orbire. Este bine ca specialiştii dintr-un anumit domeniu să-şi 
păstreze orientarea specifică disciplinei lor, însă ei au datoria 
să recunoască existența unor contexte mai ample în care se petrec 
fenomenele care îi interesează. 

Să luăm, de exemplu, cele mai recente aspecte ale relaţiei 
dintre McDonald's si piaţa chineză. McDonald's isi adaptează mân- 
carea la gusturile locale (desi igi menţine si oferta de produse 
standard); vinde burgeri de orez (chiftele de vită sau de pui între 
două turte de orez) sau pachetele (carne de pui sau vită, legume 
si orez înfășurate într-o foaie asemănătoare tortillei).5! Însă cea 

mai mare schimbare pe care a adus-o McDonald's a fost introdu- 
cerea, în 2005, a sistemului drive-through (numit De Lai Su — 
„Cumperi repede“). Acest sistem le este chinezilor atât de nefa- 
miliar, încât McDonald's a trebuit să tipărească fluturasi cu 
explicaţii şi instrucţiuni pentru clienţi şi să plaseze angajaţi 
în parcări pentru a-i dirija. Conceptul de mâncare pentru acasă 
este o noutate pentru chinezi, care obişnuiesc să ia masa în tihnă 
la restaurant. China devine însă şi ea cultură a automobilului, 
iar McDonald's estimează că tot mai mulți consumatori vor ajunge 
să împărtășească părerea (profund americană) a managerului 
unei companii de electronice din Shanghai care isi ia mâncarea 
de prânz de la drive-through: „N-am timp să mă asez la masă [...]. 
Aici ritmul vieţii este foarte rapid.“? 


Soarta elementului local 


În subcapitolele anterioare şi în teoria globalizării în general, 
impactul globalizării asupra localului reprezintă o problemă 
crucială. Melissa Caldwell şi Eriberto P. Lozada jr. abordează 
acest subiect în eseul intitulat „The Fate of the Local“*. Cei doi 
autori discută explicit şi implicit o serie de teorii despre grobali- 
zare şi despre consecinţele acesteia la nivel local. În opinia auto- 
rilor, una dintre tezele paradigmei grobalizării este aceea că 
grobalizarea distruge eterogenitatea la nivel local şi impune 
omogenitatea, alterând sau chiar distrugând localul. 

Deşi recunosc că grobalizarea are un impact major asupra 
localului, afectându-i structura, autorii consideră că acest impact 
este atenuat de o serie de factori. Pretutindeni trăiesc actori 
care nu rămân indiferenți la grobalizare; nu sunt „fraieri“ cultu- 
rali. Ki nu acceptă fără discernământ anumite practici culturale 
grobalizate, ci le adoptă sau le resping în urma unui proces de 
selecţie. Mai mult, bunurile grobale nu le sunt impuse pur și 
simplu; actorii locali doresc şi caută multe dintre aceste bunuri. 
Prin urmare, impactul grobalizării nu este același pretutindeni; 
cei care au resurse economice si sociale mai consistente îi vor 

rezista într-o mai mare măsură. În consecință, nu se pot face 
generalizări despre soarta localului confruntat cu grobalizarea, 
deoarece rezultatele vor varia de la un context specific la altul. 

Autorii susţin, de asemenea, că preocuparea pentru soarta 
localului în era globalizării este animată, în mare măsură, de 
o mitologie a localului. Printre mituri se numără: percepţia loca- 
lului drept zonă neatinsă de binefacerile civilizației moderne; 
considerarea practicilor culturale locale drept unice, statice, exo- 
tice, primitive şi cu rază mică de acţiune; existenţa unor zone 
unde „te cunoaşte toată lumea“. Preocuparea pentru local este 
animată în mare măsură de aceste idei si, de vreme ce localul 
este idealizat şi mitic, amenințările la adresa unei realități inexis- 
tente nu au de ce să prezinte vreun interes. 

Cel mai consistent argument al autorilor este acela că localul 
nu corespunde definiției pe baza căreia operează marea majori- 
tate a teoreticienilor globalizării. Aceştia îl consideră o reali- 
tate, în timp ce pentru Caldwell si Lozada el este un proces de 
schimbare socială. Localul este în permanenţă creat si re-creat 
printr-o serie de procese şi transformări sociale de diverse anver- 
guri. Mai mult, localul este opera celor care fac parte din el, iar 
această realizare este fragilă, deci distrusă sau schimbată încon- 
tinuu. Localul este creat de „activitatea de localizare“ a indivi- 
zilor, iar această activitate este neîntreruptă. Localul este, prin 
urmare, un proces interactiv dinamic, în permanenţă renegociat. 

Prin urmare, pentru Caldwell şi Lozada localul nu este un 
lucru strivit de tăvălugul grobalizării, ci un proces care a fost 
şi este afectat de nenumărate procese de acelaşi gen.5* Ceea ce 
se întâmplă în prezent la nivel local nu este o noutate, iar conse- 
cinta este că localul, fiind un proces, va supraviețui sau chiar 
se va dezvolta. În formularea autorilor, „localul nu a fost înghiţit 
de mareea globalizării“55. 

Caldwell si Lozada oferă perspective originale si utile asupra 
localului, însă, pe de-o parte, exagerează forţa localului şi a celor 
care trăiesc în aceste contexte şi, pe de alta, subestimează pute- 
rea forțelor grobale care îi afectează. Localul a fost întotdeauna 
afectat de forte considerabile, dar grobalizarea reprezintă un 
element nou și mult mai puternic. 

Ce se întâmplă însă cu localul asa cum este definit în lucra- 
rea de fata? Ideea de glocal presupune existenţa unui local care 
a fost afectat de grobal. Există undeva local independent de grobal? 
În teorie, se poate concepe existenţa unui local independent de 
grobal (si de glocal). Înainte de expansiunea spectaculoasă a gro- 
balului, localul predomina la nivel empiric si era uşor de identi- 
ficat. În prezent este însă tot mai greu de găsit. Marea majoritate 
a fenomenelor și lucrurilor care puteau fi considerate locale sunt 
acum influențate de grobal. Prin urmare, mărfurile importate 
li se alătură acum produselor locale, care, la rândul lor, sunt expor- 
tate spre zone unde li se vor alătura produselor specifice de acolo. 
Localul nealterat dispare de pe scena mondială. 

Acest fapt are numeroase consecinţe. De exemplu, dispariția 
elementului local pur are urmări grave asupra diversităţii cultu- 
rale globale. Unde să căutăm cele mai importante diferenţe din 
lumea în care trăim dacă tot ceea ce pare local este, de fapt, glocal? 
În diversele creaţii glocale care au apărut pretutindeni în lume, 
ni se poate răspunde. Dar aceste inovaţii sunt structurate şi afec- 
tate de la bun început de grobal, fapt care le limitează capacitatea 
de inovare culturală. Interacțiunea a două sau mai multe feno- 
mene glocale având drept rezultat entităţi unice care nu pot 
fi reduse la fenomenele care le-au generat ar fi o soluţie mai 
viabilă. S-ar putea ca, dată fiind dispariţia localului, interacţiunea 
realitatilor glocale să se dovedească un mediu propice pentru 
inovaţia culturală. Melanjurile culturale glocale vor fi o sursă de 
diversitate, deloc comparabilă însă cu cantitatea și gradul de diver- 
sitate din perioada când încă se mai putea vorbi despre local. 

Discutia de fata şi cea din Capitolul 1 sunt categorice în ceea 
ce priveşte localul: eu susţin că asistăm la moartea localului, cel 
putin în forma în care îl știam. Această opinie îi va nemultumi 
pe numeroşi teoreticieni ai globalizării, mai ales pe cei mentio- 
nati în acest capitol. Afirmația se menţine si dacă luăm în consi- 
derare definiția localului dată de Caldwell şi Lozada. Realitatea 
locală neafectată de grobalizare devine tot mai greu de găsit. Fie 
este afectată prin utilizarea de elemente grobale (materii prime 
din alte regiuni ale lumii, de exemplu), fie reprezintă o reacţie 
la grobalizare si o încercare de re-creare a localului. În oricare 

dintre aceste cazuri, ca în toate cazurile imaginabile de altfel, ele- 
mentul local neafectat de grobal devine tot mai rar, fapt care îndrep- 
tateste afirmaţia potrivit căreia asistăm la moartea localului. 

Ideea de moarte a localului este contrazisă de un articol recent 
semnat de Darrel K. Rigsby si Vijay Vishwanath si apărut în 
Harvard Business Review — „Localization: The Revolution in Con- 
sumer Markets“5. Autorii nu discută explicit problema globali- 
zării, dar susțin că numeroase companii mari, mai ales din Statele 
Unite, renunţă la standardizare şi urmăresc localizarea. Aceasta 
nu înseamnă că vând produse croite pe tipicul unor pieţe locale 
(„ceva“), ci că îşi adaptează gama produselor generice („nimic“) 
la pieţele locale. De exemplu, Wal-Mart vinde trei tipuri de chili 
în magazinele sale, dar mai comercializează încă 60 de tipuri în 
funcţie de gusturile locale. În termenii lucrării de faţă, Wal-Mart 
distribuie diverse seturi de nimic, în funcţie de natura pieței locale. 
Acesta este un exemplu de localizare, aşa cum este ea definită 
în eseul respectiv. Wal-Mart nu vinde „ceva“ (în cazul de fata, chili 
cu trăsături distinctive produs local, după o rețetă locală, de bucătari 
locali) în unităţile sale. Să luăm alt exemplu: la Wal-Mart s-a con- 
statat că în Sud praful împotriva furnicilor şi gândacilor se vindea 
bine, în timp ce pe cumpărătorii din Nord cuvântul „gândaci“ îi 
îndepărta. În loc să creeze un produs anume pentru piaţa din 
Nord, Wal-Mart a schimbat eticheta produsului în „praf împo- 
triva furnicilor“, iar vânzările au crescut simţitor. 

Faptul că localizarea luată în discuţie de eseul acesta operează 
cu „nimicul“ este evident şi din folosirea termenilor „formate“ 
şi „module“. Wal-Mart recurge la o serie de formate cu ajutorul 
cărora hotărăşte ce produse trebuie să se găsească într-o anume 
unitate. De exemplu, magazinele aflate în apropierea clădirilor 
de birouri trebuie să aibă insule cu mâncare de luat la pachet. 
După cum am arătat în Capitolul 4, aceste formate reprezintă 
tipare elaborate si folosite la nivel central pentru a crea forme 
noi. Întrucât un tipar este folosit de nenumărate ori, toate con- 
cretizările formei respective sunt mai mult sau mai puţin identice. 
Chiar şi în cazul unei „localizări extreme“, reţeaua de magazine 
Tesco, din Marea Britanie, foloseşte cinci formate: băcănie tradi- 
tionala, hipermarket, supermarket, magazin de cartier si site 

web. Folosirea unui număr restrâns de formate nu are nici o legă- 
tură cu felul în care am definit localul şi „ceva“-ul în lucrarea 
de fata. Ceea ce descriu Rigsby si Vishwanath drept revoluţie 
a localizării reprezintă o nouă dovadă a morţii localului. 


Contribuţii la teoriile culturale ale globalizării 


În încheierea acestui capitol, ce putem spune despre contribuția 
lucrării de fata la teoriile culturale ale globalizării? In opinia 
mea, ea poate fi sintetizată astfel: 


1. Globalizarea este un proces amplu care însumează nume- 
roase subprocese. 

2. Globalizarea poate fi percepută ca o gamă de procese diverse 
care formează un continuum, o axă la ale cărei extreme se 
situează glocalizarea (concept deja încetățenit) si grobali- 
zarea (concept nou). 

3. Conceptul de axă scoate în evidenţă faptul că majoritatea 
fenomenelor pe care le considerăm parte a globalizării se 
situează între cei doi poli. 

4. Altfel spus, glocalizarea şi grobalizarea sunt „tipuri ideale“; 
foarte puţine procese globale pot fi etichetate, cu indulgență, 
drept glocale sau grobale. 

5. Prin urmare, atunci când examinăm procese sau fenomene 
globale, trebuie să le identificăm proporţia de elemente 
componente glocale sau grobale. 

6. Localul este o prezenţă discretă în argumentatie, deoa- 
rece a fost şi este anihilat de grobal. Elementele care au 
supravieţuit sunt integrate sau alterate de grobal. 


Mai trebuie spus că, în opinia mea, aceste idei se pot dovedi utile 
şi pentru alte teorii ale globalizării, inclusiv pentru cele care 
abordează aspecte economice şi politice. Conceptele de grobali- 
zare, glocalizare, ceva şi nimic pot fi extrapolate cu ușurință la 
aceste domenii și teorii. 


Globalizarea nimicului 208 


7. Globalizarea culturii consumului 
și opoziţia globală fata de aceasta 


După cum a rezultat limpede din capitolele anterioare, în lucra- 
rea de fata m-a preocupat globalizarea — si mai ales grobaliza- 
rea — „nimicului“ în spaţiul consumului, care proliferează în 
întreaga lume cu o viteză ameţitoare. De exemplu, supermaga- 
zinele, lanțurile de magazine, mallurile si aeroporturile (spaţii 
care permit cumpărarea, „consumul“ de călătorii cu avionul şi 
unde, în paranteză fie spus, mallurile sunt dominate din ce în ce 
mai mult de lanţurile de magazine), alături de multe alte feno- 
mene (cărţile de credit, blugii Gap, gentile Gucci, bancomatele, 
angajaţii lanțurilor de magazine şi interacţiunile scenarizate 
în care se angajează cu clienţii) — toate acestea pot fi privite drept 
„nimic“ în sensul în care am folosit aici acest concept, întrucât, 
în mod evident, se află în centrul consumului contemporan si 
sunt globalizate în mod extensiv. Consumul joacă fără îndoială 
un rol din ce în ce mai important în viaţa oamenilor din țările 
dezvoltate si, de asemenea, în viata oamenilor din țările mai putin 
dezvoltate, în măsura în care şi-l pot permite (desi, în general, 
aceştia din urmă sunt mai degrabă producători decât consu- 
matori de „nimic“). Aşa cum consumul este dominat din ce în ce 
mai mult de „nimic“, tot astfel viaţa oamenilor este din ce în 
ce mai implicată în „nimic“. 

Cu toate acestea, nu doar consumul în sine — produsele pe 
care le consumă oamenii, cadrul în care are loc consumul, cei care 
îi servesc pe consumatori şi serviciile pe care le oferă — ne inte- 
resează aici, ci şi existenţa şi proliferarea globală a unei culturi 
a consumului. Primul obiectiv al acestui capitol este acela de 

a defini ceea ce înțeleg eu prin „cultura consumului“. Vom vedea 
că această cultură nu cuprinde doar domenii foarte familiare 
(shoppingul, de exemplu), ci s-a extins în direcţii destul de sur- 
prinzătoare (cum ar fi învățământul). În al doilea rând, vom 
analiza trei procese grobale majore — americanizarea, mcdonal- 
dizarea şi capitalismul, despre care am discutat pe larg şi în 
capitolele anterioare — ca forte motrice ale expansiunii globale 
a culturii consumului. În al treilea rând, voi vorbi despre un 
nou proces — brandingul — care este foarte important nu numai 
din perspectiva producerii culturii consumului, ci şi din cea a 
grobalizării „nimicului“ în spaţiul consumului. Întrucât produsele 
se deplasează din ce în ce mai mult spre polul „nimicului“, brand- 
ingul a căpătat o importanţă globală din ce în ce mai mare din 
perspectiva efortului de a diferenţia tipurile de „nimic“ aproape 
nediferentiabile — de exemplu băuturile cola ca produs generic: 
Coca-Cola, Pepsi-Cola si, mai nou, Mecca-Cola (vezi capitolele 
despre branduri si despre axa ceva—nimic). Mai mult, brandurile 
insesi devin fenomene tot mai grobale. in al patrulea rand, voi 
duce discutia dincolo de produsele de consum evidente, pentru 
a arăta cât de cuprinzătoare a devenit cultura consumului. În 
sfârşit, ne vom opri asupra opoziţiei globale la grobalizarea cul- 
turii consumului şi, în acest context, vom discuta despre atenta- 
tele din 11 septembrie 2001, care pot fi privite, cel puţin într-o 
anumită măsură, drept o reacţie la grobalizare. 

Înainte de a ajunge la această discuţie, vom spune limpede 
că globalizarea în general şi grobalizarea în particular nu se 
reduc la cultura consumului şi nici măcar la cultură în ansam- 
blul ei. În economia cărţii — si în special a acestui capitol — m-am 
concentrat pe fenomenul consumului, care însă este doar vârful 
aisbergului globalizării. Încă din Capitolul 1 am enumerat unele 
dintre domeniile supuse globalizării şi care au fost studiate din 
acest punct de vedere de autori din diverse câmpuri. Capitolul 
de fata îşi propune o mai bună înţelegere a globalizării culturii 
consumului. S-ar putea scrie capitole similare despre globali- 
zarea politicii, a justiţiei, a învăţământului şi aşa mai departe. 
Astfel, capitolul de fata ar trebui privit doar ca o aplicaţie a ideilor 
dezvoltate în această carte la universul social și cultural. 

Elemente ale culturii consumului 


Până în acest moment, am discutat diverse aspecte ale consu- 
mului! — în special cele patru nulitati: non-locurile, non-lucrurile, 
non-persoanele si non-serviciile — fără a le urmări foarte indea- 
proape în corelatia lor. Ceea ce le-a legat până acum a fost faptul 
că toate cele patru sunt implicate în globalizare şi sunt exemple 
de „nimic“. Cu toate acestea, ele sunt legate şi într-un alt mod, 
foarte important: sunt elemente şi cauze ale culturii consumului. 

Înainte de a propune o definiţie a culturii consumului, trebuie 
să subliniez două lucruri. În primul rând, această discuţie implică 
faptul că, în general, cultura consumului tinde spre polul „nimi- 
cului“. În al doilea rând, cultura, practic în integralitatea sa, 
se grobalizează. 


Valorile 


Asemenea tuturor celorlalte forme de cultură, ideea de cultură 
a consumului implică un caracter larg, atotcuprinzator chiar. 
Faptul că vorbim despre cultura consumului înseamnă că un 
mare număr de oameni, poate chiar majoritatea sau totalitatea 
membrilor unei societăţi, au ajuns să valorizeze consumul. Con- 
sumul, deci, nu înseamnă dobândirea strictului necesar pentru 
supraviețuire, ci faptul că oamenii ajung să privească, în mod 
colectiv, consumul — ca și bunurile şi serviciile obţinute — drept 
important şi valoros în sine. Douglas Goodman o spune foarte 
limpede: „Ceea ce face din cultura noastră o cultură a consumului 
este accentul pe consum ca valoare centrală.“ Ceea ce contra- 
zice perspectiva conform căreia consumul este legat de valori 
mai cuprinzătoare precum posibilitatea de alegere, individualis- 
mul sau piata.? Deşi este adevărat, ideea de cultură a consu- 
mului are implicaţii şi mai largi, întrucât aceasta nu se rezumă 
la a ne reflecta valorile, ci „a devenit o valoare culturală“f. Astfel, 
a vorbi despre globalizarea — sau grobalizarea — culturii consumu- 
lui înseamnă a discuta proliferarea la nivel mondial a propensiunii 

spre valorizarea consumului. Nu numai bunurile, serviciile sau 
decorurile au fost grobalizate, ci însăşi ideea potrivit căreia con- 
sumul este o valoare în sine. 

Globalizarea culturii consumului este importantă nu numai 
ca fenomen în sine, ci şi pentru că încurajează tot felul de moda- 
litati de consum nu numai de „nimic“, ci si de „ceva“ (cu toate 
gradele intermediare). Cu toate acestea, ne interesează în mod 
deosebit aici consumul de „nimic“, consumul de non-lucruri în 
non-locuri populate de non-persoane care ne oferă non-servicii. 

Oamenii care ajung să valorizeze consumul, care ajung să 
împărtăşească această cultură a consumului sunt mai suscep- 
tibili de a fi manipulati în direcţia consumului. Chiar dacă nu 
au încă mijloacele adecvate pentru a consuma foarte mult, dato- 
rită implicării lor în această cultură ei sunt, adesea, foarte dispuși 
să urmărească dobândirea mijloacelor care să le permită să con- 
sume din ce în ce mai mult. Chiar dacă unii pot ajunge să dobân- 
dească dorinţa şi mijloacele de a consuma „ceva“, în majoritatea 
cazurilor aceştia se vor concentra asupra consumului de „nimic“, 
în cantităţi din ce în ce mai mari. 

Pentru noi, manifestarea cea mai tangibilă a culturii consu- 
mului este faptul că întâlnim multi alti oameni care împărtăşesc 
idei şi valori similare. De pildă, atunci când suntem înconjurați 
de alți consumatori la mall, la Disney World, la cazinou şi așa 
mai departe. Dar existenţa tangibilă a culturii consumului este 
mult mai evidentă, pretutindeni în lume. Milioane de oameni 
o pot observa, toată ziua, în reclamele de neocolit pentru tot felul 
de bunuri şi servicii — reclame pe care le întâlnim la radio, la 
televizor, pe monitor, pe panourile stradale sau chiar la cinema- 
tograf, unde publicul a ajuns să plătească, fie şi în parte, pentru 
a vedea reclamele proiectate înainte de film. Si aici nu este vorba 
doar despre traditionalele reclame la alte filme (promo-uri şi trai- 
lere), ci despre reclame la aceleasi produse pe care le vedem la 
televizor — în multe cazuri este vorba chiar despre aceleași reclame. 

Există un aspect sub care formele tangibile ale culturii con- 
sumului sunt şi mai răspândite: noi suntem implicaţi permanent 
în achiziționarea bunurilor si în utilizarea serviciilor şi, mai ales, 

suntem înconjurați de oameni care îşi etalează cele mai recente 
achiziţii, cu logouri adesea foarte vizibile. Cultura consumului 
este exhibata în drum spre serviciu sau înapoi spre casă — masi- 
nile care ne înconjoară (şi care deseori creează ambuteiaje, din 
cauza pasiunii pentru consumul de automobile, în special atunci 
când este vorba despre modele noi) sau firmele şi panourile publi- 
citare care răsar pretutindeni —, la serviciu (achiziţiile cu care 
se mândresc colegii), la masă (alte achiziţii, etalate de cei cu care 
intrăm în contact) şi aşa mai departe. 

Însă nu numai indivizii valorizează consumul; comunitatea 
ajunge să valorizeze consumul în ansamblul ei. Voi vorbi imediat 
despre centralitatea Statelor Unite în ceea ce priveşte ideea de 
cultură a consumului şi manifestările ei, dar, anticipând această 
discuţie, doresc să subliniez faptul că societatea americană în 
general valorizează consumul. În Statele Unite, consumul a deve- 
nit important la nivel colectiv. Marea majoritate a americanilor 
îl valorizează, şi este foarte important pentru colectivitate ca 
oamenii să consume în număr mare, cât se poate de mult si de 
frecvent. Colectivitatea are nevoie ca americanii să se comporte 
astfel nu numai datorită necesităţii de a reafirma permanent 
valorile culturale, ci şi datorită locurilor de muncă si veniturilor 
pe care le generează consumul activ. Iar aceste locuri de muncă 
şi venituri le permit celorlalţi să participe activ la cultura con- 
sumului şi, astfel, să o reafirme ei înșiși. Oamenii de afaceri și 
politicienii ne reamintesc tot timpul datoria patriotică de a con- 
suma. Voi reveni asupra acestei teme atunci când voi vorbi despre 
atentatele de la 11 septembrie şi consecinţele lor. 

Desigur, Statele Unite nu sunt singura colectivitate care 
valorizează consumul. Odată cu globalizarea, multe alte ţări 
li s-au alăturat. Mai mult, Nordul globalizat nu numai că valo- 
rizează consumul, ci îşi şi permite o gamă foarte largă de obiecte 
de consum. Zone mari din Sudul globalizat se îndreaptă și 
ele spre un set de valori similar, deşi majoritatea oamenilor 
de aici nu îşi permit foarte mult — şi uneori nu îşi permit să 
consume nimic. Cu toate acestea, cultura consumului a impreg- 
nat Sudul globalizat şi va genera o profundă frustrare în rândul 

celor care i-au internalizat valorile, dar sunt lipsiţi de mijloa- 
cele de a le dobândi. Desigur, la fel se întâmplă şi în cazul săra- 
cilor din Nord. 


Practica 


Asa cum am arătat, în cadrul acestei culturi oamenii valori- 
zează consumul şi sunt înconjurați de manifestările acestuia. 
Mai mult, ei actualizează, practică această cultură a consu- 
mului. Această practică este importantă în toate formele şi 
tipurile de cultură. Dacă nu este actualizată în mod regulat 
de membrii colectivitatii, cultura ajunge să se reducă la un 
set de idei şi de valori. De exemplu, în culturile primitive oame- 
nii isi actualizează cultura în numeroase moduri, angajându-se 
în diverse ritualuri. Indivizii actualizează şi reafirmă cultura 
consumului angajându-se în procesul consumului şi etalând, 
uneori în mod ostentativ, ceea ce au consumat. Se poate spune 
că în cadrul unei culturi a consumului există o gamă largă 
de acte care implică actualizarea acesteia: masa cotidiană la 
restaurantul fast-food, după-amiaza de sâmbătă petrecută la 
mall (si, probabil, şi la cinematograful multiplex) și călătoriile 
anuale la Disney World, la un hotel-cazinou de la Las Vegas, 
într-o croazieră pe un vas ultramodern sau în vreo altă cate- 
drală a consumului turistic. Multe dintre aceste rutine — esca- 
padele săptămânale la mall, călătoria anuală la Las Vegas 
sau pelerinajul inițiatic la Disney World de care au parte 
măcar o dată în viata toţi copiii — capătă valoare de ritual, care 
trebuie actualizat şi reactualizat cât mai des. 

Aceste practici au fost şi ele globalizate, asemenea valo- 
rilor asociate cu cultura consumului. Tot mai mulţi oameni, 
din lumea întreagă, se angajează în practici similare asociate 
cu cultura consumului. De exemplu, fie că vorbim despre un 
american (sau canadian) care se duce la parcul Disney World 
din Orlando, fie că vorbim despre un japonez care se duce la 
Disney World la Tokio, un chinez, la Hong Kong sau un cetățean 

al oricărei tari europene care vizitează parcul de la Paris, toți 
aceştia se angajează în practici foarte asemănătoare, iden- 
tice chiar: călătoria cu maşina, pe care o lasă apoi în par- 
carea imensă, plata biletelor, intrarea pe strada principală, 
cozile la diversele atracţii, masa și cumpărarea tichiilor de 
Mickey Mouse. 


Obiecte și artefacte 


Cultura în general si cultura consumului în particular se mani- 
festă într-o întreagă panoplie de obiecte şi artefacte (bine-cunoscuta 
tichie de Mickey Mouse pe care am amintit-o mai sus este un 
exemplu foarte bun).5 Acestea nu sunt doar o expresie a culturii, 
ci au devenit componente esenţiale ale ei. Numărul imens — si 
care sporeşte pe zi ce trece — de bunuri (şi servicii) disponibile 
este în mod limpede expresia unei culturi a consumului care nu 
numai că valorizează consumul, ci valorizează consumul a practic 
orice se poate închipui. Decorurile în care se desfășoară consu- 
mul (catedralele consumului) pot fi privite ca nişte obiecte ce 
exprimă valoarea pe care o atribuim consumului. Mai este şi 
cartea de credit — în acelaşi timp obiect care exprimă cultura 
contemporană a consumului şi obiect care ne permite să consu- 
măm practic toate celelalte obiecte (şi servicii). 


Impunerea 


Un alt aspect important al oricărei culturi, deci și al culturii 
consumului, este capacitatea — si chiar nevoia — indivizilor de 
a-i recompensa pe cei care o slujesc si de a-i sancţiona pe cei care 
nu i se conformează. Cultura, în special aceea valorizată, trebuie 
impusă. În anumite cazuri, acest lucru este mai mult decât evi- 
dent, de exemplu atunci când e vorba despre supravegherea 
legalităţii modului în care se comportă oamenii, prin intermediul 
instituţiilor menite să vegheze la respectarea legii. Ceea ce este 
mult mai dificil în cazul unui aspect cultural precum consumul, 

unde (încă!) nu există legi care să-i oblige pe oameni să participe la 
această cultură. De aceea, în acest domeniu avem de-a face cu un 
control mult mai subtil, care se degajă, de exemplu, din publicitate 
sau din apropourile şi comentariile celor care ne înconjoară. 
Cu toate astea, chiar dacă acest control este, de obicei, destul de 
puţin evident, el rămâne o formă de control. Mai mult, chiar dacă 
este mai subtil decât bastonul politistului care trebuie să apere 
legea, nu este mai puţin important. Cultura consumului — şi, de 
fapt, însăși societatea modernă asa cum o cunoaştem — s-ar pră- 
busi dacă oamenii ar înceta să mai consume în număr mare sau 
să mai consume suficient. Unii analiști i-au numit pe acești 
oameni „consumatori periculoși“. Dacă nu consumă suficient 
sau consumă ceea ce nu trebuie (haine la mâna a doua, să zicem), 
ei pun în pericol nu numai cultura consumului, ci şi societatea 
în ansamblul ei. O cultură a consumului şi în special o cultură 
caracterizată de hiperconsum, așa cum este cultura noastră, 
nu-şi poate permite prea multi consumatori periculoşi. Prin 
urmare, cei care poartă, de exemplu, haine la mâna a doua sau 
chiar haine demodate sunt de multe ori priviţi cam piezis de 
semenii lor, iar asemenea priviri sunt, de obicei, de ajuns pentru 
a-i convinge să-şi modifice obiceiurile de cumpărare si să-şi înno- 
iască garderoba. Majoritatea celor care sunt prinşi în plasa culturii 
consumului resimt o presiune constantă din partea celorlalți 
de a consuma nu numai ceea ce este nou și la modă, ci şi fel de 
fel de alte lucruri. 


Sensul 


Mai presus de orice, cultura consumului implică o căutare a sen- 
sului vieţii prin consum.” Cândva — chiar şi în zilele noastre, 
într-o măsură mai mică — oamenii învesteau cu sens munca, 
familia, comunitatea, religia; toate acestea par mult mai puţin 
importante astăzi ca surse de sens (şi ca practici).8 Sensul vine 
acum mai degrabă din shopping? sau din turism”, ambele activități 
presupunând vizitarea catedralelor consumului. Este limpede 

că unele dintre cele mai importante ritualuri presupun călăto- 
riile la mall sau în locuri precum Las Vegas. 

Un bun exemplu de căutare a sensului prin intermediul con- 
sumului si, în general, de dezvoltare a culturii consumului este 
gradul în care au început să fie comercializate sărbătorile. 
Edificator este cazul Crăciunului (dar şi Hanuka si Kwanzaa* 
au fost supuse aceluiaşi proces). Apoi toate celelalte sărbă- 
tori — Valentine's Day, Halloween, Ziua Mamei, Ziua Tatălui, 
Paștele, Sfântul Patrick, Anul Nou si asa mai departe — care 
presupun cumpărături obligatorii de un fel sau altul (iepu- 
rasi de ciocolată, zornăitoare, costume horror) si mai ales feli- 
citări. Numeroși critici afirmă că sensul originar al acestor 
sărbători şi ritualurile tradiționale asociate cu ele au fost 
pervertite sau chiar pierdute în avalanșa consumului. În multe 
alte cazuri, sărbătorile sunt, în parte sau în întregime, niște 
invenţii ale intereselor comerciale, mai ales ale companiilor 
care produc felicitări şi care urmăresc tot timpul să creeze moda- 
litati noi de a-şi impulsiona vânzările. Problema trebuie for- 
mulată astfel: ce fel de sens văd oamenii în sărbătorile care 
au fost comercializate într-o asemenea măsură? 

Cititorul îşi va fi făcut deja o idee despre ce înseamnă cultura 
consumului în acest context. Cultura consumului — ca şi ideea 
de cultură în general — este extrem de complexă; numai despre 
ea s-ar putea scrie tomuri întregi. Însă putem afirma în acest 
punct că, la nivelul cel mai general, cultura consumului este aceea 
care a fost şi e în continuare grobalizată. 

Unul dintre cele mai bune exemple de grobalizare a culturii 
consumului se leagă de discuţia de mai sus: comercializarea săr- 
pătorilor. Este destul de surprinzător cum atâtea sărbători care 
sunt, în parte sau cu totul, niște invenţii americane (Valentine's 
Day, de exemplu) pătrund în tot mai multe ţări din lumea 
întreagă. Se poate afirma că, în integralitatea sa — valorile, prac- 
ticile, modalităţile de impunere, obiectele, ritualurile şi semni- 
ficaţiile —, cultura consumului s-a grobalizat. 


* Sărbătoare americană dedicată moștenirii culturale africane (n. tr.). 

Forțele care determina 
globalizarea culturii consumului 


Care sunt forțele care provoacă grobalizarea culturii consumului? 
Dintre toate cele care ar putea fi identificate, mă voi concentra 
asupra a trei ,suspecti de serviciu“: capitalismul, americani- 
zarea si mcdonaldizarea. 


Capitalismul si cultura consumului 


De obicei, capitalismul este asociat cu productia in general si 
cu producţia de bunuri in special. Dintr-o perspectivă marxistă, 
capitalismul este definit de proprietatea privată pe care o deţin 
capitalistii asupra „mijloacelor de producție“! (fabricile, de 
exemplu). Un alt factor definitoriu este munca prestată în cadrul 
acestor mijloace de producţie, în special munca proletariatului. 
Dat fiind faptul că mijloacele de producţie şi munca de acest 
fel au o pondere din ce în ce mai mică în societăţile capitaliste 
avansate, accentul s-a deplasat spre alte tipuri de decoruri și 
de muncă, mai ales spre cele asociate cu serviciile de toate felu- 
rile şi cu societatea cunoaşterii. În pofida acestei deplasări, accen- 
tul rămâne pe producţie (de servicii si cunoaştere) si pe muncă 
(în domeniul serviciilor si în cel al cunoașterii). Dacă adoptăm 
o asemenea perspectivă asupra capitalismului, globalizarea poate 
fi privită drept răspândirea globală a acestor sisteme de producţie 
şi de muncă, precum şi a relaţiilor dintre ele. 

De-a lungul anilor a devenit din ce în mai limpede că nu numai 
globalizarea producţiei şi a muncii este presupusă de capita- 
lism, ci şi răspândirea globală a culturii consumului. Un teoreti- 
cian neomarxist, Lesley Sklair, vorbeşte despre globalizarea a 
ceea ce el numeşte „ideologia culturală a consumului“!”. Acest 
concept presupune mai multe lucruri. În primul rând, deşi în ter- 
meni ușor diferiţi, Sklair vorbeşte despre aceeași cultura a consu- 
mului pe care o discutăm aici. Apoi, adăugându-se noţiunea de 
ideologie, una dintre implicaţii este că această cultură a consu- 
mului presupune un sistem de idei (valorile, de exemplu), că 

există cel puţin un element de distorsiune pe care acest set de 
idei îl presupune şi că există o tendinţă expansionistă de a include 
tot mai multi oameni, din întreaga lume.!* 

Cel mai important aspect al acestei linii de gândire este 
ideea potrivit căreia capitalismul nu se mai poate baza exclusiv 
pe producţie, ci trebuie să se concentreze asupra producerii 
unui număr tot mai mare de oameni — în tot mai multe regiuni 
ale globului — dispuși şi chiar dornici să consume ceea ce se 
produce. Astfel, capitalismul este definit din ce în ce mai mult 
nu numai de producţia de bunuri si servicii, ci si de producţia 
de consumatori și de cultură a consumului. Consumul a ajuns 
să fie considerat mult prea important pentru a fi lăsat la che- 
remul capriciilor consumatorilor. Aceştia trebuie determinaţi 
să consume diverse lucruri, pe cât posibil în cantităţi mari. 
Un factor major, din acest punct de vedere, este crearea, ali- 
mentarea si diseminarea globală a culturii consumului și a 
tuturor elementelor care o alcătuiesc. 


Americanizarea și cultura consumului 


Toate acestea sunt, în mod evident, strâns legate de fenomenul 
americanizării, întrucât capitalismul şi-a atins punctul culmi- 
nant în Statele Unite, care au devenit centrul său global. Cândva, 
în centrul capitalismului global se aflau sistemele de producţie 
americane; acum însă producţia s-a deplasat — în parte, ca urmare 
a adâncirii globalizării şi a progreselor din domeniile transpor- 
turilor si comunicaţiilor — în alte zone ale lumii, în special în 
țările mai putin dezvoltate. Cu toate acestea, Statele Unite rămân 
o forță importantă în ceea ce priveşte producţia globală, deoa- 
rece, în termenii lui Sklair, ele rămân centrul multor corporații 
transnationale (Microsoft, Nike) și locul de reşedinţă al multora 
dintre cei mai influenţi, bogaţi şi puternici membri ai clasei capi- 
taliste transnationale (cum ar fi Bill Gates).!* Cu toate astea, 
rolul de centru al diverselor tipuri de producţie și al muncii aso- 
ciate cu acestea pe care îl ocupau Statele Unite a fost luat de 
alte ţări (China sau India). 

Asemenea capitalismului modern, cultura modernă a con- 
sumului nu-şi are începuturile în Statele Unite, ci în Anglia seco- 
lului al XVIII-lea, în Franţa secolului al XIX-lea și poate chiar 
în Anglia secolelor XV-XVI. Este limpede însă că Statele Unite 
au devenit centrul global al consumului si al culturii consumului; 
mai mult, au devenit centrul creării și diseminării globale a aces- 
tei culturi. Cultura consumului s-a cristalizat în perioada de 
apogeu a epocii industriale, dar în anii din urmă a cunoscut o 
răspândire extraordinară, chiar dacă acum foloasele le trag si 
proprietarii de capacităţi industriale din multe alte părţi ale 
lumii. Profitul Statelor Unite se înregistrează în special în sec- 
torul serviciilor, acolo unde cultura consumului a creat nume- 
roase joburi. SUA profită, de asemenea, de pe urma exportului 
masiv a ceea ce am numit catedralele consumului si al altor meca- 
nisme asociate cu consumul (cărţile de credit, de exemplu), care 
aduc beneficii însemnate corporațiilor americane. Ceea ce 
înseamnă că unul dintre obiectivele Americii a fost ca restul lumii 
să valorizeze consumul în general, şi în special consumul de anu- 
mite bunuri şi servicii. Odată ce oamenii încep să valorizeze 
aceste lucruri, ei se vor angaja în diversele practici şi ritualuri 
(şi în modurile de impunere asociate cu acestea) pe care le implică 
şi pe care se sprijină această cultură. Scopul este de a avea tot 
mai mulți oameni, în întreaga lume, care să considere consumul, 
şi mai ales shoppingul (şi respectivele obiecte si artefacte), tot 
atât de semnificativ pe cât îl consideră americanii. Si acest 
obiectiv a fost atins în mare măsură, dacă ne gândim la atâtea 
centre ale culturii consumului care le depăşesc pe cele din Sta- 
tele Unite — să ne uităm numai la imensele malluri înşirate pe 
celebra Orchard Road din Singapore. De altfel, a şi apărut o 
foarte consistentă literatură de specialitate despre cultura con- 
sumului din Japonia!5, China!®, Rusia!” sau India!8. 

Statele Unite au ajuns în această poziţie datorită faptului 
că au stat la originea — si reprezintă în continuare sediul — majo- 
ritatii instituţiilor determinante pentru cultura consumului. De 
exemplu, publicitatea şi marketingul moderne sunt într-o mare 
măsură invenţii americane, iar Statele Unite continuă să ocupe 

o poziţie hegemonică în aceste domenii!?. Inutil să mai spunem 
că tocmai campaniile de publicitate si marketing, multe dintre 
ele desfăşurate acum la scară globală, sunt cele care au jucat 
un rol major în generarea si susținerea culturii consumului. Un 
alt rol central îl au mass media, in special televiziunea gi, în ulti- 
mul timp, Internetul — tot nişte invenţii americane. Campaniile 
de marketing si publicitate se concentrează în general pe aceste 
canale mediatice. Mai mult, cea mai mare parte a conţinuturilor 
media (programele TV, de exemplu) sprijină si reprezintă o cul- 
tură a consumului avansată, în special în manifestările ei ameri- 
cane. Lucru valabil şi pentru alt mediu care a fost dominat multă 
vreme de Statele Unite şi în care dominaţia americană este foarte 
probabil să se accentueze în viitor: filmul. În filmele precum, să 
spunem, seria James Bond (al cărei protagonist este, culmea, un 
agent secret britanic) putem vedea ultima modă în materie de 
obiecte de consum: case splendide, haine şi maşini scumpe. De 
altfel, în ultimii ani companiile au semnat contracte cu casele de 
filme pentru ca maşinile lor (şi nenumărate alte produse) să apară 
în producţiile de succes — ceea ce se numeşte product placement. 

Un exemplu foarte bun pentru legătura dintre cultura con- 
sumului, americanizare şi grobalizare este răspândirea „noilor 
mijloace de consum“2%; majoritatea acestora provin din Statele 
Unite şi proliferează în întreaga lume.”! Noile mijloace de con- 
sum sunt decorurile care ne permit să consumăm sau care sunt 
menite să ne facă să consumăm în cantităţi mai mari (super- 
marketul ar fi un exemplu, deşi acesta nu este foarte nou). 
Am putut asista la un ritm ametitor în ceea ce priveşte crea- 
rea şi proliferarea decorurilor care ne permit, ne încurajează 
şi chiar ne obligă să consumăm nenumărate bunuri şi servicii. 
Aceste decoruri au apărut sau au căpătat forme radical noi 
în Statele Unite după cel de-al Doilea Război Mondial. Con- 
struite pe temeliile vechilor decoruri, dar înălțându-se cu 
mult deasupra acestora, ele au transformat radical natura 
consumului. Mai mult, au devenit parte a culturii consumului 
şi, în acelaşi timp, decorul principal în care această cultură 
se exprimă si se afişează. 

Iată care sunt cele mai importante noi mijloace de consum, 
cu exemplele notabile si anul în care au intrat pe piaţă: 


— Hotelurile-cazinou (Flamingo, 1946); 

— Parcurile de distracţii (Disneyland, 1955); 

— Francizele (McDonald's, 1955)??; 

— Mallurile (Edina, Minnesota, 1956); 

— Supermagazinele tematice (Toys,,R“Us, 1957); 

— Magazinele de discount (Target, 1962); 

— Vasele de croazieră (Sunward, 1966); 

— Restaurantele tematice (eatertainment) (Hard Rock 
Cafe, 1971); 

— Megamallurile (West Edmonton Mall, 1981; Mall of Ame- 
rica, 1992); 

— Teleshoppingul (Home Shopping Network, 1985); 

— Comertul online (Amazon.com, 1995; eBay, 1995). 


Cu exceptia megamallurilor (Edmonton Mall a fost construit 
în Canada, dar a fost depășit de Mall of America, din Minnesota) 
si a restaurantelor tematice (Hard Rock Cafe a fost deschis 
la Londra, dar cu scopul de a aduce mâncarea „americană“ in 
Anglia), toate acestea sunt inovaţii americane care, în ultimii 
ani, au fost exportate în mod agresiv în întreaga lume, devenind 
astfel fenomene grobale. 

În ce anume stă caracterul american al acestor noi mijloace 
de consum (în Germania, Starbucks-ul medonaldizat a fost descris 
drept „Anywhere USA“?)? De ce sunt ele exemple excelente ale 
americanizării atunci când sunt exportate în alte tari? În primul 
rand, ele tin de consum, iar Statele Unite au fost şi încă mai sunt 
de departe liderul în ceea ce privește consumul si inovațiile în 
acest domeniu.% Atunci când ne gândim la consum, la abundența 
de bunuri si servicii şi la o rată a consumului atât de frenetică, 
încât nu poate fi calificată decât drept hiperconsum, ne gândim 
la Statele Unite. 

În al doilea rând, majoritatea acestor noi mijloace de consum 
se leagă într-un fel sau altul de înaltul grad de mobilitate asociat 
cu cultura americană. Ele au de-a face cu dependenţa americanilor 

de automobil — cu călătoriile frecvente şi pe distanţe mari, care 
au determinat dezvoltarea unui sistem de şosele şi autostrăzi 
fără egal. Alte mijloace de consum sunt legate de alte genuri 
de mobilitate: avionul (hotelurile-cazinou din Las Vegas, parcurile 
de distracţii de tip Disneyland), vaporul (vasele de croazieră) 
sau Internetul (magazinele sau mallurile online). 

În al treilea rând, pentru a se susține, aceste mijloace de con- 
sum au nevoie de un anumit nivel de bunăstare, frecvent întâlnit 
în Statele Unite. Chiar dacă alte tari au un venit mediu pe cap 
de locuitor mai ridicat, nicăieri altundeva nu există atâţia indivizi 
suficient de bogaţi încât să frecventeze şi să consume în aceste 
locuri cu o asemenea ritmicitate. Un număr considerabil de 
americani au venituri care le permit să mănânce în restauran- 
tele francizate?, în restaurantele tematice şi în alte locuri de 
acelaşi gen mai mult decât cetăţenii oricărei alte naţiuni. Numai 
ei îşi permit să se deplaseze în masă spre Las Vegas, Orlando 
sau Minneapolis, tot atâtea paradisuri ale consumului. 

În al patrulea rând, multe mijloace de consum noi reflectă 
mania americană pentru ceea ce este uriaș, enorm, la baza 
căreia se află ideea potrivit căreia, de vreme ce Statele Unite 
sunt o ţară imensă, tot ceea ce se înfăptuieşte aici trebuie 
să fie la o scară cât mai mare. Multe dintre catedralele con- 
sumului reflectă această obsesie a dimensiunilor — mega- 
mallurile, supermagazinele tematice, parcurile de distracţii, 
vasele de croazieră şi cazinourile se întrec în a fi cât mai mari. 
Obsesia dimensiunilor este reflectată și de cantitatea de pro- 
duse disponibile în aceste locuri. În malluri si megamalluri 
se înghesuie magazine bine aprovizionate (uneori acestea 
sunt francize); supermagazinele tematice oferă tot ceea ce se 
poate imagina într-un anumit domeniu (articole sportive, 
confecţii etc.); parcurile de distracţie, mai ales Disney World, 
cuprind mai multe „lumi“, zeci de mii de camere de hotel, nenu- 
mărate restaurante şi mult kitsch de vânzare, iar Las Vegas 
deţine supremaţia în tot ceea ce oferă — şi pare să ofere totul. 
Să nu uităm nici de faptul că mai toate restaurantele se întrec 
în a-și supradimensiona produsele. 

Mcdonaldizarea și cultura consumului 


Mcdonaldizarea este strâns legată de cele două procese de mai 
sus. Ca majoritatea fenomenelor discutate până acum, fast-foodul 
şi lanţul de fast-fooduri sunt invenţii americane care s-au globa- 
lizat. Sunt, de asemenea, fenomene capitaliste. Cel mai impor- 
tant este însă că deţin un rol central în cultura consumului. 
Pot fi invocate multe aspecte în sprijinul acestei idei, dar cele 
mai importante sunt ubicuitatea şi banalitatea lanțurilor de 
fast-fooduri. Cu alte cuvinte, peste tot există câte un fast-food 
familiar care le oferă oamenilor, periodic sau zilnic, produsele 
necesare (sau considerate necesare). În ţările dezvoltate, foarte 
multă lume ia majoritatea meselor în fast-fooduri, nu acasă. 
Masa într-un fast-food a devenit o experienţă fundamentală a 
culturii consumului. În plus, alte forme ale acestei culturi — cum- 
pararea de locuinţe, masini, electrocasnice — survin rar şi nu au 
ritmicitate, in timp ce, pentru multi oameni, masa la un fast-food 
are loc săptămânal sau chiar zilnic. Rolul central pe care îl deţin 
în cultura consumului masa la fast-food şi alte activităţi medonal- 
dizate este dat de periodicitatea şi ubicuitatea acestor expe- 
riente. Ceea ce era consumat în trecut acasă şi pregătit uneori 
din ingrediente din gospodăria proprie s-a transformat într-un 
fenomen central al culturii consumului. 

Restaurantele fast-food şi sistemele medonaldizate sunt strâns 
legate în cultura consumului. De exemplu, ele sunt înfățișate 
adesea în filme, iar reclamele lor sunt omniprezente în mass 
media. Există o gamă largă de corelări cu alte aspecte ale cul- 
turii consumului, cum ar fi campaniile de promovare care aso- 
ciază produsele de fast-food cu filme comerciale care au drept 
public-tinta mai ales copiii. 

Sistemele mcdonaldizate nu sunt doar bastioane ale culturii 
consumului, ci şi fenomene grobalizante. Grobalizându-se, ele 
atrag după sine cultura consumului, din care fac parte. 

În concluzie, cultura consumului reprezintă astăzi nucleul 
globalizării/grobalizării. Ea este produsul unor procese diverse, 
îndeosebi al capitalismului, americanizării si medonaldizării, si, 
în același timp, este diseminată de aceste procese. 

Rolul brandingului 


În această carte — mai ales în discuţia de mai sus, referitoare la 
cultura consumului — am invocat multe branduri. Ele ocupă 
o poziţie centrală în cultura consumului; nu numai că sunt 
grobalizate, ci ocupă un loc central şi în grobalizarea culturii con- 
sumului. Brandurile precum Disney, McDonald's sau Hallmark 
sunt fenomene din ce în ce mai globale. Companiile pe care le 
reprezintă, ca şi agenţiile de marketing şi publicitate angajate 
în scopul de a le dezvolta si rafina, sunt forte-cheie în procesul 
grobalizării brandurilor, ca şi mass media, pentru care sunt atât de 
importante si care n-ar putea exista fără ele. Mass media glo- 
bale — CNN, BBC, Al Jazeera — au devenit si ele branduri globale. 

Până acum însă ne-am ocupat de fenomenele supuse brandin- 
gului — lucruri, locuri, oameni şi servicii —, nu de procesul de 
branding”. Acest proces este strâns legat de celelalte procese pe 
care le-am discutat mai sus — grobalizarea culturii consumului, 
capitalismul, americanizarea şi medonaldizarea —, dar capătă, 
pe zi ce trece, o importanţă tot mai mare, astfel încât este nevoie 
să-l analizăm separat, din punctul de vedere al rolului pe care-l 
deţine in cultura consumului si in grobalizarea acesteia, ca şi 
din acela al relaţiei sale cu „nimicul“. Din punctul de vedere 
al proceselor analizate mai sus, brandingul este: 


— esenţial pentru succesul culturii consumului; 

— de o importanţă crucială pentru numeroase companii capi- 
taliste (inclusiv pentru branduri din industria farmaceutică, 
precum Viagra), mai ales pentru cele mai mari şi mai pros- 
pere, precum Wal-Mart; 

— strâns legat de Statele Unite si de marile agenţii de marke- 
ting si publicitate de aici; 

— esenţial pentru McDonald's, care reprezintă un exem- 
plu paradigmatic în ceea ce priveşte importanţa acestui 
proces — inclusiv la nivel global — pentru a obţine succesul 
în economia de astăzi. 

Brandingul și cultura consumului 


Un brand poate fi definit ca „un nume, un logo sau un simbol menit 
să diferentieze oferta unui anumit vânzător de oferta concuren- 
ței“.27 Succesul brandingului poate fi demonstrat prin gradul de 
familiaritate pe care nu numai americanii, ci și multe alte popoare, 
mai mult sau mai putin dezvoltate, din întreaga lume îl au fata 
de nume de marcă (branduri) precum Coca-Cola, McDonald's 
sau Nike şi faţă de logourile asociate cu acestea: semnătura 
Coca-Cola, bifa Nike și, desigur, arcadele aurii ale McDonald's. 

Brandingul este acel proces în cursul căruia o mare cantitate 
de timp, efort, competenţă şi bani este investită în crearea si pro- 
movarea unor nume, logouri si simboluri, în scopul de a putea 
fi recunoscute, chiar şi instantaneu, oriunde este vândut respec- 
tivul produs. Desigur, aceste eforturi sunt de cele mai multe 
ori sortite eșecului, dar profitul corporațiilor, marketerilor şi agen- 
ţiilor de publicitate care reuşesc este foarte mare. Pe de o parte, 
crearea unor branduri de succes duce la — si este strâns legată 
de — creşterea vânzărilor şi profiturilor. De exemplu, atunci când 
McDonald's a ajuns în sfârşit în Rusia, la începutul anilor ’90, 
brandul era deja foarte bine cunoscut; mult timp după deschi- 
derea primului restaurant, lumea încă mai stătea la cozi imense 
pentru a apuca să guste din mâncare. Ceea ce demonstrează că 
brandurile sunt importante din perspectiva vânzărilor si profi- 
turilor nu numai în ţara de origine, ci şi, de multe ori, la nivel 
global. Pe de altă parte, un brand de succes devine parte a cul- 
turii consumului si, uneori, a culturii în general. Atunci când 
un american (şi nu numai) se uită la o sticlă de Coca-Cola 
(mai ales la sticla originală, cu forma ei caracteristică) sau 
doar la logoul mărcii, îi vin în minte automat imagini legate de 
America şi de cultura ei. Şi invers, atunci când oamenii se gân- 
desc la America, Coca-Cola este unul dintre primele simbo- 
luri care le vin în minte. 

Din punctul nostru de vedere, un brand de succes este o com- 
ponentă-cheie a culturii consumului si, probabil, cea mai vizibilă 
reprezentare a acesteia: 


Globalizarea nimicului 226 


1. Un brand de succes este, în cele din urmă, o idee care a 
ajuns să fie nu numai parte a acestei culturi; ea este, de 
asemenea, internalizată si devine semnificativă pentru 
foarte mulți dintre aceia care împărtăşesc cultura con- 
sumului. Astfel, când ţi-e sete, te gândeşti automat la 
Coca-Cola. Pentru multi dintre noi, cuvântul si simbolul 
aproape că sunt sinonime cu ideea de băutură răcoritoare. 
Brandurile cele mai puternice ajung la acest statut şi astfel 
reuşesc să îngroape concurența, cel puţin pentru o vreme. 
Deşi nu mai este la fel de mare, numele de brand Levi's 
a fost cândva sinonim cu blugii. Pe vremuri, Bayer însemna 
aspirină, si poate încă mai înseamnă pentru generația 
mai vârstnică. Astăzi, McDonald's înseamnă fast-food, iar 
Starbucks a ajuns sinonim cu cafeaua si cafenelele. 

2. Brandul a ajuns să fie valorizat în sine, ca parte a cultu- 
rii consumului; Coca-Cola, Starbucks și Wal-Mart capătă 
importanţă în ochii noștri. 

3. De obicei, recurgem la practica de consumare a unui anume 
brand în detrimentul concurenţilor săi. 

4. Brandurile nu sunt, desigur, doar idei, ci sunt încorporate 
în diverse obiecte materiale, de obicei cele pe care le cum- 
param si consumăm (desi multi susţin că, de fapt, consu- 
mam şi — sau mai ales — semnul care reprezintă brandul?8). 

5. Este cel mai probabil să fim sanctionati de ceilalţi daca 
recurgem la consumul unui brand mai puţin cunoscut sau, 
şi mai grav, al unui produs generic. În Statele Unite, de 
exemplu, dacă nu bei bere Budweiser („Bud“) eşti privit 
chiorâş de cei din preajmă. 


Prin urmare, crearea unui brand de succes şi transformarea 
sa într-o componentă a culturii consumului aduc recompense 
semnificative. Se poate afirma că în ziua de azi cultura consu- 
mului este definită de preeminenta si ubicuitatea brandurilor, 
de efortul de menţinere si extindere a brandurilor de succes si 
de efortul permanent de lansare a unor noi branduri. 
Brandingul poate fi considerat un efort de a transforma un 
nume de produs, un logo sau un simbol într-o componentă-cheie 

a culturii consumului. Evident, pentru o corporație nu este 
un scop în sine, dar atingerea acestui obiectiv se traduce în vân- 
zări şi profituri sporite. După cum am mai spus, Statele Unite 
reprezintă epicentrul culturii consumului si al brandingului, 
însă, deoarece aceste fenomene sunt strâns legate de necesi- 
tatile capitalismului, ambele s-au grobalizat. America şi mai 
ales companiile sale capitaliste şi-au exportat cu succes cul- 
tura consumului în numeroase regiuni ale globului. Fapt şi 
mai evident, brandurile americane cele mai notorii au fost gro- 
balizate; în marea majoritate a cazurilor, ele nu sunt doar recu- 
noscute, ci au devenit un vocabular comun în zone extinse ale 
lumii. Se poate spune că obiectivul ultim al procesului de bran- 
ding este recognoscibilitatea mondială a brandului, tradusă 
în creşterea vânzărilor. Altfel spus, obiectivul penultim al bran- 
dingului este grobalizarea brandului. 


Brandurile si axa ceva—nimic 


Dacă brandurile cele mai de succes sunt caracterizate de grobali- 
zare, discuţia despre branding descrie oare grobalizarea „ceva“-ului 
şi a „nimicului“? Ţinând cont de definițiile termenilor „ceva“ 
şi „nimic“, este greu să considerăm brandurile „ceva“ (ele au o 
semnificaţie pentru multi, însă numeroase produse situate spre 
polul „nimicului“ au însemnătate pentru mulţi), ele fiind create 
şi controlate la nivel local. Brandurile sunt, de obicei, create si 
controlate de agenţiile de publicitate care se ocupă de un anumit 
cont. Însă brandurile sunt forme cu conţinut distinctiv; conti- 
nutul (ideatic, emotional’) asociat unui brand este diferit de con- 
ținutul asociat altui brand, mai ales dacă este vorba de branduri 
concurente. Brandurile sunt, prin urmare, create si controlate 
la nivel central, dar au conţinut distinctiv. În consecinţă, ele nu 
pot fi considerate „nimic“, dar nici „ceva“, prin prisma definiţiilor 
folosite în lucrarea de fata. Caracterizarea lor drept „nimic“ sau 
„ceva“ ar presupune un efort considerabil de analiză a com- 
plexitatilor acestei probleme. Nu voi întreprinde aici această 
analiză, dar voi discuta alt aspect al relaţiei dintre branduri și 

„ceva“/„nimic“, şi anume că proliferarea tot mai rapidă a nimicului 
la nivel naţional şi global duce la creşterea importanţei brandingului. 

Importanţa brandurilor şi a brandingului este evidentă în 
cazul non-lucrurilor produse în masă. Dacă un fabricant produce 
în masă non-lucruri iar procesul de producţie în masă al celorlalți 
fabricanți duce la apariția unor non-lucruri aproape identice, 
atunci producătorii vor trebui să-şi diferentieze non-lucrurile de 
cele produse de concurenţă sau să creeze o diferenţă între ele, 
chiar dacă o asemenea diferenţiere este uneori imposibilă. Un 
brand, mai ales dacă este bine marketat si s-a întipărit în mintea 
consumatorilor, marchează această diferenţă între produse greu 
de diferențiat. De exemplu, un pantof sport Nike nu se deosebeşte 
decât foarte puţin de un pantof sport al producătorilor concurenţi 
sau chiar de pantofii no-name. În consecinţă, în promovarea 
brandului si a logoului inconfundabil se investesc sume si eforturi 
considerabile. Nike este un exemplu aproape perfect, deoarece 
corporatia în sine (împreună cu agenţiile de publicitate) nu produce 
decât brandul si infrastructura care îl susţine si îl perpetuează. 

Suntem obișnuiți să credem că brandurile caracterizează 
obiecte (şi mai ales non-lucruri), însă în ultima vreme se mani- 
festă o tendinţă de branding a non-locurilor (Niketown, de exemplu), 
non-persoanelor (personajele din parcurile Disney, interpretate 
de membri ai personalului — Mickey Mouse, Albă ca Zăpada etc.) 
şi non-serviciilor („You've Got Mail“ de la AOL). 

Apa îmbuteliată este, probabil, cel mai bun exemplu de 
branding al „nimicului“.* Apa îmbuteliată este creată şi contro- 
lată de la nivel central şi, din cauza lipsei sale de conţinut dis- 
tinctiv, este probabil non-lucrul suprem. Un brand (global) de 
apă îmbuteliată (Perrier) se deosebeşte foarte puţin sau deloc de 
altă marcă (Evian). În consecinţă, aceste branduri fac eforturi 
uriaşe pentru a crea o diferenţă acolo unde ea nu există. 

Consumatorii poate nu-și dau seama, însă pentru experţii 
din domeniu lucrurile sunt clare. Unul dintre aceştia spunea: 
„Marketingul este un război al perceptiilor, nu al produse- 
lor [...]. Nu există realitate obiectivă [s.m.]. Nu există fapte. Nu 
există cel mai bun produs. În lumea marketingului nu există 

decât percepțiile din mintea consumatorilor sau a potenţialilor 
consumatori. Percepția reprezintă realitatea. Restul e iluzie.“*! 
Într-o lume a iluziei, „nimicul“ este mai avantajat decât „ceva“-ul, 
deoarece percepțiile legate de un brand pot fi mult mai uşor modi- 
ficate şi controlate atunci când nu există un conţinut distinctiv 
care să le orienteze. În schimb, un brand care reprezintă „ceva“ 
este mult mai constrâns de conţinutul distinctiv. 

De altfel, lucrurile (dar şi locurile, persoanele şi serviciile) 
nu au mare nevoie de branding. Producerea în masă a lucrurilor 
este, în primul rând, o contradicţie in termeni.*2 Mai mult, un 
lucru se definește prin faptul că este creat, controlat si produs 
la nivel local, or la nivel local există puţină producţie în masă. Un 
lucru este caracterizat şi de un autentic conţinut distinctiv, deci 
nu are nevoie de branding care să-l diferentieze, de vreme ce el 
este deja aparte. Cu cât se oferă mai mult „ceva“, cu atât este 
mai mică nevoia de brand. „Ceva“-ul se vinde în mare măsură 
de la sine. Pe de-o parte, „ceva“-ul nu are nevoie de branding. 
Pe de alta, „ceva“-ul se transformă de la sine în brand (un tablou 
de Picasso, un slam dunk făcut de Michael Jordan3 sau LeBron 
James). Aceasta nu înseamnă că nu există eforturi de branding 
al „ceva“-ului. Exemplele cele mai la îndemână sunt furnizate 
de turism şi de situaţiile în care se încearcă „brandingul“ unui 
loc care atrage turişti din toată lumea (Acapulco, din Mexic, sau 
Negril, din Jamaica). Multe astfel de locuri s-au deplasat spre 
polul „nimicului“ după ce nenumărate hoteluri gigantice, aparti- 
nând unor lanţuri internaţionale, au ajuns să domine peisajul. 
La rândul lor, agenţiile guvernamentale si camerele de comerț 
locale planifică aspectul acestor staţiuni si le controlează, transfor- 
mându-le în replici exacte ale altor staţiuni de acelaşi gen din 
alte colţuri ale lumii. 

Din cele de mai sus se desprind două afirmaţii esenţiale: 
(a) brandurile au apărut, printre altele, ca răspuns la problema 
„nimicului“ în lumea consumului şi (b) brandingul a crescut 
exponențial datorită expansiunii rapide şi globale a „nimicului“. 
Pentru a conferi realitatilor reprezentate de branduri caracter de 
„ceva“ se cheltuie mulţi bani şi multă energie. Iar acest efort 

este proportional cu gradul de „nimic“ al realitatilor reprezentate 
de brand. Lăsând deoparte exemplul apei îmbuteliate, ce poate 
fi mai banal si mai lipsit de conţinut distinctiv decât o cola? Un 
număr imens de companii produc cola, şi produsul nu prezintă 
mari diferente de la un fabricant la altul. Încălțămintea sport 
Nike este produsă de fabricanți independenţi din Asia de Sud-Est 
(şi nu numai) care produc pe aceeași linie de asamblare (poate 
chiar în aceeași zi) pantofi asemănători aparținând altui brand 
sau pantofi no-name. De vreme ce produsul nu are individualitate, 
companiilor (care se feresc să lupte cu concurenţa prin scăderea 
preţurilor, pentru că acest lucru ar antrena scăderea profitului“) 
nu le mai rămâne decât să creeze iluzia sau imaginea unei dife- 
rente prin crearea şi promovarea activă a unui brand. Prin 
urmare, Coca-Cola, Pepsi-Cola şi Nike se numără printre com- 
paniile cu cele mai mari cheltuieli de „întreţinere şi alimentare“ 
(ca să nu mai vorbim de publicitate) a brandurilor lor. 

Mecca-Cola, care a fost lansată în 2002 în Franţa si s-a răs- 
pândit până în 2006 în 50 de tari (printre care si Israelul!), este 
un caz elocvent.55 Conţinutul băuturii nu are nici o particula- 
ritate, deoarece Mecca-Cola „se adresează musulmanilor care 
apreciază gustul băuturii răcoritoare americane, dar nu vor să 
contribuie la succesul economic al Americii“.36 Cel care a intro- 
dus pe piaţă Mecca-Cola a avut motive economice (să câştige 
bani) şi politice. Un procent de 10% din profitul companiei este 
destinat finanțării cauzei palestiniene. Alte 10% sunt destinate 
operelor de binefacere. Pe site-ul companiei sunt imagini cu 
cetăţeni palestinieni din Cisiordania luptându-se cu soldaţi isra- 
elieni. Toate acestea înseamnă crearea unui brand care încearcă 
să se diferentieze de Coca-Cola, dar afirmă că este o băutură foarte 
asemănătoare. Ambalajul roşu cu litere albe seamănă foarte 
mult cu cel al Coca-Cola. Dar cel mai important este că băutura 
în sine nu se deosebește cu nimic de Coca-Cola sau de cola vân- 
dută de alte companii. De fapt, în vânzare sunt puse brandul şi 
apelul la solidaritate adresat musulmanilor. 

Banalitatea şi răspândirea brandingului sunt determinate 
de proliferarea non-lucrurilor si a celorlalte nulitati. Si cei care 

au de oferit non-locuri, non-persoane sau non-servicii, alături 
de non-lucruri sau independent de acestea, se confruntă cu nece- 
sitatea creării unor branduri care să permită diferențieri în 
pofida absenței oricărei diferente. H&R Block, de exemplu (ca 
multe alte firme de consultanţă fiscală), le oferă servicii identice 
contribuabililor; majoritatea acestor servicii se bazează pe calcule 
şi rezultate computerizate pe care le-ar putea obţine si contribu- 
abilii dacă ar avea acces la softurile respective. De fapt, contri- 
buabilii au acces la programe de computer similare celor folosite 
de H&R Block și de firmele de acelaşi gen. Mai mult, H&R Block 
oferă servicii care nu se deosebirea cu nimic de cele oferite de multe 
alte companii sau consultanţi financiari independenţi. Sau, de 
fapt, deosebirea este că serviciile H&R Block sunt oferite prin 
intermediul unui personal mai putin competent, care nu va fi 
atent la particularitatile clienţilor. Prin urmare, H&R Block are 
mare nevoie să-şi promoveze agresiv brandul si serviciile ca să 
compenseze „nimicul“ pe care îl reprezintă serviciile sale fiscale. 

Am ajuns la încă o metanaratiune de modă veche. Răspân- 
direa extraordinară a non-lucrurilor, non-locurilor, non-persoanelor 
şi non-serviciilor a generat o nevoie tot mai mare de diferenţiere 
în cadrul produselor concurente. Fiind nulitati, aceste produse 
aproape că nu se deosebesc. Nu au calităţi intrinsece prin care 
să se evidentieze. In consecinţă, este necesară crearea unei iluzii 
a diferenţei, iar una dintre metodele cele mai răspândite de creare 
a acestei iluzii este brandingul. Prin urmare, proliferarea nulită- 
tilor a antrenat o uluitoare creştere a numărului, tipurilor şi 
importanței brandurilor nationale şi globale. 


Dincolo de suspectii de serviciu 


Până în acest punct, discuţia despre cultura consumului şi glo- 
balizarea acesteia s-a referit la produse foarte familiare, însă 
una dintre caracteristicile culturii consumului, ale creşterii şi 
răspândirii sale globale, este că a încorporat produse, servicii şi 
decoruri pe care nu le asociam cu ea. 

Medicina și educaţia sunt două dintre exemple. Până nu 
demult, deşi era evident că oamenii le consumă, serviciile medi- 
cale si medicamentele, precum şi serviciile educaţionale şi cunostin- 
tele nu erau percepute drept parte integrantă a culturii consumului. 
Ele se deosebeau cumva de consumul obişnuit. Însă în prezent 
tot mai multi elevi, studenţi si pacienţi se consideră consumatori 
şi adoptă o atitudine consumerista fata de educaţie si medicină. 
De exemplu, ei caută cea mai bună şi mai avantajoasă educaţie 
sau îngrijire medicală. Medicii si profesorii sunt consideraţi 
furnizori de servicii si sunt trataţi ca atare, fără deferenta de 
care se bucurau în trecut practicantii acestor profesii.*7 Decoru- 
rile în care are loc acest tip de consum — spitale si universități — 
sunt percepute tot mai acut drept catedrale ale consumului și 
încearcă să se inspire din modelele cele mai de succes (cum ar 
fi, de exemplu, parcurile tematice). Dată fiind această caracte- 
ristică, dar si altele (cum ar fi existenţa fast-foodurilor în spitale 
şi universități), educaţia şi medicina au devenit parti integrante 
ale culturii consumului. 


Educaţia universitară și asistența medicală 


Manualul universitar (textbook) este un bun de consum care se 
situează spre extremitatea non-lucru a axei lucru—non-lucru.*® 
Manualul universitar este în mare măsură o invenţie americană, 
un produs de consum realizat de corporaţii capitaliste (care, ca 
în majoritatea domeniilor capitaliste, sunt acum incluse în con- 
glomerate, unele de anvergură globală), si poate fi considerat 
o carte care urmăreşte rationalizarea si mcdonaldizarea comuni- 
cării de informaţie. În loc să parcurgă mai multe cărţi sau frag- 
mente din acestea, studentul are la dispoziție un volum în care 
găseşte rezumatele acestor cărți, făcute de autorii manualului. 
Lectura este mcdonaldizata si prin faptul că manualul univer- 
sitar elimină ideile sau textele foarte complexe, oferind o viziune 
unică și accesibilă în locul unei multitudini de voci auctoriale, 
dintre care unele ar fi înțelese mai greu de studenţi. În fond, auto- 
rii respectivi au scris pentru un public format din colegii lor, nu 

pentru studenţi, iar lucrările respective au fost scrise demult, 
respectând alte norme ale discursului. Industria manualelor 
universitare a luat amploare. Miza cea mare este ca profesorii 
să recomande un anumit manual şi să-i convingă pe studenţi 
să-l cumpere. Pe piața manualelor universitare se dau lupte grele. 
Editurile au interesul să-i determine pe studenţi să cumpere 
exemplare noi, deoarece nu profită de pe urma vânzării de exem- 
plare folosite. Există însă reţele de librării care cumpără de la 
studenţi manualele folosite si le vând apoi mai ieftin decât pe 
cele noi. Reacţia editurilor este să publice ediţii revizuite foarte 
rapid, uneori la fiecare doi ani în cazul cursurilor introductive 
care se vând bine, pentru a neutraliza exemplarele din ediţiile 
precedente. Manualul universitar devine astfel nu doar un exem- 
plu elocvent de „nimic“, ci şi o ilustrare a felului în care educaţia 
academică a devenit parte a culturii consumului. 

În plus, manualul universitar a fost grobalizat. În multe tari 
care respingeau sau luau în derâdere practica manualului 
universitar american se folosesc acum manuale americane, iar 
popularitatea manualelor autohtone creşte. Uneori manualele 
americane sunt adaptate la particularitatile unui anumit dome- 
niu în ţările respective. Exemplele din universul american sunt 
înlocuite cu cele locale. Au apărut și manuale „grobale“, concepute 
pentru a fi utilizate în mai multe ţări.* 

În domeniul asistenţei medicale, piaţa dinamică a medica- 
mentelor ilustrează procesul prin care un fenomen ce nu era 
inclus în cultura consumului a ajuns parte a acesteia. Până nu 
demult, medicamentele erau marketate direct şi exclusiv pentru 
medici, care le prescriau pacienţilor, iar aceştia le cumpărau din 
farmacie. Promovarea adresată medicilor și-a păstrat importanța, 
însă i s-a adăugat marketarea directă destinată consumatorului 
final, pacientul. (Uneori, această nouă direcţie are o pondere mai 
mare decât cea tradițională.) Numărul reclamelor la tot felul de 
medicamente sofisticate și costisitoare prezente în ziare, în reviste 
şi pe posturile de televiziune este în creştere. În prezent, cele mai 
frecvente si agresive reclame sunt cele legate de disfunctia erec- 
tila („ED“), medicamentele Viagra, Cialis si Levitra disputandu-si 

piaţa. (Până nu demult, în prim-plan erau medicamentele împo- 
triva artritei — Celebrex, Vioxx —, însă au dispărut după ce s-a 
constatat că aveau efecte secundare negative.) Reclamele la medi- 
camente au drept public-ţintă consumatorul final, pacientul. Însă 
pacienţii nu pot cumpăra medicamentele respective fără rețetă, 
deci trebuie să se ducă la medic. Deşi în trecut mergeau pe mâna 
doctorului, pacienţii sunt acum consumatori informaţi (cel putin 
în măsura în care reclamele oferă informaţii utile) şi pot avea 
un rol activ în prescrierea unui tratament. Ca si în cazul manua- 
lelor universitare, a apărut o piaţă grobală pentru aceste compo- 
nente medicale ale culturii consumului. 

Din cazurile discutate reiese limpede, încă o dată, că prolife- 
rarea „nimicului“ și grobalizarea acestuia sunt adesea bine-venite 
şi pozitive. Manualele universitare şi răspândirea lor grobală 
pot fi percepute negativ (deoarece studenţii citesc non-carti în 
loc să recurgă la lucrările originale de la care pornesc manualele 
şi care au conţinut distinctiv). Nu acelaşi lucru se poate spune 
însă despre răspândirea globală a medicamentelor şi a proce- 
durilor medicale standard. Acestea din urmă sunt „nimic“, deoa- 
rece sunt forme relativ lipsite de conţinut distinctiv (există, de 
exemplu, proceduri standard de realizare a unei operaţii com- 
plexe, pe cord deschis), concepute şi controlate de o instanţă cen- 
trală, însă în marea majoritate a cazurilor ele sunt bine-venite. 
Răspândirea largă a medicamentelor şi procedurilor salvează 
sau prelungește vieți omeneşti. 

Manualul universitar poate fi considerat şi o formă lipsită 
de conţinut, şi un non-lucru care nu este pozitiv, deoarece îi intro- 
duce pe studenţi în vidul unui sistem educational dominat de 
manuale. Accentul pus pe acestea restrânge numărul lucrărilor 
originale, bogate în conţinut unic, distinctiv, care trebuie consul- 
tate (încă o pierdere!). Aceste lucrări sunt citate în manuale tocmai 
datorită conţinutului lor distinctiv, dar, în loc să meargă la sursă, 
studenţii citesc rezumatele din manuale. 

Am criticat în repetate rânduri manualele universitare pen- 
tru formatul-sablon pe care li-l impun autorilor editorii. Pentru 
a fi publicat, un manual universitar, mai ales dacă este destinat 

cursurilor introductive, trebuie să respecte schema generală 
desprinsă din manualele de succes din domeniul respectiv. Manu- 
alele sunt „nimic“ în mare parte din cauza conceperii şi contro- 
lului centralizate impuse de editori. Rezultatul este că lucrările 
se deosebesc foarte puţin una de alta. În schimb, lucrările origi- 
nale pe baza cărora se alcătuiesc manualele universitare au 
conţinut distinctiv — lucrările academice originale nu respectă 
nici un șablon. În plus, lucrările originale sunt, majoritatea, 
opera unui singur autor, spre deosebire de manualele de curs, 
care sunt adesea concepute şi controlate de editori. Evident, 
există grade de respectare a formatelor-şablon, şi nu doar în 
sistemul educaţional. Cursurile introductive şi Big Mac-urile 
se pretează mai bine la sablonizare, însă în cazul unei operaţii 
pe cord deschis, chiar dacă există o abordare standard, complexi- 
tatea şi particularitatile fiecărui caz in parte duc la variaţii 
importante de la un pacient la altul. 


Alte domenii 


Nu trebuie să ne oprim doar asupra sănătăţii și educaţiei — şi alte 
domenii presupun consum si sunt supuse, prin urmare, prolife- 
rării culturii consumului, a nimicului şi a grobalizării acestuia. 


— De exemplu, cetăţenii, delincventii în special, pot fi con- 
siderati consumatori de servicii de ordine publica. Groba- 
lizarea nimicului în acest domeniu presupune, printre altele, 
elaborarea unor practici polițienești standard si disemi- 
narea lor în întreaga lume.“ 

~ În același domeniu, infractorii condamnaţi pot fi consi- 
derati consumatori de servicii carcerale. Dacă unele struc- 
turi standard recente din sistemul penal (de exemplu, 
dispozitivele de monitorizare care permit urmărirea com- 
portamentului detinutului sau închisorile de maximă 
securitate tot mai numeroase) se vor dovedi viabile, pro- 
babil vor fi adoptate de sistemele penitenciare din diverse 
zone al lumii.*! 

— Biserica isi are „clienţii“ ei (credincioşii practicanți sau cei 
pe care Biserica i-ar dori practicanți), iar bisericile şi-au 
elaborat tehnici de atragere şi fidelizare a turmei păsto- 
rite. Dacă aceste tehnici se dovedesc viabile, sunt adop- 
tate în toată lumea. 

— Şi în domeniul politic, cetăţenii pot fi consideraţi consu- 
matori ai sistemului politic. Principiile democratice s-au 
dovedit cea mai stabilă şi viabilă abordare a cetățenilor; 
în consecinţă, aceste principii s-au propagat în toată lumea.% 
Politicienii au devenit o marfă marketată prin campanii 
de promovare ingenioase. Acest gen de publicitate are o 
formă standard și puţine variaţii apar de la un candidat 
la altul sau de la o campanie la alta. Mai mult, aceste cam- 
panii publicitare (o invenţie americană) au fost grobalizate; 
în multe tari se folosesc în prezent aceleaşi tehnici. 


Aceste exemple demonstrează faptul că tezele fundamentale 
ale lucrării de faţă nu au o aplicabilitate atât de restrânsă pe 
cât păreau. Dacă atâtea domenii pot fi subsumate culturii con- 
sumului, atunci „nimicul“ si grobalizarea sa afectează nu doar 
multe tari, ci şi un mare număr de structuri si instituţii din 
cadrul societăţilor respective. 


Atacuri globale 
împotriva simbolurilor culturii americane 


Propagarea culturii consumului şi a brandingului sunt strâns 
legate nu doar de grobalizare în general, ci şi de un subproces al 
acesteia, americanizarea. Prin urmare, nu este lipsit de interes 
să examinăm escaladarea atacurilor criminale împotriva inte- 
reselor americane în general si împotriva simbolurilor cultu- 
rii americane și a brandurilor asociate cu aceasta — mai ales 
fast-fooduri şi preponderent restaurante McDonald's — în parti- 
cular. McDonald's a devenit un simbol important al americanizării 
şi o ţintă predilectă; există nenumărate exemple de proteste 

(cele mai cunoscute fiind acţiunile din Franţa ale lui José Bové“*) 
sau chiar de atentate împotriva restaurantelor sale. În ultimii 
ani au avut loc, printre altele, atentate cu bombă la un McDonald's 
din Indonezia, soldate cu trei morți, si atacuri împotriva restau- 
rantelor McDonald's în Pakistan, lucru care indică, pe de o parte, 
faptul că aceste atacuri vizează şi medonaldizarea şi, pe de altă 
parte, cât de strâns legat de americanizare este acest proces, 
de vreme ce atacurile împotriva Americii îmbracă adesea forma 
atacurilor împotriva unuia dintre cele mai importante simboluri 
şi branduri americane — McDonald's. Si capitalismul joacă un 
rol important în acest fenomen, deoarece McDonald's este o 
afacere capitalistă, iar America este considerată centrul lumii 
capitaliste. Mulţi nemulţumiţi se revoltă împotriva acestor pro- 
cese corelate care le afectează viata. 

În termenii lucrării de faţă, aceste atacuri reflectă o tot mai 
pronunțată conştientizare a faptului că brandingul, cultura con- 
sumului, capitalismul şi medonaldizarea — adică procesul de gro- 
balizare căruia i se subsumează — ameninţă culturile indigene. 
Tot mai mulți oameni își dau seama că grobalizarea se caracteri- 
zează printr-un expansionism accelerat si că, dacă nu vor opune 
rezistenţă, culturile locale nu vor supravieţui. 

Aceste afirmaţii nu trebuie considerate un argument în favoa- 
rea acțiunilor distructive și criminale. Trebuie găsite alte moda- 
litati de combatere a acestui proces, nu asemenea acțiuni — care 
sunt mai condamnabile decât problemele pe care încearcă să le 
rezolve. Însă aceste acţiuni demonstrează faptul că procesele 
discutate în lucrarea de faţă sunt ample şi încep să întâmpine o 
rezistență puternică, deşi uneori procedeele acesteia sunt blamabile. 

McDonald's este pentru multi un exemplu tipic de afacere capi- 
talistă și un simbol al Statelor Unite si al americanizarii.* La 
deschiderea primului restaurant McDonald's din Moscova, un 
jurnalist l-a numit „simbolul suprem al culturii americane“, iar 
la deschiderea Pizza Hut din capitala Rusiei un student a descris 
restaurantul drept „o bucăţică din America“. Multe atacuri 
împotriva restaurantelor McDonald's au drept ţintă firma în sine, 
dar există şi altele, de obicei cele mai violente, care pornesc de 

la percepţia că McDonald's este un surogat al Statelor Unite; acti- 
unile îndreptate împotriva sa vizează, de fapt, Statele Unite. 
Pentru opozantii capitalismului și ai americanizării care vor să 
treacă la acțiune, McDonald's este o ţintă mai la îndemână decât 
o ambasadă sau o uzină General Motors. Când a vrut să protes- 
teze împotriva măririi taxelor pentru importul de produse franceze 
în America, José Bové şi-a ales drept ţintă McDonald's (resta- 
urantele sunt numeroase si accesibile, nu apărate de soldaţi, ca 
ambasadele, sau de paznici, ca uzinele). 

Pe lângă faptul că este asociat cu capitalismul şi cu Statele 
Unite şi că este un spaţiu vulnerabil, McDonald's constituie o 
ţintă de predilecție şi pentru că atacurile împotriva sa se bucură 
de un mare interes mediatic. Acesta se explică prin profitabili- 
tatea şi vizibilitatea globală a McDonald's, care reprezintă totodată 
şi un exemplu elocvent de grobalizare. McDonald's este un simbol, 
pozitiv sau negativ, pentru foarte multi oameni de pretutindeni.“ 
De aici si interesul media pentru atacurile împotriva sa. 

Desi în această discuţie procesele majore abordate în lucra- 
rea de fata sunt strâns legate, nu trebuie să renuntam, cel 
puţin din considerente analitice, la distincţia dintre groba- 
lizare, cultura consumului, capitalism, americanizare si mcdo- 
naldizare. În pofida unor suprapuneri şi intersectări, există 
procese globale care pot fi subsumate mai degraba unuia din- 
tre fenomenele de mai sus decât altuia. Răspândirea lanțurilor 
străine de fast-food în Statele Unite se încadrează în capita- 
lism şi în medonaldizare, dar nu și în americanizare. Influ- 
enta politică și militară a Statelor Unite este un exemplu de 
americanizare, un exemplu parţial de capitalism, dar nu unul 
de medonaldizare. Deschiderea unei uzine General Motors în 
Mexic este strâns legată de legile capitalismului, are foarte 
putin de-a face cu americanizarea şi aproape deloc cu mcdo- 
naldizarea. Iar cultura consumului implică un amestec de capi- 
talism, americanizare şi globalizare. 

În acest punct al discuţiei apare întrebarea dacă intensifi- 
carea atacurilor împotriva culturii consumului, capitalismului, 
americanizării, medonaldizării şi grobalizării nu reprezintă 

începutul declinului acestor procese. O întrebare complexă, ce 
implică numeroase procese care se suprapun, precum şi pre- 
dictii, si la care voi oferi patru răspunsuri succinte. 

În primul rând, după cum am arătat mai sus, capitalismul 
nu şi-a încetinit dezvoltarea; dimpotrivă, se extinde într-un ritm 
fără precedent, mai ales datorită declinului alternativei sale — 
comunismul/socialismul. Atacurile din prezent nu vor avea, pro- 
babil, nici un impact asupra expansiunii sale din simplul motiv 
că nu există alternativă economică globală viabilă la capitalism. 
Întrucât cultura consumului este tot mai importantă în cadrul 
capitalismului, şi ea se va extinde. 

În al doilea rând, americanizarea este atât de puternică 
şi de extinsă în numeroase regiuni ale lumii, încât nu este 
exclus să asistăm la o încetinire a procesului. Însă în spatele 
americanizării se află forte politice şi economice (capitalis- 
mul!) considerabile; în consecinţă, o eventuală încetinire nu 
va fi, cel mai probabil, nici spectaculoasă şi nici de durată. 
În plus, aşa cum există o atitudine antiamericană, există si 
o atitudine proamericană, la fel de puternică. Potrivit unui 
studiu Pew publicat recent, antiamericanismul este în ascen- 
siune si majoritatea celor intervievaţi, provenind din nume- 
roase tari, se pronuntau împotriva răspândirii ideilor americane; 
pe de altă parte, aceloraşi subiecţi le plăcea cultura ameri- 
cană — filmele, muzica şi televiziunea.*® 

Franţa este un bun exemplu în acest sens.*? Pe de o parte, 
Franţa s-a remarcat de mult prin opoziţia fata de Statele 
Unite şi fata de americanizare. Reluând un exemplu menţionat 
mai devreme, după cel de-al Doilea Război Mondial, introduce- 
rea Coca-Cola în Franţa a stârnit reacţii aprinse. Lumea se temea 
că acest lucru va duce la coca-colonizarea ţării.5 În anii '50, 
opinia publică era îngrijorată de ponderea mare a afacerilor 
americane şi de ameninţarea pe care o reprezentau acestea la 
adresa economiei franceze şi europene. În anii '90, deschiderea 
unui Disney World în Franţa a suscitat predicții apocaliptice 
referitoare la un „Cernobîl cultural“ în Hexagon. Franţa a fost 
în fruntea opoziției împotriva Statelor Unite si a americanizarii 

pe mai multe fronturi: cel mai elocvent exemplu este refuzul de 
a participa la războiul din Irak, în 2003. Pe de altă parte, ceea 
ce provine din America, mai ales produsele culturii consumului, 
este acceptat, ba chiar dorit. De exemplu, în pofida îngrijorării 
în fata declinului cinematografiei franceze provocate de groba- 
lizarea industriei hollywoodiene, filmul cu cel mai mare succes 
înregistrat vreodată în Franţa este Titanic. 

În al treilea rând, încetinirea proliferării — sau chiar diminu- 
area numărului — restaurantelor McDonald's este mult mai proba- 
bilă decât încetinirea americanizării. McDonald's este o corporație 
care are nu doar dificultăţi la nivel global (la începutul lui 2006 în 
Marea Britanie au fost închise numeroase restaurante din lanţ), ci 
şi probleme serioase pe piața suprasaturata a industriei fast-food 
din Statele Unite. Însă încetinirea proliferării sau chiar dispa- 
ritia Mcdonald’s nu antrenează declinul sau dispariția medonal- 
dizării. Paradigma se poate schimba (cele 11.000 de cafenele 
Starbucks, şi acest număr creşte vertiginos, poate fi un exemplu), 
dar procesul de rationalizare care stă la baza acesteia, cuprin- 
zând principiile fundamentale discutate în Capitolul 1 (efici- 
enta etc.), va continua sau chiar se va accelera. 

În al patrulea rând, grobalizarea este cel mai important şi 
amplu fenomen al prezentului; e greu de imaginat un scenariu 
în urma căruia să-şi încetinească ritmul sau să înceteze.5! Ace- 
laşi lucru este valabil și în cazul particular al grobalizării culturii 
consumului. Forțele care determina grobalizarea sunt foarte 
puternice, cele care i se opun sunt foarte slabe, iar avantajele 
reale sau imaginare pe care le aduce grobalizarea sunt foarte 
numeroase.52 Cele mai multe tari nici nu au de ales. Chiar dacă 
ar fi încununate de succes (lucru puţin probabil), încercările 
de respingere a grobalizării ar împinge ţările respective la peri- 
feria sistemului global. Statele vor alege, cel mai probabil, să 
devină jucători activi în sistemul grobal în loc să rămână bene- 
ficiarii pasivi a ceea ce este creat şi produs în altă parte, mai 
ales în Statele Unite.5 

Globalizarea nimicului și 11 septembrie 2001 


La prima vedere, afirmaţia potrivit căreia există o legătură între 
răspândirea globală a „nimicului“ în general (si a culturii con- 
sumului şi brandurilor în special) şi evenimentele de la 11 septem- 
brie 2001 pare hazardata. Cum pot avea „nimicul“ şi produsele 
atât de lipsite de importanţă precum un Big Mac vreo legătură 
cu niște evenimente de o asemenea însemnătate (atât pentru 
teroriști, cât și pentru victime)? În parte, răspunsul este că „nimi- 
cul“ are mare însemnătate pentru foarte multă lume, la fel şi 
grobalizarea „nimicului“ — care cuprinde capitalismul, medonal- 
dizarea, americanizarea, brandurile arhicunoscute şi cultura 
consumului. Nu susţin că între 11 septembrie 2001 și grobalizarea 
„nimicului“, mai ales în aspectele legate de cultura consumului, 
există o legătură directă. Însă, după părerea mea, grobalizarea 
a determinat, în parte, dacă nu atacurile, măcar acea atmosferă 
(prezentă în numeroase regiuni ale lumii) propice apariţiei sen- 
timentelor care generează atacuri împotriva intereselor ameri- 
cane (atacuri împotriva ambasadelor, a obiectivelor militare şi 
a țintei predilecte, McDonald's). 

Subliniez din nou că nu încerc să explic aceste atacuri 
sau să le găsesc un temei raţional. Afirm însă că trebuie să 
înțelegem contextele în care s-au produs evenimentele de pe 
11 septembrie 2001, iar unul dintre aceste contexte este gro- 
balizarea „nimicului“. 

Atacurile de la 11 septembrie 2001 au vizat simboluri ame- 
ricane — World Trade Center, Pentagonul si, din câte se pare, 
Casa Albă. Aceste obiective simbolizau anvergura grobală a 
economiei (inclusiv a brandurilor și culturii consumului) şi a 
puterii militare şi politice americane. Cei care au atacat aceste 
simboluri culturale încercau să transmită un mesaj — de fapt, 
mai multe mesaje —, si anume că Statele Unite sunt vulnerabile, 
că aceste atacuri pot avea consecinţe dezastruoase pe termen 
lung pentru ansamblul unei societăţi și, nu în ultimul rând, că 
ambițiile grobale ale Statelor Unite si felul în care acestea afec- 
tează instituţiile locale de care unii oameni, în fiecare cultură, 
rămân atașați generează resentimente. 

Desi în paginile de fata pun accentul pe consum, deci pe eco- 
nomie si pe cultură, trebuie subliniat că grobalizarea este un 
concept suficient de cuprinzător pentru a se aplica şi în dome- 
niul politicii şi al puterii militare. După căderea Uniunii Sovietice, 
Statele Unite au rămas unicul lider mondial; cu greu se pot ima- 
gina concurenți serioşi în aceste două domenii.5* Grobalizarea 
este un concept care poate descrie eforturile Statelor Unite de a-şi 
face simțită puterea politică şi militară în întreaga lume, exem- 
plele cele mai recente fiind Războiul din Golf (1991), ofensiva 
împotriva talibanilor din Afganistan (2001-2002) si războiul din 
Irak, îndreptat împotriva regimului lui Saddam Hussein (2003). 

Examinând aceste exemple si observând cât anume din gro- 
balizarea politică şi militară are drept sursă Statele Unite, este 
limpede că americanizarea face parte din grobalizare. Totodată, 
rolul jucat de interesele capitaliste este evident dacă ne gândim 
la petrolul din Irak (şi din Orientul Mijlociu) sau la materialul 
de război utilizat şi înlocuit din cauza confruntărilor. $i mcdo- 
naldizarea poate fi asociată cu aceste procese, distingându-se, 
până la un punct, de capitalism și americanizare. De exemplu, mare 
parte din armamentul sofisticat creat în Statele Unite — avioanele 
fără pilot, rachetele de croazieră si bombele inteligente — susține 
grobalizarea militară şi politică. Aceste arme nu reprezintă doar 
tehnologii non-umane, ci, în majoritatea cazurilor, sunt proiec- 
tate să elimine complet factorul uman. De asemenea, sunt extrem 
de eficiente. Datorită înaltei precizii, este nevoie de un număr 
mai mic de arme decât în cazul armamentului convenţional. Sunt 
arme calibrate precis, iar această precizie se obţine cu ajutorul 
unor calcule complexe.55 Ca toate manifestările mcdonaldizarii, 
şi ele sunt afectate de irationalitatea rationalitatii. De exemplu, 
datorită riscurilor tot mai mici la care sunt expuse trupele, cel 
putin în tabăra americană, se ajunge mult mai ușor la decizia 
de implicare în conflicte armate si de folosire a acestor arme. 

În ceea ce priveşte cultura consumului, exportul de forme 
lipsite de conţinut bazate pe consum poate fi profund jignitor, 
mai ales când aceste forme pun în pericol formele (g)locale bogate 
în conţinut. Periclitarea sau înlocuirea fenomenelor (g)locale 

pline de conţinut de către formele lipsite de substanţă repre- 
zinta pentru multi o pierdere si un afront — in fond, „nimicul“ 
ocupă poziţii deţinute cândva de „ceva“. Prin urmare, grobali- 
zarea culturii consumului provoacă resentimentele unora (în 
timp ce alţii o întâmpină cu entuziasm). 

În schimb, americanizarea (şi formele de capitalism şi medo- 
naldizare care se disting cu greu de ea) poate trezi resentimente 
şi din motive diametral opuse. Oamenii pot reacţiona negativ 
la dezvoltarea, în cadrul culturii lor locale, a unor forme încăr- 
cate de americanism. Evident, aceste judecăţi implică un grad 
înalt de subiectivitate: ceea ce reprezintă pentru unii întruchi- 
parea imperialismului cultural american poate fi considerat de 
alţii o formă lipsită de conţinut; pot exista şi persoane care să 
perceapă aceste două caracteristici simultan. Mai există o vari- 
antă: formele lipsite de conţinut pot fi considerate produse speci- 
fice Statelor Unite, o caracteristică intrinsecă a culturii americane 
exportate în toată lumea. Prin urmare, formele goale („nimicul“) 
pot fi blamate nu doar pentru caracteristicile lor intrinsece (vidul), 
ci şi pentru că par atât de americane. 

Indiferent de formele pe care le ia şi de modul în care este 
perceput, „nimicul“ dobândeşte o importanţă simbolică enormă 
în clipa când este exportat către alte culturi. Alt aspect paradoxal 
este acela că „nimicul“ are adesea o importantă semnificaţie 
simbolică, mai ales pentru culturile şi țările în care este expor- 
tat. Cardul Visa poate fi considerat „nimic“, o manifestare a capi- 
talismului, o formă de medonaldizare sau de americanizare ori 
o combinaţie a tuturor acestor fenomene (grobalizare); în acelaşi 
timp, în multe tari reprezintă un simbol. Numeroși indivizi acceptă 
şi folosesc cardul bucuroşi, dar multi pot fi deranjati de acesta, 
mai ales atunci când sunt prezente si formele similare care îl înso- 
tesc de obicei. Care sunt reacţiile persoanelor ofensate? Ele sunt 
diverse (un exemplu este refuzul de a folosi sau accepta plata 
cu cardul), dar cele mai probabile sunt reacţiile simbolice, mai 
ales atunci când amenințarea pe care o reprezintă formele „nimi- 
cului“ este percepută tot simbolic. Tăierea unui card Visa în 
public poate fi un astfel de gest. La fel şi spargerea vitrinei unui 

magazin local care afişează logoul Visa — într-un registru mai 
dramatic. Însă aceste reacţii nu pot avea impact asupra băncilor 
care emit carduri (aşa cum ar avea un atac împotriva unei fili- 
ale) sau asupra societăţii din care face parte protestatarul, si cu 
atat mai putin asupra culturii consumului sau a Statelor Unite, 
societatea care a creat si a exportat aceste carduri si tot ceea 
ce simbolizeaza ele. 

Prin urmare, cei care doresc ca acţiunile lor să aibă un impact 
considerabil vor ataca, cel mai probabil, simbolurile cele mai vizi- 
bile şi importante, alegând în același timp ţinte a căror distrugere 
să suscite interesul publicului. Acest context explică vandalizarea 
restaurantelor McDonald's sau atentatele cu bombă împotriva 
acestora, atacurile împotriva ambasadelor sau navelor americane 
şi mai ales evenimentele de la 11 septembrie 2001. Turnurile 
World Trade Center erau un simbol al grobalizării economice 
(inclusiv în domeniul culturii consumului), iar pentru teroriști 
şi susținătorii acestora prăbuşirea lor a reprezentat o lovitură 
crucială dată acestui fenomen. Dacă World Trade Center simbo- 
liza grobalizarea economică, Pentagonul reprezenta grobalizarea 
militară. Prăbușirea unui zid al Pentagonului a avut în dome- 
niul militar impactul pe care l-a avut la nivel economic prăbuşirea 
Turnurilor Gemene. Dacă şi Casa Albă ar fi fost atinsă, ar fi exis- 
tat consecinţe majore la nivel politic, iar propensiunea Americii 
spre grobalizarea politică ar fi fost afectată. 

Impactul grobalizării nu este însă doar simbolic; fenomenul 
afectează viața oamenilor în nenumărate feluri. La fel stau 
lucrurile şi în cazul atacurilor de la 11 septembrie 2001, vizând 
simboluri ale grobalizării. Mulţi consideră că grobalizarea are 
un efect nociv asupra multor economii nationale.®° De exemplu, 
când economia argentiniană a intrat în colaps, în Argentina au 
existat numeroase voci care au identificat drept cauză a dezastru- 
lui exact fenomenul denumit aici grobalizare.®” Atacurile de la 
11 septembrie, mai ales prăbuşirea Turnurilor Gemene, au avut 
consecinţe dramatice asupra economiei americane (şi un impact 
deosebit asupra economiei newyorkeze), companiile aeriene si 
turismul fiind cele mai afectate. O vreme, în New York şi nu 

numai, consumul a stagnat; dacă situaţia ar fi durat mai mult 
sau ar fi afectat zone mai largi, ar fi pus în pericol cultura con- 
sumului si economia în ansamblul său, nu doar în Statele Unite, 
ci şi la nivel global. 

Unul dintre cele mai de impact şi mai abominabile evenimente 
ale epocii contemporane poate fi mai bine înţeles în cadrul pe 
care îl oferă răspândirea globală a „nimicului“, mai ales în spa- 
tiul culturii consumului. 


8. Sărăcirea în pofida 
abundentei monumentale 
și reacţiile globale 


Am subliniat mereu, în paginile lucrării de faţă, accepţia ori- 
ginală pe care o are aici termenul „nimic“, folosit ca instrument 
de analiză a procesului globalizării. Deşi am recunoscut că în 
spatele alegerii unui termen conotat — așa cum este acela de 
„nimic“ — există o intenţie critică, până în acest moment analiza 
a prevalat în fata criticii. A sosit momentul să ne concentrăm 
asupra elementelor critice ale acestei analize și asupra acţiunilor 
care ar putea contracara sau măcar ameliora problemele semnalate. 

Deoarece se strecoară în toate ungherele ocupate de „ceva“, 
„nimicul“ — şi mai ales „nimicul“ din spaţiul culturii consumului — 
lasă, de cele mai multe ori,! tot mai puţin loc pentru „ceva“. Explozia 
non-locurilor, non-lucrurilor, non-persoanelor și non-serviciilor duce, 
în general, la scăderea constantă a numărului de locuri, lucruri, 
persoane si servicii. Trăim într-o lume tot mai golita de „ceva“. 

Să luăm, de exemplu, impactul Ikea. „Preţurile mici [de la Ikea] 
îi îndepărtează pe oameni de magazinele de cartier, puncte nodale 
ale schimbului comunitar; volumul afacerii atrage alti retaileri, 
astfel apărând uriaşe parcuri comerciale.“? Harvard Design School 
Guide to Shopping descrie insinuarea shoppingului în muzee, 
biserici, şcoli, biblioteci si spitale, trăgând următoarea conclu- 
zie: „Până la urmă, nu ne va mai rămâne prea mult de făcut 
în afară de cumpărături.“ În lumea contemporană, mai ales în 
spaţiul consumului, ceea ce era „ceva“ dispare sau este transfor- 
mat, parţial sau în întregime, în „nimic“. 

Această sărăcire a lumii apare, paradoxal, în momentul când 
lumea (dezvoltată) este copleşită de un număr şi o diversitate 

fără precedent de non-locuri, non-lucruri, non-persoane şi non-ser- 
vicii. Astfel apare o deprivare ciudată, sărăcirea în pofida abun- 
denței monumentale, însă care descrie adecvat o problemă majoră 
(din punctul de vedere al acestei analize a globalizării nimi- 
cului, mai ales în spaţiul consumului) a lumii contemporane. 
Deşi suntem înconjurați de o profuziune de non-locuri, non-lucruri, 
non-persoane și non-servicii tot mai accesibile (în ţările dezvol- 
tate, cel putin), suntem în acelaşi timp privaţi de conţinutul 
distinctiv care a caracterizat întotdeauna locurile, lucrurile, per- 
soanele si serviciile.* Altfel spus, murim de sete în timp ce în jurul 
nostru există tot mai multă apă. 


Teoria și paradoxurile culturii consumului 


Acest diagnostic paradoxal al unei probleme societale reflectă 
faptul că trăim într-o epocă complet nouă si radical diferită. Prin 
urmare, afirmaţiile sociologilor clasici, aparţinând unei epoci 
trecute, nu mai sunt atât de relevante şi precise, sau cel puţin 
nu surprind esenţa realitatilor şi problemelor contemporane. 
De exemplu, deşi ideile lui Karl Marx despre capitalism sunt 
poate mai relevante ca oricând în era globalizării (după cum am 
văzut în Capitolul 1), alte concepte ale sale, precum acelea de ali- 
enare şi exploatare, sunt prea strâns legate de domeniul muncii 
ca să mai aibă relevanţă în lumea contemporană, unde consumul 
devine tot mai important. Probabil însă că aceste două noţiuni 
sunt foarte relevante în ţările mai puţin dezvoltate, în care se 
desfăşoară un tot mai mare volum de activitate de producție. 
Ideile lui Emile Durkheim referitoare la anomie (absenţa nor- 
melor, faptul că nu ştim ce se așteaptă de la noi) par învechite 
într-o lume în care ştim limpede că se așteaptă de la noi să con- 
sumăm,; ba mai mult, stim si ce, cât si cum trebuie să consumăm. 
Această deprivare în mijlocul abundenței reprezintă „o tragedie 
a culturii“, însă care nu are de-a face, așa cum susținea Georg 
Simmel, cu o prăpastie tot mai mare între cultura obiectivă (pro- 
duse culturale) şi cultura subiectivă (capacitatea de a crea obiectele 

respective). Cel mai aproape de realităţile actuale se dovedește, 
probabil, Max Weber, atunci când vorbeşte despre „colivia de 
fier a raţionalizării“: suntem tot mai constransi de structurile 
rationale (cum ar fi birocratiile sau lanţurile de fast-fooduri). Cu 
toate acestea, teoriile lui Weber sunt puţin aplicabile la spaţiul 
consumului si, când sunt extinse în această direcţie, nu ne ajută 
să înţelegem sărăcirea în mijlocul unui belșug fără precedent. 

Nici teoriile unor gânditori contemporani marcanţi nu se dove- 
desc foarte utile, în principal din cauza faptului că şi ei sunt inte- 
resati în primul rând de producţie si muncă, trecând cu vederea 
rolul tot mai important al consumului. Ideile lui Anthony Giddens, 
de exemplu, care vorbeşte despre „tăvălugul modernităţii“ si 
despre „lumea în derivă“ corelate cu globalizarea, nu pot fi apli- 
cate la consum. În aceeași situaţie se află și „colonizarea lumii vii“, 
conceptul lui Jiirgen Habermas, care, la fel ca tăvălugul moderni- 
tatii si lumea în derivă, este prea general ca să ne ajute in analiza 
problemelor de care ne ocupăm aici. Când analizează „societatea 
riscului“, Ulrich Beck este prea preocupat de pericolul în care se 
află mediul înconjurător ca să mai manifeste vreun interes pentru 
lumea consumului. Opera lui Jean Baudrillard, care tratează 
despre societatea de consum, este foarte utilă, însă autorul este 
prea postmodern ca să subscrie la naraţiunea transformării 
„ceva“-ului în „nimic“ — sau la orice altă naraţiune, de altfel. 

Toate aceste idei contemporane pot fi reinterpretate astfel 
încât să se aplice la sărăcirea în mijlocul abundenței. Putem 
spune că la originea acestei pierderi se află tăvălugul moderni- 
tatii si lumea în derivă a globalizării. Colonizarea lumii vii, a con- 
ținutului său distinctiv, de către „nimic“ este cauza sărăcirii 
despre care discutăm. Lumea vie reprezintă nucleul „ceva“-ului, 
dar este văduvită de acesta prin colonizarea de către un sis- 
tem care constă în „nimic“. În termenii lui Beck, riscul cel mare 
este pierderea „ceva“-ului in fata proliferării „nimicului“. În ter- 
menii lui Baudrillard, pierderea (sărăcirea) se produce în mare 
parte în spaţiul consumului si presupune o sporire a neautenti- 
cităţii si a numărului simulacrelor. Desi teza lucrării de fata 
poate fi reformulată în termeni preluaţi din aceste teorii, nu este 

limpede dacă asemenea reformulări sunt utile pentru analiza 
de fata si nici dacă aceste teorii sunt mai utile pentru înţelegerea 
fenomenelor care ne preocupă decât teoriile clasice. 

Se pare că lumea nouă si diferită în care trăim are nevoie de 
noi teorii şi că este nevoie de noi diagnosticări ale problemelor 
acestei epoci noi. Teoria globalizării este, fără îndoială, una din- 
tre cele mai promițătoare teorii noi şi, alături de o serie de teorii 
ale consumului foarte utile, a determinat apariţia lucrării de 
faţă, care analizează relaţia dintre grobalizare/glocalizare şi 
ceva/nimic. Aceste teorii au contribuit la clarificarea ideii de 
sărăcire în pofida abundenței monumentale ca descriere a pro- 
blemei predominante (dacă nu definitorii) a acestei epoci, cel 
putin în ţările bogate. 

Desigur, această problemă se aplică mai puţin la ţările nedez- 
voltate sau în curs de dezvoltare. Însă şi aici oamenii sunt impli- 
cati în acest proces de sărăcire, deoarece (a) produc o proporție 
tot mai mare din această abundență monumentală a culturii 
consumului şi, (b) desi nu sunt afectaţi de sărăcire, sunt consti- 
enti că nu vor obţine niciodată acea abundență (a „nimicului“). 
Paradoxal, ei îşi doresc mai mult „nimic“, adică exact ceea ce 
a provocat sărăcire în ţările bogate. Cu cât vor obţine mai mult 
„nimic“, cu atât vor fi mai condamnaţi la sărăcire (în „ceva“). 


Sărăcirea în pofida abundenței monumentale 


Cea mai importantă critică adusă aici „nimicului“ — ideea sără- 
cirii în pofida abundenței monumentale — este elocvent ilustrată 
de filmul Obsesia, despre care am discutat în Capitolul 3. Super- 
marketul din film, Savmart, este ticsit cu lucruri, ceea ce re- 
prezintă o metaforă a belsugului fără precedent — abundența 
monumentală — întâlnit astăzi în Statele Unite (si în celelalte 
tari dezvoltate). Lui Sy, angajatul de la laboratorul foto, si majo- 
ritatii clienţilor lui pare să le lipsească ceva, chiar si atunci când 
se află în mijlocul abundenței de mărfuri. În ciuda rafturilor pline 
de produse, Savmart pare pustiu, lucru subliniat de secvenţa 

onirică în care Sy se visează înconjurat de rafturi golite de orice 
urmă de marfă (non-lucruri). O senzaţie de pierdere invadează 
viata lui Sy, magazinul si filmul, însă nu ni se spune ce anume s-a 
pierdut. Din punctul de vedere al lucrării de faţă, au fost pier- 
dute formele pline de conţinut create şi controlate la nivel local, 
care tin de locuri, lucruri, persoane şi servicii. 


Câteva exemple 


Desi toate realităţile discutate în lucrarea de fata se pretează 
la exemplificarea pierderii în pofida abundenței monumentale, 
mă voi limita în acest subcapitol la două fenomene despre care 
am mai discutat — fast-foodurile şi cărţile de credit — și la unul 
inedit — pariurile hipice online. 


Fast-foodurile 


Restaurantele fast-food sunt un exemplu evident de abundență 
monumentală, reprezentată, printre altele, de numărul imens 
de lanţuri de fast-fooduri, de Big Mac si Monster Burger şi de 
numărul tot mai mare de clienţi obezi. Şi ideea de vid şi de pier- 
dere se aplică uşor la restaurantele fast-food. Consumatorilor le 
este greu, dacă nu imposibil, să găsească vreo urmă de substanţă 
distinctivă în aceste structuri vide sau în aleile drive-through 
cu ajutorul cărora fast-foodurile încearcă să-şi expedieze rapid 
cât mai multi clienţi. Aleea drive-through sugerează nu doar ideea 
că restaurantul nu oferă nimic deosebit, ci şi că e preferabil să 
nu fie vizitat de client (aflat în căutarea zadarnică a unei substanţe 
distinctive). Consumul la nesfârşit al aceleiaşi mâncări, produsă 
ca pe o linie de asamblare, nu îi poate conferi nici mâncării sub- 
stanta distinctivă. Interacțiunile cu personalul de la ghiseu nu 
vor avea nici ele substanţă distinctivă, deoarece sunt imperso- 
nale şi scenarizate. Nici serviciile nu conţin substanţă distinctivă, 
de vreme ce sunt aproape absente. Toate aceste realităţi creează 
o senzaţie de pierdere, mai ales în comparaţie cu „locurile minu- 
nate“ în care persoanele oferă lucruri şi servicii. 

Cărţile de credit 


Accesul facil la cărţile de credit a fost asociat cu o serie de 
probleme. Pentru unii utilizatori, cardul reprezintă un corn 
al abundenței, dar pentru alţii el se transformă într-o expe- 
rienta de coşmar, într-o îndatorare fără sfârșit într-o lume 
caracterizată de un consum lipsit de conţinut si nesatisfăcător 
al unor bunuri şi servicii inutile. Mulţi dintre cei care sunt 
profund legaţi de universul cardului de credit se plâng de vidul 
acestuia si de imposibilitatea de a-i conferi un sens (desigur, 
multă lume se simte perfect în acest univers). O scrisoare (sau 
o convorbire telefonică) prin care ni se propun un card de cre- 
dit şi împrumutul pe care îl presupune acesta este lipsită de 
conţinut distinctiv. 

Recent, un jurnalist a subliniat vidul lumii cardului de credit 
folosind drept metaforă imaginea centrului industriei cardului 
din America (si din întreaga lume) — Wilmington, Delaware, 
»Plastic City“ (Orasul Cardului): 


M-am plimbat in jurul celor patru corpuri de cladire bej spalacite, incon- 
jurate de verdeata, ale bancii MBNA, si nu am vazut nimic si pe nimeni: am 
dat ocol sediului Chase, apoi am mers cateva cladiri mai incolo, spre Chris- 
tina River, să văd si sediul băncii First USA. Munţi de beton, scuaruri si 
alei pustii... Vidul de aici m-a făcut să-mi pară rău că nu pot compune un 
cântec despre problemele cu cardul [s.m.].§ 


Articolul citat nu critică doar cartea de credit (şi cultura asoci- 
ată acestuia), ci şi vidul şi sărăcirea generate de bunurile de con- 
sum pe care autorul (la fel ca protagonistul din filmul Fight Club, 
despre care vom discuta mai jos) le-a dobândit de-a lungul anilor: 


Mi-ar plăcea să vă spun că printre cheltuielile de mii şi mii de dolari se 
numără şi o excursie în Italia, la 24 de ani, când m-am îndrăgostit lulea. 

Din păcate, nu pot să vă mint. Nu a existat asa ceva. 

În schimb, au existat Banana Republic, Barnes and Noble, service-urile 
Midas, extracția măselei de minte când aveam 24 de ani, pe care am plătit-o 
cu MasterCard-ul meu de la Citibank, pentru că asigurarea de sănătate 
nu acoperea toate cheltuielile. Au existat multe camere de motel, ba chiar 
şi camere de hotel, însă prin locuri ca Yuma, Arizona sau Lexington, Kentucky 
ori Sherevport, Louisiana, unde se întâmpla să mă prindă noaptea. 

Au fost şi nişte haine Gucci, dar mult mai multe de la Gap... Pe lângă 
fiecare masă deosebită plătită cu cardul au existat, v-o spun cu tristeţe, 
nenumărate comenzi de mâncare chinezească. 

Au fost multe pahare de vin băute în baruri din hoteluri, unde aşteptam. 

Uneori aşteptam pe cineva anume, dar alteori nu aşteptam nimic [s.m.].” 


Această privire critică asupra vidului generat de cardul de 
credit, de cultura consumului şi de hiperconsumul pe care îl 
susține poate fi extrapolat la toate formele „nimicului“ asociate 
cu consumul contemporan si discutate în lucrarea de fata. Câteva 
exemple — Banana Republic, Barnes and Noble, Midas, toate 
camerele de motel şi majoritatea celor de hotel, Gucci’, Gap, mân- 
carea chinezească, barurile hotelurilor — sunt prezente în citatul 
de mai sus. Ideea care se desprinde de aici este absenţa lucrurilor 
care ar putea fi considerate, în termenii analizei de fata, „ceva“ — 
excursii în Italia, dragoste, mese deosebite etc. 


Pariurile online 


Afirmațiile de mai sus se aplică şi la consumul pe Internet. Marea 
majoritate a bunurilor si serviciilor cumpărate pe Internet sunt 
achiziționate cu cardul. Este mai uşor să cheltuiesti banii de 
pe card decât cei lichizi — este vorba despre o cifră abstractă care 
va apărea ulterior pe un extras —, iar consumul pe Internetul 
abstract şi imaterial sporeşte această uşurinţă. Combinația dintre 
cardul de credit şi Internet generează un consum rapid şi oarecum 
impersonal; sumele cheltuite cresc vertiginos, iar cantităţile de 
bunuri şi datoriile pot scăpa de sub control. Cuplul card-Internet 
a dus la crearea unui vid economic în care sunt absorbiți tot mai 
multi oameni si din care multi se desprind cu greu. 

Canalul TVG transmite curse hipice din Statele Unite (uneori 
şi din afara ţării) prin rețelele de cablu. Aceste transmisii în direct 
nu ar interesa un public prea larg dacă nu ar exista şi site-ul 
web TVG.com.? Acesta este interactiv, aşa că persoanele intere- 
sate pot paria pe caii favoriţi fără să se deplaseze până la hipo- 
drom (cursa poate fi urmărită fie pe postul TVG, fie direct pe site). 
Pentru pariori, situaţia prezintă avantaje evidente: este comod 

şi eficient, pot paria pe mai multi cai din curse diferite etc. Pasio- 
natul care se ducea la hipodrom avea la dispoziţie nouă curse în 
care să parieze, pariorul online beneficiază de abundența monu- 
mentală a sute de curse pe zi.!° 

Faptul că TVG oferă nenumărate curse şi posibilităţi de a 
paria implică şi o pierdere, pierderea a „ceva“ care caracteriza 
deplasarea la hipodrom. Nu vrem să idealizăm hipodromurile, 
însă ele au multe trăsături de „loc minunat“. Există obişnuiţi 
ai locului, care formează o comunitate si isi doresc să interactio- 
neze, să reînnoade prietenii, să spună istorioare legate de curse, 
să vândă ponturi etc. În plus, hipodromul oferă experiența urmă- 
ririi cailor şi a încurajării favoritilor. Dacă un parior câştigă, 
el nu se bucură doar când ia banii de la ghiseu, ci şi când se 
împăunează în fata prietenilor cu suma dobândită. Toate aceste 
lucruri dispar dacă pariorii rămân acasă, pariază pe TVG.com 
şi urmăresc cursele la televizor. Evident, în ciuda acestei pier- 
deri, multă lume alege ultima variantă (numărul de spectatori 
la curse este în scădere) datorită avantajelor sale în comparaţie 
cu hipodromul. 

Astfel apare un alt gen de vid — hipodromurile goale! Deşi 
există şi alţi factori care au dus la scăderea numărului de spec- 
tatori la curse, pariurile online sunt cauza principală. Spectacolul 
ciudat si ireal al curselor de cai care se desfăşoară în fata unor 
tribune aproape goale devine tot mai banal. Cursele nu se mai 
tin pentru spectatori, ci pentru cei care pariază online, în casele de 
pariuri si în Las Vegas sau altundeva, în fata unor ecrane TV. 

TVG a dus şi la o pierdere foarte concretă. Este așa de uşor 
să pariezi online, încât pariorii pot fi antrenați într-o spirală a 
câştigurilor şi pierderilor (din cauza modului în care se fac pari- 
urile — un anumit procent se reține automat pentru impozite 
şi pentru profitul TVG —, fiecare jucător pierde câte ceva până 
la urmă). Pe Internet, oamenii ajung mult mai uşor la un con- 
sum nestăvilit (pariurile sunt o formă de consum). În plus, poţi 
paria la hipodrom maximum cinci ore pe zi, în vreme ce cursele 
transmise online sau la televizor durează cel puţin de două ori 
pe-atât. Probabil că pe viitor vor fi transmise tot mai multe curse 

din afara Statelor Unite, astfel că se vor putea face pariuri non- 
stop, ceea ce va amplifica vidul pariurilor (si al pierderilor) in 
care pot fi prinși oamenii. În prezent este mult mai ușor să pari- 
ezi decât în trecutul apropiat, când impatimitii trebuiau să se 
deplaseze până la hipodrom!” ca să-şi pună banii pe un cal si 
să-l urmărească alergând. 

Imaterialitatea pariurilor online accentuează vidul acestora, 
care sporeşte când oamenii pierd sume mari, uneori mai mari 
decât îşi permit, ceea ce îi împinge în spirala îndatorării. De 
exemplu, hocheistul Jaromir Jâgr a pierdut 500.000 de dolari 
pe site-ul de pariuri sportive Caribsports.com.!? Este mai uşor 
să cheltuieşti bani electronici decât bani lichizi!*, la fel cum e 
mai uşor să pariezi pe Internet decât la ghiseele din hipodromuri. 
Însă există un vid mai amplu şi mai profund asociat cu Internetul, 
din care numai o parte este reprezentată de site-urile de consum. 
Oamenii se pot pierde în Caribsports.com sau TVG.com, dar 
este mult mai probabil să se piardă şi să se disperseze într-o gamă 
mult mai largă de activităţi pe Internet, printre care verificarea 
e-mailului, jocurile în rețea (MMORPG - massive multiplayer 
online role-playing game), lectura presei, discuţiile într-un chat 
room si, desigur, cumpărăturile pe eBay.com sau Amazon.com. 
Perspectiva vidului provoacă teama de pierdere în abisul Inter- 
netului, însă o altă temere vizează scindarea eului! în mai multe 
parti (unele conflictuale, poate), provocată de multiplele per- 
sonalitati manifestate de o persoană în chat room-uri, în jocurile 
în reţea sau în dialogurile via e-mail. Prin urmare, consumul poate 
fi doar una dintre numeroasele probleme legate de Internet, de 
cultura consumului” şi de vid. 


Pierderea și conștiința pierderii 


Putem distinge între pierderea obiectivă, despre care discutăm 
aici (de exemplu pierderea experienţei de la hipodrom) şi senti- 
mentele oamenilor faţă de fenomenele care presupun asemenea 
pierderi. Teza acestui capitol este aceea că, odată cu trecerea de 
la împrumutul personal la cardul de credit, de la locurile minunate 

la fast-fooduri, de la hipodromuri la TVG etc., s-a pierdut „ceva“. 
Deplasarea generală spre fenomenele lipsite de conţinut distinc- 
tiv, concepute şi controlate de o instanţă centrală, duce la eli- 
minarea fenomenelor pline de conţinut distinctiv, concepute si 
controlate la nivel local. Aceasta este o pierdere obiectivă, mate- 
rială, pe care oamenii o pot percepe si defini subiectiv în diverse 
moduri. Definiţiile subiective ale oamenilor nu trebuie neapărat 
să coincidă (şi de cele mai multe ori nici nu coincid) cu realitatea 
obiectivă. Altfel, cum s-ar putea explica incongruenta dintre teza 
acestei cărți si faptul că majoritatea americanilor — și nu numai — 
nu percep nici o pierdere, ba chiar par satisfacuti de toate formele 
de „nimic“ descrise mai sus, care duc la pierderile respective? 

Întrebarea poate primi mai multe răspunsuri. Unul dintre 
ele este acela că adesea (dacă nu chiar întotdeauna) între 
percepţie si realitate există discrepanțe. Altul, că forțele care pro- 
fită de existenţa acestei discrepanțe fac tot posibilul să o ascundă 
şi să pună în valoare avantajele sistemului actual. Există şi posi- 
bilitatea ca un număr tot mai mare de oameni să nu fi avut nici- 
odată ocazia să experimenteze ceea ce este definit aici drept „ceva“. 
În absenţa acestei experienţe, deci a unui termen de comparaţie, 
le este greu sau chiar imposibil să perceapă pierderea pe care 
o antrenează numeroasele forme ale „nimicului“. Prin urmare, 
celor care au avut rareori (sau n-au avut niciodată) posibilitatea 
să negocieze un împrumut personal, să meargă la hipodrom sau 
într-un loc minunat le va fi greu sau chiar imposibil să perceapă 
pierderea asociată cu cardul de credit, fast-foodurile şi site-ul TVG. 

Această problemă este exacerbată de faptul că, desi în unele 
cazuri formele de „ceva“ se înmulțesc (vezi subcapitolul următor), 
multe forme de „ceva“ sunt în declin sau pe cale de dispariţie. 
Nu poţi avea un termen de comparaţie cu „nimicul“ dacă nu 
există forme de „ceva“. 

Mai mult, cei care s-au născut în ultimele decenii nu vor 
avea cunoştinţă decât de formele „nimicului“ si nici nu vor avea 
motive să se intereseze de formele de „ceva“. 

Date fiind cauzele enumerate mai sus (şi multe altele), majo- 
ritatea oamenilor, mai ales cei cu venituri modeste, nu percep 

pierderea discutată în paginile de fata si sunt relativ satisfacuti 
de abundența „nimicului“ de care dispun. 


Înmulțirea formelor de „ceva“ 


Înainte să examinăm ce se poate face pentru a depăși pierderea 
despre care este vorba aici, trebuie precizat că există un fenomen 
care contrazice tendinţa de deplasare spre „nimic“. În pofida 
răspândirii „nimicului“, există numeroase forme de „ceva“ care 
nu au intrat în declin.!6 Unele forme de „ceva“ s-au înmulţit, 
însă nu cu viteza cu care se înmulțesc formele „nimicului“. De la 
apariţia lanţului McDonald's, în 195517, numărul fast-foodurilor 
a crescut astronomic; şi restaurantele gourmet şi cu specific etnic 
s-au înmulţit, însă nu în acelaşi ritm ca restaurantele fast-food. 
De exemplu, în Washington, D.C., în ultimii cincizeci de ani a 
crescut spectaculos numărul de fast-fooduri, dar, în acelaşi timp, 
s-au înmulţit şi restaurantele gourmet şi cu specific etnic.18 S-ar 
putea susţine că între cele două fenomene există o relaţie dialectică 
şi că sporirea cantităţii de „nimic“ provoacă, măcar în unele cazuri, 
o creştere a cantităţii de „ceva“. Cu cât sunt oamenii mai înconjurați 
de „nimic“, cu atât sunt mai interesaţi să caute sau să creeze „ceva“. 

Această tendinţă contrară are şanse mai mari în afara Sta- 
telor Unite, unde oamenii sunt mai familiarizați cu formele de 
„ceva“. Răspândirea „nimicului“ va fi percepută mai acut în zonele 
respective şi va genera eforturi de perpetuare a formelor tradi- 
tionale si chiar de inventare a unor forme noi de „ceva“. 

Trebuie precizat, din nou, că „nimicul“ este în general mai ieftin 
şi mai popular decât „ceva“-ul. Prin urmare „ceva“ şi „nimic“ 
constituie lumi separate. Celor care trăiesc în spaţiul „nimicului“ 
le este greu să acceadă în spaţiul caracterizat de „ceva“. Reciproca 
este mai puţin adevărată, deoarece persoanelor cu posibilităţi, 
care formează marea majoritate a celor din lumea „ceva“-ului, 
le este uşor să intre în lumea „nimicului“. Bogatii se deosebesc 
şi prin această mobilitate de cei lipsiți de mijloace. 

Deşi există o creştere a numărului formelor de „ceva“, aceasta 
este nesemnificativă în comparaţie cu sporirea „nimicului“. 

Grobalizarea și pierderea 


Afirmațiile din Capitolul 5 si din întreaga carte referitoare la 
grobalizarea „nimicului“ sunt în perfectă concordanţă cu discu- 
tia despre pierdere. Grobalizarea a atras după sine o proliferare 
a „nimicului“ în întreaga lume şi, deşi are numeroase avantaje, 
aduse mai ales de grobalizarea abundenței monumentale (pe lângă 
cele aduse de grobalizarea „ceva“-ului), a provocat şi o pierdere, 
o sărăcire, deoarece formele locale și glocale de „ceva“ sunt ame- 
nintate de formele grobalizate şi glocalizate ale „nimicului“.19 

Pierderea și senzaţia pierderii sunt mult mai acute în afara 
Statelor Unite. Fiind centrul şi sursa unei cantităţi impresionante 
de „nimic“ (mai ales cel legat de cultura consumului), Statele 
Unite s-au deplasat mult spre „nimic“, îndepărtându-se de „ceva“. 
Americanii sunt deja obişnuiţi cu „nimicul“ şi au la dispoziţie 
tot mai puţine forme de „ceva“ cu care să-l compare. Apariţia 
unei noi forme de „nimic“ sau accentuarea uneia deja existente 
nu provoacă reacţii în societatea americană. 

Lucrurile stau în general altfel în restul lumii. Nenumărate 
forme de „ceva“ rămân adânc înrădăcinate şi sunt încurajate. 
Diversele forme ale „nimicului“, adesea importate din Statele 
Unite, sunt imediat percepute ca atare, deoarece formele alter- 
native de „ceva“ (şi standardele pe care le impun acestea) sunt 
prezente și active. Şi în aceste tari există un număr considerabil 
de oameni atrași de „nimic“, dar multi alţii manifestă o atitudine 
critică si circumspectă fata de acesta. Formele de „ceva“ care 
prosperă în aceste tari oferă locuri, lucruri, persoane şi servicii in 
jurul cărora susţinătorii se pot ralia şi rezista la asaltul „nimi- 
cului“. Nu trebuie deci să ne surprindă că mișcarea SlowFood 
(despre care vom discuta în amănunt spre sfârşitul capitolului), 
care urmărește, printre altele, să apere „mâncarea înceată“ 
de invazia fast-food, a luat ființă în Italia (ca reacţie împotriva 
McDonald's — exemplul paradigmatic de „nimic“) şi are susțină- 
tori entuziaști în întreaga Europă. 

Strategii de combatere a sentimentului de pierdere 


Pentru a avea o imagine de ansamblu asupra discuţiei care 
va urma, vom începe prin a examina intriga filmului Fight Club 
(1999) — care pare să se desfășoare în epicentrul industriei car- 
dului de credit, Wilmington, Delaware. Protagonistul filmului 
este angajatul unei corporaţii financiare de genul celor mentio- 
nate mai devreme si, în plus, are un stil de viata hiperconsume- 
rist, facilitat de folosirea cardului de credit. Îl vedem comandând 
telefonic mobilă produsă în masă de lanţul global Ikea, despre 
care am mai discutat în paginile acestei cărți. Magazinele şi pro- 
dusele acestei firme (non-locuri, respectiv non-lucruri) sunt, după 
cum am mai precizat, exemple elocvente pentru ceea ce am defi- 
nit drept „nimic“. Cumpărarea non-lucrurilor din acel non-loc este 
posibilă datorită cardului. Eroul filmului duce o viata banală 
şi pustie, plină de non-lucruri si non-locuri, însă aceasta va lua 
so întorsătură neașteptată când va ajunge la Fight Club, un 
loc unde poate găsi o parte din ceea ce a dispărut în societatea 
modernă consumistă. La Fight Club 


oamenii se bat până la lesin ca reacție la amorteala pe care o simt trăind 
într-o cultură consumistă pustie. 

La sfârşitul filmului, spectatorul află că Fight Club este o halucinație; 
într-un tragic deznodământ simbolic, protagonistul aruncă în aer zgârie-norii 
pseudo-Wilmingtonului. E un film care le va plăcea tuturor celor care și-au 
depăşit limita de creditare si au visat la o Apocalipsă eliberatoare.20 


Despre clubul descris în film se pot spune multe, dar nu că este 
pustiu (sau creat şi controlat de o instanţă centrală)! Fight Club 
este „ceva“: este creat şi controlat de luptători, iar fiecare luptă 
are specificul ei. 

Deşi bătăile nu sunt o modalitate de a compensa pierderea, 
„nimicul“, exemplul amintit aici scoate în evidenţă faptul că se 
poate face ceva pentru rezolvarea acestor probleme. 

După ce am identificat pierderea în pofida abundenței monu- 
mentale drept problemă-cheie legată de grobalizarea „nimicului“ 
şi de manifestările acesteia în cultura consumului, restul capito- 
lului de fata va fi dedicat eforturilor care pot fi (şi au fost) făcute 
pentru a o remedia/combate.?! 

Construirea semnificației subiective 


Acţiunile care să afecteze natura „nimicului“ depind de obicei de 
dezvoltarea unei construcţii subiective alternative a realităţii 
„nimicului“. Deoarece „nimicul“ este atât de sărac în substanță 
(cel puţin în comparaţie cu „ceva“-ul), construirea alternativă a 
acestei realităţi este relativ uşoară. De exemplu, un individ poate 
să privească o pereche de blugi ca pe „nimic“ (deşi nu neapărat în 
mod conștient sau exact în aceşti termeni) si ca pe un produs care 
poate fi modificat pentru a se deplasa spre polul „ceva“. Alt indi- 
vid poate să-şi dea seama că restaurantele fast-food sunt lipsite de 
conţinut distinctiv și să încerce să le confere un astfel de conţinut 
folosind respectivele restaurante într-un mod unic, personal. 

Întrucât urmăresc expansiunea naţională şi internaţională 
(grobalizarea), cei care se află în spatele diverselor forme de 
„nimic“ nu sunt preocupaţi de construcţiile sociale şi reconstructiile 
(mai ales mentale sau chiar fizice) atât timp cât oamenii cumpără 
produsele şi serviciile respective. Producătorului de blugi nu-i 
pasă în ce fel definesc ori redefinesc clienţii produsul sau ce vor 
face cu el după cumpărare. Nu-l interesează dacă clientul doreşte 
să-i taie sau să-i brodeze. Afirmația nu se aplică în aceeaşi măsură 
la proprietarul unui fast-food, deoarece anumite definiţii sau 
acţiuni ar putea dăuna afacerii (de exemplu adolescenţii obraz- 
nici care monopolizează mesele şi petrec mult timp în restaurant), 
dar, dacă o redefinire neașteptată poate creşte profiturile (vor 
apărea mai mulţi clienţi adolescenţi), ea va fi privită cu entuzi- 
asm de proprietar. 

Redefinirea „nimicului“ este un fenomen universal, dar cum 
se manifestă ea la nivel global? Din mai multe motive, redefini- 
rile apar mai ușor în afara ţării de origine a unei anumite forme 
de „nimic“ decât în interiorul acesteia. 

În primul rând, prezenţa, de exemplu, a unei perechi de blugi 
sau a unui fast-food în afara Statelor Unite (care este tara lor 
de origine) poate genera foarte ușor numeroase redefiniri, deoa- 
rece aceste două realităţi se află într-o altă cultură şi într-un sis- 
tem de semnificaţii diferit. Prin urmare, cei care îmbracă în alte 

tari o pereche de blugi sau se duc să mănânce la un fast-food 
imbogatesc această activitate cu elemente din cultura lor și din 
semnificațiile acesteia. Astfel, ei vor reinterpreta și redefini aceste 
realităţi în contexte noi. De exemplu, într-o ţară relativ săracă, 
o masă la McDonald's înseamnă un regal, o ieşire festivă la res- 
taurant sau o întâlnire cu o persoană dragă. Blugii pot fi consi- 
derati pantaloni eleganti sau chiar o ţinută pentru ocazii. 

În al doilea rând, pentru a avea succes în alte tari si culturi, 
firmele pot recurge la un marketing şi o campanie de publici- 
tate prin care să se prezinte altfel decât în ţara lor de origine. 
Prin urmare, ele le pot induce oamenilor definiţii alternative. 
McDonald's, de exemplu, recurge la o imagine foarte familiară 
în ţările din Extremul Orient, pentru a le induce cetăţenilor de 
aici definiţia de loc unde pot să-şi petreacă timpul sau să-și facă 
temele. O imagine, prin urmare, cu totul diferită de cea prezen- 
tată în Statele Unite, unde se pune accentul pe eficienţă, deci 
pe servirea şi expedierea clienţilor cât mai repede posibil. 

Un rol important îl joacă si relaţiile dintre tara de origine 
a „nimicului“ şi ţările în care este exportat acesta. O relaţie 
istorică pozitivă duce la o anumită definiţie, dar o relaţie încor- 
dată duce la alta. Îmbunătăţirea relaţiilor dintre Statele Unite 
şi Japonia după cel de-al Doilea Război Mondial a dus la o per- 
ceptie pozitivă a McDonald's în societatea niponă si la un mare 
succes comercial. În schimb, ambivalenta sau tensiunile exis- 
tente în relaţiile dintre Statele Unite şi Coreea de Sud au dus 
la o definiție mai negativă a McDonald's în Coreea. 

Redefinirea „nimicului“ este un fenomen general, care nu se 
aplică la „ceva“. Un restaurant gourmet are statutul de „ceva“ 
datorită conţinutului său distinctiv. Este greu de crezut că va 
fi redefinit și reconstruit de clienţi altfel decât este. Nimeni nu 
va comanda un hamburger cu cartofi prajiti (eventual la pachet) 
într-un restaurant provensal celebru şi nici nu va cere tacâ- 
muri de plastic. 

Acţiunile individuale 


Revenind la lucrurile pe care le pot face indivizii (cum ar fi, de 
exemplu, înscrierea într-un club de lupte), trebuie spus că există 
multe acţiuni care pot modifica fenomene relativ golite de conti- 
nut, deplasându-le spre statutul de „ceva“ — adică imbogatindu-le 
conţinutul si supunându-le unui control local. În mod paradoxal, 
tocmai pentru că sunt atât de vide, diversele forme ale „nimi- 
cului“ se pretează la numeroase acţiuni care le modifică, le conferă 
mai mult conţinut şi deci mai multă semnificaţie.22 Prin aceasta, 
oamenii exercită un control local sporit. 

Să luăm exemplul blugilor. Este vorba despre un articol vesti- 
mentar simplu, care are puţine elemente variabile. Există excepţii 
(blugii de designer, care sunt foarte scumpi) şi variaţii de design 
(de exemplu moda blugilor uzati), însă în general blugii respectă 
același tipar, sunt făcuţi din denim şi sunt albaştri. O pereche 
de blugi obişnuită este o formă vidă; seamănă foarte mult cu 
toate celelalte. Deoarece blugii sunt atât de lipsiţi de conţinut, 
de individualitate, oamenii pot să le confere conţinut (si semnifi- 
catie) in diverse feluri. Vidul lor invită la modificări. Pot fi tăiaţi, 
franjurati, găuriți (uneori foarte provocator), li se pot coase diverse 
aplicaţii şi pot fi spalati în diverse moduri pentru a obţine anu- 
mite efecte. Până şi cea mai banală pereche de blugi poate deveni 
foarte semnificativă pentru proprietar odată cu trecerea timpului, 
pe măsură ce devin mai comozi, se tocesc sau capătă diverse urme 
care trezesc amintiri dragi. Simpla purtare îndelungată a unor 
blugi îi poate transforma în „ceva“, deoarece încep să fie asociați 
cu evenimente şi acţiuni din trecut.?? Deşi formele „nimicului“ 
sunt lipsite de conţinut distinctiv, oamenii ajung să aibă o istorie 
personală alături de ele. Acţiunile asociate cu această istorie 
personală deplasează „nimicul“ spre polul „ceva“-ului. Astfel, 
niște blugi pot fi transformați într-un articol vestimentar plin 
de semnificaţie pentru cei care îi poartă. 

Blugii sunt o formă a „nimicului“ care poate fi modificată cu 
ușurință, lucru care nu se verifică în aceeaşi măsură în cazul 
hainelor bogate în conţinut sau care sunt „ceva“. De exemplu, 

hainele făcute pe comandă sau cele realizate de un creator de 
modă din materiale scumpe și cu detalii elaborate reprezintă, cel 
mai probabil, „ceva“ (bogat în conţinut distinctiv), deci nu este 
cazul să sufere transformări. Aceste haine au deja un conţinut 
considerabil. Adăugarea de detalii (de aplicaţii, de exemplu) 
poate fi problematică, deoarece acestea pot să nu se potrivească 
cu cele deja existente. În schimb, fiind lipsiţi de conţinut, blugii 
se pretează la toate modificările. Îndepărtarea unor elemente 
din hainele de designer este o acţiune care, deşi improbabilă, 
poate să le confere mai mult conţinut, însă adăugarea de elemente 
la o formă bogată în conţinut este mult mai dificilă decât aceeaşi 
transformare aplicată unei forme lipsite de conţinut. 

Ca urmare a globalizării, blugii sunt populari în toată lumea. 
Pe de-o parte, este foarte probabil ca indivizii să efectueze pre- 
tutindeni acţiuni de genul celor descrise mai sus, care să depla- 
seze blugii spre polul „ceva“-ului. Pe de altă parte, chiar dacă blugii 
sunt chiar şi pentru americani „nimic“, pentru alţi oameni pot 
reprezenta „ceva“; prin urmare, aceştia din urmă nu vor simţi 
în aceeași măsură, cel putin la început, dorinţa de a-i modifica. 
Acest fenomen este legat de centralitatea definiţiilor sociale, 
despre care vom discuta mai jos. 

Examinând şi un non-loc (fast-foodul) după ce am discutat 
despre un non-lucru (blugii), trebuie remarcat că absenţa elemen- 
telor distinctive (fast-foodul este caracterizat de structuri simple, 
mese şi scaune minimaliste, meniuri scurte, puţine opţiuni în 
cadrul meniului etc.) stă la baza succesului national si interna- 
tional al acestuia. Asa cum am menţionat deja, popularitatea 
ferestrei drive-through este în creştere şi în afara Statelor Unite, 
ceea ce înseamnă că orice urmă de conţinut asociat cu structura 
restaurantului a fost îndepărtată (cel puţin în cazul clienţilor 
drive-through, care nu intră niciodată în structura respectivă). 

În pofida (sau poate din cauza) vidului, dacă nu chiar a nega- 
tivitatii, clienţii dau năvală în fast-fooduri. Un motiv este faptul 
că aceste decoruri sunt atât de vide, încât clienţii pot, teoretic, să 
le transforme în ce vor (exact contrariul intentiilor managerilor 
localurilor şi contrariul realităţii). În Statele Unite, de exemplu, 

pensionarii au transformat McDonald's într-un loc de întâlnire 
unde-si beau dimineaţa cafeaua, iar unele localuri se transforma 
în săli de bingo în afara perioadelor de vârf. În pofida eforturilor 
managerilor, adolescenţii lâncezesc cu orele în fast-fooduri. 

La nivel global, fast-foodurile au ajuns să fie utilizate în moduri 
neaşteptate. În Japonia, adolescenţii care locuiesc în apartamente 
minuscule îşi dau întâlnire cu colegii la câte un fast-food şi îşi 
fac temele acolo. Stau cu orele în local, ceea ce pentru un manager 
de fast-food american ar fi un coşmar, deoarece mesele rămân 
ocupate mult timp, iar consumatia nu este mare. 


Consumul artizanal 


Conceptul de „consumator-artizan“ descrie numeroase acti- 
uni care pot fi întreprinse pentru a combate pierderea în 
pofida abundenței monumentale. Consumatorii-artizani sunt 
cei care „consumă mai ales din dorinţa de a se exprima crea- 
tor“.24 Aceşti consumatori aleg parti sau segmente din noianul 
de „nimic“ şi le modifică uneori atât de spectaculos, încât 
devin de nerecunoscut. Ei cumpără diverse forme ale „nimi- 
cului“ cu scopul de a le transforma, uneori combinându-le în 
modalităţi unice, în „ceva“. O asemenea dorință de exprimare 
creatoare se înscrie într-o îndelungată tradiţie culturală care 
definește aspecte importante ale identităţii moderne. Oamenii 
desfăşoară activităţi prin care „nu doar exercită control asu- 
pra procesului consumului, ci în care investesc competenţă, 
abilităţi, discernământ şi afecţiune, asemenea unor artizani.“25 
Consumatorii-artizani isi planifică si igi realizează produsele 
pe care le consumă, uneori pornind de la materii prime. Însă 
nu toate elementele sunt neapărat produse de consumato- 
rii-artizani; uneori poate fi vorba despre asamblarea într-o mani- 
eră unică a mai multe bunuri produse în masă. Prin urmare, 
consumatorul-artizan urmăreşte să transforme „nimicul“ — sau 
o serie de elemente care sunt, în sine, „nimic“ — în „ceva“. Accen- 
tul cade pe ceea ce fac consumatorii cu bunurile cumpărate după 
ce le-au cumpărat. 

Există trei procese de transformare a produselor de serie care 
nu pot fi considerate consum artizanal, deşi constau în transfor- 
marea „nimicului“ în „ceva“. Unul este personalizarea, prin care 
un produs poartă „pecetea“ proprietarului (şi fabricantii sau retai- 
lerii pot face acest lucru), semnalând astfel că aparţine exclusiv 
unei anumite persoane.% Printre exemple se numără o placuta 
de înmatriculare cu numele proprietarului, inițialele stantate 
pe o servietă, brodarea unei monograme pe hainutele copiilor 
etc. Al doilea proces este ajustarea, prin care articolele cumpă- 
rate (cămăși sau pantaloni) sunt transformate pentru a i se potrivi 
mai bine proprietarului (scurtarea tivului, ajustarea mansetelor). 
Ultimul proces este ajustarea subversivă, prin care produsele 
sunt folosite în alte moduri decât cel prevăzut de fabricant. Pur- 
tarea unei sepci cu cozorocul la spate sau modificările aduse 
blugilor sunt exemple de ajustare subversivă. Noile tehnologii 
electronice le permit consumatorilor să-şi ajusteze obiceiurile 
de divertisment, dar oferă şi posibilităţi de ajustare subversivă. 
De exemplu, un recorder digital permite evitarea reclamelor. 
MP3 playerele (în special popularul iPod) si programele de file 
sharing (Napster, de exemplu) facilitează crearea de compilaţii 
personale și schimbul liber de fişiere audio digitale. Acest fenomen 
periclitează viabilitatea comercială a caselor de discuri specializate 
şi creează spaţiu pentru răspândirea formelor de muzică locale. 

Aceste trei fenomene nu sunt consum artizanal (dar joacă 
un rol important în compensarea pierderii în mijlocul abundenței 
monumentale). În categoria consumului artizanal se înscrie crea- 
rea de „produse asamblate“ care reprezintă o combinare unică 
de produse finite folosite ca materii prime. Printre aceste activi- 
tati de bricolaj se numără amenajarea casei, grădinăritul, gatitul. 
Popularitatea crescândă a consumului artizanal este dovedită 
de sporirea numărului de emisiuni TV, de reviste și de cărți 
dedicate gastronomiei, amenajărilor interioare și grădinăritului. 
Si colectionarea poate fi considerată consum artizanal, pentru 
că presupune crearea unui set unic de obiecte. Alăturarea a mai 
multe forme de „nimic“ într-un set unic („ceva“) poate fi consi- 
derată consum artizanal. 

Există o formă mai radicală de consum artizanal, care presu- 
pune nu doar crearea unui produs unic pornind de la produse 
generice, ci şi crearea unora dintre aceste componente. De exem- 
plu, un grădinar poate crea şi cultiva anumite soiuri şi varie- 
tati de plante. Sau un pasionat de bricolaj îşi poate fabrica (in 
garaj sau în pivniţă) o parte dintre componentele necesare reame- 
najării interioare. 

Consumul artizanal poate fi interpretat în diverse moduri, 
dar în contextul de fata putem spune că respectivii consumatori 
încearcă să reacționeze la pierderea în mijlocul abundenței monu- 
mentale prin crearea a „ceva“ din fragmente ale abundenței. 
De vreme ce s-a pierdut „ceva“, activitatea consumatorilor-artizani 
poate fi considerată un efort de compensare a acestei pierderi. 


Perpetuarea localului 


Este posibil ca acţiunile discutate mai sus să trebuiască să se 
axeze în primul rând pe apărarea rămășițelor de „ceva“ de la 
nivel local. Senzatia de pierdere n-ar mai fi atât de acută daca 
„ceva“-ul asociat cu elementul local s-ar păstra. Acest lucru nu 
ar stopa creşterea abundenței monumentale a „nimicului“, dar 
le-ar oferi alternative celor interesaţi. 

Necesitatea perpetuării localului (deși, potrivit lui Caldwell 
şi Lozada, localul este viu) porneşte de la convingerea că localul 
a reprezentat, cel puţin istoric vorbind, sursa majoră de „ceva“. 
De asemenea, necesitatea perpetuării localului se mai bazează 
şi pe opinia potrivit căreia localul este atacat de grobal si pro- 
babil va dispărea, va fi marginalizat sau glocalizat. Localul, în 
sensul strict, dispare vertiginos. Apărarea sa porneşte de la ideea 
că este mult mai uşor să aperi ceea ce există sau se întâmplă, 
chiar dacă a început să intre în declin, decât să re-creezi fenomene 
care au dispărut. Odată cu dispariţia unui fenomen va scădea 
sau va dispărea şi interesul fata de acesta, iar cei care au creat 
fenomenul (artizani sau artiști) se vor retrage din scenă sau 
se vor dedica altor activităţi. Amintirile consumatorilor despre 
fenomenul respectiv vor păli şi apoi se vor şterge. Vor apărea 


Globalizarea nimicului 266 


generaţii care nu au avut nici un contact direct cu fenomenul 
local considerat „ceva“. 

Pornindu-se de la ceea ce este apărat, numărul formelor de 
„ceva“ poate creşte şi pot apărea altele noi. Este nevoie de apă- 
rare şi de crearea de noi locuri, lucruri, persoane şi servicii. Cei 
îngrijoraţi de pierderea în mijlocul abundenței monumentale 
vor dori să împiedice erodarea locurilor, lucrurilor, persoanelor 
şi serviciilor şi să încurajeze apariţia de noi locuri, lucruri, per- 
soane şi servicii care (a) sunt unice, (b) au legături geografice, 
(c) sunt specifice unei epoci, (d) presupun relaţii interumane 
şi (e) sunt vrăjite. Aceasta presupune şi susţinerea locurilor, 
lucrurilor, persoanelor şi serviciilor care au o aură de perma- 
nenta, reprezintă repere şi o sursă de identitate si sunt autentice. 

Dacă tendinţa actuală se menţine, „ceva“-ul se va diminua 
şi va fi exilat în zone tot mai îndepărtate şi izolate. Grobalizarea 
va amenința tot mai mult „ceva“-ul, iar formele de „ceva“ se vor 
glocaliza tot mai mult, deplasându-se astfel spre polul „nimicului“ 
(cel puţin în comparaţie cu localul nealterat). 

Localul nu trebuie idealizat — el este sursa a numeroase feno- 
mene indezirabile, distructive sau reprobabile. Nimeni nu doreşte 
întoarcerea la o lume dominată de local. Grobalizarea şi gloca- 
lizarea au ameliorat viaţa oamenilor de pretutindeni, iar mulţi 
sunt mai fericiți aşa. Este însă nevoie de o lume în care oamenii 
să poată în continuare să aleagă localul, o lume din care acesta 
nu a dispărut în urma grobalizării şi glocalizării. 

Există economiști si teoreticieni din domeniul ştiinţelor soci- 
ale care adoptă o perspectivă a alegerii rationale.?’ Potrivit aces- 
tora, de vreme ce oamenii aleg de bunăvoie „nimicul“ — non-locuri, 
non-lucruri, non-persoane si non-servicii —, localul (cadrul natural 
al locurilor, lucrurilor, persoanelor şi serviciilor) nu trebuie apă- 
rat, deoarece tot mai puţini indivizi îşi doresc ceea ce este local. 
În această viziune, confruntarea localului cu grobalul şi glocalul 
este inegală, iar forțele globalizării înving. Forţele care susțin 
globalizarea deţin toată puterea economică, de marketing şi publi- 
citate etc. Pe piaţa liberă, grobalul şi glocalul distrug rapid localul. 
Prin urmare, ar trebui asumate eforturi de sprijinire a localului. 

Obiectivul acestora nu este întoarcerea cu câteva secole în urmă, 
într-o perioadă când oamenii nu cunoşteau decât localul, ci conser- 
varea unor aspecte ale localului, fapt care le-ar permite oame- 
nilor să aleagă în cunoştinţă de cauză între local, grobal şi glocal. 

Însă perpetuarea localului nu are drept avantaj doar liber- 
tatea de alegere, ci asigură şi existenţa unei surse de inovaţie.28 
În absenţa ideilor si inovatiilor care apar la nivel local, lumea va 
deveni mai statică si mai putin diversă. Afirmația nu se aplică 
la inovațiile din medicină și știință, care depind de grobalizare 
(desi există şi în acest domeniu probleme, cum ar fi obstructio- 
narea unor remedii alternative de provenienţă locală sau dis- 
trugerea unei flore locale care ar putea sta la baza unor noi 
medicamente), dar este foarte relevantă pentru spaţiul culturii 
(în sensul cel mai larg al termenului) și mai ales pentru cultura 
consumului. Pentru a supravieţui şi a ne trăi viata după cum 
dorim avem nevoie de inovațiile grobale din medicină si ştiinţă 
(desi unele dintre ele pot fi foarte periculoase — tehnologia mili- 
tară, de exemplu), dar avem nevoie de cultură și de inovaţii cultu- 
rale pentru a ne împlini ca oameni. Inovatia culturală continua 
depinde, fie şi în parte, de rezistenţa pe care o manifestă localul 
în faţa proceselor grobale care sunt pe punctul de a-l elimina. 


Promovarea „ceva“-ului 


Perpetuarea localului este doar o fateta a unei serii de acţiuni si 
programe destinate să promoveze „ceva“-ul (în detrimentul „nimi- 
cului“). Entităţile asociate cu „ceva“-ul în lucrarea de faţă — împru- 
muturile personale, locurile minunate, hipodromurile etc. — sunt 
percepute ca aparținând trecutului, ceea ce verifică ideea formu- 
lată în această carte potrivit căreia asistăm la o deplasare dinspre 
„ceva“ spre „nimic“. 

Aceste forme de „ceva“ — si multe altele, de altfel (restaurantele 
cu specific etnic, mâncarea gătită în casă etc.) — există în conti- 
nuare în Statele Unite şi, într-o si mai mare măsură, în alte tari. 
Mai mult, au loc acţiuni concertate de susţinere sau resuscitare a 
locurilor, lucrurilor, persoanelor şi serviciilor. Un exemplu elocvent 

este mișcarea Slow Food, aflată în plin avânt, care urmăreşte 
să protejeze mâncărurile pe cale de dispariţie, să susţină și să 
revigoreze fermele mici şi tehnicile agricole ale acestora, micile 
unităţi de producție a mâncării, restaurantele de calitate, produ- 
sele alimentare tradiţionale de calitate, precum şi pe cei care 
ştiu să pregătească şi să servească aceste alimente.% Deşi păs- 
trarea trecutului este o componentă a programului Slow Food, 
mișcarea este orientată către prezent (afirmând explicit că nu se 
doreşte un muzeu al mâncării dispărute sau pe cale de dispa- 
ritie) și către viitor. 

O critică a pierderii asociate cu sporirea „nimicului“ şi decli- 
nul „ceva“-ului nu trebuie să rămână cantonată în trecut, ci să 
fie orientată spre prezent şi viitor. Cu alte cuvinte, să nu se 
rezume la învierea trecutului sau la sprijinirea unor forme pe 
cale de dispariţie, ci să acţioneze pornind de la ele sau creând 
forme noi de „ceva“. Progresul din ultimele decenii nu trebuie 
să faciliteze doar expansiunea nimicului. Descoperirile stiin- 
tifice şi inovațiile tehnologice pot facilita apariţia unor noi tipuri 
de mâncare gourmet, a unor noi locuri minunate și a unor oameni 
cu competenţe sporite în comparaţie cu cele ale predecesorilor 
lor, fapt care le permite să ofere servicii complexe. Se poate spune 
că vârsta de aur a „ceva“-ului nu este situată în trecut, ci s-ar 
putea să ne aștepte undeva în viitorul apropiat. 


Reactii colective: comunitățile de brand 


Colectivitatile pot fi implicate în diverse activităţi de genul celor 
discutate mai sus (grupurile care perpetuează localul sau pro- 
movează „ceva“-ul sau cluburi care reunesc consumatori-artizani); 
în acest subcapitol este vorba despre asemenea reacţii cu un pro- 
nuntat caracter colectiv. 

În ultimii ani am asistat la apariţia unor grupuri, uneori de 
anvergură globală, în care participarea oamenilor este legată 
de transformarea „nimicului“ în „ceva“, ca reacţie la pierderea 
despre care am discutat.®° Deşi societatea de consum distruge 
formele de comunitate tradiționale, ea duce la apariţia altor tipuri 

de comunitate, inclusiv „comunităţile de brand“ (brand communi- 
ties).*! Deşi aceste comunităţi se coagulează în jurul unor practici 
sau obiecte de consum (computere Apple Macintosh sau auto- 
mobile Saab), ele au şi trăsături definitorii pentru comunităţile 
tradiţionale, printre care „conştiinţa de grup, ritualuri, tradiţii 
şi responsabilitate morală““2. Astfel, deşi computerul Apple sau 
automobilul Saab sunt exemplare de serie ale „nimicului“, sem- 
nificatia acestor obiecte este transformată în clipa în care ele 
sunt preluate de o comunitate de utilizatori fideli. 

Activităţile comunităţilor de brand urmăresc transformarea 
simbolică (uneori și fizică) a obiectelor de consum, în așa fel încât 
acestea să capete o semnificaţie şi un statut social care nu pot 
fi reduse la strategiile de marketing sau la proprietăţile inerente 
produsului respectiv. Proprietarii de Saab, de exemplu, au creat 
mituri şi poveşti despre maşinile lor. Numeroşi membri ai comu- 
nitatii Saab își povestesc unul altuia cum le-a salvat maşina 
viața. Aceste relatări servesc la integrarea comunităţii şi trans- 
formă semnificaţia automobilului, care devine un vehicul ce sal- 
vează vieți. Membrii acestor comunităţi folosesc logoul în moduri 
originale şi inovatoare. Consumatorii recurg la manevre sociale 
şi psihologice care creează semnificaţii iluzorii ale unor bunuri 
lipsite de substanţă. Mai mult, ei recurg la ritualuri, mituri şi 
reţele sociale care duc la modificarea brandurilor şi a semni- 
ficatiilor acestora. 

Brandul este adesea modificat de comunitate, care îl folo- 
seşte pentru a exprima semnificaţii sociale ce depăşesc identi- 
tatea de marketing a produsului, creată şi controlată la nivel 
central. Deoarece este folosit într-un mod unic, specific comu- 
nitatii, brandul devine astfel o componentă a culturii unice si 
distincte a respectivei comunităţi. 

Comunitățile de brand pot uneori să transforme „nimicul“ in 
„ceva“, deoarece aceste comunităţi şi rețeaua socială care le susține 
oferă bazele modificării fizice a bunurilor. De exemplu, Apple 
Newton, o versiune timpurie a PDA-urilor de astăzi. Deoarece 
produsul avea multe defecte, Apple a retras produsul de pe piață 
în 1998, dar acesta a rămas prezent în comunitatea Apple. Mult 

timp după ce producţia modelului a încetat, au existat site-uri 
care ofereau asistenţă tehnică pentru utilizatorii de Newton. 
Comunitatea Newton a creat un software care transforma pro- 
dusul într-un MP3 player, lucru care nu avea nici o legătură cu 
destinaţia sa inițială, însă corespundea cererilor utilizatorilor, 
care nu fuseseră luate în calcul de fabricant.* 

În prezent, comunităţile de brand se coagulează aproape 
exclusiv pe Internet, ceea ce le transformă într-un fenomen global. 
Aceste comunităţi (comunitatea Apple Newton, de exemplu) cre- 
ează un spaţiu social virtual prin newsletter-uri, liste de e-mail, 
bloguri şi wiki-uri (conţinut web comun care poate fi editat) sau 
sunt susținute de filtrele de știri care sprijină brandul, cum ar fi 
slashdot.org. Adesea aceste comunităţi se intersectează; dato- 
rita unor interese comune, membrii intră în contact, prin chat sau 
prin filtrele de ştiri, cu alte comunități. Totul se desfăşoară în spa- 
tiul social creat şi găzduit online, uneori pentru profit — hostingul 
web costă bani, iar aceste spaţii sociale sunt întreţinute cu aju- 
torul reclamelor. „Nimicul“ absolut al computerului produs în 
masă, al vidului web fără existenţă fizică şi al software-ului distri- 
buit în masă este convertit în „ceva“, iar aceste comunităţi ocupă 
adesea un loc central în lumea socială a oamenilor. 

Comunitatea de brand poate fi considerată unul dintre actorii 
implicaţi în efortul de compensare a pierderii în mijlocul abun- 
dentei monumentale (sau reinterpretată astfel). Există însă orga- 
nizatii implicate activ si programatic în acest efort. În încheierea 
acestui capitol voi examina mai pe larg o organizaţie si mișcare 
globală tot mai puternică — Slow Food — care este implicată activ 
în compensarea pierderii prin promovarea „ceva“-ului si per- 
petuarea localului. 


Reactii globale: Slow Food si alte ONG-uri 


Slow Food este unul dintre numeroasele ONG-uri internaţionale 
care au un rol important în procesul globalizării. Spre deosebire de 
OG-uri (organizaţii guvernamentale internaţionale precum Banca 
Mondială sau Fondul Monetar Internaţional), aceste ONG-uri 


Sărăcirea în pofida abundenței monumentale 271 


nu sunt controlate de nici o tara si nici de organizaţiile statale 
internaţionale (cum ar fi ONU). Majoritatea nu depind nici de multi- 
nationale, iar unele li se opun acestora. În termenii folosiţi în lucra- 
rea de fata, unele ONG-uri internationale se opun difuzării globale 
a culturii consumului susținute de corporatiile multinaționale. 

Slow Food este unul dintre aceste ONG-uri internaționale, 
iar obiectivele sale sunt asumate si de alte organizaţii. De exem- 
plu, Greenpeace si World Wildlife Fund sunt interesate, printre 
altele, de problemele create de globalizarea culturii consumului 
raportată la mediul înconjurător. De altfel, multe organizaţii afi- 
liate la Forumul Social Mondial împărtășesc o parte din obiec- 
tivele Slow Food, Greenpeace şi World Wildlife Fund. Aceste 
organizaţii aduc o rază de speranţă în contrapondere la grobali- 
zarea nimicului şi la pierderea în mijlocul abundenței monu- 
mentale pe care o generează aceasta. 

Nu este exclus ca un ONG internaţional care să fie dedicat 
problemelor discutate în lucrarea de față să aibă șanse mai mari 
de reuşită. Printre obiectivele unui ONG de acest gen ar trebui 
să se numere promovarea grobalizării şi glocalizării „ceva“-ului, 
opoziția faţă de intruziunea tot mai accentuată a grobalizării 
şi glocalizării „nimicului“, limitarea creşterii abundenței monu- 
mentale a „nimicului“ şi contracararea pierderii pe care o antre- 
nează acesta pe măsură ce înlocuieşte „ceva“-ul. Desigur, pentru 
a avea succes, aceste obiective ar trebui formulate în termeni 
mai putin academici. 

Pe lângă aceste ONG-uri internationale „generaliste“, ar mai 
fi necesare patru tipuri de organizatii nonguvernamentale inter- 
nationale care să susțină si să apere formele de „ceva“: (1) locu- 
rile, (2) lucrurile, (3) persoanele si (4) serviciile. Pe lângă acestea 
ar mai fi necesară crearea a nenumărate organizaţii nonguver- 
namentale care să sprijine locuri, lucruri, persoane si servicii 
specifice. Reluând dimensiunile enumerate în Capitolul 2, aceste 
organizaţii nonguvernamentale ar trebui să susţină și să apere 
ceea ce este unic, are legături geografice, este specific unei anu- 
mite perioade, presupune existenţa relaţiilor interumane şi este 
vrăjit. Exact obiectivele mișcării Slow Food, care reprezintă un 

model grobal de succes pentru cei interesaţi de protejarea şi per- 
petuarea „ceva“-ului într-o lume tot mai invadată de „nimic“ sau 
pentru cei care urmăresc prevenirea pierderii „ceva“-ului într-o 
lume caracterizată de abundența monumentală a „nimicului“. 
Să ne limităm însă la ceea ce există deja, si anume la Slow Food. 
Slow Food şi-a propus si a reușit să devină o forță de talie mon- 
dială; în momentul de fata, numără peste 80.000 de membri în 
peste 45 de ţări.** Spre deosebire de toate celelalte organizaţii de 
aceleaşi dimensiuni, este o organizaţie grobală care urmăreşte să 
sprijine ceea ce este creat si controlat la nivel local si caracterizat 
de conţinut distinctiv (altfel spus, urmăreşte şi conservarea loca- 
lului, şi grobalizarea „ceva“-ului). În ceea ce priveşte pierderea in 
mijlocul abundenței monumentale, Slow Food nu se opune abun- 
dentei monumentale si nici „nimicului“, însă urmăreşte să rezolve 
problema pierderii prin crearea unui spaţiu unde doritorii să poată 
găsi „ceva“. Astfel, cei care resimt pierderea vor avea unde să ate- 
nueze sau să alunge complet această realitate si acest sentiment. 
Mişcarea Slow Food întreprinde următoarele acţiuni: 


— Sprijină metodele agricole tradiționale de producere a unor 
alimente de o calitate și un gust deosebite. 

— Promovează consumul unor astfel de alimente în defavoa- 
rea celor produse de corporatiile globale. 

— Urmăreşte conservarea şi perpetuarea tradiţiilor locale nu 
doar la nivelul producţiei alimentelor, ci şi în ceea ce pri- 
veşte pregătirea şi consumul acestora. 

— Promovează metodele tradiționale si cât mai artizanale 
posibil de pregătire a alimentelor. 

— Pune accentul pe ingrediente cât mai specifice locului în 
care este gătită mâncarea. 

— Militează împotriva degradărilor de mediu care pericli- 
tează metodele locale de producere a alimentelor. 

— Sprijină comercianții şi proprietarii de restaurante locali 
(„hanuri si cafenele locale“35) care încearcă să supravie- 
tuiasca în fata ofensivei unor concurenţi grobali redutabili. 


* Între timp, organizaţia a ajuns să numere peste 100.000 de membri 
în 132 de tari (n. tr.). 

— Organizează „convivia“ locale, care se reunesc şi declan- 
şează acţiuni de genul celor enumerate mai sus. 

— A creat o „Arcă a gustului“, care cuprinde sute de produse 
alimentare pe cale de dispariţie si având nevoie de pro- 
tectie. „Alimentele din Arca trebuie să supravieţuiască in 
lumea modernă — trebuie să reziste amenințărilor repre- 
zentate de mâncarea ieftină, insipidă şi artificială pro- 
dusă în masă.“36 

— Urmăreşte implicarea restaurantelor, comunităţilor, ora- 
şelor, guvernelor si agenţiilor interguvernamentale în sus- 
ținerea hranei slow. 

— Decernează anual premii Slow Food mai ales celor „care 
păstrează biodiversitatea legată de hrană — persoane 
care prin aceasta pot, de altfel, salva de la dispariţie sate 
şi ecosisteme“37. 

— Oferă premii speciale si sprijin iniţiativelor din Lumea a 
Treia şi ajută la organizarea acțiunilor locale de conservare 
a „plantelor, animalelor şi alimentelor premiate“38. 


Slow Food militează, prin urmare, pentru perpetuarea „ceva“-ului 
în domeniul alimentar. 

În anul 2004 Slow Food a organizat prima dintre reuniunile 
Terra Madre din Torino (cea de-a doua a avut loc în 2006). La 
reuniunea din 2004 au participat aproximativ 5.000 de delegaţi 
din 2.400 de comunităţi răspândite în 130 de tari. Fundamental 
pentru aceste reuniuni este conceptul de „comunitate alimen- 
tară“, formată din „toţi cei care lucrează în domeniul alimentar — 
de la producţia de ingrediente la promovarea produselor finale, 
care sunt de foarte bună calitate şi obținute prin procedee sus- 
tenabile. O comunitate alimentară este legată, din punct de vedere 
istoric, social, economic si cultural, de o anumită zonă geografică“. 
Comunitățile alimentare sunt de două tipuri. Prima este terito- 
rială, caz în care diversele produse provin din aceeași arie geo- 
grafică sau de la același grup etnic. Cea de-a doua este în funcție 
de produs, din ea făcând parte toţi cultivatorii, crescătorii de 
animale, procesatorii, distribuitorii si alti actori implicaţi în pro- 
ductia unui anumit lucru într-o zonă geografică dată. Se produc 

cantități limitate, iar produsul este de calitate; nu se aduc daune 
mediului înconjurător, animalelor sau oamenilor; procesul nu 
implică discriminare sau exploatare, iar retributiile sunt corecte.*0 
Slow Food a fost întotdeauna interesat de producţie, dar a dat 
impresia că se axează mai mult pe consum. Prin reuniunile Terra 
Madre, organizaţia a demonstrat că este interesată si de producţie, 
şi de consum, mai ales de producţia şi consumul de „ceva“. 

A apărut şi o mişcare Slow Cities („Oraşe Încete“), care urmă- 
reste să ajute orașele să rămână locuri, în loc să devină, conform 
tendinței generale, non-locuri. Indiferent de domenii si de tipurile 
sale, „ceva“-ul are nevoie de organizaţii — mai ales organizaţii 
de genul Slow Food (şi Slow Cities) — si de acţiuni de genul celor 
descrise mai sus, altfel vom fi sufocati de „nimic“. Nu există nici 
un motiv care să împiedice apariţia altor organizaţii internaţionale 
de același tip, care să urmărească susținerea „ceva“-ului şi apă- 
rarea acestuia în faţa asaltului „nimicului“. 

Conservarea şi apărarea „ceva“-ului sunt foarte importante, 
dar trebuie precizat că Slow Food nu urmăreşte crearea unui 
„muzeu“; cu alte cuvinte, nu doreşte doar să conserve trecutul 
şi prezentul, ci şi să creeze viitorul. Prin urmare, pentru Slow 
Food şi celelalte organizaţii de același gen este foarte impor- 
tant să se implice activ în stimularea creării unor forme noi de 
„ceva“. Acest proces poate implica noi combinaţii ale elementelor 
deja existente sau crearea unor locuri, lucruri, persoane și ser- 
vicii complet noi. Cea de-a doua variantă este o sarcină foarte difi- 
cilă, dar care nu trebuie pierdută din vedere. 

Am folosit Slow Food drept exemplu pentru acţiunile pe 
care le poate întreprinde un ONG internaţional confruntat 
cu problema pierderii în mijlocul abundenței monumentale. 
Nu trebuie să îi exagerăm însă importanţa — Slow Food are 
puncte slabe şi neajunsuri. Cu toate acestea, reprezintă o dovadă 
limpede a faptului că această problemă nu este insolubilă, 
la fel ca problema generală tratată în lucrarea de faţă — dimi- 
nuarea globală a „ceva“-ului și proliferarea tot mai rapidă a 
„nimicului“ în lumea întreagă. 

multe sub-axe, diamantele se poziţionează spre polul ceva datorită continu- 
tului lor distinctiv. Acesta se referă nu doar la caracteristicile specifice ale 
fiecărei pietre, ci si la evenimentele si persoanele implicate în dăruirea si 
primirea diamantelor. 

La un nivel, cazul diamantelor ilustrează utilitatea instrumentelor 
dezvoltate aici și subtilitatile pe care le presupune analiza oricărui fenomen. 
La alt nivel, acest caz poate fi interpretat ca o punere în evidenţă a limitelor 
folosirii acestor instrumente. Este posibil să existe realități cum sunt dia- 
mantele care nu pot fi analizate satisfăcător cu ajutorul acestor instrumente. 
Este posibil, de asemenea, ca diamantele (şi un număr limitat de alte reali- 
tati) să aibă ceva specific care să le diferentieze de marea majoritate a feno- 
menelor. Sau este posibil ca ele să dezvăluie anumite slăbiciuni ale conceptelor 
şi argumentatiei de fata. Totuși, este limpede că, în general, instrumentele 
elaborate aici servesc, fie si imperfect, la analizarea realitatilor pe care le 
discută această lucrare. S-ar putea să nu fim capabili de mai mult într-o 
epocă în care credinţa în modernitate in general si știința modernă in parti- 
cular au fost subminate, dacă nu distruse. 

20. Spre deosebire de celelalte patru sub-axe, sub-axa complexităţii nu 
se subsumează evident axei ceva—nimic. Unic-generic este o pereche de ter- 
meni foarte asemănătoare, dacă nu chiar identică, cu ceva—nimic. Totuși, 


Globalizarea nimicului 286 


unic-generic este mai specific decât ceva—nimic. De exemplu, unicitatea se 
referă la un fenomen singular (e.g. Rondul de noapte de Rembrandt), dar 
ceea ce reprezintă „ceva“ poate fi repetat (e.g., un anumit model de vas fabricat 
de un olar), chiar de multe ori (deşi aici, la un moment dat, începe o depla- 
sare dinspre „ceva“ înspre „nimic“). 

21. Desigur, şi cele mai generice produse — de exemplu, un Big Mac — 
prezintă diferenţe. Un Big Mac poate avea mai multă salată decât altul, 
sau mai puţine seminţe de susan pe chiflă etc. Cu toate acestea, este limpede 
că un Big Mac poate fi descris mult mai bine de adjectivul „generic“ decât 
de adjectivul „unic“. 

22. Pentru a evita acuzaţia de elitism (vom mai discuta despre acest 
subiect în carte), trebuie precizat că bucătarul poate fi la fel de bine chef 
într-un mare restaurant sau un amator priceput care foloseşte produse locale, 
gătind acasă, cu cheltuieli mici. 

23. Wilbur, T., Top Secret Recipes: Creating Kitchen Clones of America's 
Favorite Brand-Name Foods, Plume, New York, 1993. 

24. Pitzer, G., Secret Fast-food Recipes: The Fast Food Cookbook, Marys- 
ville, MI, 2001. 

25. În prezent există o gamă largă de Lunchables, care conţine pizza, 
hamburgeri, taco, sucuri, dulciuri si multe alte alimente pe care dieteticienii 
le consideră dintre cele mai puţin recomandabile pentru copii (şi mai ales 
pentru copiii americani). 

26. Deşi puţine dintre aceste gustări pot fi considerate gourmet. 

27. Această secţiune dedicată spaţiului şi următoarea, dedicată timpului, 
examinează două dimensiuni de mare interes pentru numeroşi autori 
academici, printre care şi teoreticieni sociali, care abordează o gamă largă 
de probleme, inclusiv pe cea a globalizării. 

28. Aceste fenomene pot prezenta însă un alt tip de complexitate, rezultat 
din multitudinea de elemente preluate din diferite locuri. De exemplu, acti- 
vitatea academică își datorează adesea complexitatea numeroaselor contri- 
butii intelectuale si felului specific în care le asamblează o persoană din 
mediul academic. Bucătăria fusion, atât de populară în prezent, este un 
exemplu mai banal de complexitate produsă prin amestecul de ingrediente 
şi rețete provenind din zone geografice diferite. 

29. Este foarte interesant că Oaxaca a respins recent unul dintre exem- 
plele majore ale nimicului — McDonald's. V. McDonald's, rechazado por el 
municipio de Oaxaca, Mexico, informaţie preluată pe 12 decembrie 2002 
de pe www.clarin.com/diario/hoy/t-488322.htm. 

30. Preluat de la www.manos-de-oaxaca.com/jr_frmst.htm. 

31. Preluat de la www.manos-de-oaxaca.com/intro.htm. 

32. Thorstein Veblen ironizează gustul pentru produse artizanale si 
devalorizarea produselor de serie pe care o presupune acesta. V. Veblen, 
T., The Theory of the Leisure Class, Penguin Books, New York, 1994 (prima 
ediţie, 1899). 

33. Deşi amestecarea poate produce un lut unic. 

34. Hunt, M.C., „Beyond Burritos: US Cooks Start to Appreciate Bright 
Flavors of Authentic Mexican Cooking“, San Diego Union-Tribune, 12 ianua- 
rie 2000. 

35. Preluat de pe www.manos-de-oaxaca.com/intro.htm. 

36. In prima editie a lucrarii de fata am folosit termenul time-less, dar, 
deoarece acesta putea fi foarte ușor confundat cu antonimul său timeless, am 
hotărât să recurg la termenul time-free (care nu este specific epocii) în această 
ediţie. Însă „care nu este specific epocii“ (time-free) si time-less sunt sinonime. 

37. Desi ea poate fi asociată cu o anumită perioadă, cea inaugurată de 
introducerea producției în masă şi de Revoluţia Industrială. Cu toate acestea, 
producţia de serie se aplică la o gama enormă de produse şi nu este legată 
de ceramică în sine. De fapt, produsele de serie în general și ceramica în 
particular nu pot fi conectate cu nici o perioadă de timp anume; ele par 
mai degrabă atemporale, în sensul în care a fost definit termenul mai sus. 

38. Campisano, J., American muscle cars, MetroBooks, New York, 1995. 

39. Alte automobile situate spre polul „ceva“ al axei reflectă alte epoci 
din istoria americană. De exemplu, Stutz Bearcat (produsă pentru prima 
oară în 1914), care reflectă exuberanta și orgoliul Statelor Unite, care aveau 
să-şi demonstreze statutul de putere mondială în Primul Război Mondial, 
şi Jeep, a cărui atracţie poate fi pusă pe seama mobilităţii și triumfului 
Statelor Unite în cel de-al Doilea Război Mondial, realizate prin producția 
de masă a materialului de război. 

40. Preluat de la www.geocities.com/thenewtbird. 

41. Preluat de la www.fordvehicles.com/cars/thunderbird/index.asp?bhcp=1. 

42. Preluat de la www.canadiandriver.com/articles/bv/convertible.htm 

43. Si nu este doar o problemă de pret. 

44. Producţia de serie nu reprezintă, desigur, o sursă de diferență in 
sine; şi modelele de muscle car erau produse în masă. 

45. Iacocca, L., Nowak, W., Iacocca: An Autobiography, Bantam Books, 
New York, 1986. 

46. Este vorba, desigur, doar despre o tendință. Pentru o discuţie despre 
relaţiile umanizate într-un non-loc, mallul, v. Lewis, G.H., „Community 
Through Exclusion: The Creation of Social Worlds in an American Shopping 
Mall“, Journal of Popular Culture, 24, 1990, 121-136. 

47. University of Phoenix oferă si cursuri tradiționale, ținute in diverse spații. 

48. Esquivel, L., Like Water for Chocolate, Doubleday, New York, 1992, 
pp. 10-11 (vezi, pentru trad. rom., Laura Esquivel, Ca apa pentru ciocolată, 
Humanitas, Bucuresti, 2004, p. 10; trad. de Cornelia Radulescu). 

49. Ibid., p. 39. 

1. Crang, M., Cultural Geography, Routledge, London, 1998; Foote, K.E., 
Hugill, P.S., Mathewson, K., Smith, J., Rereading Cultural Geography, Uni- 
versity of Texas Press, Austin, 1994. 

2. Relph, E., Place and Placelessness, Pion, London, 1976; v. de aseme- 
nea Jacobson, D., Place and Belonging in America, Johns Hopkins University 

3. Relph, E., Place and Placelessness, p. 141. 

modernity, Vero, London, 1995 (editia originala: Non-Lieux, introduction 
a une anthropologie de la surmodernité, Seuil, Paris, 1992). 

6. Ibid., p. 78. 

7. Castells, M., The Rise of the Network Society, Blackwell, Malden, 
MA, 1996. 

8. Una dintre problemele ridicate de teoria lui Castells este ca tinde 
să confunde spaţiul (non-locul) şi locul. 

9. Paradoxal, fiind primul din categoria sa, Levittown părea să devină, 
cel puţin din anumite puncte de vedere, „ceva“. 

10. Fac excepţie comunităţile create anume ca să simuleze comuni- 
tati dintr-o epocă de mult apusă (parcul Celebration din Florida al com- 
paniei Disney este cel mai bun exemplu). Totuşi, deoarece este vorba despre 
simulări, aceste comunităţi nu pot fi considerate unice; ele sunt cépii, prin 
urmare generice, deci se situează mai aproape de polul „nimic“ decât de 
polul „ceva“. 

11. Kunstler, J.H., The Geography of Nowhere: The Rise and Decline 
of America’s Man-made Landscape, Touchstone Books, New York, 1994; 
Kunstler defineste ideea sa de loc intr-o lucrare ulterioara; v. Kunstler, J.H., 
Home from Nowhere: Remaking Our Everyday World for the Twenty-first 
Century, Simon&Schuster, New York, 1996. Pentru o viziune interesantă 
asupra noţiunii de „nicăieri“ (în acest caz, cei care trăiesc în rulote pe care 
le parchează adesea în parcarea Wal-Mart atunci când călătoresc cu ele), 
v. This is Nowhere (High Plain Films, Missoula, MT, 2002). 

12. Informaţie preluată de pe www.melsdiners.com/about/index.htm. 

13. Oldenburg, R., The Great Good Place, Marlowe, New York, 1997 
(prima ediţie, 1989); Oldenburg, R. (ed.), Celebrating the Third Place, Mar- 
lowe, New York, 2001. 

14. Oldenburg, R., The Great Good Place, Marlowe, New York, 1997, 
p. 18 (prima editie, 1989). 

15. Ibid., p. XVII. 

16. May, R.A.B., Talking at Trena’s: Everyday Conversation at an African 
American Tavern, New York University Press, New York, 2001, p. 19. 

17. „Neighborhood Restaurants Come to Be «Homes Away from Home»“, 
Nation's Restaurant News, 30 (33), 1996, 66. 

18. Ibid. 

19. Watson, J., „Transnationalism, Localization, and Fast-Foods in East 
Asia“, in Watson, J. (ed.), Golden Arches East: McDonald's in East Asia, Stan- 
ford University Press, Stanford, CA, 1997. 

20. Un exemplu interesant de non-loc este descris in Diller, E., Scofido, 
R., Blur: The Making of Nothing, Harry N. Abrams, New York, 2001. Diller 
si Scofido au proiectat pentru Expozitia Nationala Elvetiana din 2002 un 
spaţiu pe lacul Neuchâtel care, datorită jeturilor de vapori, arăta a un nor 
sau a nimic. 

21. Hurley, A., Diners, Bowling Alleys and Trailer Parks, Basic Books, 
New York, 2001; Jones, S., „Back to Basics: Silver Diner Retreats from Growth 
to Focus on Food and Service“, Washington Post, 8 apr. 2002. Alt exemplu, 
din Marea Britanie de data aceasta, este dugheana care vinde peste si car- 
tofi prajiti; v. Walton, J.K., Fish and Chips and the British Working Class, 
1870-1940, Leicester University Press, Leicester, UK, 1992. 

22. Schlosser, E., Fast-food Nation, Houghton Mifflin, Boston, 2000; 
v. si Ritzer, G., The McDonaldization of Society, Pine Forge Press, Thousand 
Oaks, CA, 2004. 

23. Hurley, A.., „From Hash House to Family Restaurant: The Transfor- 
mation of the Diner and post-World War II Consumer Culture“, Journal 
of American History, 83, 1282-1308; Hurley, A., Diners, Bowling Alleys and 
Trailer Parks, Basic Books, New York, 2001. 

24. Una dintre putinele exceptii este lantul Mel Diner’s din Florida, care 
numără 10 unităţi si la care urmează să se mai adauge trei in 2006. Infor- 
matie preluată de pe www.melsdiners.com. 

25. O incercare evidenta de asociere cu un loc minunat. 

26. Applebee’s, „vecinul ideal al americanilor“, şi-a redeschis porţile 
la câteva străzi distanță de ruinele World Trade Center, Business Wire, 22 
iulie 2002. Informatie preluată de la ir.applebees.com/phoenix.zhtml?c= 
107582&p=irol-fastfacts. 

27. Filmul Diner este o reconstituire nostalgică a rolului jucat de bufet 
în viata tinerilor din Baltimore în anii '50. 

28. Jones, S., „Back to Basics: Silver Diner Retreats from Growth to Focus 
on Food and Service“, Washington Post, 8 apr. 2002. 

29. Un lant de genul Applebee’s poate constitui o excepţie, dar efortu- 
rile sale de adaptare la contextul local par mai degrabă simulări decât 
eforturi autentice. Aceste acțiuni, când sunt dictate de decizii corporatiste, 
se dovedesc mai puţin convingătoare decât încercările generate de o impli- 
care locală autentică. 

30. Kokopelli sunt reproduceri ale unor reprezentări preistorice ale unui 
cântăreţ din fluier. Malotki, E., Kokopelli: The Making of an Icon, University 
of Nebraska Press, Lincoln, 2000. Informatie preluata de la www.acaciart.com/ 
stories/archive10.html. Desigur, unele pot fi produse artizanale locale. 


Globalizarea nimicului 290 


31. În Atlanta chiar există un restaurant cu acest nume [Miss Pitty- 
pat’s Porch — n. tr.], o simulare pornind de la o simulare dintr-o carte sau 
dintr-un film. 

32. Johnny Rockets, care încearcă să reconstituie fidel (reproducând până 
şi uniformele personalului) localurile care vindeau hamburgeri şi înghețată 
în anii '40, reprezintă o excepţie. Cu toate acestea, numele trimite la ceva 
modern, poate în compensație pentru orientarea retro a reţelei de localuri. 
Denumirea contemporană şi orientarea spre trecut tind să se anuleze reci- 
proc, dând o senzaţie de atemporalitate. 

33. Este foarte interesant că un număr semnificativ de spații mcdonal- 
dizate încearcă să simuleze o anumită epocă, în loc să urmărească un aspect 
atemporal. În Las Vegas pot fi găsite exemple elocvente, printre care Cazinoul 
Excalibur, care imită Anglia secolului al XI-lea, sau New York, New York, 
care reînvie imaginea New Yorkului de dinaintea anilor 50. Am menționat 
deja lanţul Applebee’s, care se vrea un restaurant traditional de cartier. Mai 
există, de asemenea, rețele de pub-uri englezești (Inn Partnership, Scottish 
& Newcastle) care urmăresc să exporte in diverse tari un fenomen adânc 
înrădăcinat în istoria Angliei. Toate acestea sunt, desigur, simulări, iar între 
un spaţiu care emană dintr-o perioadă (şi un loc) specific şi unul care simu- 
lează o perioadă (şi un loc) există mari diferențe. 

34. Jones, S., „Back to Basics: Silver Diner Retreats from Growth to Focus 
on Food and Service“, Washington Post, 8 apr. 2002. 

35. Ibid. 

36. Ritzer, G., Enchanting a Disenchanted World: Revolutionizing the 

37. Petrini, C., Slow Food, Chelsea, VT, 2001; Kummer, C., The Pleasures 
of Slow Food: Celebrating Authentic Traditions, Flavors, and Recipes, Chro- 
nicle Books, San Francisco, 2002; Miele, M., Murdoch, J., „Slow Food“, in 
Ritzer, G. (ed.), McDonaldization: The Reader, Pine Forge Press, Thousand 
Oaks, CA, 2002, pp. 250-254. 

38. Desi nu le-ar lua mai mult timp să-și cumpere 100 de grame de jam- 
bon si să-și facă un sandvici decât le ia să-şi procure un Big Mac, fapt care 
demonstrează că nu fast-foodul in sine este o problemă, ci marfa pe care 
o ofera retelele de fast-fooduri si felul in care este aceasta consumata. 

Press, Bloomington, 1988. 

40. Schlosser, E., Fast-food Nation, Houghton Mifflin, Boston, 2000. 

41. Ritzer, G., „Revolutionizing the World of Consumption: A Review Essay 
on Three Popular Books“, Journal of Consumer Culture, 2, 2002, 103-118. 

42. Schlosser, E., Fast-food Nation, Houghton Mifflin, Boston, 2000, p. 171. 

43. Studiul lucrurilor, includerea lucrurilor în câmpul analizei sociale, 
a fost popularizat de teoria actor-retea. V. Law, J., Hassard, J. (eds), Actor 
Network Theory and After, Blackwell, Oxford, UK, 1999. 

44. Adoptând şi extinzând teoriile lui Marx și ale neomarxiștilor, se 
poate spune că muncitorii si consumatorii sunt alienati de non-lucrurile 
cum este Big Mac. 

45. Goffman, E., The Presentation of Self in Everyday Life, Anchor 
Books, Garden City, NY, (1959) [trad. rom. Viaţa cotidiană ca spectacol, Editura 
Comunicare.ro, Bucureşti, 2007]; Ducharme, L., Fine, G.A., „The Construc- 
tion of Nonpersonhood and Demonization: Commemorating the Traitorous 
Reputation of Benedict Arnold“, Social Forces, 73, 1995, 1309-1331; Davis, 
F., „The Cabdriver and His Fare: Facets of a Fleeting Relationship“, Ame- 
rican Journal of Sociolagy, 65, 1959, 158-165. 

46. Parcurile Disney constituie obiectul a nenumărate analize. V., de 
exemplu, Fjellman, S., Vinyl Leaves: Walt Disney World and America, 
Westview, Boulder, CO, 1992; Bryman, A., Disney and His Worlds, Rout- 
ledge, London, 1995. 

47. May, R.A.B., Talking at Trena’s: Everyday Conversation at an African 
American Tavern, New York University Press, New York, 2001, p. 14. 

48. Carlson, J., „In a Bar Named after a Mead Hall, the Bartender Talks 
to Many“, Associated Press, 15 decembrie 2001. 

49. Schutz, A., The Phenomenology of the Social World, Northwestern 
University Press, Evanston, IL, 1967 (ed. orig. 1931). 

50. Pe de alta parte, Disney, filmele, personajele si parcurile sale au 
devenit simboluri culturale. 

51. Este foarte interesant că recent a fost construită o navă de croazieră 
pe care pot fi cumpărate apartamente de lux, proprietarii petrecându-şi 
astfel viaţa făcând înconjurul lumii. 

52. Klein, N., No Logo: Taking Aim at the Brand Name Bullies, Vintage 
Canada, Toronto, 2000 (trad. rom. No logo. Tirania mărcilor, Editura Comu- 
nicare.ro, București, 2006). 

53. Căutarea originilor este altă idee modernă care a fost ţinta atacurilor 
teoreticienilor sociali postmoderni. 

54. Desi, după cum am văzut, unele mașini produse în serie (modelele 
muscle car, Volkswagenul broscuta) ajung să fie considerate de unii lucruri. 
Chiar și maşinile Ford Model T care s-au păstrat până astăzi pot fi consi- 
derate lucruri de către fani. 

55. Goldman, S.L., Nagel, R.N., Preiss, K., Agile Competitions and Virtual 
Organizations: Strategies for Enriching the Customer, Van Nostrand 
Reinhold, New York, 1995. 

56. Pine, J., Mass Customization: The New Frontier in Business Compe- 
tition, Harvard Business School Press, Cambridge, MA, 1993. 

57. A dus şi la creșterea numărului lucrurilor, dar această creştere este 
infimă în comparaţie cu sporirea cantității de non-lucruri. 

1. Îi mulțumesc lui Bob Antonio, care mi-a sugerat să fac aceste precizări. 

2. Baudrillard, J., Simulations, Semiotext(e), New York, 1983 [Simulacres 
et simulation, Galilée, Paris, 1985]. 

3. Într-un eseu ironic întitulat „Nothing: A Preliminary Account“ [,,Nimic: 
precizări preliminare“], Donald Barthelme își propune să alcătuiască o lista 
a nimicului, o încercare sortită eșecului, de vreme ce fiecare lucru pe care îl 
indică se dovedeşte a nu fi nimic. Pentru Barthelme, nimicul este opusul 
a ceea ce există; este caracterizat de ,non-aparitii, de o încetineală incorigi- 
bilă“. Însă aceasta nu corespunde cu accepţia noastră a nimicului. Noţiunea 
de nimic pe care o dezbate lucrarea de față — cartea de credit, fast-foodul, 
cazinoul-hotel — există, fără doar şi poate. Noi ne ocupăm de existenţa unor 
forme create şi controlate la nivel central și lipsite de substanţă distinc- 
tivă. Prin urmare, nimicul există (deși niciodată în formă pură) şi existența 
sa câştigă tot mai mult teren, însă este o existenţă în mare măsură lipsită 
de conţinut distinctiv. 

4. Barrow, J.D., The Book of Nothing, Pantheon Books, New York, 
2000, p. 10. 

5. Chiar dacă era compusă din file albe, The Nothing Book, publicată 
în 1974, a fost reeditată de câteva ori. 

6. Pe de altă parte, Wal-Mart este plin ochi cu produse dintre cele mai 
diverse. Unul dintre punctele sale de atracţie este faptul că oferă sub acelaşi 
acoperiș atâtea lucruri diferite. Oamenii se duc la Wal-Mart din această 
cauză (şi datorită reputației — poate exagerate — că practică prețuri mici). 

8. Chozick, A., Inada, M., „Tokyo Loves New York Food“, Wall Street Jour- 
nal, 21 aprilie 2006. 

9. Oraşele mici sunt un caz diferit. Formele de ceva sunt adânc înrădă- 
cinate în aceste cadre şi sunt protejate datorită faptului că populaţia mică 
reprezintă un factor de risc pentru investiţiile în diferite forme de nimic 
(fast-fooduri, bancomate). Doresc să îi mulțumesc lui Mike Ryan, care a cres- 
cut într-un asemenea loc, pentru că mi-a indicat acest aspect. 

10. Boas, M., Chain, S., Big Mac: The Unauthorized Story of McDonald's, 
E.P. Dutton, New York, 1976, p. 117. 

14. Berger, P, Luckmann, T., The Social Construction of Reality, Anchor, 
Garden City, NY, 1967 [trad. rom. Construirea socială a realităţii, Editura 
Univers, București, 1999]. 

15. Pentru o discuţie asupra acestui aspect, vezi Apendicele primei ediții 
a lucrării de fata. 

16. De exemplu, conversaţia cu un angajat poate consolida senzaţia 
de nimic, în timp ce alt angajat ne poate trata foarte uman. 

17. Cu toate că nu este exclus să asistăm în prezent la o renaștere a 
târgurilor fermierilor și ale mestesugarilor. 

18. Deşi nimicul a căpătat o pondere tot mai mare în lumea socială, 
în lumea intelectuală, sau cel puţin în domeniul științelor sociale şi umane, 
prezența nimicului a devenit mai dificilă. Altfel spus, este greu să propui 
concepte abstracte, lipsite de conţinut care să pretindă că descriu cu acura- 

David Ogilvy 
Confesiunile unui om de publicitate 


„Am scris cartea în timpul unei vacanțe de vară și i-am cedat 
drepturile de autor fiului meu când a împlinit 21 de ani. Cre- 
deam că o să se vândă 4.000 de exemplare. Spre mirarea 
mea, a fost un bestseller de durată și mai apoi a fost tradusă 
în paisprezece limbi. Până acum s-au vândut cam 1.000.000 
de exemplare. 

De ce am scris-o? Mai întâi, ca să atrag noi clienţi pentru agenţia 
mea de publicitate. În al doilea rând, pentru a ne crește cotaţiile 
la bursă. În al treilea rând, ca să devin mai cunoscut în lumea 
afacerilor. Cartea și-a atins toate cele trei obiective... Am primit 
scrisori din partea unor necunoscuţi care îmi multumeau pen- 
tru creșterile majore ale vânzărilor în urma aplicării ideilor din 
această carte. M-am întâlnit cu multe personalităţi din lumea 
marketingului care spuneau că își datorează cariera faptului 
de a fi citit cândva Confesiunile. 

Dacă vi se pare că aţi simţit un ușor iz de îngâmfare în carte, 
trebuie să știți că îngâmfarea mea este selectivă. 

Sunt incompetent în orice alt domeniu cu excepţia publicităţii. 
Nu sunt în stare să fac un bilanţ contabil, să lucrez la computer, 
să schiez, să joc golf, să pictez sau să navighez. Dar, când 
vine vorba de publicitate, Advertising Age spune că sunt 
«regele creativităţii». 

Atunci când Fortune a publicat un articol despre mine intitulat 
«Este David Ogilvy un geniu?», i-am cerut avocatului să-i dea 
în judecată pentru semnul întrebării din titlu.“ 


teorie socială 
spaţii publice 


marketing media comunicare 


Jakob Schrenk 
Arta exploatării de sine 
sau minunata lume nouă a muncii 


„De mii de ani oamenii visează la o muncă plăcută, pe care să 
și-o poată organiza după voie. În secolul XXI această utopie 
ar putea deveni, în sfârșit, realitate. Cu fiecare dimineaţă în 
care ne trezim să mergem la serviciu, ne mai apropiem un 
pic de acest tel. Un vis prinde viata. Slujba care ne place si 
pe care ne-o organizăm cum vrem. Cu o mică mare problemă: 
că visul ar putea fi, de fapt, un coșmar... 

Angajatul modern este un manager al propriului eu și un artist 
al exploatării de sine, care-și folosește forța de muncă într-un 
mod cât mai eficient și, valorizând-o, amplifică de mai multe 
ori rezultatul strict material. Asta duce la întrebarea firească: 
dacă angajatului modern îi face plăcere să se exploateze, de 
ce să-l împiedicăm? Și ce vrea de fapt această carte? 
Această carte nu e o chemare la încetinirea societăţii sau la 
grevă. Dar să nu uităm că biroul nu trebuie să devină automat 
un templu al realizării individuale. Ideea că omul poate crea doar 
la muncă lucruri care rămân, că o carieră abruptă este sino- 
nimă cu o viaţă bună nu se bazează, în ultimă instanţă, pe o 
ordine naturală, ci e o invenţie omenească. Sau, altfel spus: 
este o ideologie, o concepţie despre lume rigidă, bazată pe anu- 
mite precepte care nu mai pot fi puse sub semnul întrebării de 
credincioși. Această adevărată «Biserică a Carierei» a devenit 
o instituţie atotputernică.“ 


